
slon tantor 


Si Tantor lijeno se vukao u sjeni prašume, njišući og- 


romno tijelo dok je prebacivao svoju težinu s jedne na 
drugu stranu. U svom kraljevstvu bio je svemoćan. 
Dango, Šita pa i moćni Numa nisu bili ništa prema 
debelokošcu. Stotinu godina prolazio je zemljom koja je 
bezbroj stoljeća drhtala pod stopalima njegovih predaka. 

Živio je u miru s hijenom Dangom, leopardom Šitom i 
lavom Numom. Samo mu je čovjek navijestio rat; čovjek 
koji još uvijek navješćuje rat svim živim bićima, pa čak, 
na žalost, i onima vlastite vrste, i time se razlikuje od svih 
drugih stvorenja. 
Za dugih sto godina života Tantor je upoznao čovjeka. 
Uvijek je sretao crnce. Sretao je velike crne ratnike s 
kopljima i strelicama, malene crne ratnike, tamnopute 
Arape s grubim mušketama! i bijelce s ubojitim brzim 
puškama i s onima specijalnim za slonove. Bijelac je 
došao posljednji i on je bio najopasniji. Tantor uza sve to 
nije mrzio čovjeka, čak ni bijelca. Mržnja, osveta, zavist, 
pohlepa, požuda, to su samo neki od prekrasnih osjećaja 
koji su rezervirani isključivo za najuzvišenija stvorenja u 
prirodi — niže ih životinje ne poznaju. Ne znaju ni za 
strah, kakav poznaje čovjek, već samo za izvjestan smioni 
oprez, koji dopušta da i antilope i zebre dolaze oprezno i 
pažljivo, ali smiono istovremeno na onaj isti izvor kamo 
dolazi i lav. 

Tantor je također bio oprezan i izbjegavao je čovjeka, 
naročito bijelca. Da je sada netko vidio ljudsku pojavu, 


1 Vrsta puške. 


koja se potrbuske izvalila na grubim leđima slona, dok je 
ovaj drijemao, ne bi povjerovao svojim očima ili bi 
pomislio da ne vidi dobro u polumračnoj sumi. Bio je to 
bijelac opaljene kože. Ali nije bilo nikoga tko bi to mogao 
vidjeti, pa je Tantor kunjao u podnevnoj žegi, a Tarzan, 
gospodar džungle, drijemao na leđima moćnog prijatelja. 
Sparni povjetarac tromo je strujao sa sjevera, a oštar 
njuh čovjeka-majmuna nije osjećao ništa uznemirava- 
juće. Džungla je bila mirna pa su dvije životinje bile 
zadovoljne. 

Fahd i Motlog iz plemena EI1-Harb lovili su u sumi, sje- 
verno od menzila? šeika Ibn Jada iz plemena Beny 
Salema efendije El-Guada. S njima su bili crni robovi. 
Tiho i oprezno kročili su svježim tragom el-fila3, tj. slona. 
Tamnoputi Arapi mislili su na bjelokost, dok su crni 
robovi razmišljali o svježem mesu! Abd Fejjuan, crni 
Galla-rob, ratnik, i glasoviti lovac glatke crne kože poput 
ebanovine, koji se hrani prijesnim mesom, predvodio ih 
je. 

I Fejjuan je mislio, kao i njegovi drugovi, na svježe 
meso, ali i na El-Habash, zemlju, odakle su ga oteli dok je 
još bio dječak. Mislio je, kako bi se opet vratio u 
osamljenu Galla-kolibu svojih roditelja. Možda nije El- 
Habash bio daleko odavde. Mjesece i mjesece putovao je 
Ibn Jad na jug, a sada već dobar dio puta kreću prema 
istoku. El-Habash mora biti blizu. Kada se u to uvjeri, 
dani će ropstva prestati, a Ibn Jad će izgubiti jednog od 
svojih najboljih Galla-robova. Na grubo nacrtanom planu 
koji je Ibn Jad načinio skoro prije godinu dana stajala je 
okrugla koliba Fejjuanova oca, udaljena dva dana hoda, 
prema sjeveru, a na južnom rubu Etiopije.Tada je Ibn Jad 
i počeo ovu ludu pustolovinu na savjet učenog Sahara, 
glasovitog čarobnjaka. Fejjuan nije pouzdano znao ni gdje 
je očeva koliba ni kakvi su planovi Ibn Jada. Samo je o 
tome sanjario, a snovi su mu bili začinjeni sirovim 
mesom. 

I lišće u šumi drijemalo je nad glavama lovaca. Ispred 
lovaca, nadomak bačenog kamena, ispod lisća koje se 
nije micalo, spavali su Tarzan i Tantor. Njihova moć 
zapažanja momentalno je bila otupljena uvjerenjem da su 
sigurni i zato su se uljuljali u san koji sve hvata u 
ekvatorsko podne. 

Galla-rob Fejjuan zaustavi se i tiho digne ruku. 
Upravo ispred njih njihalo se, između debala i lišća, 
ogromno truplo el-fila. Fejjuan to pokaže Fahdu, koji se 
prikrao crncu. Fahd podigne na rame svoju staru 
fitiljaću. Bljesnuo je plamen i sve ih obavio dimom, a 
nepogođeni el-fil zatrubio je i utekao u šumu. 

Na pucanj Tantor je srnuo naprijed, a Tarzan skočio i 
uspravio se. Onog trena kada je debelokožac prolazio 
ispod neke niske grane, ona je udarila čovjeka-majmuna i 
oborila ga na zemlju gdje je ostao ležati omamljen bez 
svijesti. 

Uplašeni Tantor bježeći na sjever, mislio je samo na 
svoj spas i ostavljao iza sebe oborena stabla, zgnječeno i 
iščupano grmlje. Možda nije znao da je njegov prijatelj 
ostao ležati bespomoćan i povrijeđen na milost i nemilost 
zajedničkog neprijatelja, čovjeka. Tantor nije nikada 
pomislio da je Tarzan larmangani*, jer je bijelac za njega 
značio samo nesreću, patnju i smetnju, dok je Tarzan, 
kralj majmuna, predstavljao drugarstvo, mir i sreću. 
Tantor se, osim sa slonovima, nije pobratio ni sa jednom 
drugom životinjom. Tarzan je bio izuzetak. 

»Billah5! Promašio si«, usklikne Fejjuan. 

»Gluck*l« povikne Fahd. »Šejtan me spriječio. Hajde 
ipak da vidimo, možda je el-fil pogođen.« 

»Ne, promašio si.« 

Obojica krenu naprijed, a slijedii su ih njihovi 
drugovi. Željno su tražili trag boje karmina. Fahd se 
najednom zaustavi. 

»Wellah7! Što je to ovdje?« poviče. »Pucao sam na 
elfila, a ubio nasranyjaš.« 


4 Bijelac. 

Ostali su se skupili oko njega. »To je kršćanski pas, i 
k tome gol«, rekao je Motlog. 

»Možda neki divlji šumski čovjek«, natukne drugi. 
»Gdje ga je pogodilo tvoje tane, Fahde?« 

Prignu se i okrene Tarzana. »Nema traga metku.« 

»Je li mrtav? Možda je i on lovio slona, a velika ga je 
životinja ubila?« 

»Nije mrtav«, izjavi Fejjuan, koji je kleknuo i prislonio 
uho na čovjekovo srce. »On živi, a sudeći po masnici na 
njegovoj glavi, onesvijestio se od udarca. Oborila ga je 
zvijer prilikom bijega, pa leži na stazi koju je načinio 
slon.« 

»Ubit ću ga«, rekao je Fahd, izvukavši svoju khusu». 

»Nećesš, Alaha mi! Spremi svoj nož, Fahde«, reče Mot- 
log. »Neka šeik odluči hoćemo li ga ubiti. Uvijek si suviše 
hitar kad treba proliti krv.« 

»Ali to je nasrany«, inzistirao je Fahd. »Misliš li ga 
ponijeti u menzil!9?« 

»Miče se«, reče Fejjuan. »Uskoro će sam i bez tvoje 
pomoći poći. Možda neće htjeti poći s nama. Gledajte, 
kakve ima snažne mišiće — poput diva. Wellah! Kakva li 
čovjeka!« 

»Zaveži ga«, zapovjedi Fahd. Zglobove  čovjeka- 
majmuna svežu remenom od devine kože. Jedva da su s 
time svršili kad Tarzan otvori oči i pogleda ih. Strese 
glavom poput lava i odmah mu se razbistri. Začas 
prepozna Arape. 

»Zašto ste mi sputali zglobove? upita ih njihovim 
vlastitim jezikom. »Uklonite remenje!« 

Fahd se nasmije. »Misliš li ti, nasrany, da si neki šeik, 
i da možeš beduinu zapovijedati kao psu?« 

»Ja sam Tarzan«, odgovori čovjek-majmun »ja sam 
šeik nad šeicima.« 

»Tarzan!«, usklikne Motlog. Povuče Fahda u stranu. 
»Moramo veoma paziti da toga čovjeka ne uvrijedimo! Po 
sljednja dva tjedna, u svakom selu u kojem smo bili, pri- 

čaju o njemu. Govore: »Čekajte dok se vrati Tarzan, kralj 
džungle. Ubit će vas, čim dozna da ste u njegovoj zemlji 
odvodili ljude u roblje.« 

»Kada sam povukao bodež, nisi me smio zaustaviti, 
Motlože«, žalio se Fahd, »ali još nije prekasno.« Položi 
ruku na držak bodeža. 

»Billah, stanil«, poviče Motlog. »Iz ove smo zemlje 
otimali roblje. Oni su sada s nama, ali neki bi mogli 
pobjeći. Pretpostavimo da oni jave efendiji da smo ubili 
ovog velikog šeika. Nijedan od nas neće se živ vratiti u 
Beled el-Guad.« 

»Povedimo ga tada Ibn Jadu neka on odgovara za nj«, 
reče Fahd. 

»Wellah, govoriš mudro«, odgovori Motlog. »Neka se 
šeik brine što da uradi s tim čovjekom. Pođi!« 

Kada su se vratili Tarzanu, on ih pogleda upitno. »Što 
ste odlučili sa mnom?« upita. »Ako ste razumni, presjeći 
ćete to remenje i odvesti me k vašem šeiku. Želim s njim 
razgovarati.« 

»Mi smo siromašni ljudi«, odgovori Motlog. »Ne mo- 
žemo odlučiti što će biti s tobom, pa ćemo te zato odvesti 
našem šeiku.« 

Šeik Ibn Jad, jedan od efendija El-Guada, sjedio je 
skrštenih nogu u otvorenom odjelu za muškarce svog 
bejta es-kh-ara!! a kraj njega, u mukaadu!? od devine 
dlake sjedio je njegov brat Tollog i mladi beduin Zeyd. 
Ovog posljednjeg mnogo je više zaokupljala blizina 
šeikova harema od njegova društva. Prostorije harema 
bile su odijeljene od mukaada zavjesom koja je dopirala 
do prsiju i bila razapeta između dvije motke, pa je tako 
Zeyd mogao povremeno vidjeti Ateju, Ibn Jadovu kćerku. 
To što je mogao uhvatiti pogledom Hirfu, Ibn Jadovu 
ženu, nije ga nimalo uzbuđivalo. 

Obje žene bile su zaposlene kućnim poslovima u 
svome odjeljenju dok su muškarci razgovarali. Hirfa je 
stavila ovčetinu, idući obrok, da se kuha u velikoj mjede- 

noj jiddi!3 dok je Ateja šila sandale od stare vreće od 
devine kože, impregnirane sokom od datulja, koje će 
nositi na svom dugom putu. U međuvremenu slušale su 
razgovor u mukaadu. 

»Dugi put iz zemlje dovde presli smo bez neprilike«, 
primijetio je Ibn Jad, »a pošli smo duljim putem jer nisam 
htio prijeći kroz El-Habash, da nas ne bi napali ili slijedili 
stanovnici te zemlje. Sada možemo opet poći na sjever i 
ući u El-Habash, blizu mjesta gdje se nalazi blago grada 
Nimmra, kako je čarobnjak prorekao.« 

»Mislis li da ćeš lako pronaći legendarni grad, čim 
prijeđemo granice El-Habasha?« upita njegov brat Tollog. 

»Wellah, da. Ljudi na krajnjem jugu Habasha znaju 
ga. Fejjuan, također Habashanin, čuo je o njemu još kao 
dječak, premda nije tamo nikad bio. Zarobit ćemo ljude iz 
zemlje Habasha, i pomoću Alaha naći sredstvo da im 
razvežemo jezik i tako od njih doznamo istinu.« 

»Alaha mi, nadam se da to nije blago poput onoga koje 
leži zakopano na velikoj stijeni El-Howwari na ravnici 
Meda-in Salihu«, reče _ Zeyd. »Njega čuva efrit!, a 
zapečaćeno je u kamenoj kuli. Kažu, ako ga tko dirne, da 
će velika nesreća zadesiti čovječanstvo. Tada bi ljudi 
nasrnuli na svoje prijatelje, pa čak i na svoju braću, 
sinovi na svoje očeve i majke, a svi bi se kraljevi na 
svijetu zaratili.« 

»Da«, posvjedoči Tollog, »meni je ispričao Hazim, jedan 
od efendija, daje neki mudri Moghreby kad je putovao 
ravnicom Medain Salihom ispitivao kabalističke znakove 
u svojoj magičnoj knjizi i otkrio da je blago zaista tamo 
zakopano.« 

»Ali se nitko ne usuđuje da ga otkopa«, reče Zeyd. 
»Billah!«, usklikne Ibn Jad. »Nema efrita koji čuva blago 
grada Nimmra. Tamo su samo Habashi od mesa i krvi, a 
njih možemo oboriti tanetom i pušćanim prahom.« 

»Kad bismo ga barem, s Alahovom milosti, mogli naći 
tako lako kao blago Geryeh«, reče Zeyd »koje leži dan ho- 
da sjeverno od Tebuka u razvalinama staroga grada. 

Tu svakog petka izniknu iz zemlje zlatnici i kotrljaju 
se po pustinji do zalaska sunca.« 

»Kad mi jednom dođemo u Nimmr, neće biti teško naći 
blago«, uvjeravao ih je Ibn Jad. »Teško ćemo izaći iz El- 
Habasha s blagom i ženom, a ako je ona zaista tako lijepa 
kao što je rekao Sahar, stanovnici Nimmra branit će je 
žešće od blaga.« 

»Čarobnjaci često lažu«, reče Tollog. 

»Tko dolazi? uzvikne Ibn Jad gledajući prema džungli 
koja je sa svih strana okruživala menzil. 

»Billah! To su Fahd i Motlog koji se vraćaju iz lova«, 
odvrati Tollog. »S Alahovom pomoći nadam se da donose 
bjelokost i meso.« 

»Prebrzo se vraćaju«, reče Zeyd. 

»Ali oni nisu praznoruki«, i Ibn Jad pokaže na golog 
diva koji je pratio lovce na povratku. 

Grupa ljudi i Tarzan približe se šeikovu bejtu i 
zaustave 

Majmun-čovjek je pažljivo ispitivao pogledom čas Ibn 
Jadi, obučena u prljavi pamučni ogrtač, napola zastrta 
lica i lupeških očiju, čas boginjavog šeikova brata Tolloga, 
a čas opet mladog i ljubaznog Zeyda. 

»Tko je ovdje šeik? upita Tarzan gromkim glasom 
koji se kosio s njegovim sputanim zglobovima. 

Ibn Jad spusti svoj thorrib!5 s lica »Wellah, ja sam 
šeik«, reće, »a kako se ti zoveš, nasrany? 

»Zovu me Tarzanom, kraljem majmuna, muslimane.« 

»Tarzan, kralj majmuna«, zamislio se Ibn Jad, »ćuo 
sam to ime.« 

»Bez sumnje. Ono nije nepoznato arapskim lovcima na 
robove. Kako si se usudio doći u moju zemlju, a znao si 
da se moji ljudi ne smiju odvoditi u roblje?« 

»Nismo došli po robove«, uvjeravao ga je Ibn Jad. 

»Mirno. Kupujemo bjelokost. 

»Lažeš u svoju bradu, muslimane«, mirno odvrati Tar- 
zan. »Prepoznao sam i robove Manvuema i robove Galla u 
tvom menzilu, a znam da nisu ovdje od svoje volje. A zar 
nisam ja sam bio prisutan kada je tvoj najamnik pucao u 
el-fila? Zar je to mirno trgovanje slonovom kosti? Ne! To 


je krivolovstvo, a Tarzan, kralj majmuna, to ne dopušta u 
svojoj zemlji. Vi ste pljačkaši i krivolovci.« 

»Alaha mi, mi smo pošteni ljudi«, poviče Ibn Jad. 
»Fahd i Motlog su lovili samo zbog mesa. Ako su pucali 
na el-fila, sigurno su ga zamijenili drugom životinjom.« 

»Dosta!« zaviče Tarzan. »Odveži remenje s kojim si me 
sputao i spremi se za povratak na sjever, odakle si došao. 
Dat ću ti pratnju i nosače do Sudana. Za to ću se ja 
pobrinuti.« 

»Došli smo izdaleka i samo želim u miru trgovati«, 
uporno je tvrdio Ibn Jad. »Platit ćemo nosačima za njihov 
trud, a ja niti lovim robove, niti ću opet pucati na el-fila. 
Pusti nas da nastavimo, a na povratku ćemo ti dobro 
platiti ako nam dopustiš povratak kroz svoju zemlju.« 

Tarzan zaniječe glavom. »Ne! Moraš odmah otići. Haj- 
de, odriješi remenje!« 

Ibn Jad zažmiri. »Ponudili smo ti mir i zaradu, 
nasrany«, rekao je, »ali ako želiš rat, neka bude rat. Ti si 
u našoj vlasti i ne zaboravi da su mrtvi neprijatelji 
neopasni. Razmisli.« A tada reče Fahdu: »Odvedi ga i 
zaveži mu noge.« 

»Čuvaj se, muslimane«, opomene Tarzan, »ruke su 
čovjeka-majmuna duge, one te mogu i mrtve doseći, a 
prsti obuhvatiti tvoje grlo.« 

»Moraš se odlučiti do mraka, nasrany, i znaj da se Ibn 
Jad ne vraća dok ne dobije ono po što je došao.« 

Tarzana su odveli i gurnuli u malenu hejru!* nedaleko 
od Ibn Jadova šatora, gdje su Tarzana jedva svladala 
trojica, bacili ga na zemlju i svezali mu gležnjeve dok su 
mu zglobovi na rukama već prije bili sputani. 

U šeikovu šatoru beduini su srkali kavu u koju su 
usuli klinčiće, cimet i druge mirođije, i žalili se što ih je 
zadesila nesreća; usprkos svom hvalisanju, Ibn Jad je 
dobro znao da će sada moći uspješno izvršiti pothvat 
samo ako mu pomognu brzina i sreća. 

»Da se nije umiješao Motlog«, reče Fahd, »sada nam 
nasrany ne bi zadavao brige; on me spriječio da prerežem 
grlo psu.« 

»O njegovu ubojstvu proširio bi se glas po cijeloj zemlji 


i prije no što bi sunce ponovno zaslo, svi bi nam njegovi 
ljudi bili za petama«, protuslovio je Motlog. 

»Wellah!« reče Tollog, šeikov brat. »Želio bih da je Fahd 
izvršio ono što je namjeravao. Uostalom, kakva korist ako 
nasranyju poklonimo život? Ako ga oslobodimo, znamo 
da će sakupiti svoje ljude i protjerati nas iz zemlje. Kad 
bismo ga držali zarobljenog, a jedan od pobjeglih robova 
to dojavi njegovim ljudima, zar nas oni ne bi napali isto 
tako kao da smo ga uDili!« 

»Tollog, govoriš mudro«, reče Ibn Jad, odobravajući 
mu s poštovanjem. 

»Ali pričekaj«, reče Tollog, »smislio sam još nešto 
mudrije.« On se nagnuo naprijed, dao znak ostalima da 
mu se primaknu i nastavio tišim glasom: »Kada bi ovaj, 
kojeg zovu Tarzanom, u toku noći pobjegao, ili kad bismo 
ga oslobodili, odbjegli rob ne bi mogao ništa javiti 
njegovim ljudima. 

»Billah!« s gnušanjem usklikne Fahd. »Odbjegli rob ne 
bi ni trebao javiti njegovim ljudima — to bi uradio sam 
nasrany i on bi ih sam doveo da nas napadnu. Pih! 
Tollogov mozak vrijedi koliko devina balega.« 

»Još nisi sve čuo što sam smislio«, nastavi Tollog ne 
obazirući se na Fahda. »Mi bismo se samo pretvarali pred 
robovima da je on pobjegao. Ujutro, kada ga više ne bi 
bilo, izjavili bismo jadikujući: Wellah! Ibn Jad, neka je 
blagoslovljen, sklopio je mir sa strancem, a ovaj je otišao 
u džunglu!« 

»Ne razumijem te, brate«, reče Ibn Jad. 

»Tamo u herji leži sputan nasrany. Noć će biti tamna. 
Dovoljno je da vitki nož nade put u njegovim rebrima. 
Imamo vjernog Habasha koji će izvršiti nasu zapovijed, a 
poslije neće o tome govoriti. Iskopat će jarak i na dno 
položiti Tarzana koji nam tako više neće moći nauditi.« 

»Alaha mi, vidi se da u tebi teče šeikova krv«, poviće 
Ibn Jad. »Vidi se to po tvojim mudrim riječima. Ti ćeš se 
za to pobrinuti. Uradit ćeš to tajno 1 dobro. Neka te Alah 
blagoslovi!« Ibn Jad se digne i uputi u harem. 


drugovi divljine 


Pala je tama na logor šeika Ibn Jada. Tarzan je još uvijek 
pokusšavao prekinuti remenje koje mu je čvrsto sputavalo 
zglobove, ali se jaka devina koža odupirala snazi 
divovskih mišića. S vremena na vrijeme osluškivao bi 
noćne glasove iz džungle. Mnoge glasove nijedno ljudsko 
uho ne bi moglo razabrati ali ih je Tarzan uvijek jasno 
razlikovao. Znao je kad je prolazio Numa, a kada leopard 
Šita; odjednom iz daljine donese mu vjetar glas mužjaka 
slona, koji se čuo slabo, poput šapta. 

Pred Ibn Jadovim šatorom šetala se šeikova kći Ateja 
sa Zeydom. Kad su zastali, Zeyd uhvati djevojčinu ruku. 

- Reci mi, Ateja — progovori — da ne voliš nikog osim 


Zeyda. 

- Koliko ti to puta moram ponoviti? — prošapće 
djevojka. 

- Zar ne, ti ne voliš Fahda? — navaljivao je čovjek. 


Billah, ne! — izusti djevojka. 

- Pa ipak, tvoj se otac tako ponaša kao da ćeš jednog 
dana biti njegova. 

- Moj otac želi da jednog dana budem u Fahdovu 
haremu, ali ja nemam povjerenja u tog čovjeka. Ne mogu 
pripadati onome koga ne ljubim i u koga nemam 
povjerenja. 

- Ni ja ne vjerujem Fahdu — reče Zeyd. — Slušaj, 
Ateja! Sumnjam da je on vjeran tvome ocu. Sumnjam još 
u jednog čovjeka, a njegovo ime ne usuđujem se ni 
prošaptati. Vidio sam ih zajedno kako nešto tiho 
razgovaraju kad nije bilo nikoga u blizini. 

Djevojka kimne glavom. — Znam tko je to i ne trebaš 
mi ni šapnuti njegovo ime. Njega mrzim isto toliko koliko 


Fahda. 

— Ali on je tvoga roda — podsjeti je mladić. 

—A što onda? Nije li on i brat moga oca? Ako ga to ne 
nagoni na odanost prema mojem ocu, zasto bih se ja 
trebala pretvarati da sam mu vjerna? Štaviše, ja držim da 
je izdajica, ali čini se da je Ibn Jad slijep. Daleko smo od 
naše domovine, a Tollog će preuzeti sve šeikove dužnosti i 
časti, ako se ovome što dogodi. Tollog je po krvi prvi 
nasljednik. Mislim da ga Fahd potpomaže, Tollog mu je 
obećao da će mu pomoći isprositi moju ruku u Ibn Jada. 
Primijetila sam koliko se Tollog trudi da pred mojim ocem 
hvali Fahda. 

— Možda su se dogovorili da će podijeliti plijen u 
gradu gdje se nalazi blago — podsjeti je Zeyd. 

—To bi mogla biti istina — odgovori djevojka — 
Alahu, što je to? 

Beduini koji su sjedili oko vatre gdje su kuhali kavu, 
poskoče na noge. Iz svojih skloništa načinjenih na brzu 
ruku zaprepašteni crni robovi piljili su u tamu. Ljudi 
prihvatiše muškete. Opet je nastala tišina u menzilu; svi 
su naćulili uši. 

— Billah! — uzvikne Ibn Jad. — Taj je zvjerski urlik 
dopro iz sredine menzila, a tamo su smješteni samo ljudi 
i domaće životinje. 

— Da to nije...? — govornik zastade u strahu da bi se 
njegova pretpostavka mogla ostvariti. 

—Ali on je čovjek, a to je bio glas zvijeri — uporno je 
tvrdio Ibn Jad. — To nije mogao biti on. 

— On je nasrany — podsjeti Fahd. — Možda se 
udružio s đavolom. 

— Urlik je dopro iz hejre gdje on leži vezan — primijeti 
drugi. 

— Hajde! — reče Ibn Jad — da ispitamo. 

S pripravnim mušketama u rukama, osvijetliše 
svjetiljkama put. Arapi su se približili hejri gdje je ležao 
Tarzan. Oni sprijeda strašljivo zavire unutra. 

— Ovdje je — obavijestiše ostale. 

Tarzan je sjedio u sredini šatora i s prezirom 
promatrao Arape. Ibn Jad srnu naprijed. 


— Jesi li čuo krik? — upita čovjeka-majmuna. 

— Da, čuo sam. Dolaziš li, šeiče Ibn Jade, da me 
uznemiruješ zbog te sitnice, ili da me oslobodis? 

— Kakav je to bio urlik? Što je značio? — pitao je Ibn 
Jad. 

Tarzan, kralj majmuna, smiješio se jezovito. — Bio je 
to zov zvijeri koja traži pomoć — odgovori. — Dršće li 
uvijek plemeniti beduin kad čuje glasove stanovnika 
džungle? 

— Gluck!!7 — zareži Ibn Jad. — Beduin se nikoga ne 
boji. Pomislili smo da je urlik dopro iz hejre pa smo se 
požurili ovamo. Mislili smo da se neka zvijer iz džungle 
prišuljala u menzil i da te napala. Sutra te Ibn Jad 
namjerava osloboditi. 

- Zašto ne noćas? 

- Moji te se ljudi boje. Žele da odmah odeš čim te 
oslobodim. 

- Pa to i hoću. Ne želim ostati u tvojem ušljivom 
menzilu. 

- Noću te ne možemo pustiti samog u džunglu, gdje 
vreba el-adrea13. 

Tarzan, kralj majmuna, nasmiješi se jednim od svojih 
poznatih osmijeha. — Tarzan je sigurniji u svojoj džungli 
u kojoj je više zvijeri nego što je beduina u pustinji — 
odgovori. Tarzan se noću ne boji u džungli. 

- Sutra! — okosi se na nj šeik, a tada dade znak 
svojim pratiocima i oni odu. 

Tarzan je promatrao kako se njihove svjetiljke njišu po 
logoru i nestaju u šeikovu bejtu. Tada se ispruži i priljubi 
uho na zemlju. 

Kada su stanovnici arapskog logora začuli zvjerski 
urlik koji je proparao noćnu tišinu, u njihovim se 
grudima probudio nemir, ali mu poslije nisu pridavali 
osobite pažnje. Ipak, postojao je netko, daleko u džungli, 
tko je prihvatio zov i razumio ga. Bio je to slon Tantor, 

ogromna životinja, sivi drednot!" džungle. On ponovno 
visoko digne svoju surlu i glasno zatrubi. Njegove se male 
oči zlokobno zacrvene i začas jurne brzim kasom kroz 
šumu. 

Menzil šeika Ibn Jada stišao se. Arapi i njihovi robovi 
potraže svoje hasure za spavanje. Samo su šeik i njegov 
brat sjedili, pušili i nešto šaputali u šeikovu bejtu. 

— Pazi da robovi ne vide kako ćes ubiti nasranyja, 
Tollože — opomene ga Ibn Jad. — Ubij ga tiho sam, a 
tada probudi dva roba. Uzmi Fejjuana, kod nas je od 
djetinjstva, on je odan. Poslužit će ti dobro. 

— Abbas je također odan i k tome jak — predloži 
Tollog. 

— Uzmi i njega — složi se Ibn Jad. — Ali bolje je da ni 
oni ne doznaju kako je umro nasrany. Reci im da si iz 
hejre čuo neku buku, pa kad si pošao da vidiš što se 
desilo, našao si ga već mrtva. 

— Možeš se pouzdati u moju sšutljivost, brate — 
uvjeravao ga je Tollog. 

— Opomeni ih da o tome ne brbljaju — nastavi šeik. 
Nitko, osim nas četvorice, ne smije doznati o nasranyovoj 
smrti, ni gdje je zakopan. Ujutro ćemo reći ostalima da je 
pobjegao. Za dokaz ostavi u hejri njegovo prerezano 
remenje. Razumijes? 

— Alaha mi, potpuno. 

— Dobro. Sad pođi. Ljudi spavaju. — Šeik se uspravi, 
a također Tollog. Prvi uđe u odjel svog harema, a 
posljednji se tiho uputi kroz mrklu noć prema hejri gdje 
je ležala njegova žrtva. 

Kroz džunglu je jurio Tantor, a s njegove staze bježale 
su i manje životinje i divlje zvijeri. Čak se i Numa, lav, 
pokunjeno odšuljao kad je prolazio moćni debelokožac. 

U mračnu se hejru prikradao Tollog, šeikov brat, ali 
ga je Tarzan, prislonivši uho na zemlju, čuo već kad je 
napustio Ibn Jadov bejt. Tarzan je osluškivao razne 
glasove, pa je čuo i prikradanje Tolloga, a kad su se 
njegovi koraci uputili prema šatoru gdje je ležao, pogodio 

je zbog čega dolazi njegov posjetilac. Zasto bi ga beduin 
tako kasno posjetio ako ne da ga ubije. 

Tollog je ušao u šator tapkajući u mraku. Tarzan je 
uspravno sjedio na zemlji. Užasni urlik, onaj isti koji je 
prije uznemirio menzil, probije beduinove uši. Ovaj put 
urlik je dolazio iz same hejre gdje je stajao Tollog. 


Beduin se zaustavi zaprepašten. — Alaha mi! — 
poviče uzmičući. — Kakva je to zvijer? Bijelče, je li te 
napala? 


Svi su se u logoru probudili, ali se nitko nije usudio 
izaći. Tarzan se nasmiješi i ne odgovori nista. 

Bijelče! — ponovi Tollog, ali nije bilo odgovora. 

Oprezno, isukana noža, beduin izađe iz hejre. 
Prisluškivao je, ali iznutra više nije čuo ni glasa. Otrčao je 
u svoj bejt, zapalio svjetiljku i požurio se natrag do hejre. 
Ovaj put ponio je sa sobom mušketu i otkočio je. 
Provirivši unutra sa svijetiljkom iznad glave, Tollog je 
ugledao čovjeka-majmuna kako sjedi na podu i promatra 
ga. Nije bilo ni traga zvijeri. Sada je beduin razumio. 

Billah! To si ti, bijelče, urlikao tako jezovito? Beduine, 
dolaziš da ubiješ nasranyja, zar ne? — upita Tarzan. 

U džungli je rikao lav i trubio slon mužjak. Tollog se 
na to nije obazirao jer je znao da je boma? visoka, 
opasana trnjem i vatrom protiv zvijeri, a čuvari su na 
oprezu. Nije odgovorio Tarzanu. Mjesto odgovora odloži 
mušketu i zgrabi svoj nož. U slabom sjaju svjetiljke 
Tarzan je promatrao na što se sprema. Ugledao je 
okrutan izraz na pakosnom licu čovjeka koji mu se 
polako primicao s isukanim nožem. 

U slabom svjetlu zakrijese se oči čovjeku koji se 
gotovo bijaše nagnuo nada nj. Tada do ušiju čovjeka- 
majmuna dopru glasovi uzbune s krajnjeg ruba logora, 
popraćeni kletvom Arapa. Tollog nasrne na Tarzana. 
Zarobljenik digne svoje sputane zglobove i izbije nož iz 
beduinove ruke, istovremeno kleknuvši. 

S kletvom na ustima Tollog navali na Tarzana, ali se 
ovaj obrani, udari beduina u glavu i obori ga jednim 

udarcem. Tollog se uspravi i ponovno nasrne, žestoko 
poput razbješnjela bika, ali sada lukavije. Mjesto da 
napada frontalno, Tollog brzo zaobiđe Tarzana u želji da 
ga napadne s leđa. 

Tarzan je uporno nastojao da se okrene kako bi 
dočekao svog protivnika licem u lice, ali izgubi ravnotežu, 
jer su mu gležnjevi bili sputani, padne ničice na milost i 
nemilost Tollogu. Beduin isceri pakosno svoje žute zube. 

— Umri, bijelče! — poviče, a zatim: — Billah! Što je to? 
Najednom se šator nad njegovom glavom podigne i zavitla 
kroz mrak. Naglo se obazre. S usana mu se ote jezovit 
krik. Nad njim se, očiju zakrvavljenih od bijesa, pojavio 
slon. Istog trena obavila ga je gipka surla — podigla 
visoko i snažno ga bacila u tamu za šatorom. 

Tantor je načas zastao srdito i prezirno obazirući se, a 
tada spusti surlu, podigne Tarzana, okrene se i otkasa 
brzo kroz logor u džunglu. Prestrašeni stražar opali iz 
puške i pobjegne. Drugi stražar ležao je zgnječen i mrtav 
tamo gdje ga je zakovitlao Tantor kad je ulazio u logor. 
Malo kasnije Tarzana i Tantora progutali su džungla i 
mrak. 

Nastao je metež u logoru šeika Ibn Jada. Naoružani 
ljudi brzali su na sve strane i tražili napadače. Neki su 
došli do mjesta gdje je stajao zatvor i zarobljeni bijelac, ali 
su i zatvor i bijelac nestali. Jedan od bejta, koji je 
pripadao Ibn Jadovu dobrom prijatelju, bio je spljošten. 
Ispod njega vrištale su žene i kleli muškarci. Na njegovu 
je vrhu Tollog, šeikov brat, odvratno psovao, a trebalo je, 
zapravo, da zahvali Alahu na svojoj sreći. Da nije pao u 
času kad ga je Tantor snažno odbacio na čvrsto razapeti 
bejt, bio bi se sigurno ubio ili barem opasno ozlijedio. 

Ibn Jad stigao je baš onog trenutka kad se Tollog 
izvlačio iz sklopljenog šatora. 

— Billah! — poviče šeik. — Što se dogodilo? Što radiš, 
brate, na Abd el-Azizovu bejtu? 


Jedan rob dotrča šeiku. — Bijelac je nestao i sa 
sobom ponio zatvor — poviće. 
Ibn Jad se obrati Tollogu. — Možeš li mi ti objasniti? 


— upita. — Zar je uistinu bijelac otišao? 


— Da, otišao je — odgovori Tollog. 

— On je u savezu sa šejtanom koji se prerušio u slona 
i odnio bijelca u džunglu, a mene bacio na vrh Abd el- 
Azizova bejta. Čuješ li ga kako vrišti i kune, kao da su 
njega napali, a ne mene. 

Ibn Jad strese glavom. Znao je odavna da je Tollog 
lažljivac, ali ipak nije mogao razumjeti kako se njegov 
brat našao na vrhu Abd el-Azizova bejta. 

— Što je vidjela straža? — upita šeik. — Gdje je bila? 

— Na svom mjestu — progovori Motlog. — Upravo 
dolazim odande. Jedan je stražar mrtav, a drugi je pucao 
na uljeza dok je bježao. 

— Što priča o tome? — upitao je Ibn Jad. Wellah, kaže 
da je slon došao, ušao u logor, ubio Yemenyja i nagrnuo 
prema zatvoru gdje je ležao sputan bijelac, zderao hejru i 
bacio Tolloga visoko u zrak. Tada je zgrabio zarobljenika, 
odnio ga u džunglu, a Hasan je pucao u njega. 

— I promašio ga — pogodi Ibn Jad. 

Nekoliko trenutaka šeik je zamišljeno stajao, a tada se 


polako uputi u svoj bejt. — Sutra rano spremite se na 
rahlu2! rekao je. Brzo se proširila vijest da će rano izjutra 
dići logor. 


Tantor je nosio Tarzana duboko u šumu do male 
čistine gusto pokrivene travom. Slon je nježno položio 
svoj teret na zemlju i čuvao stražu. 

— Ujutro — reće Tarzan — kad Kudu, sunce, započne 
svoj lov na nebeskim ravnicama, kad svane, razmislit 
ćemo kako bismo uklonili veze. Sada, hajdemo na 
počinak. 

Te je noći lava Numu, hijenu Danga i leoparda Šitu 
privukao snažni miris bespomoćna čovjeka, ali kad su 
vidjeli tko čuva usnulog Tarzana i čuli mumljanje, samo 
su prošli. 

Kad je svanula zora, u logoru Ibn Jada svi su bili na 
nogama. Tek što su pojeli oskudni doručak, žene su 
složile šeikov bejt, a to bijaše znak da se sruše i svi ostali 
šatori. Za jedan sat već su Arapi išli na sjever, prema EFI- 
Habashu. 


21 Dizanje logora. 


Tantor je odnio Taryana u šumu do male čistine gusto pokrivene 
travom. Slon je nježno položio svoj teret na zamlju i čuvao stražu. 


Beduini i njihove žene uzjahali su pustinjske ponije 
koji su preživjeli dugi put sa sjevera. Robovi, koje su 
doveli iz svoje zemlje, vršili su dužnost askarija?2 te isli na 
čelu i na kraju kolone. Bili su naoružani mušketama. 
Nosaći bijahu domoroci koje su usput zarobili. Nosili su 
logorsku prtljagu, a pred sobom su tjerali koze i ovce. 

Zeyd je jahao kraj Ateje, šeikove kćeri. Njegove su oći 
češće počivale na njoj nego na stazi kojom su 
napredovali. Jašući kraj Ibn Jada, Fahd je bijesno 
pogledavao oboje, Tollog, šeikov brat, primijeti to i naceri 
se. 

—Zeyd je hrabriji udvarač od tebe, Fahde — prošapće 
mladiću. 

—On šapće laži u njeno uho. Od mene to ona neće 
čuti — potuži se Fahd. 

— Kad bi barem šeik pristao da je isprosiš — primijeti 
Tollog. 

— Ali ne pristaje — odreže Fahd. — Jedna tvoja riječ 
mogla bi pomoći. Obećao si. 

—Wellah, jesam, ali moj je brat preblagi gospodar — 
objasnio je Tollog. — On nije protiv tebe, ali želi da mu 
kći bude sretna. Njoj prepušta da izabere muža. 

—A što bih ja trebao uraditi? — upita Fahd. 

— Kad bih ja bio šeik — nabaci Tollog — ali, na žalost, 
ja to nisam. 

—A što, ako bi ti bio šeik? 

— Moja bi se nećakinja udala za onog koga bih joj ja 
izabrao. 

— Ali ti nisi šeik — podsjeti ga Fahd. 

Tollog se primakne i prošapće u Fahdovo uho: Zeyd, 
hrabri udvarač, pronašao bi načina da me učini šeikom. 

Fahd ne odgovori. Jahao je i šutio oborene glave, 
utonuo u misli. 

toyatovi majmuni 


Sporo su protekla tri dana u džungli koja je isparavala 


vlagu. Već tri dana Arapi su polako kretali na sjever 
prema El-Habashu. Već tri dana ležao je Tarzan, kralj 
majmuna, bespomoćno sputan na maloj čistini, a Tantor 
ga je čuvao. Veliki mužjak donio je jedanput na dan 
hrane i vode čovjeku-majmunu. Remenje od devine kože 
još ga je uvijek sputavalo, pomoć nije stizala. Pozvao je 
majmuna Manua da pregrize kožu, ali lakomisleni Manu 
obećao je da će doći i zaboravio. I tako je čovjek-majmun 
bez jadikovki, poput životinje, strpljivo ležao i čekao 
oslobođenje. Znao je da ono može doći i u obliku smrti. 

Ujutro četvrtog dana Tantor je pokazivao znakove 
nemira. U blizini nestalo je hrane za nj i njegova 
štićenika. Htio je otići i ponijeti Tarzana sa sobom, ali je 
čovjek-majmun znao da će mu teško tko pomoći ako ga 
on odnese daleko u zemlju slonova. Mangani, veliki 
majmun, bijaše jedini stanovnik džungle koji bi ga mogao 
odriješiti. Tarzan je znao da se nalazi gotovo na krajnjoj 
granici Manganijeve zemlje, ali je još uvijek postojala 
mogućnost da bi i jedan čopor velikih antropoida mogao 
nabasati i otkriti ga. Kad bi ga Tantor odnio još dalje na 
sjever, ta bi neznatna mogućnost nestala zauvijek. 

Tantor je želio otići. Gurao ga je svojom surlom i okre- 
tao. Zatim ga podiže sa zemlje. 

— Spusti me, Tantore — reče čovjek-majmun. 
Debelokožac ga posluša, ali se nato okrene i ode. Tarzan 
je promatrao kako se uputio preko čistine k udaljenom 
velikom drveću. 

Obazre se na Tarzana i zatrubi. Srdito izruje zemlju 
velikim kljovama. 


— Idi i potraži hranu — reče Tarzan — a tad se vrati. 
Mangani mogu sutra naići. 

Tantor opet zatrubi, okrene se i nestane u džungli. 
Još dugo čovjek-majmun ležao je i slušao odjek koraka 
svoga starog prijatelja koji se udaljavao. 

— Otišao je — razmišljao je. — Ne mogu ga za to 
prekoravati. Možda je to i bolje. Svejedno da li se to 
dogodilo danas, sutra ili prekosutra. 

Jutro je prošlo. Podnevna tišina ležala je nad 
džunglom. Samo su kukci zujali. Oni su dosađivali i 
Tarzanu i zvijerima u džungli, ali njegov organizam bijaše 
imun na otrov njihova uboda jer je godine i godine 
stvarao protuotrove. Najednom nastane hajka među 
drvećem. Kroz granje mali Manu, njegova braća, sestre i 
bratići trčali su mahnito, cičali, kevtali i prepirali se. 


— Manu! — pozove Tarzan. — Tko dolazi? 
Mangani? Mangani! — vrištali su majmuni. 

— Idite i dovedite ih, Manu! — zapovjedi čovjek-maj- 
mun. 

— Bojimo se. 


— Idite i zovite ih s vrha krošanja — nagovarao ih je 
Tarzan. Tamo vas ne mogu doseći. Recite im da ovdje leži 
bespomoćan jedan od njihovih majmuna. Recite im neka 
dođu da me spase. 

— Bojimo se. 

— Ne mogu vas doseći s vrha krošanja. Idite! Tada će 
vas uzeti za prijatelje. 

— Oni se ne mogu popeti na vrh krošnje — odvrati 
neki stari majmun. — Ja idem. 

Zaustavljeni u svom bijegu, ostali majmuni okrenu se 
da vide kako se sjedobradi popeo na vrh drveća dok je 
Tarzan očekivao dolazak Manganija. Uskoro je čuo 
duboke grlene glasove svog čopora; bili su to veliki 
majmuni, Mangani. Možda će među njima biti netko od 
poznatih. A možda čopor dolazi izdaleka i nitko od 
majmuna ga ne zna, sumnjao je. Ali oni su mu bili 
posljednja nada. Ležao je i osluškivao i čekao. Čuo je 
kako Manu vrišti i brblja s gornjih grana visoko povrh 
velikih majmuna. Iznenada je u džungli nastala tišina. 


Čulo se samo zujanje i brujanje kukaca. 

Čovjek-majmun ležao je i gledao u smjeru odakle su 
se trebali pojaviti antropoidi. Znao je što se zbiva iza 
gustog zida zelenila. Krvoločne ga oči ispituju, promatraju 
čistinu, traže neprijatelja, boje se varke ili zamke. Znao je 
da je on pobudio nepovjerenje, strah, bijes; a zašto bi oni 
imali povjerenja u okrutnog i nemilosrdnog Tarmanganija 
i voljeli ga? 

Bojao se da bi mogli mirno otići, i ne otkrivši mu se. 
To bi bio njegov kraj. Samo su mu Mangani mogli 
pomoći. 

— Vaš sam prijatelj — pozove ih. — Tarmangani me 
uhvatio i sputao mi zglobove i gležnjeve. Ne mogu se 
micati. Ne mogu se hraniti. Ne mogu naći ni hrane, ni 
vode. Hajde odriješite me. 

Iza zelene zavjese lišća netko odgovori: — Ti si 
Tarmangani. 

— Ja sam Tarzan, kralj majmuna — odgovori čovjek- 
majmun. 

— Istina — poviče Manu — on je Tarzan, kralj majmu- 
na. Tarmangani i Gomangani?3 su ga svezali, a Tantor ga 
je donio ovamo. Kudu je četiri puta lovio po nebeskom 
svodu dok je Tarzan, kralj majmuna, ležao sputan. 

— Poznajem Tarzana — progovori neki glas iza 
zelenila; lišće se razdvoji i ogroman dlakav majmun 
dogega se na čistinu. Dopirući rukama do zemlje, zvijer 
se približi Tarzanu. 

— M'walat — usklikne čovjek-majmun. 

— To je Tarzan, kralj majmuna — reče veliki majmun, 
ali ostali nisu razumjeli. 

— Što? — upitali su. 

— Čija je to družba? — upita Tarzan. 

— Toyat im je kralj — odgovori M'walat. 

— Ne reci mu tko sam dok mi ne prerežeš veze. Toyat 
me mrzi i on će me bespomoćna ubiti. 

— Dobro — složi se M'walat. 


23 Crnac 


— Hajde, — kaže Tarzan podigavši svoje sputane 
zglobove. — Pregrizi remenje. 

—Ti si Tarzan, kralj majmuna i prijatelj M'walata. 
M'walat će učiniti ono što želiš — odgovori majmun. 

Naravno, u oskudnom majmunskom jeziku razgovor 
nije bio nalik na ljudski. Bio je mješavina režanja i 
mumljanja, ali je služio svrsi kao i najkorektniji 
civilizirani jezik i pomogao da se sporazumiju Mangani i 
Tarmangani, Veliki majmun i Veliki bijeli majmun. 

M'walat je prionuo i snažnim zubima pregrizao 
remene od devine kože na zglobovima i gležnjevima 
čovjeka-majmuna dok su ostali iz čopora nagrnuli na 
čistinu da vide nije li se M'walatu nešto neugodno 
dogodilo. 

Čim se Tarzan uspravio, glavnina se strašne i dlakave 
družbe pojavi na čistini. Toyat, kralj majmuna, bio im je 
na čelu. Za njim nagrnu još osmorica odraslih mužjaka 
sa šest-sedam ženki i mnogo mladunčadi. Mladi i ženke 
zaostajali su iza mužjaka koji su pohitali prema Tarzanu 
kojem je uz bok stajao M'walat. 

Majmunski kralj prijeteći je zaurlao: — Tarmangani! 
— Obrtao se u krugu, đipao visoko u zrak, vraćao se na 
zemlju četveronoške, bijesno je lupao po zemlji stisnutih 
pesti, urlao, zapjenio se i ponovno đipao. 

Toyat se spremao za napad. Nadao se da će tim 
ponašanjem i u svojim drugovima izazvati divlje borbene 


instinkte. — To je Tarzan, kralj majmuna, prijatelj 
Manganija — reče M'walat. 

— To je Tarmangani, neprijatelj Manganija — poviče 
Toyat. — Oni dolaze i velikim batinama koje tutnje 


ubijaju nas, naše ženke i balu?*. Ubij Tarmanganija. 

— To je Tarzan, kralj majmuna — mumljao je Gayat. 
— Spasio me je od Nume kad sam bio mali balu. Tarzan 
je prijatelj Manganija. 

—Ubijmo Tarmanganija! — vikao je iz petnih žila 
Toyat skačući visoko. 


24 Mladunčad. 


Nekoliko se mužjaka pridruži Toyatu poskakujući 
također visoko dok se Gayat postavi kraj Tarzana. 
Čovjek-majmun poznavao ih je dobro. Za tren će se jedan 
razbjesnjeti i iznenada ga zaskočiti. M'walat i Gayat će ga 
braniti, uplest će se još nekoliko mužjaka i nastat će 
sveopća tučnjava. Svi neće izvući živu glavu, ali svi će biti 
ili lakše ili teže ozlijeđeni. Tarzan, kralj majmuna nije se 
htio boriti sa prijateljima. 

— Stani! — zapovjedi i podigne otvoren dlan da 
privuče pažnju. — Ja sam Tarzan, kralj majmuna, moćni 
lovac i snažni borac. Dugi niz godina pripadao sam 
plemenu Kerčaka, a kad je on umro, postao sam kralj 
majmuna. Mnogi me od vas poznaju. Svi znaju da sam 
Mangani i prijatelj svih Manganija. Toyat želi da me 
ubijete jer Toyat mrzi Tarzana, kralja majmuna. On me 
ne mrzi što sam Tarmangani, već što sam ga jednom 
spriječio da postane kraljem. Otada je proteklo mnogo 
kiša, neki su od vas tada bili mali balusi. Tarzan bi bio 
sretan kad bi Toyat bio dobar kralj, ali on to nije. Sada 
pokušava da vas naucka na vašeg najboljeg prijatelja. 

—Ti, Zutho! — poviče najednom, upirući prstom u og- 
romnog majmuna. — Skačeš, mumljaš i pjeniš se. Želiš 
zabosti svoje očnjake u Tarzanovo meso. Zar si, Zutho, 
zaboravio kad si bio bolestan, i kad su te svi majmuni 
tvog plemena napustili da umreš? Jesi li zaboravio tko ti 
je donosio hrane i vode? Tko te je čuvao noću od lavice 
Sabor, pantere Šite i hijene Danga? 

Dok je Tarzan mirno i s autoritetom govorio, majmuni 
su se postepeno smirivali i slušali ga. To je bio dugi govor 
za narod džungle. Ni veliki ni mali majmuni ne mogu se 
dugo usredotočiti na neku misao. Prije no sto je svršio, 
jedan mužjak preokrenuo je istrunulu kladu i potražio 
sočne insekte. Zutho je nabrao čelo u mučnom 
prisjećanju. On progovori. 

— Zutho se sjetio — reče. — On je prijatelj Tarzana — 
i smjesti se uz M'walata. Na to su ostali mužjaci, osim 
Toyata, izgubili interes za Tarzana, te odlutali za hranom 
ili čučnuli na travu. 

Toyat je bio još uvijek gnjevan, ali pošto je vidio da 


nije uspio, nastavi svoj borbeni ples, ne vise tako blizu 
Tarzana i njegovih branilaca, ali se uskoro i on korisnije 
zaposlio i počeo tražiti kukce. 

I tako je Tarzan opet pripadao velikim majmunima. 
Lutao je lijeno šumom s dlakavim zvijerima i mislio o 
pomajci Kali, velikoj majmunici, jedinoj majci koju je 
poznavao. S ponosom se sjećao kako ga je divlje branila 
od svih neprijatelja u džungli, od mržnje i ljubomore 
starog Tublata, njezina muža i od neprijateljstva Kerčaka, 
užasna starog majmunskog kralja. 

Kao da ga je jos jučer vidio, u Tarzanovu sjećanju bila 
je jasna slika ogromnog i okrutnog majmuna, staroga 
Kerčaka. To je bila veličanstvena zvjer! U djetinjoj mašti 
dječaka-majmuna, Kerčak je bio utjelovljenje zvjerstva i 
autoriteta, pa ga se i danas prisjećao s užasom. Tarzanu 
se još uvijek činilo nevjerojatnim da je on srušio i ubio 
toga gigantskog vladara. 

U mašti je opet oživio borbu s Terkozom i gorilom 
Bolganijem. Mislio je o Tiki koju je ljubio, o Thaki i Tani i 
o malom crnom dječaku Tibu koga je želio posvojiti. Dok 
je on maštao u dokolici, Ibn Jad je polako napredovao 
prema sjeveru u leopardov grad Nimmr, a na suprotnoj 
strani džungle zbivali su se događaji koji će uplesti 
Tarzana u veliku pustolovinu. 


gorilla bolgani 


Crni nosač posrne i baci svoj teret na zemlju jer mu se 


noga zaplela o korijenje puzavca. Zbog takve sitnice često 
se rađaju velike neugodnosti. Zbog toga izmijenio se čitav 
život mladog i bogatog Amerikanca Jamesa Huntera 
Blakea. Došao je prvi put u Afriku u lov na divlje zvijeri 
sa svojim prijateljem Wilburom koji je prije dvije godine 
proveo tri tjedna u džungli. Stimbol je zato bio vodič 
ekspedicije i savršeni stručnjak za divlje zvijeri, afričku 
džunglu, safari25, hranu, pogađanje vremena i crnce. 
Činjenica da je Stimbol bio dvadeset i pet godina stariji 
još mu je više davala pravo da bude sveznalica. 

To sve, međutim, nije uzrokovalo sve jače neslaganje 
između dvojice muškaraca, jer je Blakea, flegmatičnog 
dvadeset petogodišnjeg mladića Stimbolov egoizam više 
zabavljao negoli ogorčavao. Prva se pukotina u njihovu 
prijateljstvu pojavila na posljednjoj željezničkoj stanici. 
Morali su napustiti pravi cilj ekspedicije zbog Stimbolova 
naprasita vladanja i zle ćudi. Blake je došao u Afriku da 
kamerom snimi život afričke divljine, a ne da lovi zvijeri. 

Na krajnjoj željezničkoj stanici dok su nabavljali 
opremu za safari, Stimbol je tako uvrijedio snimatelja da 
ih je ovaj ostavio i krenuo na obalu. Usprkos tome, Blake 
odluči da nastavi put i da barem nešto snimi svojim foto- 
aparatom. Nije bio od onih ljudi koji uživaju u ubijanju 
zvijeri iz sporta. Do govorili su se da će ubijati samo da se 
prehrane i da Stimbolu pribave još nekoliko trofeja. 

Nekoliko su se puta prepirali jer je Stimbol zlostavljao 
crne nosače, ali se to izgladilo i Simbol je obećao da će 
Blakeu prepustiti upravljanje safarijem, i da će se 
obuzdati. 


USli su duboko u šumu, čak i dalje no što su planirali, 
ali su bili slabe sreće i nisu nasli divljači. Namjeravali su 
se vratiti. Blakeu se činilo da će se sve svršiti bez 
neprilika te da će se on i Stimbol vratiti u Ameriku kao 
prijatelji. U tom trenu crni nosač zapne nogom o puzavac, 
posrne i baci tovar na zemlju. 

Ispred nosača koračali su Stimbol i Blake jedan do 
drugoga, a teret, na nesreću, padne na Stimbola i obori 
ga. Stimbol i nosač mučno se osove na noge dok su se 
crnci oko njih smijali. Nosač se cerekao. Stimbola 
preplavi gnjev. 

— Prokleti nespretni đavole! — poviče, i prije nego sto 
se Blake mogao umiješati, a nosač zaštititi, razbješnjeli 
bijelac prekorači teret i obori nosača strašnim udarcem u 
lice. Dok je nosač ležao, Stimbol ga udari nogom. Ali 
samo jedanput! Prije nego što je mogao ponoviti udarac, 
Blake ga ščepa za rame, okrene i udari isto onako kao što 
je on udario crnca. 

Slimbol pade, otkotrlja se i posegne za svojim 
automatskim pištoljem koji mu je visio o boku. Blake je 
bio brži. — Prestanite! — reče odrješito Blake i uperi 
revolver kalibra 45 mm u Stimbola. Stimbol makne ruku 
s pištolja i uspravi se. 

— Ustanite! — naredi Blake, a kad se ovaj podigao, 
reče: — Slušajte me, Stimbole, meni je svega dosta. Nas 
smo dvojica svršili. Razdijelit ćemo sutra ujutro safari i 
opremu i rastati se. 

Blake zatakne pištolj a crnac se uspravi krvava nosa. 
Ostali su crnci bili namrgođeni. Blake dade znak nosaču 
da podigne teret i začas je safari opet napredovao, ali bez 
pjesme i smijeha. 

Pred podne Blake se ulogorio na prvom prikladnom 
mjestu, kako bi poslije podneva razdijelili opremu, hranu 
i ljude da mogu oba safarija krenuti već u ranu zoru na 
put. 

Namrgođeni Stimbol nije htio pomoći, već je poveo sa 
sobom nekoliko oboružanih askarija koji su oružjem 
štitili safari i otišao u lov. Jedva je prošao milju slijedeći 
trag divljači po mekanoj crnici koja je prigusšivala topot 


koraka, kad jedan od domorodaca na ćelu digne ruku i 
zaustavi ih. 

Stimbol se oprezno primakne, a crnac pokaže ulijevo 
kroz lišće. Ispod njih Stimbol je primijetio crnu masu 
kako se polako kreće. 

— Što je to? — prošapće. 

— Gorila — odgovori crnac. 

Stimbol podigne svoju pušku i opali na priliku koja je 
uzmicala. Crnac se nije iznenadio kad je promašio. 

— Grom i pakao! — izbaci bijelac. — Hajde, slijedimo 
ga! On, boga mi, mora biti moj! Kakav trofej za me! 

Šuma je bila rjeđa nego obično i svakog bi im se časa 
pred očima pojavio uzmičući gorila. Svaki put je Stimbol 
pucao i promašio. Crnce je to zabavljalo; u sebi su krili 
zadovoljstvo. Nisu voljeli Stimbola. 

Podalje, Tarzan, kralj majmuna, lovio je s plemenom 
Toyata. Čuo je prvi pucanj, popeo se na drvo i njišući se s 
jedne grane na drugu pohitao u smjeru praska. Bio je 
siguran da oružje ne pripada beduinima jer je razlikovao 
pucanj njihovih mušketa od pucnja modernog oružja. 

Beduini su možda i posjedovali takvu pušku, bilo je i 
to moguće, ali je to najvjerojatnije bio bijelac. Tarzan je u 
svojoj zemlji morao znati tko su svi ti stranci i zašto su 
došli. Nekoć nisu uopće dolazili, a sada rijetko kad. 
Njihov dolazak Tarzan nije volio, jer čim bi se pojavio 
bijelac, mir i sreća su išćezli. 

Hitajući kroz drveće, njišući se s grane na granu, 
sigurno se kretao prema izvoru pucnjeva, a kad se 
približio goniocima gorile Bolganija, čuo je kako se lomi 
grmlje i glasove ljudi. 

Bolgani je žurno izmicao progoniteljima. Toliko ga je 
zaokupila misao da pobjegne strašnom štapu koji bi 
zapraskao čim bi se bijelac pojavio da nije bio oprezan 
kao inače, te je srljao kroz šumu glavom bez obzira. Zmija 
Hista sklupćala se na niskoj grani obližnjeg drveta. Lom 
granja i prasak puške uzbudili su, ogromnog pitona koji 
je i inače nagao i razdražljiv. Drugom bi prilikom 
dopustio odraslom mužjaku gorili da prođe, ali u onom 
raspoloženju napao bi samog Tantora. 


Njegove izdubljene oči zakrijesile su se. Promatrao je 
kako mu se primiče rutavi Bolgani, a kad je gorila 
prolazio ispod grane na kojoj je visjela Hista, piton se 
spusti na svoj plijen. Bolgani se nastojao osloboditi 
velikih, snažnih i nemilosrdnih koluta koji su se tiho 
omotali oko njega. Bolgani bijase snažan, ali je zmija 
Hista snažnija. Užasan, gotovo ljudski krik ote se s 
Bolganijevih usana kad je vidio kakva mu se propast 
sprema. Bačen na zemlju, borio se uzalud dok su se 
koluti živog čelika uporno sužavali. Oni će ga tako dugo 
gnjećiti dok mu kosti ne prsnu od silna pritiska, a tijelo 
se pretvori u kasu koja će poput kobasice skliznuti niza 
zmijino razjapljeno ždrijelo. 

Uto su prispjeli Stimbol i Tarzan. Stimbol je posrtao 
kroz nisko granje, a Tarzan, kralj majmuna, polubog 
šume, skladno se njihao s grane na granu. 

Kao uvijek, i sada se Tarzan tiho i oprezno kretao pa 
ga nitko nije primijetio. Kad je pogledao dolje, spazio je 
na prvi pogled kakvo je zlo zadesilo Bolganija. Tog je 
trena Stimbol podigao pušku i namjeravao ubiti jednim 
hicem ova dva kraljevska primjerka. 

U svom srcu Tarzan nije osjećao ljubavi za gorilu 
Bolganija. Rutavi gigantski čovjekoliki majmun bio je 
prirodni neprijatelj čovjeka-majmuna. Njegova prva borba 
na život i smrt, bila je borba s Bolganijem. Godine i 
godine ga se bojao, ili točnije, oprezno ga izbjegavao, jer 
Tarzan nije poznavao straha. I kasnije, kad više nije bio 
dijete, nastavio je izbjegavati Bolganija stoga što su ga i 
njegovi prijatelji, veliki majmuni izbjegavali. 

Ali sada, kad je vidio da ga opsjedaju dva neprijatelja 
koji su u isti čas i neprijatelji Manganija, u njegovim 
grudima bukne plamen drugarstva u kome izgori sve što 
je bilo protiv njega. 

Odmah je bio povrh Stimbola, a kad je Amerikanac 
podigao oružje na rame, Tarzan mu je skočio na leđa i 
oborio ga. Prije no što je Stimbol shvatio što se s njim 
zbilo, i dok se psujući nastojao uspraviti, nenaoružani 
Tarzan izvukao je lovcu nož iz korica i bacio se na 
kovitlajuću masu pitona i gorile. Stimbol se uspravio s 


namjerom da ubije, ali mu je prizor koji se pred njim 
zbivao istjerao iz glave želju da se osveti. 

Na po gol, gigantski bijelac brončane puti i crne kose 
borio se sa strašnim pitonom. Stimbol je zadrhtao kad je 
začuo da muklo životinjski reži ne samo gorila već i 
čovjek koji se za njega borio. 

Čelični prsti jedne ruke stisnuli su pitona upravo iza 
glave dok je druga probadala nožem zmiju, koja se 
smotala i grčevito izvijala. Čim se novi i mnogo opasniji 
neprijatelj bacio u bitku, Hista je djelomično oslobodila 
Bolganija namjeravajući i Tarzana obujmiti u zagrljaj, te 
zgnjećiti obojicu u isti mah. Zmija je uskoro primijetila da 
čovjek glatke puti ugrožava njezin život, odmotala se s 
Bolganija, te je mahnita od bijesa i boli pokušavala 
obujmiti čovjeka-majmuna, ali čim bi se zmijski koluti 
približili, oštar nož zabadao se duboko u ranjeno meso. 

Zgnječeni Bolgani, još samo s iskrom života u sebi, 
ležao je sopćući na zemlji i nije mogao priskočiti svom 
spasitelju u pomoć, dok je Stimbol, očiju iskolačenih u 
strahu i užasu, promatrao borbu na sigurnoj udaljenosti. 
Zaboravio je i na svoju pohlepu da stekne trofej i da se 
osveti. 

Tako se Tarzan sam postavio nasuprot jednom od naj- 
moćnijih bića koje je stvorila priroda. To je bila borba na 
život i smrt. Amerikancu, koji je to promatrao, bio je 
jasan ishod borbe jer koji bi čovjek, rođen od žene, mogao 
izbjeći bez tuđe pomoći smrtnom zagrljaju pitonovnih 
kolutova. Hista je već okružila tijelo i jednu nogu čovjeka- 
majmuna, ali je snaga njezina stiska već oslabila. Tarzan 
je sada usredotočio svu svoju snagu i pokušavao da 
snažnim zahvatom oštrice lovačkog noža prereže Histu 
napola. 

Čovjek i životinja bili su obliveni krvlju. Nekoliko jardi 
uokolo bili su trava i grmlje grimizni. Onog trena kada je 
Tarzan naglim zahvatom prerezao kralješnicu velike 
zmije, Hista je krajnjim naporom grčevito  stisnula 
gigantskim kolutima svoju žrtvu. 

Donja polovica zmije otpala je, a čovjek-majmun borio 
se i dalje s onim dijelom koji je ostao. Upotrijebio je 


nadljudsku snagu da se oslobodi koluta i konačno odbaci 
Histu koja je ugibala. Tada, ne obazirući se na Stimbola, 
on se okrene Bolganiju. 

— Da li si smrtno ranjen? — upita ga jezikom velikih 
majmuna. 

— Ne — odgovori gorila. — Ja sam Bolgani! Ubit ću 
Tarmanganija! 

— Ja sam Tarzan, kralj majmuna — odgovori čovjek- 
majmun. — Spasio sam te od Histe. 

— Ne želiš ubiti Bolganija? — upita gorila. 

— Ne, budimo prijatelji. 

Bolgani se namrsštio i nastojao da usredotoči misli na 
tom teškom problemu. Najednom progovori: — Bit ćemo 
prijatelji, reče. — Tarmangani, koji se nalazi iza tebe, ubit 
će nas svojom batinom koja grmi. Hajde da prvo ubijemo 
njega. — Majmun se mučno uspravi. 

— Ne — protuslovio je Tarzan. — Otpremit ću 
Tarmanganija. 

— Ti? On neće htjeti otići. 

—Ja sam Tarzan, kralj džungle — odgovori majmun- 
čovjek. — Riječ je Tarzana zakon u džungli. 

Stimbol, koji je to sve gledao, bio je uvjeren da 
predstoji nova bitka jer su čovjek i životinja režali jedno 
na drugo. Da je samo slutio kako ga obojica smatraju 
svojim neprijateljem, ne bi se osjećao ugodno. Prihvativši 
opet pušku, uputi se Tarzanu onog trena kad ga je ovaj 
htio osloviti. 

—Makni se u stranu, mladiću — reće Stimbol — da 
svršim s gorilom. Poslije tvog iskustva sa zmijom, valjda 
ne želiš da i taj drugar skoči na tebe. — Uza sve to 
Amerikanac nije bio siguran kako će se ponašati bijeli div 
jer se još uvijek sjećao njihova prvog susreta. S puškom u 
ruci koju Tarzan nije posjedovao, bio je ipak siguran. 
Nagađao je da bi div trebalo da bude sretan ako ga spasi 
od gorile jer, koliko je Stimbol znao o takvim zvijerima, 
gorila se ponašao napadački. 

Tarzan, zaustavivši se točno između Bolganija i lovca, 
pogleda ga ispitivački. 

— Spusti pušku — reče zatim. — Nećeš ubiti gorilu. 


— Grom i pakao! Neću? — uzvikne Stimbol. — Što 
misliš, zašto sam ga gonio kroza šumu? 

— Ti si u zabludi — odgovori Tarzan. 

— Kakvoj zabludi? — upita Stimbol. 

— Misliš da ćeš ga ubiti, ali nećes. 

— Slušaj, mladiću, znaš li ti tko sam? — upita 
Stimbol. 

— Ne zanima me — hladno odgovori Tarzan. 

— Bolje bi bilo da te zanima. Ja sam Wilbur Stimbol, 
jedan od bankara kompanije »Stimbol iz New Yorka! — S 
tim su se imenom mogla počiniti čuda u New Yorku pai 
u Parizu i Londonu, to je ime otvaralo mnoga vrata i 
savilo mnoga koljena. Rijetko kada ono nije poslužilo tom 
nadutom čovjeku pune kese. 

— Što radiš u mojoj zemlji? — upita čovjek-majmun, 
ne obazirući se na to hvalisanje. 

— Tvoja zemlja? Sto mu gromova, tko si ti? 

— Tarzan se okrene dvojici crnaca koji su stajali nešto 
podalje iza Stimbola. — Ja sam Tarzan, kralj majmuna — 
reče im u njihovu narječju. — Što radi ovaj čovjek u mojoj 
zemlji? Koliko ima još bijelaca u njegovu društvu? 

— Veliki bwana — odgovori jedan od ljudi pun 
iskrenog poštovanja — mi smo znali da si ti Tarzan, kralj 
majmuna, jer smo te vidjeli kako si se spustio s grane i 
ubio veliku zmiju. Nema nikoga u cijeloj džungli tko bi to 
mogao učiniti. Taj je bijelac loš gospodar. S njim je još 
jedan bijelac. Taj je dobar. Došli su da love lava Simbu i 
ostalu zvjerad. Nisu imali sreće. Sutra se vraćaju. 

— Gdje je njihov logor? — upita Tarzan. 

— Crnac koji je govorio pokaže: — Nije daleko — reče. 

— Čovjek-majmun obrati se Stimbolu. — Vrati se u 
svoj logor — reče. — Ove ću večeri doći tamo da 
razgovaram s tobom i s tvojim pratiocem. Ne lovi više u 
Tarzanovoj zemlji, osim za hranu. 

U glasu i ponašanju toga neobičnog čovjeka bilo je 
nešto izvanredno, nešto što je, naposljetku, slomilo 
Stimbolovu bezosjećajnost, preplavilo ga strahom. To mu 
se prije nije događalo, osim kad bi se našao u društvu 
ljudi bogatijih no što je bio on. Stimbol ne odgovori ništa. 


Stajao je nepomičan i gledao kako se brončani div obratio 
gorili. Čuo je kako su zarežali, a zatim su na njegovo 
golemo iznenađenje otisli rame uz rame u džunglu. 

Kad ih je lišće sakrilo, skinuo je svoj sljem, svilenim 
rupcem otro znoj sa čela i buljio za cudnim parom koji je 
zamakao u šumu. 

Napokon se, s kletvom na usnama, obrati svojim 
ljudima: — Potratili smo cijeli dan! — požali se. — Tko je 
taj prijan? Čini se da ga vi poznajete? 

— To je Tarzan — progovori jedan od crnaca. 

— Tarzan? Nikad nisam za njega čuo — odsijeće 
Stimbol. 

— Svi koji poznaju džunglu, poznaju i Tarzana. 

— Hm! — podrugljivo reče Stimbol. — Nitko neće 
propisati Wilburu Stimbolu gdje smije loviti, a gdje ne 
smije. 

— Gospodaru — reče crnac koji je prvi progovorio — 
riječ je Tarzana zakon džungle. Nemoj ga uvrijediti. 

—Ne plaćam vas zato, prokleti nigeri, da me 
savjetujete — odsiječe ljutito Stimbol. — Kad naredim da 
lovimo, tada ćemo i loviti, to ne zaboravite. 

Na povratku u logor nisu vidjeli divljač, barem je 
Stimbol nije vidio. Što su vidjeli crnci, to je bila njihova 
stvar. 


tarmangani 


Dok Stimbol nije bio u logoru, Blake je razdijelio hranu i 


opremu na dva jednaka dijela. Podjelu nosača i askarija 
ostavio je do Stimbolova povratka. Kad su lovci ušli u 
logor, on je pisao svoj dnevnik. Na prvi pogled spazio je 
da je Stimbol loše raspoložen, ali to ga nije osobito 
uznemirilo, jer je stari obično tako bio raspoložen. Blake 
je bio sretan što će se sutra, zauvijek, riješiti svog 
pratioca zle ćudi. 

Više ga je zabrinjavalo natmureno držanje askarija. 
Stimbol ih je vjerojatno opet tiranizirao, prekoravao i 
vrijeđao pa će sutra biti još većih neprilika pri podjeli 
safarija. Od časa kad je Blake odlučio da se rastane sa 
Stimbolom, znao je da će najveća zapreka biti u tome što 
neće moći naći dovoljno ljudi koji će pristati da se 
podvrgnu Stimbolovoj disciplini, te da ga otprate i ponesu 
prtljagu. 

Dok je prolazio, Stimbol je primijetio dvije razdijeljene 
hrpe i njegovo se lice još više smrknulo. — Vidim da ste 
stvari podijelili, - rekao je kad se zaustavio pred Blakeom. 

— Želim da to pregledate je li dobro razdijeljeno, jer 
bih toelio smotati. 

— Ne želim da mi s tim dosađujete — odgovori drugi. 
— Znam da ste pravedno razdijelili. 

— Hvala — odgovori Blake. 

— Što ćemo s crncima? 

— To neće biti lako. S njima niste lijepo postupali. 
Malo tko će se htjeti s vama vratiti. 

— Ljuto se varate. Zlo je što ne poznate crnce. Preblagi 
ste s njima. Oni vas ne cijene, a koga ne poštuju, toga ne 
vole. Znaju da im je gospodar onaj tko ih tuće, a 


gospodar će se i brinuti o njima. S vama ne bi pošli na 
dugi put. Podijelili ste bezvrijedne stvari, a ja ću nigere, 
taj mi posao bolje odgovara. Nastojat ću da dobijete 
pravedni dio, dobru i pouzdanu družinu. Utjerat ću im 
strah u kosti i bit će vam odani. 

— Kako mislite izabrati ljude? 

— Želim da uzmete one koji će htjeti ići s vama, 
priznajem da ih neće biti mnogo. Reći ću im, neka stupe 
naprijed svi oni koji se žele vratiti s vašim safarijem. Od 
onih koji će ostati, izabrat ću još nekoliko dobrih ljudi da 
bih mogao popuniti vas broj. To je ispravno, zar ne? 

— Da — složi se Blake. Nadao se da će se taj plan lako 
izvesti kao što je Stimbol vjerovao, ali je u to ipak 
sumnjao. Zato predloži ovo: — Ako jedan od nas ne bi 
mogao osigurati dovoljan broj dobrovoljaca, predlažem da 
im taj obeća posebnu nagradu ako ga doprate do 
željezničke stanice. Rado ću platiti ako ne skupim 
dovoljan broj ljudi. 

— Dobra zamisao. Pomoći će vam da ih držite na 
okupu kad vas ostavim — reče Stimbol. — To će vas 
osigurati. Što se mene tiče, ne namjeravam ništa 
doplatiti, a ako to bilo kome padne na um, loše će se 
provesti. Sakupit ćemo ih da vidimo kakav nas posao 


čeka. — Obazre se i pogled mu zapne za vodiča. — Hej, ti! 
— pozove ga. — Dođi ovamo, i to brzo! 
Crnac se približi i zaustavi ispred bijelaca. — Pozvao 


si me, bwana? — upita. 

— Sakupi sve ljude u logoru — naredio je Stimbol. — 
Dovedi ih ovamo za pet minuta. Dogovorit ćemo se nešto. 
Neka dođu svi. 

— Da, bwana. 


Stimbol se obrati Blakeu čim se vodič udaljio. — Da li 
je bio danas neki stranac u logoru? — upitao je. 

— Ne, zašto? 

—Loveći, naletio sam na nekog divljaka — odgovori 
Stimbol. — Zapovjedio mi je da se nosim iz džungle. 
Znate li vi što o njemu? — Stimbol se nasmije. 

— Divljak? 


— Neki šašavko, pretpostavljam. Čini se da ga crnci 


znaju. 

— Tko je on? 

— Zove se Tarzan. 

Blake je nabrao čelo. — Oh! — poviče. — Sreli ste 
Tarzana, kralja džungle, i on vam je naredio da se 
pokupite iz džungle? 

— Vi ste o njemu culi? 

— Dakako! Da mi on ikada zapovjedi da se nosim iz 
džungle, ja bih i otišao. 

— Vi biste, ali ne Wilbur Stimbol. 

— Zašto vam je to zapovjedio? — upita Blake. 

—Tko bi to znao. Nije dopustio da ubijem gorilu 
kojem sam se prisuljao. Mladić je spasio gorilu od pitona, 
ubio pitona, naredio da se nosim iz šume, rekao da će 
nas kasnije posjetiti u logoru i otišao s gorilom kao da su 
stari drugovi. Takav prizor još nikad nisam vidio, ali mi je 
svejedno tko je on i što o sebi misli. Znam tko sam, i taj 
me glupavko neće istjerati iz ove zemlje dok sam ne 
ushtjednem otići. 

— Mislite li da je Tarzan glupavko? 

—To je svaki čovjek koji napo gol i nenaoružan 
tumara po džungli. 

— Postat će vam jasno da on nije glupavko; ako ne 
želite imati takvih neprilika o kojima još niste ni sanjali, 
poslušajte Tarzanovu zapovijed. 

— Što znate o njemu? Jeste li ga ikada vidjeli? 

—Ne — odgovori Blake. — Naši su ljudi o njemu 
mnogo pričali. On pripada ovom kraju kao i džungla i 
lavovi. Mnogi ga nisu vidjeli; ali misle o njemu kao i o 
svojim demonima, a njega se čak i više boje. Ako su 
uvjereni da nam je Tarzan protivnik, bit ćemo zle sreće. 

— Samo bih to primijetio: ako on želi sebi dobro, ne bi 
trebalo da zabada nos u poslove Wilbura Stimbola. 

— Posjetit će nas, zar ne? — reće Blake. — Uistinu bih 
ga želio vidjeti. Otkako smo prispjeli u ovu zemlju, samo 
o njemu slušam. 

— Smiješno, ja nisam nikad o njemu čuo — reče 
Stimbol. 

— Nikada ne razgovarate s ljudima — podsjeti ga 


Blake. 

— Boga mi, a meni se čini kao da ništa ne radim, već 
samo s njima razgovaram — gunđao je Stimbol. 

— Ali ne prijateljski. 

— Ne družim se sa crncima — naruga se Stimbol. 

Blake se podrugljivo nasmije. 

—Ljudi su se sakupili — reče Stimbol. Okrenuo se 
nosačima i askarijima koji su čekali i procistio grlo. — 
Mr. Blake i ja namjeravamo se rastati — navijestio je. — 
Sve je podijeljeno. Ja ću krenuti na zapad u lov, zatim na 
jug i vratiti se novom cestom prema obali. Ne znam kakvi 
su planovi Mr. Blakea, ali i njemu se treba priključiti 
polovica nosača i pola askarija. Želim vas odmah 
upozoriti da s tim nema šale. Pola od vas mora otići s Mr. 
Blakeom, željeli to ili ne željeli. 

Značajno se zaustavi jer je želio da mu riječi zvuče 
ozbiljno. — Kao uvijek, želim da svi budu zadovoljni i 
sretni, pa ću omogućiti onima koji žele otići s Mr. 
Blakeom da odu. Slušajte! Prtljaga s ove strane je Mr. 
Blakeova, a s one moja. Svi koji žele pratiti Mr. Blakea, 
neka prijeđu na njegovu stranu. 

Ljudi su trenutak oklijevali, a tada ih nekoliko mirno 
prijeđe na Blakeovu stranu. Ostali su ih slijedili, pa su 
naposljetku svi stajali pored Blakeove prtljage. 

Stimbol se sa smiješkom okrene Blakeu i zaklima gla- 
vom. — Zdravlja mi! — poviče. — Jeste li ikada vidjeli 
ovakve tupavce? Rastumaćio sam im stvar što sam 
mogao jednostavnije, a pogledajte ih. Nijedan me nije 
razumio! 

— Jeste li u to sigurni, Stimbole? — upita Blake. 

Stimbol nije odmah razumio na što Blake cilja. Pošto 
je shvatio, namrštio se. — Ne budite ludi — odbrusi. — 
Jasno, nisu me razumjeli. — Okrenuo se ljutito ljudima. 
— Vi tupoglavi, crni idioti. Zar ništa ne možete shvatiti? 
— upitao je. — Nisam rekao da svi morate otići s Mr. 
Blakeom, već samo oni koji to žele. Ostali, koji bi htjeli 
mene pratiti, neka se vrate ovamo na ovu stranu do moje 
prtljage, i to brzo. 

Nijedan se ne pomaće prema Stimbolovoj prtljazi. Ovaj 


porumeni. 

— To je pobuna! — zagrmi. — Kolovođa će mi to 
platiti. Ovamo, ti! — Dade znak jednom vođi. — Tko je to 
zamijesio? Je li vas Mr. Blake tome naučio? 

— Ne budite budalasti, Stimbole — reče Blake. — 
Nitko nije utjecao na ljude i nema pobune. To ste vi 
smislili. Ljudi su načinili ono sto ste im vi rekli. Da niste 
takav netrpeljivi egoist, mogli ste sve to i sami predvidjeti. 
I crnci su ljudska bića. Neki put su osobito osjetljivi, a 
često se vladaju kao djeca. Bojat će vas se i mrziti vas 
ako ih tućete, psujete i vrijeđate. Vi ste tako postupali s 
njima pa vas se oni boje i mrze vas. Što ste posijali, sada 
žanjete. Od svega srca bih želio da vas to pouči. Samo ih 
na jedan način možete nagovoriti da pođu s vama. 
Ponudite im veliku nagradu. Jeste li pripravni da to 
učinite? 

Stimbol, čije je samopouzdanje na kraju bilo 
pokolebano, načini razočaranu grimasu kad je uvidio da 
Blake ima pravo. Časak se bespomoćno ogledavao. 
Namršteni crnci stajali su nijemi i piljili u njega. U 
njihovim očima nije bilo nijednog prijateljskog pogleda. — 
Pokušajte vi — reče. 

Blake stupi pred ljude. — Bit će potrebno da polovica 
prati Mr. Stimbola natrag na obalu — rekao je. — Platit 
će dvostruku nadnicu onima koji ga budu pratili ako će 
pošteno služili. Porazgovorite o tome i neka nam vaš vođa 
javi odluku. To je sve. Možete ići. 

Prošao je veći dio poslijepodneva. Oba su bijelca bila u 
svojim šatorima. Crnci su se skupljali u grupe i šaputali. 
Blake i Stimbol nisu ostali zajedno ali su se poslije večere 
obojica pojavili sa svojim lulama. Željeli su čuti izvještaj 
vođa. Nakon pola sata Blake je poslao po njih svog 
dječaka, a oni su odmah došli i stali pred mladića. 

— Dakle, jesu li vaši ljudi odlučili tko će pratiti Mr. 
Stimbola? — upita. 

— Nitko ne želi pratiti starog bwanu — odgovori njihov 
izaslanik. — Svi će ići s mladim bwanom. 

— Mr. Stimbol će vam dobro platiti — podsjeti ih 
Blake — a polovica mora ići s njim. 


Crnac zatrese glavom. — On ne može dovoljno platiti 
— reće. — Nitko ne želi ići s njime. 

— Ugovorili smo da ćete nas pratiti u džunglu i natrag 
progovori Blake. — Morate ispuniti ono što smo ugovorili. 

— Ugovorili smo da ćemo obojicu pratiti u džunglu i 
natrag. Niste rekli da će se svaki odvojeno vratiti. Ispunit 
ćemo svoj ugovor. Stari se bwana može sigurno vratiti s 
mladim bwanom. — Izaslanik je govorio odlučno. 

Blake je tren razmisljao, a onda odgovorio. — Možete 
ići — reče. — Razgovarat ću opet s vama ujutro. 

Crnac je otišao, a čas kasnije iz tame je iznenada 
iskrsnuo neki čovjek i ušao u osvijetljeni krug logorske 
vatre. 

—Tko je do vraga? Oh, zar ste to vi? — usklikne Stim- 
bol. — Blake, evo divljaka! 

Mladi se Amerikanac okrene i odmjeri pogledom 
pojavu brončana diva koji je stajao u krugu logorske 
vatre. Opazio je pravilne crte lica, mirno, dostojanstveno i 
kraljevsko držanje tog čovjeka koji je izgledao kao 
polubog i u sebi se nasmiješi kad se prisjetio da mu je 
Stimbol nadjenuo ime — glupavko. 

— Dakle, vi ste Tarzan, kralj majmuna! — reče. 

Tarzan kimne glavom. — A vi? — upita. 

—Ja sam Jim Blake, iz New Yorka — odgovorio je 
Amerikanac. 

— Lovite — naravno? 

— Kamerom. 

— Vaš se drug služio puškom — podsjeti ga Tarzan. 

—Ne odgovaram za njegova djela. Ne mogu ga 
nadzirati — odgovori Blake. 

— Nitko to ne može — okosi se Stimbol. 

Tarzanov je pogled trenutak počivao na Stimbolu; nije 
se obazirao na njegovo hvalisanje. 

— Čuo sam vaš razgovor s vođom — reče obraćajući se 
Blakeu. — Neki vaši crnci već su mi pričali o vašem 
drugu, a imao sam i sam priliku da stvorim o njemu svoje 
mišljenje. Sigurno se rastajete jer se ne možete složiti. 
Imam li pravo? 

— Da — prizna Blake. 

— Dakfle, vi ste Tarzan, kralj majmuna! — reče Amerikanac. 
— Da, avi? — upita Tarzan. — Ja sam Jim Blake, iz New 
Yorka — odgovori mladi čovjek. 


— Kakvi su vaši planovi nakon što se rastanete? 

— Namjeravam ići malo na zapad, zatim skrenuti pre- 
ma... — započe Stimbol. 

— Razgovaram s Blakeom — prekine ga Tarzan — već 
sam odlučio što će biti s vama. 

— Slusajte, do vraga... 

— Šutite! — opomene čovjek-majmun. — Nastavite, 
Blake! 

— Dosada nismo imali sreće — odgovori Blake — 
uglavnom zato sto se nismo mogli složiti. Rezultat je toga 
da nemam gotovo ni jedne pristojne slike zvijeri. Planirao 
sam poći na sjever da načinim nekoliko fotografija lava. 
Ne bih se želio vratiti praznoruk zato što sam na tu 
ekspediciju potratio i vrijeme i novac. Pošto su ljudi odbili 
da nas razdvojene prate, ne preostaje drugo nego se 
vratiti na obalu najkraćim putem. 


— Čini mi se da se vi obojica uopće ne obazirete na 
mene — prigovarao je Stimbol. — U ovaj sam izlet uložio 
isto toliko novaca koliko i Blake. Zaboravili ste da sam 
došao loviti i da ću loviti. Ne namjeravam se odmah 
vratiti na obalu, bilo to pravo nekom prokletom ćovjeku- 
majmunu ili ne bilo. 

Opet se Tarzan nije osvrtao na Stimbola. — Sat nakon 
svitanja spremite se za polazak — reče Blakeu. — Nećete 
imati neprilika zbog podjele safarija. Pobrinut ću se za to 
i dati vam konačne upute. — Kad je to rekao, okrenuo se 
i nestao u tami. 


munja ara 


Prije zore svi su u logoru bili na nogama, a prtljaga 


bijaše spremna u dogovoreno vrijeme. Nosači su tumarali 
i očekivali znak da safari krene na istok prema obali. 
Blake i Stimbol pušili su u tišini. Lišće se susjednog 
drveta pomaknulo, jedna se grana zanjihala i Tarzan se 
spustio lagano u logor. Povici čuđenja oteli su se s usana 
crnaca. Bilo je to čuđenje obojeno strahom. Majmun- 
čovjek oslovi ih njihovim jezikom. 

— Ja sam Tarzan, kralj majmuna — reče — gospodar 
džungle. Doveli ste bijelce u moju zemlju da ubijaju moj 
narod. Nisam time zadovoljan. Ako se tko od vas želi 
vratiti u svoje selo, dobro će otvoriti uši i poslušati 
Tarzanovu zapovijed. 

— Ti ćeš pratiti — pokaže na glavnog vodu — mlađeg 
bijelca kojem ću dopustiti da fotografira u mojoj zemlji, 
gdje god i kad god zaželi. Izaberi polovicu ljudi iz safarija 
da prate mladog bwanu. 

—A ti — oslovi drugog vodiča — preuzmi ljude koji su 
ostali i isprati starijeg bwanu do željezničke stanice 
najkraćom stazom i bez odgađanja. On ne smije loviti niti 
ubijati, osim za hranu i u samoobrani. Nemojte me 
pokušati obmanuti. Ne zaboravite da Tarzan uvijek gleda 
i nikad ne zaboravlja. 

Obrati se bijelcima. — Blake — reče — sve je uređeno. 
Možete krenuti kad želite sa svojim safarijem i otići kamo 
vam drago. Što se lova tiče, to ostavljam vašoj 
razboritosti, vi ste Tarzanov gost. 

— A vas će — oslovi Stimbola — najkraćom cestom 
odvesti iz zemlje. Dopuštam vam da nosite vatreno oružje 
radi samoobrane. Ako ćete moju dozvolu zloupotrijebiti, 


ono će vam se oduzeti. Ne smijete loviti ni za hranu, već 
će se vodić za to pobrinuti. 

— Brini se ti o sebi, a ne o meni — rasrdi se Stimbol. 
— Ako mislis da ću se obazirati na to drsko miješanje u 
moja prava, onda se ljuto varaš. Ja sam američki 
građanin. Mogu kupiti i tebe i tvoju prokletu džunglu 
četrdeset puta, a da mi to džep i ne osjeti. Zaboga, Blake, 
recite toj siromašnoj budali tko sam, prije nego što bude 
imao neprilika. 

Tarzan se okrene vodiču kojega je odredio Stimbolu. 
— Možete natovariti i krenuti na put — reče. — Ako vas 
taj bijelac ne želi pratiti, ostavite ga sama. Brinite se o 
njemu ako posluša moje zapovijedi i dopratite ga sigurno 
do željezničke stanice. A njegova naređenja slušajte samo 
ako se ne kose s mojima. Na put! 

Tren kasnije Stimbolov safari pripremio se za put, a 
na Tarzanovu želju i Blake je krenuo iz logora. Stimbol je 
kleo i prijetio. Ne obraćajući na nj pažnju, njegovi 
namrgođeni ljudi upute se ka istoku. Tarzan je, njišući se 
s grane na granu, iščeznuo među lišćem, te je napokon 
Stimbol ostao sam u napuštenom logoru. 

Ponižen, on se pjenio od bijesa jer su mu se svi 
planovi pomrsili. Morao je trčati iza svojih ljudi, urlati iz 
petnih žila zapovijedi i prijetnje, na koje se ljudi nisu 
obazirali. Kasnije, istog dana, koračao je bez riječi, 
natmuren na čelu kolone nosača i askarija, uvjeren 
naposljetku da je moć čovjeka-majmuna veća od njegove. 
U srcu mu je buktjela mržnja i on je kovao plan osvete, 
ali je znao da ga nikada neće izvršiti. 

Tarzan se na granama odnjihao daleko ispred 
Stimbolove ekspedicije jer se želio uvjeriti hoće li se 
njegova zapovijed izvršiti. Čekao je u krošnji drveta što se 
nadvila nad putem kojim je morao proći Stimbol. Čuo je 
iz daljine glasove safarija. S protivne strane netko se 
približavao. Čovjek-majmun nije vidio tko se približava, 
ali je znao. Vrške drveća prekrili su niski crni oblaci. Nije 
bilo ni daška vjetra. Stazom se primicala velika rutava 
crna prilika. Kad se približila Tarzanu, on je oslovi: 

— Bolgani! — zazove tihim glasom. 


Gorila se zaustavi. Stajao je uspravno na zadnjim 
nogama i ogledavao se. 

— Ja sam Tarzan — reće čovjek-majmun. Bolgani je 
mumljao. — Ja sam Bolgani — odgovori. 

— Tarmangani dolazi — opomene Tarzan. 

— Ubit ću! — zareži Bolgani. 

— Pusti Tarmanganija da prođe — reče Tarzan. — Oni 
njegovi ljudi imaju mnogo batina koje praskaju. Naredio 
sam ovome Tarmanganiju da ode iz džungle. Pusti ga 
neka prođe. Povuci se malo sa staze, glupi Gomangani i 
još gluplji Tarmangani proći će a da ne primijete da su 
Tarzan i Bolgani u blizini. 

Sa zamračena neba iz daljine tutnjila je grmljavina. 
Oboje se, čovjek-majmun i životinja, obazru na široku 
plohu neba gdje je gospodarila priroda bijesnom i 
razornom snagom. 

— Grom Pand lovi na nebu — primijeti čovjek- 
majmun. 

— Lovi vjetar Ushu — reče Bolgani. 

— Začas vidjet ćemo Ushua kako juri kroz drveće. — 
Tarzan pogleda tmaste niske oblake. — Čak se i sunce 
Kudu boji Panda, i skriva svoje lice dok on lovi. 

Munja Ara propara nebo. Za obje životinje munja 
bijaše strijela iz Pandova luka, a velike kaplje kiše koja je 
počela padati, krv vjetra Ushua što kaplje iz mnogih rana. 

Jak je vjetar lamatao džunglom, a grmljavina je odzva- 
njala. Grane su na drveću hujale dok je Ushu bježao kroz 
šumu Još se jače smračilo. Kiša je pljuštala. Lišće se na 
granama saplitalo, a drveće udaralo jedno o drugo. 
Priroda je zaglušujućom bukom oslobodila svoj suzdržani 
bijes. Životinje su se bojale užasne snage, koju su 
osjećale kao svemoćnu. 

Tarzan se šćućurio u krošnji drveta, a na savijena mu 
je leđa pljusštala kiša. Kraj staze, mokar do kože i bijedan, 
čučao je Bolgani. Čekali su. Ništa drugo nisu mogli 
uraditi. 

Nad njima prolomila se oluja u ludom bijesu. Gromovi 
su odjekivali zaglušujući. Munja zabljesnu, a grana na 
kojoj je čučao Tarzan, slomi se i pade na stazu. 


Čovjek-majmun ostao je ležati omamljen, a velika ga 
je grana djelomično pokrivala. 

Oluja je isto tako brzo prosla kao što je i došla i sunce 
Kudu sine kroz oblake. 

Bolgani, snužden i prestrašen, jos je uvijek čučao 
nepokretno i tiho na istom mjestu. On nije želio privući 
pažnju groma Panda. 

Makar promrznut i bijesan, Stimbol je sSljapkao 
kliskim i blatnim putem. Nije primijetio da njegov safari 
zaostaje. On je hitao naprijed za vrijeme oluje, dok su se 
ostali sklonili pod drveće. 

Na zavijutku iznenada se nađe pred srušenom granom 
koja mu je prepriječila put. U prvi čas nije spazio tijelo 
čovjeka koji je pod granom ležao, a zatim primijeti, 
prepozna Tarzana, a srce mu zadršće od sreće. Ako je 
Tarzan mrtav, on smije raditi što ga je volja, no je li on 
zaista mrtav? 

Stimbol potrči naprijed, klekne i prisloni uho na grudi 
oborenog — čovjeka. — Njegovim licem — preleti = izraz 
razočaranja. Tarzan nije bio mrtav. Najednom se 
promijeni izraz na Stimbolovu licu, oči mu se himbeno 
zakrijese i obazre se niz put. Njegovi ljudi još se nisu 
pojavili! Brzo se oko sebe ogledao. Bio je sam s 
onesviještenim uzročnikom svog poniženja! 

Vjerovao je da je sam. Nije primijetio dlakavu priliku 
koja se tiho podigla kad se Stimbol primakao. Ona je 
Piljila kroz lišće u Stimbola i u nepomičnog čovjeka- 
majmuna. 

Stimbol izvuče iz korica lovački nož. Mogao bi ubiti 
čovjeka, vratiti se stazom i pričekati ljude. Kasnije bi svi 
naišli na mrtva Tarzana, ali nitko ne bi znao kako je 
umro. 

Čovjek-majmun se pomakne, vraćala mu se svijest. 
Stimbol je znao da mora biti brz. Tog trenutka ispruži se 
velika dlakava ruka kroz lišće i ščepa ga za rame. Vrišteći 
i psujući, okrene se i ugleda užasno Bolganijevo lice. 
Pokušao je udariti nožem u dlakava prsa neprijatelja, ali 
mu je taj iščupao iz ruku slabo oružje i bacio ga u grmlje. 

Majmun je iskesio žute očnjake prema Stimbolovu 


grlu kad je Tarzan otvorio oči. 

— Kreeg-ah?2! — opomene ga ćovjek-majmun. 

Bolgani se zaustavi i pogleda svog prijatelja. 

— Pusti ga! — reće Tarzan. 

— Tarmangani je htio ubiti Tarzana — tumačio je 
gorila. — Bolgani ga je spriječio. Bolgani ubija! — režao je 
užasno. 

— Ne! — odsiječe Tarzan. — Ostavi Tarmanganija! 

Gorila pusti Stimbola, a lovčevi se ljudi pojave. 
Bolgani, vidjevši mnogo crnaca, postane nervozniji i 
razdražljiviji. 

—Idi u džunglu! — reče Tarzan. — Tarzan će se 
pobrinuti za Tarmanganija i Gomanganije. 

S oproštajnim režanjem gorila utone u zelenilo i 
sjenke džungle, a Tarzan, kralj majmuna, okrene se 
Stimbolu i njegovim momcima. 

— Bio si u smrtnoj opasnosti, Stimbole — reče čovjek- 
majmun. — Tvoja sreća što me nisi uspio ubiti. Našao 
sam se ovdje iz dva razloga. Htio sam vidjeti hoćeš li 
poslušati moje upute, i zaštititi te od tvojih ljudi. Nije mi 
se svidjelo kako su te oni ovog jutra gledali. Ne bi im bilo 
teško ostaviti te da se izgubiš u šumi, a to bi te isto tako 
sigurno ubilo kao i otrov ili nož. Sve dosada osjećao sam 
se odgovornim za tebe zato što si bijelac, ali si me sada 
oslobodio solidarnosti koju osjeća bijelac prema bijelcu. 

— Neću te, Stimbole, ubiti, premda si to zavrijedio. 
Kako ćeš stići na obalu, brinut ćeš se odsada sam. Bez 
sumnje, uskoro ćeš spoznati da u džungli valja nastojati 
steći prijatelje, a ne nepotrebne neprijatelje. — Okrene se 
Stimbolovim crnim momcima. — Tarzan, kralj majmuna, 
ide svojim putem. Možda ga više nećete vidjeti. Vršite 
svoju dužnost prema ovome čovjeku sve dotle dok on 
sluša Tarzanovu riječ, ali pazite da ne lovi! 

Izgovarajući tu posljednju opomenu, čovjek-majmun 
skoči na granu i ode. 

Nakon upornog ispitivanja svojih ljudi Stimbol se 
uvjerio da više neće vidjeti Tarzana. Zbog toga mu se vra- 

tilo samopouzdanje i glasno se hvalisao. Opet je bio na 
čelu, vikao je iz petnih žila, kleo crnce i rugao im se. 
Držao je da ih impresionira svojom veličinom. Smatrao ih 
je naivnim ljudima koji će povjerovati da se on ne boji te 
će steći njihovo poštovanje ako izbjegava Tarzanove 
zapovijedi. Budući da je Tarzan izjavio da se neće vratiti, 
Stimbol se osjećao sigurnim i nije se obazirao na njegove 
zapovijedi. Prije nego što su prispjeli do mjesta za 
logorovanje, Stimbol je naišao na antilopu, te je ne 
oklijevajući, opalio i ubio je. 

Te su noći u logoru svi bili namršteni. Ljudi su se 
skupljali u grupe i šaputali. 

— Tarzan će nas kazniti — reče vođa. 

— Bwana je zao čovjek — reče drugi. — Želio bih da je 
mrtav. 

— Ne smijemo ga ubiti. Tarzan je tako naredio. 

— Kad bismo ga ostavili u džungli, on bi umro. 

— Tarzan nam je zapovjedio da vršimo svoju dužnost. 

— Rekao je da je vršimo dotle dok bwana bude slušao 
njegove zapovijedi. 

— On ih je prekršio. 

— Tada ga možemo napustiti. 

Iscrpljen dugim pješačenjem, Stimbol je spavao poput 
klade. Kad se probudio, sunce je bilo visoko. On pozove 
svog momka. Ne dobi odgovora. Zvao je sve glasnije i 
glasnije, dodajući psovke. Nitko se ne odazva. Ni glasa se 
nije čulo u logoru. 
izađem. 

Ustane i počne se oblačiti. Ta tišina u logoru pričini 
mu se zlokobnom pa se požuri s oblačenjem i izađe iz 
šatora. Čim se obazreo, posta mu jasno. Nije vidio 
nijednog čovjeka, dok su svi svežnjevi hrane, osim 
jednoga, nestali. Napustili su ga u srcu Afrike. 

Zgrabi pušku i odluči poći za crncima. Razmišljajući, 
napusti svoj plan, jer šta bi mu koristilo da se stavi pod 
okrilje ljudi koji su ga prepustili sigurnoj smrti. Mogli bi 
naći i sigurnije sredstvo da ga se riješe kad bi im se 
nametnuo. 


Bio je samo jedan izlaz. Naći Blakea i ostati s njime. 
Znao je da ga Blake neće prepustiti smrti u džungli. 

Crnci ga nisu ostavili bez hrane; ostavili su mu pušku 
i municiju, ali tko će mu nositi hranu? Bilo je nje u 
izobilju, ali nije mogao nositi hranu kroz džunglu zajedno 
s puškom i s municijom. Ne bi bilo korisno ni ostati kraj 
hrane u logoru. Blake se vraćao na obalu drugim putem. 
Čovjek-majmun je rekao da više neće pratiti Stimbolov 
safari. Mogu proći godine prije nego sto drugo ljudsko 
biće prođe slučajno tom malenom lovačkom stazom. 

Znao je da su Blake i on udaljeni dva dana hoda. Ako 
bi putovao bez tereta, a Blake se kretao polako, mogao bi 
ga dostići za tjedan dana. Blake će možda pronaći dobro 
mjesto za snimanje i stalno se ulogoriti. U tom bi ga 
slučaju Stimbol brže sustigao. 

Osjećao se bolje čim je odlučio slijediti Blakea. Dobro 
je doručkovao, načinio malen svežanj hrane, dovoljan za 
tjedan dana, nakrcao džepove i pojas municijom i uputio 
se natrag stazom. 

Iako je napredovao jer je put bio vidljiv, a njime se već 
treći put kretao. Nije bilo teško stići u logor gdje su se on 
i Blake rastali. 

U rano poslijepodne kad je stigao na malu čistinu, 
odlučio je slijediti Blakeov trag i stići prije mraka što 
dalje. Želio se, ipak, malo odmoriti, pa je sjeo u podnožje 
jednog drveta i naslonio se na deblo. Nije primijetio kako 
se, nekoliko jardi od njega, miče busen trave, a daje toi 
opazio, ne bi se na to osvrtao. Istog se trenutka 
razmaknu vlati trave i izroni glava ogromnog lava crne 
grive. 

Stimbol zavrisne od straha, spusti svoj svežanj, odbaci 
pušku, potrči prema drvetu ispod kojeg je sjedio. Lav se i 
sam začudi, zaustavi se trenutak, a zatim ga stane 
progoniti dugačkim skokovima. 

Bacajući užasnute poglede prema drvetu, Stimbolu se 
ono pričinilo jako daleko, a lav preblizu. Vidik je čaroban 
iz daljine, ali i blizina ima ponekad prednost. U našem je 
slučaju ona toliko povećala brzinu čovjeka koji je bježao 
da se, premda ne više mlad, popeo na donje grane drveta 


brzinom uvježbanog atlete. 

Bilo je to u zadnji čas jer je Numa dodirnuo svojim 
savijenim pandžama njegove čizme. Rukama se i nogama 
uzvere naviše i tu se priljubi uz granu, iscrpljen i sopćući. 
Iz dubine mesožder ga je promatrao i režao. 

Numa je riknuo, a zatim se okrenuo i mumljajući 
uputio kraljevskim korakom do busena trave iz kojeg je 
izronio. Zaustavivši se kraj Stimbolova svežnja hrane, koji 
je ovaj odbacio, udarao je po njemu ljutito šapom, 
razdražen mirisom čovjeka. Svežanj se otkotrlja u stranu, 
Numa uzmakne, promatrajući ga oprezno, a tada se s 
urlikom baci na nj, razdere ga i sadržaj razbaca po zemlji. 
Izgrizao je sve konzerve i kutije dok je Stimbol čućao na 
drvetu i to bespomoćno promatrao. 

Po sto puta proklinjao je sam sebe što je odbacio 
pušku i zaklinjao se na osvetu. Tješio se da Blake nije 
daleko, a on posjeduje bogatu zalihu koju mogu 
trgovanjem povećati. Sići će s drveta i poći za Blakeom 
čim lav ode. 

Numa, zamoren ispitivanjem svežnja, uputi se prema 
visokoj travi, ali njegovu pažnju privuče Tarmanganova 
batina koja praska. Lav ponjuši odbačenu pušku, udari 
je šapom i na kraju je zagrize. Stimbol je promatrao 
užasnuto. Što ako životinja ošteti oružje? Ostat će bez 
ikakva sredstva za obranu i za nabavljanje hrane. 

— Ostavi je! — zavikne Stimbol. — Ostavi je! 

Ne obazirući se na čovjeka kojeg je prezirao, Numa se 
uputi u svoju jazbinu i odnese sobom pušku. 

Wilbur Stimbol bijaše tako obuzet strahom te mu se 
činilo da to poslijepodne i noć nikada neće proći. U toku 
dana lav je ostao u obližnjem busenu trave i tako 
spriječio nesretnog čovjeka da potraži Blakeov logor. Kad 
je pala noć, Stimbol ne bi bio ni za čitav svijet sišao niz 
drvo da lav i nije bio u blizini. Od mraka do zore na 
podnožju su drveta na kome se bijaše sklonio, zavijale 
životinje, režale, kašljale i lajale. Činilo mu se kao da su 
se najstrašnije zvijeri džungle sastale na savjetovanje. 

Ujutro je džungla bila mirna i tiha, samo su prazne 
konzerve i rastrgano platno svežnja svjedočili o gozbi 


hijena. Numa je otišao i ostavio ostatke svog plijena, a 
Stimbolovom zaslugom hijene su te ostatke zasladile hors 
d'oeuvresom. 

Dršćući, Stimbol se spusti s drva. Razrogačenih očiju, 
trzajući se na svaki sum, vukla se sumom bijedna prilika, 
slomljena strahom i poodmaklim godinama. U njoj bi se 
teško mogao prepoznati Wilbur _ Stimbol, bankar 
kompanije »Stimbol« iz New Yorka. 


Stimbol zavrisne od straha, spusti svoj svežanj, odbaci pušku i 
potrči ispred lava prema drvetu ispod kojeg je sjedio. 


Onuja koja je zatekla Stimbolov safari, omela je planove 
Jima Blakea, a jedna munja promijenila je začas cijeli tok 
njegova života. 

Praćen crncem koji je nosio njegovu kameru i 
rezervnu pušku, Blake se udaljio s glavnog puta i od svog 
safarija tražeći lava da ga fotografira. Po mnogim se 
znacima moglo zaključiti da se u tom kraju može naći 
mnogo tih velikih mesoždera. 

Namjeravao je poći paralelno s putem kojim se kretala 
glavnina njegove ekspedicije i priključiti joj se tog poslije- 
podneva. Dječak koji ga je pratio, bio je inteligentan i 
okretan. Taj crnac obavezao se ostalima da će Blakea 
sigurno dovesti u logor jer je dječak poznavao put i 
brzinu safarija koji bijaše u pokretu. Blake se nije 
obazirao na put kojim je prolazio jer se potpuno pouzdao 
u dječaka. Obuzela ga je fascinirajuća želja da traži 
objekte za svoja snimanja. 

Ubrzo, napustivši safari, Blake i njegov pratilac 
susreli su čopor od sedam do osam lavova. Tu je 
primijetio veličanstvena starog lava mužjaka i staru 
lavicu sa pet do šest mladih na po odraslih i odraslih 
lavova. 

Kad se Blake i njegov drug pojaviše, lavovi se počnu 
lijeno povlačiti čistinom. Obojica su ih slijedili i strpljivo 
tražili prikladan trenutak kako bi bijelac dobio željenu 
sliku. 

Crnac je pamtio smjer kojim se kretao safari i njihov 
odnos prema krivudanju gonjene divljači. Znao je kako su 
se daleko i u kojem smjeru udaljili od ekspedicije. Ne bi 
mu bilo teško da se vrati na stazu kojom se kretao safari. 


Blake se nije brinuo ni za vrijeme ni za smjer puta jer se 
potpuno povjerio crncu. 

Dva sata uporno su slijedili trag. Svaki trenutak 
ugledali su sad jednog, sad drugog lava iz kraljevske 
grupe, ali se nije pokazala pogodna prilika za uspješan 
snimak. Tada se najednom nebo prekri tmastim oblacima 
i u trenu se prolomi oluja takvom žestinom kakva se zna 
samo na ekvatoru. Velika je nesreća zadesila Jamesa 
Huntera Blakea usred zaglusujuće grmljavine i munja 
koje su zasljepljivale. 

Nije znao kako je dugo ležao onesviješten od groma 
koji je udario nekoliko stopa podalje. Kad je otvorio oči, 
vidio je da je oluja prohujala, a sunce jasno sjalo kroz 
lisnatu nadstrešnicu šume. Još uvijek omamljen, ne 
znajući uzrok i opseg katastrofe, polako se digne na lakat 
i obazre unaokolo. 

Ono što je prvo ugledao, pomoglo mu je da se brzo 
osvijesti. Na udaljenosti od stotinjak stopa stajala je 
grupa lavova, a njih sedmero gledalo ga je svečano. 
Lavovi se po pojedinim osobinama toliko međusobno 
razlikuju, kao što se međusobno razlikuju i ljudi. Lavovi 
imaju svoju ćud i različito reagiraju na stanovite 
podražaje i situacije. 

Lavovi su obziljno promatrali ljudsko biće. Oni nisu 
dobro poznavali čovjeka; vidjeli su tek nekolicinu ljudi; 
ljudi ih nikad nisu lovili; bili su dobro ishranjeni, a Blake 
ih nije ničim razdražio. Na sreću, bili su samo radoznali. 

Sve to Blake nije znao. Vidio je sedam lavova, 
udaljenih stotinu stopa na slobodi. Sada nije želio svoju 
kameru, već pušku. 

Kradom, da ih ne uznemiri, ogledavao se za puškom. 
Na svoj užas, nije vidio ni vlastite puške, a niti svog 
nosača s rezervnom puškom. Gdje je mogao biti dječak? 
Zacijelo se prestrašio lavova i pobjegao u logor. Jedino 
privlačno drvo nalazilo se udaljeno dvadeset stopa. Blake 
nije znao hoće li lavovi navaliti u trenutku kad ustane. 
Nastojao se prisjetiti svega sto je čuo o lavovima i dosjetio 
se nečega što vrijedi kao neoborivo pravilo za sve opasne 
zvijeri; kad od njih bježite, slijedit će vas. Ako želi dospjeti 


do drveta, mora poći direktno k lavovima. 

Blake je bio u škripcu. Jedan se od mladih lavova 
dignu i primakne nekoliko koraka. Blake se odmah 
odluči, jer sto je lav bio bliže, to je bila manja mogućnost 
da stigne do drveta ako su već lavovi odlučili to spriječiti. 

Usred one ogromne šume potpuno opkoljene drvećem, 
priroda je izabrala da ga obori baš nasred čistine. Jedno 
dobro drvo bijaše udaljeno stotinu stopa, ali nasuprot 
lavovima. Blake ga čeznutljivo pogleda i brzo izračuna. 
Kad bi otrčao k drvetu, koje je dalje, lavovi bi morali 
prijeći dvjesta stopa, a on sto. Do bližeg bi drveta oni 
morali prevaliti osamdeset a on dvadeset stopa. Doći do 
bližeg stabla je sigurnije, jer bi tu njegova prednost bila 
dva prema jedan, ali se istovremeno izlagao pogibelji da 
uleti ravno u ralje sedmero lavova. 

Jimu Blakeu digla se kosa od užasa. Lavovi nisu bili 
psihoanalitičari, pa nisu ni sanjali što se s Blakeom 
događa, jer se on nehajno i lagano uputio prema njima i 
drvetu. Najveće junaštvo u cijelom njegovu životu bilo je 
obuzdati svoje noge. One su željele trčati, a to je željelo i 
njegovo _ srce i mozak. Samo ih je njegova volja 
suzdržavala. 

Jim Blake proživio je uzbudljive trenutke dok se prvim 
koracima uputio u susret sedmero velikih lavova koji su 
promatrali njegov dolazak. Vidio je da su postali nervozni. 
Lavica se uznemirila. Stari mužjak je zarikao. Mladi 
mužjak, onaj koji se uputio prema njemu, lupao je svojim 
repom o bokove, ispružio glavu, iskesio zube i oprezno se 
poćeo približavati. 

Blake se gotovo primakao drvetu kad se nešto 
dogodilo. Nikad nije doznao zašto se lavica okrenula i tiho 
cvileći otisla. Za njom se povukoše i ostala šestorica. 

Čovjek se nasloni na deblo i počne se hladiti svojim 
šljemom. — Uh! — odahne. — Nadam se da ću idućeg 
lava vidjeti u Centralnom zoološkom vrtu. 

Uskoro je zaboravio i na lavove zbog događaja koji su 
uslijedili. Kad se crni dječak na njegove uporne povike 
nije odazvao, Blake je odlučio da ga potraži. Nije morao 
poći daleko. Usred čistine, na stazi kojom su se morali 


Blake se trgne iz sna i spazi u mraku dva blistava, plamena oka. 
Odmah je znao da je to leopard, izvukao je svoj automatski pištolj i 
opalio naslijepo. S užasnim krikom životinja skoči i padne na zemlju. 
Blake nikad nije saznao da li je pogodio. 


vratiti, našao je ostatke spaljena mesa, pocrnjelu i napola 
rastopljenu cijev puške. Od kamere nije ostalo ni traga. 

Munja, koja je oborila Blakea, udarila je ravno u 
njegova nosača rezervne puške, ubila ga na mjestu, a 
municija je eksplodirala, razorila kameru i upropastila 
pušku koju je ovaj nosio. 

Što se dogodilo s Blakeovom puškom? On ju je 
svagdje tražio i na kraju pomislio da je nestala zbog 
jednog od onih ćudljivih trikova za koje su krive oluje 
pune elektriciteta. 

Svjestan da se izgubio i da nikako ne može znati gdje 
se ulogorio njegov safari, Blake se uputi naslijepo, putem 
za koji se nadao da je pravi. Ali nije bio. Safari se kretao 
sjeveroistočno, Blake pak sjeverno. 

Dva dana probijao se mučno kroz gustu šumu. Noću 
je spavao u krošnjama drveća. Jednom se trgne iz svog 
lakog sna. Grana se pod njim zanjiše. Kad se sasvim 
razbudio, osjetio je kako se ona spustila od težine neke 
velike zvijeri. Pogleda i spazi u mraku dva blistava, 
plamena oka. Blake je znao da je to leopard, izvukao je 
svoj automatski pištolj i opalio naslijepo. S užasnim 
krikom životinja skoči ili padne na zemlju. Blake nije 
nikada saznao da li ga je pogodio. Leopard se nije vratio, 
a ujutro nije otkrio nikakvih znakova. 

Našao je hrane i vode u izobilju. Ujutro, trećeg dana, 
izašao je iz šume i stigao do podnožja lanca visokih 
planina. Prvi put uživao je u pogledu na modro nebo koje 
ništa nije zaklanjalo, ugledao je opet horizont kako se 
prostire pred njim. Sve dosad, dok nije izašao na svjetlo 
dana i osjetio polet i vedrinu zatvorenika koji je iz uza 
dopro na slobodu, nije znao koliko ga je pritiskivala tama 
gustog drveća. Spas je bio samo pitanje vremena. Želio je 
od sreće zapjevati i vikati, ali štedeći svoju snagu, popne 
se na planinu. U šumi nije bilo domorodačkih sela, ali, 
zaključio je, mora ih biti u zemlji bogatoj vodom i divljači. 
Nadao se da će naći domoroce na obroncima planine. 

Uspevši se na vrh nekog brežuljka, spazi ispod sebe 
klanac kojim je tekla malena brzica. Kraj vode bi moglo 
biti selo. 


Ako pođe uzvodno, mogao bi stići u neko selo. To je 
barem lako. Sišao je do brzice i otkrio sa zadovoljstvom 
prokrčenu stazu, koja je vodila uporedo s njome. Blake se 
penjao stazom u klanac, i ohrabren, vjerovao da će 
uskoro sresti domoroce te će mu oni pomoći da nađe svoj 
safari. 

Prešao je oko tri milje, a da nije otkrio nikakva znaka 
nastanjenosti, kad se odjednom kod zavijutka staze nađe 
na podnožju velikog bijelog križa, ogromnih dimenzija. 

Isklesan u vapnencu, stajao je usred staze i uzdizao 
se šezdeset stopa u visinu. Ispucan i izlizan, djelovao je 
prastaro. Taj je utisak povećao i natpis na prednjoj strani 
masivnog temelja koji je bio gotovo potpuno izbrisan. 

Blake je ispitivao urezana slova, ali ih nije mogao 
odgonetati. Činilo mu se da su ranoengleska, ali je 
Blakeu bila smiješna i sama pomisao da bi slova mogla 
potjecati iz tog vremena. Znao je da se ne nalazi daleko 
od južne granice Etiopije, a da su Etiopljani kršćani. Tako 
je i protumačio prisutnost križa; ali nije znao zašto je taj 
osamljeni, prastari simbol raspeća djelovao na nj tako 
zlokobno. Zašto? Šta je on značio? 

Stajao je tamo nijem, posivio od starosti i pričinilo mu 
se kao da ga zaustavlja i opominje, ali ne prijateljski već 
osorno i s mržnjom. 

Nasmijavši se, Blake se otrese tog raspoloženja i 
nastavi svoj put, ali, kad je prolazio mimo veliki bijeli 
monolit, prekriži se, mada nije bio katolik. Nije znao što 
ga je natjeralo na taj neuobičajeni čin, ali isto tako nije 
razumio ni zašto križ djeluje na nj tako čudesnom 
tajnovitom snagom. 

Staza je zavila još jedanput i tada se suzila između 
dvije ogromne stijene koje su mogle pasti s litice što je 
stršila nad njima. 

Stijene su se zatvorile ispred njega i sa strane. Po svoj 
prilici bio je pri kraju kanjona, a još nije bilo znaka selu. 
Pa ipak, kamo je put vodio? Sigurno je imao kraj i svrhu. 
Najprije će otkriti prvo, a zatim drugo. 

Još uvijek pod tmurnim dojmom križa, Blake je 
prošao između dvije stijene, kadli se u trenu stvori jedan 


čovjek pred njime, a drugi iza njega. 

Bili su to crnci, snažni mladići pravilnih crta lica. U 
njihovu izgledu Blake nije otkrio ništa neobično. Očekivao 
je da će u Africi naći crnce, ali ne takve u kratkim 
kožnatim kaputima, brižljivo ukrašenima s izvezenim 
crvenim križem na prsima, u uskim hlačama i sandalama 
koje su pridržavali remeni od jelenje kože, a dopirali 
unakrst do polovice nogu. Ti su crnci nosili na glavi 
viteški šljem od leopardove kože koji se čvrsto priljubio uz 
glavu i dopirao do ušiju, a bili su naoružani širokim 
maćem sa dvije oštrice i brižno zašiljenim kopljem. 

Blake je odmah primijetio koplje, jer su mu crnci 
jedno pritisnuli na trbuh, a drugo na slabine. 

—Tko si ti? — upita crnac ispred Blakea. 

Blake bi se manje iznenadio da ga je čovjek oslovio 
grčki, no kad je čuo da mu centralnoafrički crnac 
dvadesetog stoljeća govori arhaičnim engleskim jezikom. 
Blake zanijemi od čuda. 

— Čovjek je zacijelo Saracen, Paule! — reče crnac iza 
Blakea — pa ne razumije što mu govoriš, a možda je i 
uhoda. 

— Ne, Peteru Wiggse, ako se ja zovem Paul Bodkin, on 
nije nevjernik; to sam vidio vlastitim očima. 

— Bio on tko mu drago, moramo ga odvesti kapetanu. 
On će ga ispitati, Paule Bodkine. 

— Sigurno. Neće škoditi da ga ispita, a on će biti 
primoran da odgovara. 

— Prestani brbljati i odvedi ga kapetanu — reče Peter. 
— Ostat ću ovdje i čuvati put dok se ne vratiš. 

— Paul stupi na stranu i dade znak Blakeu da pođe. 
On je išao iza njega, a Amerikanac je, i ne osvrćući se, 
znao da je ukrašeni vrh koplja prijeteći upravljen na 
njega. 

Put se prostirao pred njim. Blake je isao stazom 
prema klisuri. U njoj se otvorilo crno ždrijelo tunela, koji 
je vodio niz kamenu strminu. Kraj ulaza sa svake strane 
tunela, u udubljenju bilo je nekoliko baklji načinjenih od 
trstike i granja namočenog u katran. Jednu od njih 
izabrao je Paul Bodkin. Iz metalne kutije koju je nosio u 


džepu on uzme kresivo, iskreše iskru kremenom i 
čelikom, upali baklju, gurne Blakea ispred sebe vrškom 
koplja, te obojica uđu u tunel koji se onako uzak i 
krivudav činio Blakeu prikladnim za obranu. Pod je bio 
izlizan, pa je kamen od kojeg bijaše načinjen, sjao ulašten 
u svjetlu baklje. Zidovi i strop bijahu čađavi od bezbroj 
tisuća baklji koje su gorjele i osvjetljavale taj neobični 
prolaz koji je vodio u — sto? 


Paul stupi na stranu i dade znak Blakeu da pođe. On je išao iza 
njega, a Amerikanac je, i ne osvrćući se, znao da je ukrašeni 
vrh kopolja prijeteći upravljen na njega. 


zmija ujeda 


Stimbol nije imao nikakva iskustva o životu u džungli. 


Preplavila ga je veličina njegove katastrofe i on se vukao 
džunglom. Užas je otupio njegovu moć rasuđivanja i 
džungla mu je postala vrelo strave kakvu samo mašta 
može dočarati. Za ostatke njegova odijela prilijepilo se 
blato. Ono je mjestimice pokrivalo prljavštinu na 
iscrpljenom tijelu. Kosa nekoć prosjeda, postala je posve 
sijedom, a takva je bila i brada koju već četiri dana nije 
brijao. 

Uputio se širokom, dobrom stazom kojom su prošli 
ljudi, konji, ovce i koze prije tjedan dana. Zaslijepljen i 
neupućen, kao gotovi svaki stanovnik grada, mislio je da 
je na tragu Blakeova safarija, pa je, najzad, posrćući 
potpuno iscrpljen, upao u menzil Ibn Jada koji je polako 
napredovao. 

Našao ga je Fejjuan, Gall-rob, i odmah odveo u šeikov 
bejt, gdje je šeik sa svojim bratom Tollogom i s još 
nekolicinom sjedio prekrštenih nogu i srkao kavu. 

— Alaha ti! Kakva si to čudaka zarobio, Fejjuane? — 
upita šeik. 

— Možda je neki sveti čovjek — odgovori crnac — jer je 
vrlo siromašan, bez oružja i jako prljav. Da, to će zacijelo 
biti neki sveti čovjek. 

— Tko si ti? — upita šeik. 

— Izgubio sam se i umirem od gladi. Dajte mi hrane — 
zamoli Stimbol. 

Ali nisu se razumjeli. Govorili su različitim jezicima. 

— Opet jedan nasrany — reče prezirno Fahd. — 
Možda Francuz. 

— Rekao bih prije da je Englez — primijeti Tollog. 


— Možda je iz Francuske — sugerirao je Ibn Jad. 

—Oslovi ga, Fahde, tim odvratnim jezikom koji si 
naučio u Alžiru, među vojnicima! 

— Tko si ti, strance? — upita Fahd francuski. 


—Ja sam Amerikanac — odgovori Stimbol_ s 
olakšanjem i očaran što je našao najzad jezik kojim će 
saobraćati s Arapima. — Izgubio sam se u džungli i 


skapavam od gladi. 

— On je iz Novog svijeta. Izgubio se i umire od gladi — 
preveo je Fahd. 

Ibn Jad naredi da donesu hranu i dok je stranac jeo, 
nastavili su razgovor uz pomoć Fahda. Stimbol im je 
objasnio da su ga njegovi ljudi napustili i da će dobro 
platiti ako ga odvedu na obalu. Beduinu je smetala 
prisutnost starog i slabog čovjeka. Predloži da mu odmah 
prerežu vrat i tako najbrže riješe problem, ali Fahd se 
odupre. Zaslijepilo ga je Stimbolovo veliko bogatstvo 
kojim se hvalisao, pa je računao na mogućnost velike 
novčane nagrade ili otkupnine. Utjecao je na šeika da 
dopusti Stimbolu neka ostane kod njih barem neko 
vrijeme. Obavezao se da će za nj odgovarati i odveo ga u 
svoj bejt. 

—Ibn Jad te htio ubiti, nasrany — reče Fahd nešto 
kasnije Stimbolu — ali te Fahd spasio. Sjeti se toga kad 
dođe čas da podijeliš nagradu. Ibn Jad je uvijek 
pripravan da te dade ubiti, a tvoj je život u rukama 
Fahda. Koliko vrijedi tvoj život? 

— Učinit ću te bogatim čovjekom — odgovori Stimbol. 

Idućih su se dana Stimbol i Fahd bolje upoznali. Čim 
se Stimbol osjećao sigurnijim i kad mu se vratila snaga, 
postao je opet hvalisav. Svojim velikim bogatstvom i 
važnošću uspio je ostaviti dubok dojam. Toliko je mnogo 
obećavao da je Fahd već vidio pred sobom život ispunjen 
raskoši, lakoćom i moći. Što su više rasle pohlepa i 
ambicije, u Fahdu se povećavao strah da bi netko mogao 
oteti to njegovo blago. Ibn Jad mu se činio najlogičnijim i 
najmoćnijim suparnikom  nasranyja. Zato je Fahd 
neprestano Stimbolu tuvio u glavu kako šeik žeđa 
njegovu krv. Zapravo, Ibn Jad se tako malo brinuo za 


Stimbola da je i zaboravio na nj. Povremeno bi ga se sjetio 
kad ga je ugledao na putu ili u logoru. 

Fahd je povjerio Stimbolu da među beduinima postoje 
neslaganja i razmirice, a to će on, kad se za to pruži 
prilika, upotrijebiti u svoju korist. 

Uporno, iako polako, Arapi su se primicali legendar- 
nom leopardskom gradu Nimmru. Zeyd je putem želio 
isprositi ruku Ateje, kćeri šeika Ibn Jada, a Tollog je opet 
pred šeikom hvalio Fahda kako bi mu ovaj pomogao u 
njegovim namjerama. Hvalio ga je samo onda kad bi Fahd 
to ćuo. Time je želio impresionirati mladog izdajicu i 
privezati ga uza se. No, kad jednom postane šeikom, bit 
će mu svejedno tko će dobiti ruku Ateje. 

Ali Fahd time nije bio zadovoljan. Razdirala ga je 
ljubomora. Naposljetku više nije mogao ni pogledati 
Zeyda a da ga ne obuzme pomisao na ubojstvo. Sve je 
češće pomišljao na to da svijet i sebe oslobodi rivala koji 
je imao više uspjeha. Uhodio je njega i Ateju i najzad, a 
prilika mu se sama ponudila, smislio je plan. 

Fahd je zapazio da Zeyd svake noći napušta okupljene 
muškarce u mukaadu, a Ateja se, čim posvršava svoje 
domaćinske poslove, iskrada u noć. Fahd ih je slijedio i 
njegove se sumnje obistiniše. Zeyd se doista sastajao s 
Atejom. 

I tako, jedne noći Fahd nije prisustvovao sastanku u 
šeikovu bejtu, već se sakrio blizu Zevdova šatora kada je 
Zeyd napustio svoj šator i uputio se na sastanak. Fahd se 
uvuče u šalor i zgrabi pušku svog suparnika. Bila je 
nabijena. Kradom se vratio do mjesta gdje je Zeyd čekao 
svoju ljubav i prišulja mu se s leđa. 

Podalje u mukaadu sjedaše Ibn Jad sa prijateljima. U 
svjetlu fenjera dvojica mladića jasno su vidjeli šeika. 
Ateja je još uvijek bila u ženskim odajama. 

Fahd, stojeći iza Zeyda, nacilja vrlo pažljivo pušku, ali 
ne u Zeyda. Ne! Fahd je bio lukav poput lisice. Kad bi 
Zeyd bio ubijen, nitko ne bi mogao uvjeriti Ateju da ga 
nije ubio Fahd. To je on dobro znao, a bio je i siguran da 
Ateja ne bi željela ni pogledati ubojicu svog ljubavnika. 

Iza Zeyda bijaše Ibn Jad, ali Fahd nije ciljao ni u 


njega. U koga je ciljao? Ni u koga. Još nije sazrelo vrijeme 
za ubojstvo šeika. Prvo moraju imati blago u rukama, a 
tu je tajnu znao samo šeik. 

Fahd nacilja u jednog od am'dana iz šeikova šatora. 
Pažljivo nacilja i odapne kokot. Puska zapuca stopu iznad 
Ibn Jadove glave. U isti trenutak Fahd odbaci pušku, 
skoči na zaprepaštenog Zeyda i poviče u pomoć. 

Iznenađeni pucnjem i vikom, muskarci se raštrkaše 
na sve strane. S njima bijaše šeik. On pronađe Fahda 
kako čvrsto drži Zeyda. 

— Što to znači? — upita Ibn Jad. 

— Alaha mi, Ibn Jade, htio te ubiti! — poviče Fahd. — 
Naišao sam u pravi čas. On je opalio, a ja sam mu skočio 
na leđa. Sigurno bi te bio ubio. 


— Laže! — poviče Zeyd. — Pucanj je došao iza mojih 
leđa. Ako je itko pucao u Ibn Jada, to je bio Fahd. 
Ateja je razrogačenih očiju potrčala ljubavniku: — Ti 


to nisi uradio, zar ne, Zeyde? Reci da to ti nisi uradio! 

— Kunem se Alahom da nisam — zaklinjao se Zeyd. 

— Nikad ne bih posumnjao u njega — reče Ibn Jad. 

Lukavi Fahd ne spomene fitiljaču. Oštroumno je 
zaključio da će ona jače posvjedočiti protiv Zeyda ako je 
tko drugi primijeti. Bio je u pravu. Tollog je nađe. 

— Ovdje je oružje — poviče. 

— Hajde da ga ispitamo na svjetlu — reče Ibn Jad. — 
Njoj ćemo prije povjerovati, ne lažljivim jezicima. 

Dok se družina kretala prema šeikovu bejtu, Zeydu je 
odlanulo. Osjećao je da je spašen od smrti, jer bijaše 
siguran, da će puška posvjedočiti u njegovu korist. Stisne 
ruku Ateji koja je kraj njega koračala. 

Ispod fenjera u mukaadu Ibn Jad je ispitivao 
pogledom fitiljaču dok su ostali istezali vratove i tiskali se 
oko njega. Samo jedan pogled bio je dovoljan. Sleđena 
lica, šeik podigne oči. 

Ona je Zevdova — reće. 

Ateja ostade bez daha i uzmakne od svog ljubavnika. 
Nisam to ja uradio! To je prevara! — poviče Zeyd. 
Odvedite ga! — zapovjedi Ibn Jad. — Pripazite da ga 
dobro svežete! 


Aleja jurnu ocu i padne na koljena. — Nemoj ga ubiti! 
— On to nije mogao učiniti. Znam da to nije bio on. 

— Šuti, djevojko! — zapovjedi strogo šeik. — Idi u svoj 
šator i ne mići se. 

Zeyda odvedoše u njegov bejt i dobro ga svežu. U 
šeikovu mukaadu stariji su sjedili i vijećali, a Ateja ih je 
slušala sakrivena iza zastora. 

U zoru ćemo ga strijeljati! 

Aleja je cula osudu svoga ljubavnika. 

Sakriven masnim toribom?7 Fahd se zlobno smješkao. 
U svojoj crnoj kući od devine dlake Zeyd se mučio da 
prekine remene koji su ga čvrsto sputali. Znao je svoju 
sudbinu, premda nije čuo osude. U haremu šeika Ibn 
Jada njegova je kći ležala budna. Patila je. Duge trepavice 
orosile su se suzama, ali je njena tuga ostala bez riječi. 
Raširenih očiju čekala je. Uskoro joj strpljivost bijaše 
nagrađena. Čula je kako Ibn Jad i njegova žena Hirfa 
duboko i pravilno dišu. Zaspali su. 

Ateja se uzvrpolji. Kradom podiže donji kraj šatora 
kraj kojeg se nalazila njezina hasura za spavanje i 
provuče_ se u opustjeli mukaad. Pipajući naslijepo 
pronađe Zevdovu fitiljaču na mjestu gdje ju je Ibn Jad 
ostavio. Ponese sa sobom svežanj hrane, umotan u stari 
torib. To je spremila još prije, uvečer, u šatoru za žene 
dok je Hirfa bila odsutna. 

Ateja izađe iz šatora svog oca sšuljajući se oprezno 
krivudavim putem koji je vodio između arapskih šatora i 
prikrade se Zevdovu bejtu. Kod ulaza se zaustavi, 
prisluhne, a tada lakim korakom uđe. 

Zeyd, koji se još uvijek borio s uzama, čuo je. — Tko je 
to? — upita. 

— Pst! — opomene ga djevojka. — To sam ja, Ateja. — 
Primakne mu se. 

— Ljubljena! — prošapće. 


27 Pokrivač za glavu i dio lica koji nose beduini. 


Djevojka spretno presiječće veze koje su mu sputavale 
ruke i noge. — Donijela sam ti hrane i tvoju mušketu — 
reče. — Poklanjam ti njih i slobodu, a za ostalo se moraš 
pobrinuti sam. Tvoj konj je vezan s ostalim konjima. 
Daleko je naša domovina el-Guad; put do nje posut je 
opasnostima, ali će Ateja iz dana u dan moliti Alaha da te 
tamo sretno dovede. Požuri se, ljubljeni moj! 


Zeyd je snažno pritisne na grudi, poljubi je i izgubi se 
u noć. 


Ateja spretno presiječe veze koje su sputavale Zeydove ruke i noge. 
Donijela sam ti hrane i tvoju mušketu, poklanjam ti njih i slobodu, a 
za ostalo se moraš pobrinuti sam. 


sir richard 


Paket kojim je Paul Bodkin vodio Blakea, uspinjao se, a 


povremeno su ga prekidale stepenice koje su ih vodile sve 
više i više. Blakeu se put činio beskrajnim. Jezovita 
misterija dugog tunela nije mogla svladati monotoniju 
uvijek istih zidova koji su u mutnom svjetlu baklje tiho 
promicali jedan za drugim i sad tonuli u himeričnu tamu, 
sad opet iskrsavali. 

Kao i sve u životu, tunel je imao svoj kraj. Blake spazi 
u daljini malenu mrlju danjeg svjetla. Začas izađe 
glavinjajući, a pogled mu odluta niz široku dolinu 
čarobna izgleda načičkanu drvećem. Našao se na širokoj 
visoravni stotinjak stopa iznad podnožja brda kroz koji 
bijaše probijen tunel. Pred njim se strmo rušila litica, a 
nadesno protezala se visoravan još stotinjak stopa i naglo 
završavala. Obazre se nalijevo i raširi oči od čuda. 

Čvrsti zidovi zatvarali su visoravan. Sa svake im se 
strane uzdizale okrugle kule s uskim puškarnicama. 
Usred zida bijahu visoka vrata, zatvorena masivnom i 
prekrasno izrađenom rešetkom za spuštanje iza kojih je 
Blake primijetio dva crnca na straži. Bili su odjeveni 
poput onih koji su ga zarobili. U ruci su držali velike 
vojne sjekire, a kundak prislonili o zemlju. 

Hej, vrata! — poviće Paul Bodkin. — Otvorite da uđe 
stražar sa zarobljenikom! 

Rešetka se polako digne, a Blake i stražar uđu. 
Odmah ulijevo, unutar kapije u samom brdu, bijaše 
sagrađena stražarnica. Pred njom je zastalo dvadesetak 
vojnika u istoj uniformi kakvu je nosio Paul Bodkin, a na 
prsima svakog od njih isticao se crveni križ. Konji, 
prekriti ukrašenim  pokrivačima živih boja, bijahu 


privezani o tesku drvenu ogradu. Raskošna konjska 
oprema podsjetila je Blakea na slike srednjovjekovnih 
engleskih vitezova. 

Njihova neobična crna odijela, stražarnica koja se 
ispriječila na putu, raskošna konjska oprema, ostavili su 
Blakea bez daha, pa se više nije začudio pojavi lijepog 
mladog čovjeka, obučena u srednjovjekovnu oklopnu 
kosulju, preko koje je prebacio lak kaput od grube 
tkanine, purpurne boje. Na glavi mladić je nosio viteški 
šljem od leopardove kože na koji se nastavljao kratki 
plašt od lančane žice pa mu je tako zaštićivao grlo i vrat. 
Bio je naoružan teškim mačem i bodežom a dugo je 
koplje i štit ukrašen crvenim križem naslonio o zid 
stražarnice. 

— Prokletstvo! — poviče mladić. — Tko je s tobom, 
slugo? 

— Zarobljenik, na tvoju službu, plemeniti lorde — 
odgovori pokorno Paul Bodkin. 

— Sigurno Saracen — zaključi mladić. 

— Ne, ako smijem primijetiti, hrabri Sir Richarde — 
odvrati Paul — mislim da nije Saracen. 

— Zašto mislis? 

— Vidio sam vlastitim očima kako se prekrižio pred 
križem. 

— Dovedi ga ovamo, momcće! 

Bodkin gurne Blakea kopljem, ali Amerikanac nije tu 
uvredu gotovo ni primijetio. Iznenada mu je pred očima 
sinula istina. U sebi se nasmijao zbog svoje tuposti. 
Razumio je sve, a ti su prijani mislili da će ga povući za 
nos. Gotovo su i uspjeli. 

Sa sarkastičnim osmijehom na usnama stupi pred 
mladog čovjeka. Ovaj ga je promatrao —oholom 
arogancijom. 

—Odakle dolaziš — upita — i što tražiš u Dolini 
Groba, slugo? 

Blakeov se smiješak ugasi na usnama. To je već 
previše. — Dosta je šale, mladi prijatelju — odgovorio je 
otegnuto. — Gdje je direktor? 

— Direktor? Zaista ne znam što time mislis. 


— Zaista ne znaš? — odbrusi Blake _ s finim 
sarkazmom. — Skresat ću ti istinu ravno u oči. Netko s 
nadnicom od 7 i po dolara na dan neće me vući za nos! 

— Sto mu gromova, momče! Ne razumijem tvoje riječi, 
ali mi se ne sviđa ton tvoga glasa. Pun je uvreda i ne 
zvuči lijepo u ušima Richarda Montmorencyja. 

— Osvijesti se! — savjetovaše ga Blake. — Ako ti nije 
direktor pri _ ruci, pozovi pomoćnog direktora ili 
snimatelja, a možda će i pisac scenarija imati više pameti 
od tebe. 

—Da se osvijestim? Sumnjaš li ti da Richard 
Montmorency plemeniti vitez od Nimmra, nije pri svijesti? 

Blake u očaju zaklima glavom, a tada se okrene 
vojnicima što su ih opkolili i slušali njihov razgovor. 
Mislio je da će se neki ceriti na šalu koju s njim tjeraju, 
ali je vidio oko sebe sama ozbiljna i svečana lica. 

— Slušaj — reče oslovivši Paula Bodkina — zar nitko 
od vas ne zna gdje je direktor? 

— Direktor? — ponovi Bodkin klimajući glavom. — U 
cijelom Nimmru nema čovjeka tog imena, a koliko mi je 
poznalo, nema ga ni u Dolini Groba. 

— Oprostite — reče Blake — pogriješio sam. Ako nema 
direktora, sigurno je negdje u blizini upravitelj28. Mogu li 
ga vidjeti? 


— Aha čuvar! — poviče Bodkin, a lice mu se ozari u 
razumijevanju. — Sir Richard je čuvar. 
— Gle, vraga! — poviče Blake, okrenuvši se mladiću. 


— Oprostite, držao sam vas stanovnikom ovoga kraja. 

— Stanovnikom? Govoriš čudnim jezikom, ali mi se 
ipak čini da je engleski — odgovori mladić ozbiljno. — 
Ovaj sluga pravu. Ja sam zaista danas čuvar vrata. 

Blake je počeo sumnjati u svoj zdravi razum. Ni bijeli 
mladić, ni crnac nisu bili nalik na luđake. Pogleda čuvara 
kapije. 

— Oprostite — reče i blistavo se osmjehne onim 
svojim smijehom koji su njegovi prijatelji tako dobro 
poznavali. — Vladao sam se kao prostak. Nisam za to kriv 


28_ U original keeper = upravitelj, čuvar. 


Već sam dulje vrijeme živčano prenapet, a kao kruna 
svega danima sam izgubljen u džungli bez dovoljno 
hrane. Činilo mi se da sa mnom zbijate šalu, a za šalu 
nisam ni najmanje raspoložen. Željan sam prijateljstva i 
gostoljubivosti. Recite mi gdje sam? Koji je to grad? 

— Blizu si grada Nimmra?2 — odgovori mladić. 

— Pretpostavljam da se kod vas danas slavi narodni 
praznik ili nešto slično? — nabaci Blake. 

— Ne razumijem te — odgovori mladić. 

— Pa vi ste svečano odjeveni, zar ne? 

— Sto mu muka! Taj čovjek ne govori razumljivo! Što 
ti je to »svečano« odjeven? 

— Mislim na vasu odjeću. 

— Što nije u redu s našim odijelima? Istina, nisu 
naročito nova, ali svakako su ljepša od tvoga. Prikladna 
su za svakodnevnu službu vitezova. 

— Ne želite, valjda, reći da se svaki dan ovako 
oblačite? — upita Blake. 

— Zašto ne? Dosta je toga. Više se ne želim s tobom 
prepirati. Vas dvojica odvedite ga unutra, a ti, Bodkine, 
stani na vanjska vrata. — Mladić se okrenu, uđe u 
zgradu, a dvojica vojnika zgrabe Blakea te i njega grubo 
uguraju unutra. 

Našao se u sobi visoka stropa, zidova urezanih u 
kamenu, a drveni stupovi, istesani rukom, nosili su 
zabatne grede pocrnjele od starosti. Na kamenom podu 
stajao je stol, a do nje ga klupa. Mladić sjedne na klupu. 
Blakea doguraše pred njega, a sa svake mu se strane 
ispriječio čuvar. 

— Kako se zoveš? — upita mladić. 

— Blake. 

— To je sve? Blake i ništa više? 

— James Hunter Blake. 

— Kakve počasne naslove nosiš u svojoj zemlji? 

— Nemam počasnih naslova. 

— Aha, ti tada nisi gentleman? 


29 Svi stanovnici Nimmra govore zastarjelim engleskim jezikom. Zbog toga 
dolazi do nesporazuma i Blake se često nalazi u situaciji da ga stanvnici 
Nimmra ne razumiju. 


— Zovu me gentlemanom. 

— Iz koje si zemlje? 

— Iz Amerike. 

— Amerike?! Ta zemlja, druškane, ne postoji. 

—A zašto ne bi postojala? 

— Nisam nikad čuo za nju. Što radiš u blizini Doline 
Groba? Zar nisi znao da je to zabranjeno? 

— Rekao sam vam da sam se izgubio. Nisam znao gdje 
sam. Želim samo jedno: da nađem svoj safari, ili da se 
vratim na obalu. 

—To je nemoguće. Opkoljeni smo Saracenima. 
Njihova nas vojska opsjeda već sedamsto trideset i pet 
godina. Kako si se probio kroz neprijateljsku liniju? Kako 
si mogao proći kroz tu ogromnu vojsku? 

— Nema nikakve vojske. 

— Zašto lažeš, slugo, Richardu Montmorencyju? Kad 
bi bio plemenite krvi, to bi mi platio na časnom polju. 
Mislim da si uhoda, niska porijekla, a ovamo te poslao 
sultan. Bilo bi za tebe najbolje da mi sve priznaš jer ako 
te odvedem princu, on će iz tebe iščupati istinu na način 
koji nije ni najmanje ugodan. Što kažeš na to? 

— Nemam što da priznam. Odvedite me princu ili bilo 
kome tko je vaš gospodar. Možda će me on nahraniti. 

Dobit ćeš ovdje hrane. Nitko ne smije reći da je Ric- 
hard Montmorency otjerao gladna čovjeka sa svog praga. 
Hej, Michel! Michel! Gdje je taj lijeni balavac? Michel! 

Otvoriše se vrata susjedne prostorije. Pojavio se 
dječak koji je pospano trljao oči. Bio je obučen u kratku 
tuniku i zelene uske hlače. Na kapi mu se vijorila 
perjanica. 

—Opet si spavao? — upita Sir Richard. — Ti, 
lijenčino! Donesi kruh i meso za toga siromašnog 
putnika. Gledaj da te ne čekamo do sutra! 

Djećak je glupo buljio u Blakea. — Gospodaru, je li to 
Saracen? — upita. 

—Što onda? — okosi se Sir Richard. — Zar ga 
svejedno ne treba nahraniti? Požuri, momče! Stranac 
skapava od gladi. 

Dječak se okrene, obriše nos u rukav i odvuće se iz 


sobe. Blake opet privuće Sir Richardovu pažnju. 

— Ti nisi ružna lica, druže — reče. — Šteta da tvojim 
žilama ne teće plemenita krv. Tvoj izgled ne odaje čovjeka 
niska porijekla. 

— Ne mislim nikad o sebi da sam niska porijekla — 
hihoćući primijeti Blake. 

—Što je s tvojim ocem? Nije li on bio sir ili barem 
vitez? 

Blake je sada brzo razmišljao. Nije još mogao ni 
izdaleka odgonetnuti sto znači ta arhaična odjeća i jezik 
njegova domaćina, ali bijaše siguran da je čovjek ozbiljan. 
Da li je zdrav ili nije, to još nije znao, ali ako i nije, mnogo 
je pametnije da se s njime ne šali. 

— Da, da! — odgovori. — Moj je otac slobodni zidar tri- 
deset drugog stupnja vitez templar. 

—Sto mu muka! Znao sam! — poviče Sir Richard. 

—To sam i ja — doda Blake kad je primijetio koliko je 
njegova tvrdnja dobro djelovala. 

— Znao sam to, znao sam! — vikao je Sir Richard. — 
Po tvom se držanju vidi da si plemenita roda. Zašto si me 
htio prevariti? Ti si jedan od Siromašnih Kristovih 
vitezova i Solomonovih templara koji čuvaju put u Svetu 
zemlju za hodočasnike. To opravdava tvoju siromašnu 
odjeću i baca na nju svjetlo slave. 

Slika templara koju je opisao Sir Richard nije se 
slagala s onom kakvu je zamišljao Blake. U mašti mu 
iskrsne vitez templar raskošne odjeće, blistava mača i 
bijele perjanice koja mu se vijorila nad glavom. On nije 
znao da su u danima osnutka njihova reda bili odjeveni u 
kakvagod iznošena odijela, koja bi im drugi darivali iz 
samilosti. 

Tog trenutka pojavi se Michel s drvenim pladnjem, 
krcatim punim hladne ovčetine i s nekoliko komada 
kruha začinjenog mirođijama. U ruci nosio je bocu vina. 
Postavi je ispred Blakea, ode k ormaru, izvadi dva 
metalna pehara i natoči ih. 

Sir Richard ustane, uzme pehar, podigne ga u visini 
svoje glave. 

— Živio, Sir James! — poviče. — Dobro došao u 


Nimmr i u Dolinu Groba! 

— U zdravlje!99 — odvrati Blake. 

— Neobično odzdravljaš — primijeti Sir Richard. — 
Čini se da se Engleska iz doba vladavine Rikarda Lavljega 
Srca, kada su moji plemeniti preci pošli na križarsku 
vojnu u pratnji svoga kralja, nešto izmijenila. U zdravlje! 
Grom i pakao! To ne smijem zaboraviti. U zdravlje! 
Pričekaj dok mi jedan od dobrih vitezova nazdravi. Zinut 
će od čuda kad mu tako nazdravim! 

- Ti stojiš?! Hej, Michel, donesi onu stolicu za Sir 
Jame-sa. Izvoli jesti, viteže. Zacijelo si ogladnio? 

Vjere mi, jesam!"! — odgovori uvjeravajući Blake i 
sjedne na stolicu što ju je donio Michel. Nije bilo ni 
viljuške, ni noža, ali tu su bili prsti kojima se obilno 
služio. Jeo je za grubo tesanim stolom, a domaćin se, 
njemu nasuprot, sretno smiješio. 

— S tobom je zabavnije nego s Minstrelom32 — poviče 
Sir Richard oponašajući ga. — Vjere mi, jesam! Ha, ha. 
Za tebe će se trgati u prinčevu dvorcu. Vjere mi, jesam! 

Čim je Blake utažio glad, Sir Richard naredi Michelu 
da osedla konje. — Sir Jamese, odjahat ćemo dolje u 
dvorac — objasnio je. — Više nisi moj zarobljenik, već 
moj prijatelj i gost. To što sam te primio tako 
nepovjerljivo, bit će mi uvijek na sramotu. 

Uzjahavši konje koji su se propinjali, obojica odjahaše 
niz vijugavu planinsku cestu, a na pristojnoj daljini 
pratio ih je Michel. Sir Richard je sad nosio štit, a na 
koplju mu je lepršao stijeg. Sunce je blistalo na njegovu 
metalnom oklopu. S ponosna mu lica nije silazio smi- 
ješak dok je razgovarao sa bivšim zarobljenikom. Blakeu 
se on pričinjao poput raskošne slike iz bajke. Usprkos 
ratničkom izgledu, čovjek se odlikovao beza-zlenošću 
djeteta i to je privuklo Blakea već pri prvom susretu. Taj 
čovjek ne bi nikada mogao izvršiti nečasno djelo. 


% Richard mu je nazdravio na starinski način, a Blake zdravicom mo- 
demog Amerikanca. 

31 Moderni američki idiom. Richardu koji govori arhaičnim jezikom 
nerazumljiv. 

32 Pjesnik starih vremena. 


To, sto je tako brzo prihvatio Blakeove izjave, 
Amerikanac je pripisao Richardovoj nepokvarenosti, a ne 
lakovjernosti, jer se na plemenitom mladićevu licu 
zrcalila visoka inteligencija. 

Kad je cesta zavila oko brežuljka, Blake primijeti 
drugu stražarnicu, a iza nje kule i zidove starog dvorca. 
Na zapovijed Sir Richarda čuvari otvore kapiju i njih troji- 
ca ujašu u dvorište oko dvorca. Prostor, između vanjskih 
i unutarnjih zidova, izgledao je zanemaren. Tu je bilo ne- 
koliko razbacanih starih stabala, a u sjeni jednoga neko- 
liko naoružanih vojnika igralo je neku igru, sličnu dami. 

Na podnožju unutarnjeg zida protezao se šanac u čijoj 
se vodi odražavalo sivo kamenje zidina, a stara vinova 
loza se penjala po unutarnjim zidovima te ih nadvisivala 
poput zabata i spuštala se nisko preko ruba na vanjsku 
stranu. 

Preko puta stražarnice na unutarnjem zidu ustobočila 
su se velika ulazna vrata, a pred njima pomični most i 
željezna rešetka koji su branili ulaz u veliko dvorište 
dvorca. Na zapovijed Sir Richarda rešetka se podiže i oni 
ujašu po spuštenom drvenom mostu koji je tutnjio pod 
topotom konja. 

Zadivljeni Blake ugleda masivni dvorac, izgrađen od 
grubo tesanog kamena. U velikom unutarnjem dvorištu 
rasprostrli su se lijevo i desno brižno njegovani vrtovi u 
kojima se sakupilo društvo žena i muškaraca koji kao da 
su došli s dvora kralja Arthura. 

Čim su se pojavili Sir Richard i njegov pratilac, 
najbliži zagledali su Blakea začuđeni i s velikim 
interesom. Neki pozdrave Sir Richarda. Muškarci na to 
sjašu i predadu konje Michelu. 

— Hej, Richarde! — poviče jedan. — Koga to vodiš sa 
sobom? Možda Saracena? 

— Ne — odgovori Richard — već plemenitog Sira viteza 
koji se želi pokloniti princu. Gdje je on? 

—Eno ga ondje — i oni pokažu udaljeno mjesto u 
dvorištu gdje se okupilo oveće društvo. 

— Dođi, Sir Jamese! — pozove ga Richard i odvede 
preko dvorišta. Za njima se upute vitezovi i gospođe. Oni 


su ih ispitivali i stavljali primjedbe tako otvoreno da se 
Blake zbunio. Žene su bez suzdržavanja hvalile crte 
Blakeova lica i stas, a muškarci, potaknuti, vjerojatno, 
ljubomorom, kudili njegovo uprljano i poderano odijelo 
smiješna kroja. Postojala je velika razlika između njihova 
i Blakeova odijela. On je nosio prljavu košulju, hlače od 
grube tkanine i čizme od kordovanske kože, a oni 
blistava, svečana odijela od fine vune i tunike obrubljene 
zlatom, pripijene hlače, a na glavi su im blistale kape 
različnih boja. 

Žene su bile raskošno odjevene, kao i muškarci, i 
nosile u bogate kapute koji su šuštali, a kosu i ramena 
pokrivali su im nježni, raznobojni velovi, bogato izvezeni. 

Nijedan nije nosio oružja. Blake je zapazio jednog 
naoružanog viteza na vanjskim vratima, a drugog na 
unutarnjima, pa je zaključio da nosi svoj teški i neudobni 
srednjovjekovni oklop samo kad je na straži. 

Čim su prispjeli k društvu na kraju dvorišta, Sir 
Richard prokrči put do visokog čovjeka impozantnog 
izgleda oko kojeg su se skupili ostali. Onog trenutka kad 
su se Sir Richard i Blake zaustavili, svi zašute. 

— Gospodaru, prinče! — poče Richard klanjajući se. 
— Dovodim ti Sira Jamesa, vrijednog viteza templara koji 
je uspio probiti neprijateljsku frontu i prispjeti do vrata 
Nimmra. 

Visoki je čovjek nepovjerljivim pogledom ispitivao Bla- 
kea. 

—Kažeš da dolaziš iz Solomonova hrama u 
Jeruzalemu? — ispitivao je. 

—Sir Richard me nije dobro razumio — odgovori 
Blake. 

— Tada ti nisi vitez templar? 

— Jesam, ali ne iz Jeruzalema. 

— Možda je on jedan od onih srčanih Sira viteza koji 
čuvaju put za hodočasnike u Svetu zemlju — dobaci 
mlada žena koja je stajala kraj princa. 

Blake pogleda onu koja je govorila. Kad su im se oči 
srele, ona obori pogled, a on primijeti da su to lijepe oči 
na prekrasnu ovalnom licu. 


— Sigurno je on saracenski uhoda koga je poslao 


sultan. — odsiječe tamnoputi mladi čovjek koji je stajao 
kraj djevojke. 
Ona upravi pogled u princa i reče: — Ne izgleda poput 


Saracena, oče. 

— Što ti znaš kako izgleda Saracen? — upita je princ. 
— Koliko si ih vidjela? — Društvo se nasmije, a djevojka 
se uvrijedi. 

— Imaš pravo, gospodine prinče! Vidjela sam ih isto 
toliko koliko i Sir Malud ili ti — otrese se oholo. — Neka 
Sir Malud opiše Saracena. 

— Dosta! — zaključi princ i doda obrativsši se Blakeu: 
— Ako nisi iz Jeruzalema, odakle si? 

— Iz New Yorka — odgovori Amerikanac. 

— Ha — prošapće Sir Malud djevojci — zar nisam 
pogodio? — A što si to pogodio, možda da je iz New 
Yorka? Gdje je to? — upita djevojka. 

— To je sigurno tvrđava nevjernika — zaključi Malud. 

— New York? — ponovi princ. — Je li to u Svetoj zem- 
lji? 

— Neki put zovu ga i Novim Jeruzalemom — objasni 
Blake. 

—A ti si došao u Nimmr kroz neprijateljsku frontu? 
Reci mi, Sire viteže, da li oni imaju mnogo vojnika? Kako 
su im raspoređene snage, jesu li sasvim blizu Doline 
Groba? Misle li uskoro napasti? Hajde, sve mi ispričaj, ti 
nam možeš mnogo pomoći. 

— Išao sam danima šumom i nisam vidio žive duše — 
odgovori Blake — ne opkoljava vas neprijatelj. 

— Što?! — poviče princ. 

— Zar nisam dobro rekao? — zaključi Malud. — On je 
neprijatelj i uhoda. Želi nas uvjeriti da smo sigurni pa bi 
nas onda sultan nespremne lako iznenadio i zauzeo 
Nimmr i Dolinu. 

— Grom i pakao! Čini mi se, Sir Malude, da si pogodio 
uzvikne princ. — Dakle, nema neprijatelja! A zašto bi vi- 
tezovi Nimmra boravili ovdje već sedam i po stoljeća kad 
ih ne bi opkoljavale neprijateljske horde? 

— Pretražite me — reče Blake. 


— Što to znači? — upita princ. 

— Govori čudnim jezikom — objasni Richard — ali 
mislim da nije neprijatelj Engleza. Jamčit ću za njega, a 
vi ga uzmite u svoju službu, princće! 

— Želiš li ući u moju službu, Sir? — upita princ. 

Blake, oklijevajući pogleda Sir Maluda, ali kad mu oči 
odlutaše do djevojke, izjavi odlučno i jasno: — Svakako 
da želim. 


povratak ulale 


Numa bijaše gladan. Lovio je već tri dana i tri noći, ali 


mu je plijen uvijek umakao. Možda Numa stari. Njuh i vid 
nisu mu više oštri, ni napadi dovoljno brzi, a skokovi 
kojima bi obarao divljač, nisu pravilno odmjereni. Divljać 
kojom se hranio bijaše brža pa su djelić sekunde i 
najmanja udaljenost mogli odlučiti hoće li Numa imati 
prazan ili pun želudac. 

Možda Numa i stari, ali još uvijek bijaše dovoljno jak 
da uništi. Sada mu je mučna glad potrostručila svirepost, 
izoštrila lukavost i ohrabrila ga da sve stavi na kocku, ne 
bi li napunio želudac. Vrebajući plijen, Numa je bio 
nervozan, gnjevan i okrutan. Nacđuljenih ušiju, očiju 
napetih i blistavih, a nozdrva raširenih, lagano je micao 
repom što je bio očiti znak da nekog njuši. 

Vjetar je Numi donio miris čovjeka. Prije četiri dana 
Numa bi se puna želuca odšuljao na miris čovjeka, ali 
danas bijaše drugi dan, a Numa se izmijenio. 

Vraćajući se već tri dana obratnim putem iz logora 
šeika Ibn Jada, Zeyd je mislio na Ateju i daleki el-Guad, i 
bijaše sretan što je uspio pobjeći. Njegova kobila vukla se 
polako stazom kroz džunglu, a on je nije tjerao jer je put 
bio dug. Naprijed, u zasjedi zvijer je čekala svoju žrtvu. 

No primicanje čovjeka nisu začule samo Numine uši 
ni nanjušile samo njegove nozdrve. Još je jedna prilika 
čučala u blizini, a Numa nije znao da je i ona prisutna. 

Od prevelike revnosti i straha da bi mu meso moglo 
izmaći, Numa je pogrešno  zaskočio. Stazom se 
približavala kobila. Morala je proći barem jard od Nume, 
ali on više nije mogao čekati. Prije no što mu je ušla u 
radijus dohvata, on skoči zaurlavši jezovito. Uplašena 


kobila uzmaknu, pokuša se okrenuti i propne se. 
Izgubivši ravnotežu, ona padne i zbaci Zeyda. U trenutku 
se opet diže i otkasa natrag stazom ostavivši svog 
gospodara ispred krvoločnog lava. 

Užasnuti čovjek spazi nad sobom lava kako reži 
iskešenih očnjaka. Ali tada ugleda golog diva baš kako je 
skočio s jedne zanjihane grane, točno na veliku mačku. 
Brončana ruka ogrli vrat zvijeri i čovjek je svom težinom 
oborio lava na zemlju. Velik nož zablista u zraku, a čovjek 
udaraše nožem razbješnjela lava, koji je nastojao da ga 
zbaci sa leđa. Lav je rikao i režao, a na Zeydov užas i s 
usana čovjeka čulo se također rezanje. 

Tada Numa omlohavi, a div se uspravi i stane povrh 
lešine. Stavi nogu na nj, lice uzdigne k nebu i zaurliče 
jezovito. Beduinu se sledi krv u žilama. Taj pobjedonosni 
krik mužjaka-majmuna nisu čuli mnogi ljudi. 

Zeyd prepozna svog spasioca i zadršće. Bio je to 
Tarzan, kralj majmuna. Čovjek-majmun ga pogleda. 

— Ti si iz Ibn Jadova logora? — reče. 

— Siromašan sam čovjek — odgovori Zeyd — i moram 
ići kud god moj šeik zapovjedi. Ne zamjeraj, šeiče 
džungle, što se Zeyd nalazi u tvojoj zemlji. Poštedi mi 
život, a Alah neka te za to blagoslovi. 

— Ne želim ti nauditi, beduine — odgovori Tarzan. — 
Za sve zlo u mojoj zemlji odgovara Ibn Jad. Je li on blizu? 
— Wallah, ne. Udaljen je od nas mnogo dana hoda. 

— Gdje su tvoji drugovi? — upita čovjek-majmun. 

— Nemam više drugova. 

— Sam si? 

— Billah, da. 

Tarzan se namršti. — Dobro promisli, beduine, prije 
no slažeš Tarzana — odsiječe. 

— Alaha mi! Govorim istinu. Sam sam. 

— Zašto? 

— Fahd je skovao zavjeru protiv mene, pa svi mišljahu 
da sam želio Ibn Jadu oduzeti život. To je laž koja smrdi 
do neba. Trebalo je da budem strijeljan, ali je noću Ateja, 
šeikova kći prerezala uže, pa sam pobjegao. 

— Kako se zoveš? 


— Zeyd. 

— Kamo ideš? U svoju domovinu? 

— Da, u zemlju el-Guad efendije Beny Salema od ElI- 
Harba. 

— Sam se ne možeš oduprijeti opasnostima na putu 
— opomene ga Tarzan. 

— Toga se i bojim, ali bi mi smrt bila sigurna da 
nisam izmakao Ibn Jadovu gnjevu. 

Tarzan se zamisli i reče: — Šeikova kći Ateja zacijelo 
te ljubi kad ti je povjerovala? 

—Wallah, jest. Velika je naša ljubav. Ona zna da 
nikada ne bih ubio njezina oca kojeg ljubi. 

Tarzan potvrdi glavom. — Vjerujem ti i pomoći ću ti. 
Ne možeš ići sam. Odvest ću te u najbliže selo, poglavica 
će te opskrbiti ratnicima, a oni će te odvesti u iduće selo. 
Tako ćeš praćen iz sela u selo, prispjeti u Sudan. 

— Neka te Alah za to nagradi! — usklikne Zeyd. 

— Reci mi — upita ga Tarzan dok su se probijali kroz 
džunglu do najbližeg sela, udaljenog dva dana hoda 
prema jugu — Ibn Jad nije došao samo zbog bjelokosti. 
Jesam li u pravu? 

— Wellah! da, šeiče Tarzane — prizna Zeyd. — Ibn Jad 
došao je radi blaga, a ne radi slonove kosti. 


— Kakva blaga? 
— U el-Habashu leži grad Nimmr, krcat blagom — 
objasni Zeyd. — Učeni sahar je to ispričao Ibn Jadu. 


Nimmr je tako bogat da hiljadu deva ne mogu odnijeti ni 
desetinu blaga, koje se sastoji od zlata, dragulja i žene. 

— Žene? 

— Da! Ta je žena tako lijepa da će Ibn Jad na sjeveru 
dobiti za nju bajoslovno mnogo novaca. Ti si sigurno čuo 
za Nimmr? 

— Gallas, pričaju o njoj — reče Tarzan — ali mislim da 
je to samo legenda. Da li je Ibn Jad povjerovao samo 
riječima maga kad je pošao na taj dugi i opasan put? 

— Kako ne bi povjerovao učenom saharu? — začudi se 
Zeyd. 

Tarzan, kralj majmuna, slegne ramenima. 

Dok su putovali prema selu, Zeyd je ispričao Tarzanu 


o bijelcu koji je došao u logor. Po opisu Tarzan nije mogao 
zaključili je li to Stimbol ili Blake. 

Dok je Tarzan putovao sa Zevdom na jug, Ibn Jad se 
kretao na sjever u el-Habash. Fahd je kovao urotu s 
Tollogom, a Stimbol s Fahdom. Ateja je žalila za Zeydom, 
a Galla-rob strpljivo je očekivao pogodni trenutak da se 
oslobodi ropstva. 

Kad si bio dječak, odgojili su te u ovoj zemlji? — upita 
Ateja nekog dana Galla-roba. — Misliš li da će se Zeyd 
moći sam probiti do el-Guada? 


— Billah, ne — odgovori crnac. — Bez sumnje već je 
mrtav. Djevojka priguši jecaj. 
— Fejjuan oplakuje Zeyda s tobom — reče crnac. — 


Bio je dobar čovjek. Da je barem Alah poštedio tvog 
čovjeka, a kaznio onoga koji je kriv. 

— Što misliš time reći? — upita Ateja. — Da li znaš, 
Fejjuane, tko je ispalio hitac na mog oca, Ibn Jada? To 
nije bio Zeyd. Reci mi da to nije bio Zeyd. Tvoje mi riječi 
govore ono što sam i sama dobro znala. Ne, Zeyd nije 
želio ubiti mog oca, zar ne? 

— Ne, to nije bio on — odgovori Fejjuan. 

— Ispričaj mi sve što o tome znaš. 

— Hocu, ako nikome ne kažeš tko ti je to rekao. Loše 
bih se proveo kad bi jedan čovjek znao da i ja to znam. 

— Kunem se Alahom da te, Fejjuane, neću izdati — 
poviče djevojka. — Reci mi što znas. 

— Nisam vidio tko je ispalio hitac na tvog oca, Ateja — 
odgovori crnac — ali sam vidio nešto prije toga. 

— Što? 

— Vidio sam Fahda kako se je ušuljao u Zeydov bejt i 
izašao noseći Zeydovu pušku. Evo, to sam vidio. 

— Znala sam! Znala sam! — poviče djevojka. 

— Ibn Jad neće povjerovati ako mu to ispričaš. 

— Znam, ali bolje je da znam istinu. Fahd će mi platiti 
svojom krvlju za život Zeydov — reče gorko djevojka. 

Dane i dane obilazio je Ibn Jad planine iza kojih je 
ležao legendarni grad Nimmr. Želio je ući u taj grad! 
Nadao se da će ga pronaći i bez pomoći domorodaca kojih 
je sela pažljivo izbjegavao. Bojao se da bi oni mogli 


smetati njegovu planu. 

Taj kraj bio je slabo naseljen, pa su stoga Arapi lako 
izbjegli kontakt s domorocima, premda su ljudi iz Galla- 
plemena primijetili njihovu prisutnost. Ibn Jad nije želio 
dirati u crnce sve dok ih ovi ostavljaju na miru. Pozvat će 
ih u pomoć samo ako mu ne uspije izvršiti plan. Bio je 
pripravan da ih zavara lažnim obećanjima, ili da ih ukroti 
okrutnošću. 

Što su više odmicali dani, Ibn Jad je postajao sve ne- 
kroz planinu ni ulaz u legendarnu dolinu gdje se nalazio 
Nimmr, grad s blagom. 

— Billah! — poviče jednog dana — ako postoji grad 
Nimmr i ulaz u njega, Alaha mi, ja ću ga naći! Pozovi 
Habushe, Tollože. Oni će nam otkriti tajnu na bilo koji 
način. 

Kad je Tollog dotjerao Galla-robove do Ibn Jadova 
bejta, stari ih je šeik ispitivao, ali ni jedan nije znao put 
koji vodi u Nimmr. 

— Alaha mi, tajnu će nam otkriti domoroci Habushi! 

— Oni su hrabri ratnici, brate — poviče Tollog — a mi 
smo u njihovu zemlju ušli duboko. Napast će nas ako ih 
izazovemo. 

—Mi smo beduini — reče ponosno Ibn Jad — a 
naoružani smo mušketama. Njihova jednostavna koplja i 
strelice slabo će im koristiti u borbi protiv nas. 

—Ali njih ima mnogo, a nas malo — uporno je nastav- 
ljao Tollog. 

— Nećemo se s njima boriti ako nas na to ne budu 
prisilili — reče Ibn Jad. 

— Pokušat ćemo najprije da prijateljskim pregovorima 
stečemo njihovo povjerenje i da laskanjem izmamimo 
tajnu. 

— Fejjuane! — poviće okrenuvši se crncu. — Ti si 
Habashanin. Dobro se sjećam kad si nam pripovijedao o 
svom djetinjstvu i kako si u očevoj kolibi čuo priču o 
Nimmru. Idi i potraži svoj narod. Sprijatelji se s njima. 
Reci im da je veliki šeik Ibn Jad došao k njima s 
prijateljskim osjećajima, a poglavicama će podijeliti 


darove. Ispričaj im također da on želi posjetiti grad 
Nimmr, a ako ga tamo otprate, on će ih bogato nagraditi. 

—Pripravan sam izvršiti tvoju zapovijed kad god 
zaželiš — odgovori Fejjuan, oduševljen što mu se pružila 
prilika da ispuni svoje davne snove. — Kada treba da 
krenem? 

— Spremi se noćas, a čim svane, kreni na put — 
odgovori šeik. 

I tako Fejjuan, Galla-rob, krene sutradan ranom 
zorom na put iz logora šeika Ibn Jada efendije el-Guada 
da potraži selo svojih sunarodnjaka. 

Oko podne izašao je na dobro utrtu stazu koja je 
vodila na zapad i hrabro njome nastavio. Računao je da je 
najbolje ako se približi selu plemena Galla otvoreno, a ne 
krišom. Na taj će način izazvati najmanje sumnje. A znao 
je i to da se krišom ne bi mogao približiti nijednom selu. 
Fejjuan nije bio budila. Mit će teško uvjeriti pleme Galla 
da je on njihove krvi jer mu i odijelo, i oružje bijaše 
arapsko, a povrh svega poslije tolikih godina govorio je 
vrlo slabo Galla-jezikom. 

Bio je to hrabar čovjek. Iako je poznavao sumnjičavost 
i ratobornost svog naroda te njihovu urođenu mržnju 
prema Arapima, ipak je sav sretan prihvatio priliku da ih 
posjeti. 

Fejjuan nije znao koliko se približio selu. Nije zapazio 
nikakva znaka po kojem bi to mogao zaključiti kadli se 
iznenada pojave pred njim tri snažna ratnika Galla, a 
ostale je čuo iza sebe, premda se nije osvrtao. 

Fejjuan smjesta podigne ruku u znak mira i nasmiješi 
se. 

— Što tražiš u zemlji Galla? — upita jedan ratnik. 

— Tražim kuću svoga oca — odgovori Fejjuan. 

— Kuća tvog oca nije u zemlji Galla — zareži ratnik. — 
Ti si jedan od onih koji dolaze da nam otmu naše sinove i 
kceri! 

— Ne — odvrati Fejjuan — ja sam iz plemena Galla. 

—Da si iz plemena Galla, govorio bi bolje Galla- 
jezikom. Razumijemo te, ali ne govoriš kao što mi 
govorimo. 


— To je zato što su me ukrali dok sam jos bio dijete. 
Od tog doba živio sam među beduinima i govorio 
njihovim jezikom. 

— Kako se zoveš? 

—Beduini me zovu Fejjuan, ali moje Galla-ime je 
Ulala. 

— Što misliš, govori li on istinu? — upita jedan crnac 
svog pratioca. — Dok sam bio dijete, imao sam brata koji 
se zvao Ulala. 

— Što misliš, govori li on istinu? — upita jedan crnac 
svog pratioca. — Dok sam bio dijete, imao sam brata koji 
se zvao Ulala. 

— Gdje je on? — upita drugi ratnik. 

— Ne znamo. Možda ga je progutao lav Simba. Možda 
su ga oteli pustinjski ljudi. Tko zna. 

— Možda govori istinu — primijeti drugi ratnik. — 
Možda je on ipak tvoj brat. Pitaj ga za očevo ime. 

— Kako se zvao tvoj otac? — upita prvi ratnik. 

— Naliny — odgovori Fejjuan. 

Kad su čuli taj odgovor, Galla-ratnici su se uznemirili 
i zažagorili među sobom. Tada se opet prvi ratnik obrati 
Fejjuanu. 

— Jesi li imao brata? — upita. 

— Da — odgovori Fejjuan. 

— Kako se zvao? 

— Tabo — odgovori oklijevajući Fejjuan. 

Ratnik, koji ga je ispitivao, poskoči s divljim krikom. 


— To je Ulala! — poviče. — To je moj brat. Ja sam 
Tabo, Ulala! Zar me se ne sjećaš? 
—Tabo! — poviče Fejjuan. — Ne bih te prepoznao. Bio 


si malen dječak kad su me ukrali, a sad si veliki ratnik. 
Gdje su naši roditelji? Jesu li živi? Jesu li zdravi? 

— Živi su i zdravi, Ulala — odgovori Tabo. — Danas su 
u selu poglavice. Sazvao je veliko vijeće jer su u našoj 
zemlji neki pustinjski ljudi. Jesi li s njima došao? 

— Da, rob sam pustinjskih ljudi — odgovori Fejjuan. 
— Je li poglavičino selo daleko? Želio bih vidjeti oca i 
majku i razgovarati s poglavicom o pustinjskim ljudima 
koji su došli u zemlju Galla-plemena. 


— Dođi, brate! — poviče Tabo. — Nismo daleko od 
sela poglavice. Ali, brate, tko bi pomislio da ću te opet 
vidjeti. Svi smo te smatrali mrtvim. Otac i majka će se 
beskrajno radovati. 

— Reci mi, nisu li te pustinjski ljudi preobrazili u 
neprijatelja tvoga naroda? S njima si živio tolike godine. 
Možda si se tamo i oženio? Jesi li siguran da ih ne voliš 
više od nas koje nisi vidio tolike godine? 

— Ne volim beduine — odvrati Fejjuan — a nisam se 
tamo ni oženio. U svome srcu uvijek sam gajio nadu da 
ću se vratiti u svoju planinsku domovinu, u očev dom. 
Ljubim svoj narod, Tabo. Nikad vas više neću napustiti. 

— Jesu li pustinjski ljudi bili s tobom neljubazni, jesu 
li postupali s tobom okrutno? — upita Tabo. 

—Ne, naprotiv, postupali su dobro sa mnom — 
odgovori Fejjuan. — Ne mrzim ih, ali ih i ne volim. Oni 
nisu moje krvi. Ja sam bio njihov rob. 

U razgovoru društvo se uputilo stazom prema selu, 
dok su dvojica ratnika otrčala naprijed da odnesu dobre 
vijesti Ulalinu ocu i majci koji tako dugo nisu vidjeli sina. 
I tako, čim su prispjeli nadomak selu, mnoštvo 
pripadnika Galla-plemena došlo mu je u susret smijući se 
i vriskajući od sreće. U prvim su redovima bili Fejjuanov 
otac i majka, očiju zamagljenih od suza, izvan sebe od 
sreće što opet vide davno izgubljenog sina. 

Svaki čovjek, žena i dijete dotaknuše i pozdraviše 
povratnika, a zatim Tabo odvede Fejjuana u selo pred 
poglavicu. 

Batando bijaše stari čovjek. Bio je već tada poglavica 
kada su Ulalu ukrali. Bijaše nepovjerljiv jer se bojao da 
mu ljudi iz pustinje nisu postavili kakvu zamku. Zato je 
Fejjuanu postavljao različita pitanja iz njegova djetinj- 
stva. Ispitivao ga je o očevoj kući, o imenima njegovih 
malih prijatelja i ostalo sto jedan varalica ne bi mogao 
znati. Na kraju je ustao, uzeo Fejjuana u naručje, trljao 
svoj obraz o njegov i tako pozdravio izgubljenog sina. 

—Ti si ipak Ulala — poviče. — Dobro došao u svoju 
domovinu. Sad mi reci što ovdje rade pustinjski ljudi. 
Jesu li došli radi robova? 


zA 7 Z 

Fejjuan podigne ruku u znak mira i nasmiješi se. 


—Ljudi iz pustinje će uvijek otimati roblje kad god 
budu mogli, ali je ovaj put Ibn Jad došao ponajprije radi 
blaga. 

— Oho! Kakva blaga? — upita Batando. 

—Čuo je za grad Nimmr koji je krcat blagom — 
odgovori Fejjuan. — Traži put koji vodi u dolinu i grad 
Nimmr. Obećao vam je darove i bogatu nagradu kad tamo 
otme blago. 

— Govori li on istinu? — upita Batando. 

—Stanovnici pustinje uvijek lažu u svoju bradu — 
odgovori Fejjuan. 

—Ne bude li našao blago grada Nimmra, možda će 
htjeti naplatiti svoje izdatke za dugi put, na koji je pošao, 
u zemlji Galla i tu naći blago i otimati robove. 

—Batando govori mudro jer posjeduje mudrost 


dugogodišnjeg iskustva — odgovori Fejjuan. 

— Što Ibn Jad zna o Nimmru? — upita stari poglavica. 

—Samo ono što mu je neki stari arapski liječnik 
ispričao — odgovori Fejjuan. — On je rekao Ibn Jadu da 
u Nimmru postoji veliko blago i prekrasna žena za koju 
će na dalekom sjeveru dobiti mnogo novaca. 

— Ništa mu više nije ispričao? — upita Batando. — 
Zar mu nije pričao kako je teško ući u zabranjenu 
zemlju? 

— Ne! 

—Tada ćemo ga odvesti do ulaza u dolinu — reče 
Batando smiješeći se podmuklo. 


sir james 


Na putu prema selu, gdje je Tarzan namjeravao da nađe 


Zeydu pratnju za prvu etapu puta u domovinu, beduin je 
imao dovoljno vremena da razmišlja o svom položaju. Uvi- 
dio je da se može pouzdati u svog vodiča i povjerio se 
Tarzanu. 

— Veliki šeiče — reče mu jednog dana — svojom si lju- 
baznošću stekao vječnu Zeydovu odanost. Zamolio bih te 
još za jednu uslugu. 

—A što to? — upita čovjek-majmun. 

— Ateja, koju ljubim, nalazi se bez mene u ovoj divljoj 
zemlji u stalnoj opasnosti. Sada se ne usuđujem vratiti u 
logor Ibn Jada, čak da ga i nađem, ali kasnije kad se 
njegov bijes ohladi, mogao bih se opet vratiti i uvjeriti ga 
o svojoj nevinosti, biti blizu Ateje i obraniti je od Fahda. 

— Što bi ti onda želio? — upita Tarzan. 

— Želio bih ostati u selu, kamo ćeš me odvesti, dotle 
dok se Ibn Jad ne bude vraćao u el-Guad. Jedino bih 
tako još jedan put u životu vidio Ateju jer, ako me prisilis 
da napustim tvoju zemlju, neću nikada sam pješice stići 
u Sudan. 

— Ti si u pravu — odgovori čovjek-majmun. — Ostat 
ćeš ovdje šest mjeseci. Ako se Ibn Jad za to vrijeme ne 
bude vraćao, reći ću im da te pošalju u moj dom, a 
odanle ću te već na neki način poslati sigurno u tvoju 
zemlju. 

Prispjevši napokon do sela, poglavica je Tarzanu 
obećao da će pružiti Zeydu utočište dok se Ibn Jad ne 
vrati. 

Čim je ostavio selo, čovjek-majmun uputi se opet na 
sjever. Zabrinuo se zbog evropskog zarobljenika u Ibn 


Jadovu logoru. Nije ni pomišljao da bi to mogao biti 
Stimbol. Mislio je da se on nalazi daleko na istoku blizu 
obale pa je pretpostavio da je to Blake, a njega je Tarzan 
zavolio. Jasno, zarobljenik je mogao biti i neki drugi 
bijelac, ali bio on tko mu drago, Tarzan se nije mogao 
pomiriti s pomisli da bi ga beduini mogli držati 
zarobljena. 

Tarzan nije žurio. Zeyd mu je rekao da zarobljenika 
čuvaju radi otkupa. Prvo će pregledati Blakeov logor, a 
onda poći tragom Arapa. Zato je napredovao bez žurbe. 
Drugog dana susreo je majmune Toyat i lovio s njima dva 
dana. Tu je obnovio svoje prijateljstvo s Gayatom i 
Zuthom, slušao brbljanja plemena i igrao _ se s 
majmunčićima. 

Ostavivši ih, tumarao je šumom, zadirkivao Numu koji 
je ležao na svježem plijenu. Razbješnjeli kralj životinja 
urlao je tako gromoglasno da se zemlja tresla. Ljudska 
civilizacija je ostavila slab trag na lordu Greystokeu. Vrlo 
se brzo preobratio u primitivna čovjeka, u divlju zvijer, 
čovjeka-majmuna kao što se nekoć brzo preobratio u 
lorda Greystokea. Samo u svojoj ljubljenoj džungli 
okružen divljim stanovnicima Tarzan se zaista osjećao 
Tarzanom, dok u prisutnosti civiliziranih ljudi, bijaše 
nepovjerljiv kao i sve zvijeri. 

Umorivši se od bacanja zrelih plodova na Numu, 
Tarzan krene na put kroz šumu prebacujući se s jedne 
grane na drugu. Noću bi spavao na visokim granama, a 
ujutro, nanjušivši miris jelena Bare, ubio bi ga. Sada je 
lijeno drijemao sve dok ga nije prenulo lomljenje grančica 
i šuštanje trave. 

Svojim osjetljivim nosnicama pomiriše zrak, naćuli uši 
kojima je mogao ćuti i kretanje mrava i tada se nasmiješi. 
Dolazio je Tantor. 

Pola dana lijeno se protezao na Tantorovim leđima i 
prisluškivao majmune Manu koji su brbljali u drveću i 
svađali se. Tada opet krene na put. 

Poslije dva dana susretne veliki čopor majmuna. 
Izgledali su uzbuđeni i čim su ga ugledali, počeli su 
brbljati i kevtati. 


— Zdravo, Manu! — poviče čovjek-majmun. — Ja sam 
Tarzan, kralj majmuna. Što se dogodilo u džungli? 

— Gomangani! Gomangani! — poviče jedan majmun. 

— Neobični Gomangani! — poviče drugi. 


— Gomangani s batinama koje grme! — brbljao je 
treći. 

— Gdje? — upita čovjek-majmun. 

— Tamo, tamo! — povikaše u koru pokazujući 
sjeveroistočno. 


— Ima li ih mnogo? — upita Tarzan. 

— Da, da! — odgovore majmuni. 

— Je lijedan Tarmangani s njima? 

— Ne, samo Gomangani. Svojim batinama koje prašte 
ubijaju male Manue pa ih jedu. Zli Gomangani! 

— Tarzan će govoriti s njima — reče čovjek-majmun. 

—Ubit će Tarzana svojim batinama koje prašte i 
pojesti ga — reče jedan sjedobradi. 

Čovjek-majmun se nasmije i zanjiše kroz drveće u 
smjeru koji su pokazali Manui. Nije išao daleko kadli 
namiriše crnce. Išao je tim tragom i začas je iz daljine čuo 
njihove glasove. Oprezno i tiho poput sjene Tarzan im se 
primakne i zaustavi točno iznad njih na grani koja se 
njihala. Tarzan je prepoznao safari mladog Amerikanca 
Blakea i u tren skoči na zemlju pred zaprepaštene crnce. 

— To je Veliki bwana! — povikaše. — To je Tarzan, 
kralj majmuna! 

— Gdje je vaš vodič? — upita Tarzan. 

Snažan mu se crnac približi: — Ja sam vodić — reće. 

— Gdje je tvoj gospodar? 

— Odavna je otišao — odgovori crnac. 

— Kamo? 

— Ne znamo. Lovio je s jednim askarijem. Bijaše velika 
oluja. Ni jedan se nije vratio. Pretražili smo džunglu, ali 
ih nismo mogli naći. Čekali smo ih u logoru, ali nisu 
došli. Tada nismo znali što bismo uradili. Nismo željeli 
napustiti mladog bwanu koji je bio s nama ljubazan, ali 
smo se bojali da je mrtav. Hrane smo imali samo za 
dvadesetak dana, pa smo se odlučili vratiti i sve ispričati 
prijateljima mladog bwane. 


—Dobro ste uradili — reče Tarzan. — Jeste li 
primijetili u džungli ljude iz pustinje? 

—Ne, nismo — odgovori vodič — ali kad smo u 
džungli tražili mladog bwanu, vidjeli smo logor gdje su se 
oni bili ulogorili. Tragovi u logoru bijahu svježi. 

— Gdje je to bilo? 

Crnci su pokazali. — Bilo je to na putu prema 
sjevernoj zemlji Galla, u Etiopiji, a kad su digli logor, 
otisli su sjeverno. 

— Možete se vratiti u svoju zemlju — nastavi Tarzan 
ali prvo odnesite stvari mladog bwane njegovim 
prijateljima i pošaljite trkača u Tarzanovu zemlju s ovom 
vijesti: Pošaljite stotinu Wazira Tarzanu u sjevernu 
zemlju Galla. Slijedite trag pustinjskih ljudi od izvora na 
glatkim okruglim stijenama! 

— Dobro, Veliki bwana, to će biti izvršeno — reče 
vodič. 

— Ponovi poruku. 

Crni dječak ponovi ono što mu je Tarzan naredio. 

— U redu! — zaključi Tarzan. — Idem! Ne ubijajte 
Manue ako možete naći drugu hranu jer su Manui rođaci 
Tarzanovi i vaši. 

Razumijemo, Veliki bwana. 


U dvorcu princa Gobreda, u gradu Nimmru James 
Hunter Mlake vježbao se da postane vitezom od Nimmra. 
Sir Richard ga je uzeo pod svoju zaštitu i obavezao se da 
će se pobrinuti za njegov trening i vladanje. 

Princ. Gobred, koji je ubrzo primijetio Blakeovo 
potpuno neznanje u viteškoj vještini, sumnjao je u 
uspjeh. Sir Malud bio mu je otvoreni neprijatelj, samo mu 
je Sir Richard bio uporno naklonjen. Princeza Guinalda 
utjecala je također na svog oca u Blakeovu korist jer je za 
princa od Nimmra najveće blago bila njegova kći. Njezina 
radoznalost i zanimanje bili su probuđeni njegovim 
romantičnim dolaskom u zakopani i zaboravljeni grad 
Nimmr. 

Sir Richard opskrbio je Blakea odjećom, dok mu tkac, 
krojač i majstor oklopa ne načine odijelo po mjeri. To nije 


dugo trajalo. Za tjedan dana Blake bijaše prikladno 
obučen i opremljen konjem kao i drugi vitezovi Nimmra, a 
kad je sve to htio platiti, doznao je da je novac među 
njima gotovo nepoznat. Imali su, rekao mu je Sir Richard, 
nekoliko komada novca koje su njihovi preci prije 
sedamsto trideset i pet godina donijeli ovamo, ali sada se 
kod njih plaća radom. 

Vitezovi služe princa, a on se o njima brine. Ovi 
zaštićuju radnike i obrtnike, a u zamjenu dobivaju sve 
što im treba. Princ ili vitezovi hrane i oblače robove. 
Dragulji i dragocjeni metali često se daju za prirodna 
dobra ili službu, i to sve na bazi razmjene. 

Malo se brinu za bogatstvo. Vitezovi cijene iznad svega 
svoju čast i to im je najdragocjenije. Obrtnici su 
nagrađeni ako im je rad savršen i ako ih zbog toga cijene. 

Dolina je plodna i ima hrane za sve. Robovi obrađuju 
zemlju. Slobodnjaci su obrtnici, vojnici i pastiri stada. 
Vitezovi brane _ Nimmr od neprijatelja, bore _ se na 
turnirima, love divljač u dolini i u obližnjim planinama. 

S vremenom Blake je brzo napredovao u viteškim 
vještinama rukovođen mudrim savjetima Sir Richarda. 
Naročito mu bijaše teško upravljati štitom i teškim 
mačem premda je još u danima svog školovanja u 
koledžu naučio vješto rukovati rapirom. Vitezovi Nimmra 
nisu upotrebljavali svoje dvosjeklo oružje defenzivno, već 
su vrhom mača ubadali samo za coup-de-grace. S mačem 
su samo sjekli, a štitom se branili, pa kad je Blake 
vježbao tim oružjem, sinulo mu je da bi mu jednog dana 
mogla dobro doći vještina u mačevanju. To što se znao i 
braniti i napadati mačem, umanjilo je njegovu 
nespretnost sa štitom jer se vitezovi nisu znali braniti na 
taj način. 

Vještina rukovanja kopljem nije mu bila teška jer je 
ovisila o vještini jahanja, a Blake bijaše odličan jahač. 
Još u Americi bio je osmi vratar u polo-igri. 

Vanjsko dvorište, koje se protezalo između unutarnjih 
i vanjskih dvorskih zidina i posve ga okružilo a bijaše na 
sjevernoj strani doline, upotrebljavalo se samo za viteške 
vježbe. Ovdje je dvorište bilo veoma široko te su na 


unutarnji zid prislonili drvene tribine koje su se, u 
slučaju napada na grad, lako mogle ukloniti. 

Dvoboji i viteške igre održavali su se ovdje svakog 
tjedna, a veliki turniri, koji su se rjeđe priređivali, bili su 
na polju izvan dvorskih zidina, na kraju doline. 

Svakog dana, za jutarnjih sati dolazili bi vitezovi i 
gospođe te gledali vježbe, a to je dvorište ispunilo 
životom, kretanjem i bojama. 

Dobroćudno bi se zadirkivali, oklade su padale i jao 
natjecatelju koji bi pao s konja jer se svaki vitez najviše 
bojao ruganja. 

U formalnim dvobojima na turniru, koji su se 
održavali svakog tjedna, gledaoci su bili suzdržaniji, dok 
su za vrijeme dnevnih vježbi njihove šale graničile s 
brutalnosti. 

Pred tim je gledaocima trenirao Blake, a kako je bio 
stranac, gledalaca je bilo više no obično. Prijatelji Sir 
Maluda bili su došli u velikom broju da mu se narugaju, 
a prijatelji Sir Richarda da mu plješću i da ga ohrabruju. 

Pa i sam je princ često dolazio, a Guinalda bijaše 
uvijek prisutna. Uskoro se primijetilo da je princ Gobred 
naklonjen strani Sir Maluda, stoga je Maludovo društvo 
steklo nove pristaše. 

Rano ujutro trenirali su dječaci, paževi koje će jednog 
dana primiti u primamljivi krug vitezova. Poslije su 
vitezovi vježbali jedan s drugim, a u to vrijeme Sir 
Richard ili jedan od njegovih prijatelja na kraju vanjskog 
dvorišta uvježbavao Blakea. Za vrijeme tih vježbi svi su 
zapazili kako Blake izvrsno jaše pa mu je i Gobred 
pljeskao. 

— Sto mu muka — usklikne — taj čovjek kao da je 
srastao s konjem! 

— To ga je i spasilo od pada — doda Malud. 

— Možda — složi se Gobred — ali ga ipak volim gledati 
dok jaše. 

— Nije loš s kopljem — prizna Malud. 

— Boga mu, da li si ikada vidio većeg nespretnjakovića 
sa štitom? Čini mi se da bi on imao više uspjeha s 
daskom za meso. 


Ta je dosjetka izazvala buru smijeha, ali princeza 
Guinalda nije u tom sudjelovala. Malud, koji ju je često 
pogledavao, odmah je to primijetio. — Vjerujes li jos 
uvijek, princezo, da je taj prostak vitez? — upita je. 

— Jesam li bilo što rekla? — upita. 

— Nisi se smijala — on je podsjeti. 

— On je ovdje stranac, daleko od svoje domovine, pa 
mi se ne čini ni viteškim, ni pristojnim da mu se rugamo 
— odvratila je. — Zato se i nisam smijala jer mi se to ne 
čini zabavnim. 

Istog dana nešto kasnije, kad se Blake pridružio 
ostalima u velikom dvorištu, upadne usred Maludova 
društva. Njemu to ne bijaše neugodno jer nikad nije 
izbjegavao ni Maluda, ni njegove prijatelje. Pričinjalo se 
kao da je zaboravio da su mu se rugali. Blakeovo 
ponašanje Malud je pripisao tuposti i neznanju 
neodgojena čovjeka, ali je u tom društvu bilo i ljudi koji 
su se zbog takva ponašanja divili Blakeu pa su u njegovu 
držanju vidjeli uvredu za Maluda, a ovaj je bio preglup da 
to primijeti. 

Većina stanovnika tmurnoga grada Nimmra bila je 
naklonjena pridošlici koji je donio svježinu i novost. To je 
bilo olakšanje jer Nimmr bijaše zadojen prastarom i 
učmalom atmosferom, istom već gotovo sedam i po 
stoljeća. Donio im je nove riječi i izraze, nove poglede na 
život koje su mnogi radosno prihvatili, pa da nije bilo 
besmislene mržnje Sir Maluda, Blakea bi svi dočekali 
raširenih ruku. 

Sir Richard bijaše kudikamo omiljeniji od Maluda, ali 
nije bio toliko bogat konjima, oružjem i vazalima kao 
Malud. Ipak, između mnogih slobodnih dusa koje su 
slijedile Sir Richarda, bilo je takvih koje se nisu obazirale 
na Maludovu mržnju, te su se osjećale prisnim Blakeovim 
prijateljima. 

Svi oni koji su tog popodneva okruživali Maluda, nisu 
bili Amerikančevi neprijatelji, ali većina se smijala kad bi 
se Malud smijao, ili se mrštila kad bi se on namrsštio, jer 
je na svakom dvoru kraljeva i prinčeva uvijek bilo ulizica. 

Mnogi su pozdravljali Blakea smiješkom ili naklonom 


glave kad se primakao i nisko poklonio princezi Guinaldi 
koja se tu također nalazila. Njoj se i morao prvoj pokloniti 
jer je njezinim žilama tekla plava krv princeze. 

—Jutros si bio dobar, Sir Jamese — primijeti 
ljubazno princeza. — Volim te gledati dok jašes. 

—A meni se čini da bi ga bilo još ljepše gledati kako 
služi komad divljači — naruga se Malud. 

To je izazvalo buru smijeha, stoga Malud, ohrabren, 
nastavi. 

—Sto mu gromova! — poviče. — Naoružajte ga plad- 
njem i nožem za rezanje pečenke, to će mu najbolje 
pristajati! 

— Kad već govorimo o služenju pečenke — reče Blake 
— čini se da je Sir Maludu više to na umu nego viteški 
poslovi. Da li znate što treba da bi se mogla brzo poslužiti 
svježa svinja? 

— Ne, plemeniti viteže — reče Guinalda — ne znamo. 
Molim te, ispričaj nam. 

— Hajde, ispričaj nam — grohotao se Malud. — Ti to 
sigurno znaš. 

— Pogodili ste istinu, stari prijatelju. Znam! A što je 
potrebno da bi se mogla brzo poslužiti svježa svinja? — 
upita Malud osvrćući se i namigujući. 

—Pladanj, nož za rezanje pečenja i Sir Malud — 
odgovori Blake. 

Prošlo je nekoliko sekunda dok su razumjeli Blakea. 
Princeza Guinalda je prva prasnula u veseli smijeh i 
začas su se svi grohotom smijali dok je jedan drugom 
objašnjavao smisao sarkastične dosjetke. 

Ipak nisu se svi smijali. Sir Maludu nije bilo do 
smijeha. Kad je razumio Blakeovu duhovitost, prvo ga 
oblije crvenilo, zatim problijedi. Veliki Sir Malud nije volio 
biti predmetom ruganja, ali je zato uvijek bio spreman da 
se drugome naruga. 

— Momčće! — poviče — kako se usuđuješ vrijeđati 
Maluda? Sto mu đavola! Slugo, niska roda! Samo krv 
može oprati ovu uvredu! 

— Drž'te se toga, stari momče. Čime ćemo se tući? 

— Ne razumijem tvoje glupe rijeći — poviće Malud — 


ali me poslušaj! Ako mi sutra zorom ne budes izašao na 
megdan, šibat ću te dužicom od bačve niz cijelu Dolinu 
Groba. 

— Rekli ste! — odsiječe Blake. — Sutra ujutro na 
južnom dvorištu borit ćemo se sa... 

— Ti, momće, smiješ izabrati oružje — reče Malud. 

— Ne zovite me, momće! To ne volim! — reče mirno 
Blake i više se nije smijao. — Nešto bih vam želio reći, 
Malude, možda će vam to koristiti. Vi ste jedini čovjek u 
Nimmru koji sa mnom ne postupa lijepo i ne želi mi dati 
priliku da pokažem da sam pošten covjek. Mislite da ste 
veliki vitez, ali vi to niste. Niste ni inteligentni, niti imate 
dobro srce ni velikodušnosti. Vi niste ono što mi u mojoj 
zemlji zovemo ugodan, dobar _ i zabavan čovjek. 
Posjedujete nekoliko konja i vojnika, to je sve što imate, 
bez toga ne biste bili u prinčevoj milosti, a da niste u 
milosti, ne biste imali nijednog prijatelja. 

— Vi niste ni tako dobar, ni tako velik čovjek kao što 
je Sir Richard koji se odlikuje onom hrabrošću što je 
stoljećima ukrašavala viteški stalež, a niste ni tako dobar 
kao što sam ja. Sutra ću vas nadvladati vašim vlastitim 
oružjem na sjevernoj sirani vanjskog dvorišta, i to na 
konju s mačem i štitom. 

Članovi društva, videći Maludov bijes, postepeno 
napustiše Blakea, a kad je ovaj završio govor, ostao je 
posve sam, na nekoliko koraka udaljen od Maluda i od 
društva koje ga je okruživalo. Tada se netko odvoji i 
pristupi Blakeu. Bijaše to Guinalda. 

— Sir Jamese — reče smiješeći se slatko — nemoj se 
ljutiti. Hajde sa mnom u vrt, viteže — i ona ga uze za 
ruku i odvede na južni kraj istočnog dvorišta. 

— Vi ste čarobni! — bilo je sve što je Blake umio reći. 

— Zar zbilja mislite da sam čarobna? — upita. — 
Teško je znati da li muškarci govore istinu djevojci mog 
položaja. Istina se, kažu ljudi, prije govori robinji no 
princezi. 

Nadam se da ću ono što mislim dokazati svojim pona- 
šanjem reće. 


Kad su odmakli, djevojka najednom gorljivo položi 
svoju rukll na njegovu. 

Dovela sam vas ovamo, sir Jamese, kako bih mogla s 
vama razgovarati nasamo — prozbori. 

Ne marim zašto ste me ovamo doveli. Za mene je naj- 
važnije da sam u vašem društvu — odgovori smiješeći se. 

Vi ste ovdje stranac, niste navikli na naše običaje i 
niste dovoljno uvježbani u viteškim vještinama. Mnogi 
sumnjaju da ste vitez. Kraj svega toga vi ste hrabri ili pak 
jako neiskusni, jer inaće ne biste izabrali za dvoboj mać i 
štit. On je vrlo vješt maču i štitu, a vi nespretni. Dovela 
sam vas ovamo da s vama razgovaram zato što mislim da 
ćete sutra umrijeti. 

A sto se tu sad može učiniti? — upita Blake. 


Dobro se služite kopljem — reče. — Još nije prekasno 
da promijenite oružje za dvoboj. Molim vas da to uradite. 
Vi ste zbog toga zabrinuti? — upita. — Sa četiri riječi 


može se beskrajno mnogo reći. 
Djevojka za trenutak obori oči, a kad ih opet podigne, 


u njima zabljesnu oholost: — Ja sam kći princa od 
Nimmra — reče. — Brinem se i za najbjednijeg podanika 
svog oca. 


»Sigurno ćeš neko vrijeme morati biti suzdržaniji, Sir 
Jamese, pomisli Blake, ali ne reče ništa. Samo se 
smiješio. 

Odjednom djevojka lupi nogom. — Ti se drsko smiješ, 
momče! — povikne ljutito. — To mi se ne sviđa. Previše se 
drsko vladaš prema prinčevoj kćeri. 

— Samo sam upitao da li ste zabrinuti za moju smrt. 
To smije pitati i najveći bijednik. 

— Odgovorila sam. Zašto si se smijao? 

— Zato što su mi vaše oči odgovorile prije vaših usana. 
Znam da one ne lažu. 

Opet ljutito lupne nogom. — Ti si bezobraznik koji 
štošta sebi dopušta — usklikne. — Ne želim ostati dulje 
da me vrijeđas. 

Uzdigne glavu, okrene se i ponosno ode da se priključi 
ostalima. 


Blake pohita za njom. — Sutra — prošapće — borit ću 
se sa Sir Maludom i s vašom ću naklonosti pobijediti 
najbolji mač u Nimmru. 

Princeza Guinalda nije pokazala da je čula njegove 
riječi i priključila se krugu Sir Maluda. 


sutra ćeš umrijeti 


U selu poglavice Batanda bijaše velika svečanost one 


noći kad se vratio Ulala. Ubili su kozu i mnogo pilića, bilo 
je voća i kasava kruha te domaćeg piva u izobilju. Svirali 
su i plesali te su tek ujutro legli na svoje hasure. Stoga je 
Fejjuan tek sutradan poslijepodne uhvatio priliku da 
ozbiljno razgovara s Batandom. 

Kad ga je potražio, našao je starog poglavicu kako 
čuči prod svojom kolibom, mrzovoljan zbog orgijanja 
prošle noći. 

— Došao sam, Batando, da s tobom razgovaram o 
pustinjskim ljudima, reče. 

Batando je gunđao. Boljela ga je glava. 

— Jučer si obećao da ćeš ih odvesti do ulaza u 
zabranjenu dolinu reče Fejjuan. — Ne namjeravaš se 
valjda s njima boriti? 

— Nećemo se morati boriti ako ih odvedemo do ulaza 
u zabranjenu dolinu — odgovori Batando. 

— Govoriš u zagonetkama — primijeti Fejjuan. Slušaj, 
Ulala — odvrati stari poglavica. — U djetinjstvu su te 
ukrali, oteli tvom narodu i odveli iz zemlje. Bio si premlad 
da znaš mnoge stvari, a neke si zaboravio. 

— Nije teško ući u zabranjenu dolinu, naročito sa 
sjeverne strane. Svaki Galla zna naći sjeverni ulaz kroz 
planine ili kroz tunel iza velikog križa na južnoj strani. 
Samo tu su dva ulaza. Svaki ih Galla poznaje, ali zna i to 
da iz zabranjene doline nema izlaza. 

— Što misliš time reći, Batando? — upita Fejjuan. — 
Ako postoje dva ulaza, moraju biti i dva izlaza. 

— Ne, ne postoji izlaz — uporno je tvrdio poglavica. — 
Koliko se mi sjećamo, a pričali su nam i naši očevi i 


djedovi, mnogi ljudi ušli su u zabranjenu dolinu, ali ni 
jedan jedini nije izašao. 

— A zašto nisu izašli? 

Batando strese glavom. — Tko zna? — zaključi. — Ne 
možemo ni naslutiti njihovu sudbinu. 

— Tko stanuje u dolini? — upita Fejjuan. 

—Ni to se ne zna. Nitko ih nije vidio, a niti se tko 
vratio da nam to ispriča. Neki kažu da su duhovi, a neki 
da je dolina napučena leopardima. Nitko ne zna sigurno. 
Zato idi, Ulala, i reci poglavici pustinjskih ljudi da ćemo 
ih odvesti do ulaza u dolinu. Budemo li to uradili, ne 
moramo se boriti protiv njega ni protiv njegovih ljudi, a 
niti će nam oni ikada više dosađivati — odvrati Batando 
smijući se svojoj dosjetki. 

— Hoćeš li poslati vodiče natrag sa mnom, da ih 
odvedu u dolinu? — upita Fejjuan. 

— Ne — odgovori poglavica — poruči im da ćemo doći 
za tri dana. U međuvremenu skupit ću mnoge ratnike iz 
drugih sela jer nemam povjerenja u pustinjske ljude. 
Onda ćemo ih povesti kroz zemlju. To poruči njihovom 
poglavici. Zauzvrat tražimo da oslobodi sve Galla-robove 
prije no što uđe u dolinu. 

— Na to Ibn Jad neće pristati — reče Fejjuan. 

— Kad se nađe opkoljen Galla-ratnicima, on će pristati 
na sve — odgovori Batando. 

I tako se Fejjuan, Galla-rob, vratio svojim gospoda- 
rima i prenio sve što im je Batando poručio. 

U početku Ibn Jad odbio je da oslobodi robove. 
Fejjuan ga je uspio uvjeriti da ga Batando inače neće 
htjeti odvesti do ulaza u dolinu, i upozorio ga je da bi 
odbijanje oslobođenja robova moglo izazvati Galla- 
ratnike, pa je Ibn Jad napokon pristao. Nadao se u dnu 
srca da ipak neće morati ispuniti dano obećanje. 

Fejjuan je žalio samo Ateju koju je zavolio, ali je kao 
fatalist vjerovao u sudbinu i držao da se ono što je 
suđeno mora dogoditi bez obzira na to što će on uraditi. 

Dok je Ibn Jad čekao, a Batando sakupljao svoje crne 
ratnike iz bliza i iz daleka, Tarzan, kralj majmuna stigao 
je do izvora slijedeći trag beduina. 


Čovjek-majmun bijaše čvrsto uvjeren da je bijeli 
zarobljenik Arapa Blake jer su ga Blakeovi crnci 
obavijestili o nestanku mladog Amerikanca i o tome da 
Stimbola nisu vidjeli otkako je krenuo prema obali. 

Nije se bojao za sigurnost zarobljenika jer su se 
beduini nadali otkupnini. Njegov život nije bio u 
opasnosti. Ocijenivši tako njegov položaj, Tarzan nije 
žurio te je polako slijedio trag Ibn Jada i njegovih ljudi. 


Dvojica ljudi sjedili su jedan nasuprot drugome na 
grubo istesanim klupama za stolom. Na stolu, u svjetiljci 
s uljem blijedo je plamsao pamučni fitilj a njegovo svjetlo 
slabo je osvjetljavalo pod, popločen kamenom i bacalo 
neobične sjene po zidovima od grubo isklesana kamena. 

Kroz uski prozor, bez i najmanjeg traga stakla, pirkao 
je noćili povjetarac tjerajući plamen svjetiljke sad na 
jednu, sad na drugu stranu. Na stolu, između muška- 
raca, ležala je četverouglasta ploča razdijeljena u četvori- 
ne, a na njoj je bilo nekolike razbacanih drvenih žetona. 

— Ti si na redu, Richarde — progovori jedan. — Čini 
se da ti danas baš nije do igre. Što se dogodilo? 

— Mislim na sutrašnji dan, Jamese, pa mi se srce 
cijepa odgovori drugi. 

—A zašto? — upita Blake. 

— Malud je u svem Nimmru najbolji mačevalac, a... — 
odgovori Sir Richard — i zastane. 

—A ja najgori — dovrši Blake rečenicu mjesto njega 
smiješeći se. 

Sir Richard ga pogleda i nasmiješi se. — Uvijek si 
spreman na šalu pa i pred smrt — reće. — Da li su svi u 
onoj neobičnoj zemlji, o kojoj si nam pričao, poput tebe? 

—Ti si na potezu, Richarde — reče Blake. 

— Pazi da svojim štitom pred očima ne pokrijes njegov 
mač, Jamese — opominjao je Richard. — Uvijek ga 
pozorno gledaj u oči da vidiš kamo će udariti i tada 
pripremi štit za udarac. Njegove će oči prije zamaha 
navijestiti kamo će udariti. Dobro ga znam jer sam s njim 
vježbao. 


—A on te nije ubio — podsjeti ga Blake. 

— Samo smo vježbali, ali će sutra biti drukčije. Malud 
te izazvao na smrtnu borbu jer želi krvlju oprati uvredu 
koju si mu nanio. 

— Zar? Želi me ubiti zbog one sitnice? — upita Blake. 
— Vjere mi, ipak je on mala, bijedna vucibatina! 

— Kad bi to bila jedino ona uvreda, on bi se zadovoljio 
samo da te rani, ali ima on još nešto jače protiv tebe — 
objasni Richard. 

— Gluposti! — poviče Blake i zarumeni se. 

— Nije to samo on zapazio — uporno je nastavljao Ric- 
hard. 

— Ti si luckast — okosi se Blake. 

— Muškarci često pogledavaju princezu jer je ona 
bezgranično lijepa, ali... 

— Je li Malud sve te poubijao? — upita Amerikanac. 

— Ne, zato što ih princeza nije ni pogledala. 

Blake se nasloni na klupu i nasmija. — Vi ste svi 
luckasti — poviče. — Priznajem da je princeza slatka 
djevojčica, ali, mladi prijatelju, ona me ne primjećuje. 

— Prestani s tim tvojim neobičnim govorom. Jedva 
sam te razumio, Jamese, no ti me ne možeš ni zbuniti, ni 
prevariti. Princeza ne skida s tebe očiju kad treniraš, a ti 
je gledas takvim pogledom kakvim gleda pas svog 
gospodara. 

— To si jako slabo pogodio — odvrati Blake. 

— Zbog toga će te Malud maknuti s puta, a ja sam 
tužan, prijatelju, jer sam te zavolio. 

Blake ustane i zaobiđe stol. — Ti si dobar stari 
momak, Richarde — izusti stavljajući mu prijateljski 
ruku na rame — ali ne brini, još nisam mrtav. Znam da 
nespretno rukujem mačem, ali sam u ovih nekoliko dana 
ipak dovoljno naučio kako se njime rukuje. Spremam 
iznenađenje Sir Maludu. 

— Tvoja hrabrost i samopouzdanje vrijedni su hvale, 
ali će ti ono slabo pomoći u borbi sa Sir Maludom. On je 
cijeli život vježbao mačem. 

— Da li princ Gobred odobrava Maludovu prošnju? — 
upita Blake. 


— Zašto ne? Malud je moćni vitez, posjeduje veliki 
dvorac, brojne konje i vazale. Uz dvanaestoricu viteza uz 
njega je i stotina vojnika.Nekoliko vitezova ima svoje 
vlastite dvorce i vazale, zar ne? — upita Blake. 

— Da, njih dvadesetak — odgovori Richard. 

— Oni žive blizu Gobredova dvorca? 

— Na kraju brda, oko tri milje sa svake strane 
Gobredova dvorca — objasni Richard.Drugi nitko ne živi 
u ovoj velikoj dolini? — upita Blake. 

— Čuo si već o Bohunu? — upita Richard. 

— Da, često. Zašto? 

— On se naziva kraljem, ali ga mi nećemo nikada 
priznati kraljem. On boravi sa svojim pristašama na 
protivnoj strani doline. Ima ih otprilike koliko i nas i mi 
smo s njima uvi-jttk U ralu. 

— Čuo sam mnogo o velikom viteškom turniru za koji 
vitezovi sada vježbaju. Mislio sam da će i Bohun sa 
svojim vitezovima u njemu sudjelovati. 

— I hoće. Jedanput, svake godine, i to prve nedjelje u 
postu po običaju prastarih vremena proglašuje se 
primirje između Frontersa i Backersa. Tada se održava 
veliki turnir. To bude naizmjence, jednom na ravnici 
ispred grada Nimmra, a drugi put na ravnici ispred grada 
Groba, kako oni zovu svoj grad. 

— Fronters i Backers! Grom i pakao, što to znači? — 
upita Blake. 

—Iti si mi vitez Nimmra, a to ne znaš? — uzvikne 
Richard. 

— Moje bi se znanje o viteštvu moglo smjestiti u 
ljusku kikirikija — prizna Blake. 

— Trebao bi to znati, ali ja ću ti objasniti — reče Ric- 


hard. — Moram početi ispočetka. — Uzme bocu vina koja 
bijaše do njega na podu i natoči dvije čaše; srkne iz jedne 
dobar gutljaj i nastavi priču. — Richard I s velikom 


pratnjom bijaše otplovio iz Sicilije u proljeće 1191. s 
ciljem da stigne na Sveti grob. Tamo se namjeravao 
sastati s francuskim kraljem Philipom Augustosom i oteti 
Svetu zemlju od nevjernika. Skrenuvši s puta, Richard je 
odlučio da osvoji Cipar i kazni njegova zlog vladara, koji 


je uvrijedio Berengariju, Richardovu zaručnicu. 

Kada je Richardova družba opet otplovila iz Cipra 
prema Svetom grobu, vitezovi su na brodu sakrili mnoge 
Cipranke u koje su se zaljubili jer su imale dražesna lica. 
Dogodilo se da su se dva za velike oluje udaljila od ostalih 
brodova i skrhala na afričkoj obali. 

Na jednom je od tih brodova upravljao vitez zvan 
Bohun, a na drugom Gobred. Iako su zajedno nastupali, 
bili su uvijek odvojeni, osim kada su napadali. 

U potrazi za Jeruzalemom došli su u ovu dolinu, za 
koju su potomci Bohuna tvrdili da je dolina Svetoga 
groba, i objavili da je križarski rat završen. Svoje križeve, 
koje su nosili na prsima kao i svi križari što su stigli na 
cilj, premjestiše na leđa želeći pokazati da je križarski rat 
završen i da se namjeravaju vratiti kući. 

Gobred je uporno tvrdio da ovo nije dolina Svetoga 
groba i da križarski rat nije završen. On i sve njegove 
pristaše ostavili su križeve na prsima, sagradili jaki 
dvorac koji je trebalo da brani ulaz u dolinu i tako 
spriječi Bohuna i njegove pristaše da se vrate u Englesku 
neobavljena posla. 

Bohun je prešao dolinu, sagradio drugi grad i tako 
spriječio Gobreda da ne može napredovati prema Svetom 
grobu. Već sedam i po stoljeća potomci Bohuna 
sprečavaju potomke Gobreda da odu u Svetu zemlju i 
oslobode je Saracena, a potomci Gobreda ne dopuštaju 
potomcima Bohuna da se vrate u Englesku i osramote 
viteški red. 

Gobred se nazvao princem, a Bohun kraljem. Te su se 
plemićke titule stoljećima prenosile s oca na sina. 
Gobredovi nasljednici još uvijek nose križ na svojim 
prsima, i stoga ih zovu Fronters,3* a nasljednici Bohuna 
nose ga na leđima i zovu ih Backers35.« 

— Da li vi još uvijek želite poći u Svetu zemlju daje 
oslobodite? — upita Blake. 


34 Front = naprijed. 
35 Back = straga. 


— Da —- odgovori Richard — a Backersi bi se željeli 
vratiti u Englesku. Ali mi smo već odavna uvidjeli da se 
naša želja neće moći nikad ostvariti, jer smo opkoljeni 
ogromnom saracenskom vojskom, a nas ima premalo da 
bismo se mogli oduprijeti. 

Zar ne mislis i ti da je pametnije ostati ovdje? — upita. 

Kad biste sada ujahali u Jeruzalem ili u London, zaci- 
jelo bi nastalo opće zaprepaštenje — prizna Blake. — Da 
sam ja na vašem mjestu, Richarde, ostao bih ovdje. 
Poslije 735 godina mnogi od sunarodnjaka su vas 
zaboravili, a i Saraceni bi se smeli kad biste sada 
odjednom navalili na Jeruzalem. 

— Možda i mudro zboriš, Jamese — reče Richard. — 
ta mi smo i ovdje zadovoljni, iako ne poznajemo druge 


zemlje. 
Za tren obojica zašutješe i zamisliše se. Blake prekine 
tišinu. Zanima me ovaj veliki turnir — primijeti. — Kažeš 


da će početi prve nedjelje posta. To nije daleko. 

— Ne, nije. A zašto? 

— Što misliš, hoću li biti sposoban da i ja sudjelujem? 
Svakim sam danom sve bolji i bolji. 

Sir Richard ga pogleda tužno i strese glavom: — Sutra 
ćeš biti mrtav — reće. 

— Zaista, ti si veseo drug — usklikne Blake. 

—Samo sam iskren i dobar prijatelj — odgovori 
Richard. — Puca mi srce od boli što će se to obistiniti. Ne 
možeš sutra nadvladati Sir Maluda. Kad bih se barem ja 
mogao boriti umjesto tebe, ali to nije moguće. Tješim se 
samo time što ćeš biti hrabar i umrijeti onako kao što 
vitezi umiru i što nećeš uprljati svoj štit s grbom. Bit će 
velika utjeha princezi Guinaldi kad dozna da si umro 
viteški. 

— Misliš li? — ohrabri se Blake. 

— Sigurno. 

—A ako ne umrem, hoće li se princeza razljutiti? 

— Hoće li biti povrijeđena? — ispravi se Blake. 

— Ne bih se usudio tvrditi — prizna Richard — ali je 
sigurno da se nijedna djevojka neće radovati ako joj ubiju 
budućeg muža. Ako te on ne ubije, onda ćeš ti sigurno 


ubiti njega, trećega nema. 

— Je li ona njegova zaručnica? — upita Blake. 

— Da, premda nisu službeno zaručeni. 

— Moram ići na počinak — James se otrese na 
Richarda. 

—Ako će me sutra ubiti, potrebno je da barem još 
noćas malo sklopim oči. 

Ispruži se na grubu vunenom ćebetu koje je bilo 
prostrto povrh trske na podu. Pokrije se sličnim 
pokrivačem, ali mu nije bilo do spavanja. To što će se 
sutra boriti na život i smrt sa srednjovjekovnim vitezom, 
nije ga previše zabrinjavalo. Blake bijaše samouvjeren i 
previse mlad, a da bi povjerovao u svoju smrt. Znao je da 
postoji takva mogućnost, ali nije mnogo o tome 
razmišljao. Njegovom glavom rojile su se druge misli, a te 
su ga ljutile. Mislio je samo o budućoj ženidbi Sir Maluda 
iz zapadnog dvorca i Guinalde, princeze Nimmra. 

Srdio se i sam na sebe što je bio takva budala te se 
zaljubio u tu malu, srednjovjekovnu princezu koja na 
njega gleda vjerojatno kao na zrnce prašine pod svojim 
nogama. A što da sutra uradi s Maludom? Pretpostavimo 
da on bude bolji od Maluda. A što onda? Ako ga ubije, to 
će unesrećiti Guinaldu. Ako ga ne ubije...? Sir James nije 
znao što da radi. 


smeta 


ut tada ao i 


u zeydovu bejtu 


Ibn Jad tri dana je čekao u svom logoru, ali Galla-vodiči 


još nisu stigli da ga odvedu u dolinu, kako je Batando bio 
obećao. Stoga je poslao opet Fejjuana poglavici jer se Ibn 
Jadu žurilo. Mislio je stalno na Tarzana i bojao se da bi 
se on mogao vratiti, osujetiti mu račune i kazniti ga. 

Znao je da je sada izašao iz Tarzanove zemlje, ali tu 
granica nije bila točno određena, pa s tim nije mogao 
sigurno računati! Bojao se odmazde. Jedina mu je nada 
bila da Tarzan očekuje njegov povratak kroz svoju zemlju. 
Ibn Jad je tvrdo odlučio da se nikako ne vraća tim putem. 
Namjeravao je da krene zapadno i tako zaobiđe 
Tarzanovu zemlju sa sjevera dok ne prispije do puta koji 
vodi na sjever a kojim je došao iz pustinje. 

U šeikovu mukaadu Ibn Jad sjedaše do svog brata i 
nekih drugih Arapa, a tu su još bili Tollog, Fahd i 
Stimbol. Razgovarali su kako Batando oklijeva da pošalje 
vodiče i bojali se izdaje. Već su odavna primijetili da stari 
poglavica sakuplja ratnike. Fejjuan ih je uvjeravao kako 
crni ratnici neće biti upotrijebljeni protiv njih, ali su se 
Arapi ipak bojali. 

Ateja se obavljajući svoje poslove u haremu, nije ni 
smijala ni pjevala kao što je prije bio njezin običaj. 
Tugovala je za svojim dragim. Čula je razgovor iz 
mukaada, ali je to nije zanimalo. Rijetko bi pogledala 
povrh zavjese koja je dijelila ženski odjel od mukaada, a 
kad bi i pogledala, iz njezina je pogleda sukljala mržnja 
čim bi spazila Fahda. 

Jednom, dok ga je tako promatrala, primijeti kako su 
se Fahdove oči razrogaćile u čudu. 


— Billah, Ihn Jade! — poviče čovjek. — Pogledaj! 

Ateja i ostali bace pogled na mjesto u koje je piljio 
Fahd i zagrcnu se od čuda. Ostali počnu psovati. 

Brončani div, oboružan kopljem, strijelom i nožem 
išao je kroz logor prema sšeikovu bejtu. Na leđima mu 
bijaše pričvršćen štit, a uže, ispleteno od dugih vlakana, 
prebačeno preko jednog ramena. 

— Tarzan, kralj majmuna! — izbaci Ibn Jad. — 
Proklet bio, Alaha mi! 

— Zacijelo je došao sa svojim crnim ratnicima i sakrio 
ih u šumi — prošapće Tollog — inače se ne bi usudio ući 
u beduinski logor. 

Ibn Jad bijaše bijesan te je brzo razmišljao. Čovjek- 
majmun zaustavio se na vanjskom dijelu _ mukaada. 
Tarzan brzo preleti očima skup. Naposljetku se zaustave 
na Stimbolu. 

— Gdjeje Blake? — upita Amerikanca. 

— To biste vi trebali znati — zagunđa Stimbol. Jeste li 
ga vidjeli otkako ste se rastali? Ne! 

— Sigurni ste u to? — uporno je nastavljao čovjek- 
majmun. 

— Jasno da sam siguran. 

Tarzan se okrenu Ibn Jadu. — Lagao si mi. Niste ovdje 
radi trgovine, već želite naći i opljačkati jedan grad. Došli 
ste oteti njegovo blago i ukrasti njihove žene. 

— To je laž — usklikne Ibn Jad. — Tko god ti je to 
rekao, laže. 

— Mislim da ne laže — odgovori Tarzan. — Čini mi se 
da je pošten mladić. 

— Tko je to bio? — upita Ibn Jad. 

— Zove se Zeyd. — Kad to Ateja ču, odmah naćuli uši. 
— Ispričao mi je to ijoš mnogo štošta, i ja mu vjerujem. 

— A što tije još ispričao, bijelče? 

— Da je neki drugi ukrao njegovu pušku, pokušao te 
ubiti i bacio krivnju na njega. 

— To je laž kao i sve drugo što ti je ispričao! — zaviče 
Fahd. 

Ibn Jad nabere čelo razmišljajući, ali načas pogleda 
Tarzana i podmuklo se nasmiješi. — Bez sumnje, 


siromašnije mladić mislio da govori istinu — reće — tako 
je isto smatrao da treba ubiti svog šeika. Njegov mozak je 
pomućen, no ja sam ga prije držao bezopasnim. 

— Prevario te je, Tarzane, kralju majmuna, i to mogu 
svi moji ljudi posvjedočiti, a i ovaj bijelac s kojim sam se 
sprijateljio. Poslušao sam te i ostavljam tvoju zemlju. 
Zašto bi inače putovao sjeverno u smjeru svoje 
domovine? 

—Da si me želio poslušati, zašto bi me držao 


zarobljenim i poslao svoga brata da me ubije? — upita 
Tarzan. 

— Opet činiš krivo Ibn Jadu — primijeti tužno Ibn 
Jad. — Moj je brat došao da ti prereže veze i da te 


oslobodi, ali si ga ti napao. Tada je došao slon i odnio te. 

—A što je mislio tvoj brat kad je, podigavši svoj nož, 
nasrnuo na me i povikao: »Umri, bijelče!« — upita čovjek- 
majmun. — Da li tako govori čovjek koji dolazi da uradi 
nešto ugodno? 

— Samo sam se šalio — promrmlja Tollog. 

— Evo me opet — reče Tarzan — ali ne za šalu. Dolaze 
moji Waziri. Otpratit ćemo vas u pustinju. 

—To i mi želimo — prihvati brzo šeik. — Upitaj ovog 
bijelca, nije li istina da smo se izgubili i da ćemo biti 
presretni ako nam pokažeš pravi put. Opkoljeni smo 
Galla-ratnicima. Njihov ih je poglavica sakupljao dane i 
dane. Bojimo se da nas ne napadnu. Zar ne, bijelče? — 
obrati se Stimbolu. 

— Da, istina je — reče Stimbol. 

— Dakle, istina je da ćete napustiti ovu zemlju — reče 
Tarzan — a ja ću ostati ovdje da to nadgledam. Sutra ćete 
na put. U međuvremenu podignite jedan bejt za mene i 
čuvajte se da me opet ne prevarite. 

— Ne trebaš se ničega bojati — uvjeravaše ga Ibn Jad, 
a tada se okrene prema odjelu za žene. — Hirfa! Ateja! — 
pozove. — Priredite Zevdov bejt za šeika džungle. 

Postrance, nedaleko Ibn Jadova bejta, obje žene 
podignu crni šator za Tarzana, postaviše i razastrše 
šatorsko platno, čije krajeve zavežu za šatorske kolčiće, a 
Ateja ih zabode čvrsto u zemlju. Hirfa se vrati svojim 


kućnim poslovima i prepusti da Ateja razapne zavjese sa 
strane. 

Onog trena kad se Hirfa udaljila, Ateja potrči Tarzanu. 

— Oh, bijelče! Ti si vidio mog Zeyda? Je li živ? 

— Ostavio sam ga u selu, a poglavica će se brinuti za 
nj dok ne naiđu tvoji ljudi na povratku u pustinju. On je 
živ i zdrav. 

— Pričaj mi o njemu, oh, nasrany, jer mi srce žudi da 
čujem vijesti o njemu — zaklinjaše djevojka. — Kako i 
gdje si ga susreo? 

— El-adrea je oborila njegovu kobilu i zvijer _ se 
spremala da ga proždere. Slučajno sam onuda prolazio i 
ubio el-adreu. Tada sam poveo Zeyda u selo ćiji je 
poglavica moj prijatelj jer sam znao da on sam ne može 
pješice iz džungle. Htio sam ga povesti s pratnjom u 
njegovu domovinu, ali me je zamolio da ga ostavim ovdje 
sve do vašeg povratka. To sam mu dopustio. Za nekoliko 
tjedana vidjet ćete svoga dragoga. 

Suze su kapale s Atejinih dugih crnih trepavica, suze 
radosnice i ona uhvati Tarzanovu ruku i poljubi je. — Moj 
je život tvoj, bijelče — poviče — zato što si mi vratio moga 
ljubljenoga. 

Te je noći Fejjuan, Galla-rob, prolazeći kroz logor 
svoga gospodara, vidio kako Ibn Jad i Tollog sjede u 
šeikovu mukaadu i zajedno šapću. Fejjuana je živo 
zanimalo što kuje ovaj dragocjeni uzorak  okorjelih 
nevaljalaca. 

Aleja je iza zavjese harema ležala šćućurena na svojoj 
hasuri. Nije spavala. Prisluškivala je prigušen razgovor 
svoga oca i strica. 

— Moramo ga maknuti s puta — uporno je tvrdio Ibn 
Jad. 

— Ali njegovi Waziri dolaze — protivio se Tollog. — Ako 
ga ovdje ne nađu, što ćemo im reći? Što god im kažemo, 
neće vjerovati. Napast će nas. Čuo sam da su strašni. 

— Alaha mi! — poviče Ibn Jad — propali smo, ako 
ostane. Bolje da nešto stavimo na kocku, nego da se 
vratimo praznoruki u domovinu poslije svega sto smo 
proživjeli. 


— Ako misliš, brate, da ću se opet ja pobrinuti za to, 
onda se ljuto varaš — reće Tollog. — Dosta mi je bilo 
jedanput. 

— Ne, ovaj put nećeš to biti ti. Naći ćemo načina. Zar 
među nama nema nikoga tko bi se žalio osloboditi 
Tarzana? — upita sam sebe Ibn Jad, misleći glasno. 

— Onaj drugi bijelac! — dosjeti se Tollog — on ga 
mrzi. Ibn Jad zatapša rukama. — Imaš pravo, brate! 

—Ali ćemo ipak mi biti odgovorni — podsjeti ga 
Tollog. 

— Svejedno, glavno da ga maknemo s puta. Neće nam 
biti gore nego sada. Pretpostavi da se sutra pojavi 
Batando s vodičima. Tada će šeik džungle doznati da smo 
mu lagali, a onda jao si ga nama. Ne, moramo ga se 
otresti još noćas. 

— Dobro, a kako? — upita Tollog. 

— Slušaj, mislio sam. Dobro otvori uši, brate! — Ibn 
Jad protrlja zadovoljno ruke smiješeći se. Možda se ne bi 
smiješio da je znao kako ga Ateja sluša, ili da je vidio 
nijemu priliku koja je čučala u tami pred šatorom. 

— Govori Ibn Jade — nutkao ga je Tollog — reci mi 
tvoj plan. 

—Wellah, svi znaju da Stimbol mrzi šeika džungle. To 
je svojim dugim jezikom izbrbljao svima dok smo sjedili u 
mukaadu. 

—Ti ćeš poslati Stimbola da ubije Tarzana, kralja 
majmuna? 

— Pogodio si — složi se Ibn Jad. 

— Ali kako ćeš skinuti odgovornost s nas? On će biti 
ubijen na tvoju zapovijed u tvom logoru — upozoravao ga 
je Tollog. 

— Pričekaj! Neću narediti jednom bijelcu da ubije 
drugog. Na to ću ga samo navesti, a kad ga ubije, bit ću 
izvan sebe od bijesa što se to ubojstvo dogodilo u mojem 
logoru. Zapovijedit ću da ga kazne smrću za njegov 
zločin. Na taj ćemo način riješiti obojice nevjernih pasa, a 
Wazire ćemo uvjeriti da smo prijatelji Seika jer ćemo ga 
glasno oplakivati čim se Waziri pojave. 

— Neka je hvala Alahu sto imam takva brata! — 


poviče oduševljeno Tollog. 

— Idi sad odmah i pozovi Stimbola — uputi ga Ibn 
Jad. Pošalji ga samog k meni. Poslije razgovora s njime, 
čim on krene da obavi svoj posao, vrati se u moj šator. 

Ateja je drhtala na svojoj hasuri, a prilika koja je 
čučala izvan šeikova šatora, iza Tollogova odlaska ustane 
i išćezne u mrkloj noći. 

Stimbola su žurno pozvali iz Fahdova šatora. Tollog ga 
je upozorio da se tiho kreće kroz logor. Stimbol se prikrao 
u šeikov šator i tamo našao Ibn Jada koji gaje očekivao. 

— Sjedi, bijelče — pozove ga beduin. 

— Do vraga, što me zoveš u to doba noći? — upita 
Stimbol. 

— Razgovarao sam s Tarzanom, kraljem majmuna — 
reče Ibn Jad — i pošto si mi ti prijatelj, a ne on, otkrit ću 
što on namjerava. On se upliće i u sve moje planove i 
tjera me iz zemlje, ali to nije ništa usporedi li se s onim 
što namjerava učiniti s tobom. 

— Što, pakla mu smjera? — upita Stimbol. — Uvijek 
gura svoj nos u tuđe stvari. 

— Ne voliš ga, zar ne? 

— A zašto bih ga volio? — i Stimbol prišije Tarzanu 
prostački epitet. 

— Još ćeš ga manje voljeti kad ti nešto povjerim — 
reče Ibn Jad. 

—A što to? 

— Kaže da si ubio svog druga Blakea — objasni mu 
šeik — i zato će Tarzan sutra ubiti tebe. 

— Eh? Što? Ubiti me? — upita Stimbol. — To neće 
smjeti uraditi! Misli li on o sebi da je rimski car? 

— Ipak, on će to sutra uraditi — uporno je tvrdio Ibn 
Jad. — Ovdje je svemoćan. Nitko ne pita za djela velikog 
šeika džungle. Sutra će te ubiti. 

— Ali vi mu to, Ibn Jade, nećete dopustiti. Sigurno mu 
to nećete dopustiti — Stimbol je već drhtao od užasa. 

Ibn Jad podigne svoje dlanove. — Što mogu ja učiniti? 

—Vi možete, vi možete, nešto se mora učiniti — 
jadikovao je prestrašeni čovjek. 

Wilbur Stimbol zgrabi držak svog oštrog noža i došulja se do 
prilike koja je ležala u tami, zavijena u stari ogrtač. 
Prisilio se da uradi ono po što je došao. 


— Ne mogu nista poduzeti, ali ti se možeš sam spasiti 
— prošapće šeik. 

— Kako? 

— On spava u onom bejtu, a ti imaš oštar nož. 

— Nikad nisam ubio čovjeka — cvilio je Stimbol. 

— Kasno je — reče Ibn Jad - idem spavati. Opomenuo 
sam te, a ti radi kako ti drago. 

Dršćući, Stimbol otetura kroz noć. Trenutak je 
oklijevao, a tad se zgrbi i tiho prikrade kroz tamu bejta 
koji su podigli za čovjeka-majmuna. 

Ispred njega otrči Ateja da opomene covjeka koji je 
spasio njenog ljubljenog iz pandža crnog lava. Gotovo je 
već stigla do bejta čovjeka-majmuna, kad iz jednog šatora 
izroni neka prilika, dlanom joj zatvori usta, a rukom je 
čvrsto obujmi oko struka. 

— Kuda ćeš? — prošapće joj u uho. Odmah prepozna 
taj glas, bio je to njezin stric. Tollog nije očekivao njezina 
odgovora. Rekao je sam umjesto nje: — Ideš opomenuti 
bijelca, jer je postupao prijateljski s tvojim dragim. Vrati 
se u bejt iga oca. Da on to sazna, ubio bi te. Nosi se! — I 
gurne je svom snagom u stranu odakle je bila dosla. 

Tollog se ogavno nasmiješi pri pomisli kako je lako 
osujetio djevojčin plan i zahvaljivao Alahu što mu je 
pomogao da ih ne izda Tarzanu i tako ih upropasti. Dok 
se šeikov brat Tollog smijao u svoju bradu, iza njegovih 
leđa nečija ruka izroni iz mraka, ščepa ga za grlo i odvuće 
za sobom. 

Dršćući, okupan u hladnom znoju, Wilbur Stimbol 
zgrabi držak oštrog noža. Šuljao se kroz mrak prema 
šatoru svoje žrtve. 

Stimbol bijaše razdražljiv hvalisavac i kukavica, ali ne 
i kriminalac. Sve se u njemu bunilo protiv ovog što je 
smisli. Nije želio ubiti, ali su ga utjerali u škripac. Mislio 
je da je u smrtnoj opasnosti pa da mu je preostao samo 
jedan izlaz - ubojstvo. 

Ušavši u bejt čovjeka-majmuna, prisilio se da uradi 
ono po što je došao. Za to vrijeme bio je opasan i strašan. 
Dosšuljao se do prilike koja je ležala u tami, zavijena u 
stari ogrtač. 


Kaa je sunce obasjalo kule dvorca princa od Nimmra, 
neki se mladić izvuče ispod pokrivača, protrlja oči i 
protegne se. Tada ispruži ruku i strese drugog mladića 
istih godina koji je spavao kraj njega. 

— Probudi se, Edwarde! Probudi se, lijenčino! — 
poviče. 

Edward se preokrene na leda, zijevne i ispusti 
istovremeno jedno »eh.« 

— Ustani, momče! — nukao ga je Michel. — Zar si 
zaboravio da tvoj gospodar danas putuje u smrt. 

Edward sjedne potpuno budan. Iz očiju mu sijevnuše 
iskre. — To je laž! — Odan Blakeu, on poviče. — On će 
jednim udarcem rasjeći Sir Maluda od tjemena do prsiju. 
Nema viteza tako moćnih mišica kao što su njegove. Ti, 
Michel, nisi vjeran prijatelj Sir Richarda, onoga koji je i 
nama bio dobar i ljubazan prijatelj. 


Michel potapša drugog momka po ramenu. — Samo 
se šalim, Edwarde — reče. — Sve nade polažem u Sir 
Jamesa pa ipak... — zaustavi se — bojim se... 


— Čega se bojiš? — upita Edward. 

— Da Sir James nije dovoljno vješt maću i štitu pa 
neće moći pobijediti Sir Maluda. Kad bi imao snagu 
desetorice, ne bi mu ništa koristila ako je ne zna vješto 
upotrijebiti. 

— Vidjet ćeš! — tvrdio je odlučno Edward. 

— Vidim da Sir James ima vjerne vitezove pratioce — 
prozbori neki glas iza njih. Okrenuvši se, oni ugledaju Sir 
Richarda kako stoji na vratima. — Danas mu svi prijatelji 
žele dobro! 

— Jučer sam poželio u molitvi da njegova oštrica mača 


prođe kroz šljem Sir Maluda — reče Edward. 

— Hajde, sad ustani, pobrini se za žičanu kosulju 
svom gospodaru i za sjajnu opremu njegova konja tako 
da izađe na borilište blistavo nakićen kao što i pristaje 
plemenitom Siru, vitezu Nimmra — pouči Richard i zatim 
ga ostavi. 

Bijaše jedanaesti veljače. Sunce je obasjavalo veliko 
sjeverno vanjsko dvorište dvorca Nimmra i odbijalo se 
bljeskom s uglačanih oklopa plemenitih vitezova, s 
kopalja i bojnih sjekira vojnika. Na tribini sakupile su se 
žene u haljinama živahnih boja. 

Princ Gobred smjestio se sa svojom družbom na 
podignutom podiju u sredini tribine, a plemeniti vitezovi i 
gospođe Nimmra posjedali su s obje strane podija do 
kraja tribine. Iza njih sjedili su vojnici koji nisu bili na 
dužnosti, zatim slobodnjaci, a na kraju robovi koji su pod 
blagom upravom kuće Gobred uživali mnoge povlastice. 

Sa svake strane borilišta nalazio se šator a na vrhu 
mu je veselo lepršala zastavica u boji i lozinka njezina 
vlasnika. Sir Moludova bijaše zelena i zlatna a Sir 
Jamesova modra i srebrna. 

Dva vojnika stajala su ispred svakog šatora, obojica u 
novom odijelu. Metal s njihovih bojnih sjekira blistao se 
dok je konjušar obuzdavao jogunastog konja za borbu 
prekritog bogato ukrašenim pokrivačem. Sekundanti su 
dovršavali posljednje pripreme za borbu. 

Trubač ukočena držanja, s trubom o boku, čekaše na 
zvuk fanfare koja će oglasiti ulazak vitezova na borilište. 

Nekoliko jardi iza trubača drugi je konj spreman za 
borbu grickao svoje uzde i gurao njuškom konjušara koji 
ga je pridržavao čekajući vitezove sekundante. 

U modrosivom šatoru sjedili su Blake i Sir Richard. 
Posljednji je poučavao i savjetovao, a bio je i nervozniji 
od prvoga. Blake se pokrio oklopom, a ogrlica, koja štiti 
vrat i kaciga bili su od teške pletene žice koju je 
obrubljivala i prekrivala s unutrašnje strane leopardova 
koža i tako štitila glavu od lakšeg udarca. Na njegovim 
prsima bio je prišiven veliki crveni križ, a na jednom 
ramenu visile su vrpce modrosrebrne rozete. Na jednoj 


motki šatora, obješen o drveni klin, nalazio se Blakeov 
mač i štit. Tribine bijahu dupkom pune. Princ Gobred 
pogleda na sunce i reče nešto vitezu kraj sebe. Ovaj izda 
kratku zapovijed trubaču kraj prinčeve lože i začas se 
glas trube jasno razliježe dvorištem. Odmah se u ša- 
torima s obje strane svi uskomešaše, a oni na tribinama 
iskriviše vratove prvo prema šatoru Sir Maluda, pa prema 
šatoru Sir Jamesa. 

Edward, sav zajapuren od uzbuđenja, otrči u šator, 
zgrabi Blakeov mač, opaše ga nalijevo, a tada i stit te 
otprati svog gospodara iz šatora. 

Dok se Blake pripremao da uzjaše, Edward mu je 
pridržavao stremen, a konjušar umirivao uznemirenoga 
konja. Momak utisne Blakeovu nogu u stremen dok se 
ovaj bacio u sedlo, što nije bilo lako jer je Blake imao na 
sebi tešku žičanu košulju. Momak ga pogleda u lice. 

— Sir Jamese — reće — znam da ćeš pobijediti. 

Blake primijeti suze u očima mladića, pogleda dolje i 
ču prigušen jecaj. — Ti si dobar dječak, Eddie — reče — 
obećajem da me se nećeš stidjeti. 

—A kako bih se i mogao, Sir Jamese? I u smrti bit ćeš 
plemenita prilika viteza, a mislim da se plemenitiji nije ni 
rodio — uvjeravaše ga Edvvard dok mu je pružao okrugli 
štit. 

I Sir Richard se uspeo na konja. Dade znak da su 
spremni. Začu se truba iz šatora Sir Maluda. Plemeniti 
vitez pojaše naprijed u pratnji sekundanta. 

Blakeov trubač najavi ulaz svog gospodara i Ameri- 
kanac projaše sasvim uz tribine. Sir Richard ga je slije- 
dio. Čuo se žagor i pljesak — svakom borcu, a što su se 
više približavali loži princa Gobreda, pljesak se pojačao. 

Ovdje se sva četvorica vitezova zaustave, podignu 
držak svog maća do usana i poljube ga u pozdravu. 
Gobred ih upozori da se časno bore poput pravih vitezova 
i podsjeti ih na pravila borbe. Blakeove oči odlutaše do 
lica Guinalde. 

Mala je princeza sjedila veoma uspravno i gledala 
ravno pred sebe. Bila je vrlo blijeda i Blake se zabrine nije 
li možda bolesna. 


Kako je lijepa, pomisli Blake i premda ga nijedanput 
nije pogledala, on nije bio potišten, jer nije pogledala ni 
Sir Maluda. 

Opet se oglase trube. Četvorica vitezova odjahaše 
polako natrag na protivnu stranu borilišta, a meštar 
dvoboja čekao je konačni znak. Blake odriješi svoj štit i 
baci ga na zemlju. 

Edward ga zaprepašteno pogleda. — Moj lorde, viteže! 
— poviče. — Zar ti je loše? Štit ti je ispao iz ruke! — On 
ga pobere s poda i visoko podigne do Blakea, premda je 
znao da ga oči nisu prevarile kad su vidjele kako je njegov 
gospodar odbacio svoju jedinu obranu. 

Užasnut, Edward je tumačio to samo na jedan način. 
Blake se spremao da sjaše i odbije borbu sa Sir 
Maludom. U to odani momak nije želio vjerovati jer bi na 
taj način Sir Malud pobijedio bez borbe, a Blake bi se 
izvrgao ruglu cijelog Nimmra. 

Sloga potrči Sir Richardu koji nije vidio što je Blake 
uradio. Sir Richarde! Sir Richarde! — poviče promuklo. — 
Nošto se strašno dogodilo Sir Jamesu! 

— Hej, što? — uzvikne Richard. — Što misliš time 
reći, dječače? 

— Odbacio je svoj štit — poviče mladić — mora da se 
smrtno razbolio jer inače ne bi odbio da se bori! 

— Richard u kasu odjuri do Blakea. — Zar si poludio? 
— upita ga. — Ne smiješ odbiti dvoboj ako ne želiš 
osramotiti prijatelje! 

— Što li pada na pamet? — upita Blake. — Tko je 
rekao da se ne želim boriti? 

— Ali tvoj štit? — poviče Richard. 

Odlučno odzvanjahu trube s prinčeve lože. Sir Malud, 
na znak fanfare svog trubača, podbode konja. 

— Zatrubi! — poviče Blake svom trubaću. 

— Štit! — poviče Sir Richard. 

— Ta mi je prokleta stvar samo smetala — poviče 
Blake i podbode konja u susret srčanom Maludu. Za njim 
je kasao Richard, a iza Maluda njegov sekundant. 

Na usnama Sir Maluda počivao je samopouzdan 
osmijeh dok je pogledavao na vitezove i gospođe na 


tribini. Blake nije skidao pogleda sa svog protivnika. 

Oba konja zagalopiraše. Kad se približiše jedan 
drugome, Blake primijeti da ga Malud namjerava kod 
prvog napada zbaciti iz sedla ili mu barem poljuljati 
ravnotežu, kako bi ga mogao snažno udariti mačem prije 
no što se opet uspravi. 

Malud kasaše zdesna upola podignuta maća dok je 
Blake držao mać u obrambenom položaju, a taj je položaj 
bio nepoznat vitezovima Nimmra koji su se branili samo 
svojim štitovima. 

Jahači su se približavali jedan drugome s lijeve 
strane. Sir Malud se propne u stremenu, zamahne 
mačem iznad glave. Želio je Blakea snažno udariti po 
glavi. 

U tom trenutku neki s tribine primijete da Blake nema 
štita. 

»Njegov štit!« »Sir James nema štita!« »Izgubio je štit!« 
Na tribini se sve osovi na noge, a kad su se obojica viteza 
susrela pred prinčevom ložom, Blake začuje ženski 
vrisak. Nije se mogao obazreti da vidi je li to bila 
Guinalda. 

Blake najednom upravi svog konja sasvim na 
Maludova, tako da su se konji dodirnuli prsima. Istog se 
trena svom težinom nagnu k Maludu koji se propeo u 
stremenu i zamahnuo mačem u jednoj ruci, dok se 
drugom branio štitom, stoga nije mogao upravljati i 
svojim konjem. 

Malud se zanjiše. Njegov udarac izgubi snagu, 
promijeni pravac i na iznenađenje vitezova padne na 
oštricu protivnikova mača. 

Istog trenutka Blake, neopterećen štitom, i vješto 
upravljajući konjem, naglo krene ulijevo, s leđa zamahne 
vrhom mača na Maludovo lijevo rame i zada mu nekoliko 
udaraca. 

Vika odobravanja prolomi se tribinom jer je Blake to 
odlično izveo. Tada Maludov sekundant podbode konja i 
pobuni se pred prinčevom ložom. 

— Sir James nema štita! — To nije poštena borba. 

— Tvoj je vitez u prednosti! — reće Gobred. 


— Mi ne želimo tu prednost — odvrati Maludov 
sekundant, Sir Jarred. 

— Što kažeš na to? — upita princ Sir Richarda koji je 
brzo dojahao do Sir Jarreda. — Je li Sir James nesretnim 
slučajem izgubio štit prije no što je ušao u borbu? 

— Ne, on ga je sam odbacio — odgovori Richard — i 
tvrdi da mu ta prokleta stvar smeta. Ali, ako Sir Jarred 
misli da je Sir James zbog toga u prednosti, pristajemo 
da i Sir Malini odbaci svoj štit. — Gobred se nasmiješi: — 
To je pošteno, reće. 

Protivnici, brinući se jedino za borbu, a ne za prepirku 
svojih sekundanata, jos jedanput navale jedan na 
drugoga. Krv se pokaza na Maludovu ramenu i poteče niz 
njegova leđa zakrvavivši mu kosulju i pokrivač na konju. 

Tribina se tresla od vike. Jedni su vikali zbog štita, a 
drugi zbog uspjeha Sir Jamesa. Padale su oklade i 
premda je Sir Malud bio favorit, više se nisu svi kladili 
protiv Blakea, a kako nisu imali novca, oklade su išle za 
dragulje i konje. Jedan oduševljeni pristaša Sir Maluda 
kladio se za tri konja da će njegov šampion pobijediti. 
Jedva da je predložio okladu, već su je prihvatila 
dvanaestorica, dok je prije okršaja nudio deset konja, ali 
nitko nije htio prihvatiti okladu. 

Smijeh je nestao s usana Sir Maluda, i više nije 
pogledavao na tribinu. Bijes je plamtio u njegovim očima. 
Podbode konja i jurnu na Blakea. Bijaše uvjeren da je 
samo sreća pomogla Blakeu. 

Oslobođen štita Blake je iskoristio okretnost svoga iz- 
vrsnog konja kojeg je jahao sve od svog dolaska u Nimmr, 
pa su i životinja i čovjek bili naučeni jedan na drugog. 

Opet oštrica Sir Maludova mača bezuspješno okrzne 
mać svog neprijatelja, a tada, na njegovo golemo 
iznenađenje, vrh Sir Jamesova mača brzo odskoči i mimo 
štita zabode se u stranu. Ne bijaše to duboka rana, ali 
bolna i Malud je opet krvario. 

Ljutit, Malud pokuša udariti mačem, ali Blakeov konj 
brzo uzmakne natrag i prije no što je Malud uspio 
zgrabiti uzde, Blake ga opet udari. Ovaj put spusti teški 
udarac na njegov šljem. 


Omamljen i izvan sebe od jarosti, Malud se okrene da 
nasrne svom snagom. Ovaj put je čvrsto odlučio da obori 
protivnika. Sudarili su se s treskom baš ispred 
Gobredove lože. Mačevi su munjevito zaigrali i zabljesnuli 
oči gledalaca, a tada, na opće čuđenje, a posebno na 
Maludovo, Blake izbije mač plemenitom vitezu iz ruke i 
on odleti u polje, a Malud ostane praznoruk na milost i 
nemilost svog neprijatelja. 

Malud je uspravljen sjedio na svom konju i čekao. 
Znao je da ga prema viteškim pravilima Blake smije 
probosti ako ne zamoli za milost. Nitko, ni sam Blake, 
nije očekivao da će tako ponosan i oholi vitez učiniti 
nešto takvo. 

Sir Malud je i dalje sjedio na svom konju i očekivao da 
mu se Blake približi i ubije ga. Zavladala je potpuna 
tišina. Čulo se toptanje Maludova konja. Blake se obrati 
Sir Jarredu. 

— Viteže, pozovite pomoćnika — reče — neka vrati 
mač Sir Maludu. 

Opet se tribine zatresu od pljeska, ali im Blake okrene 
leđa i odjaše do Richarda. Čekao je da se njegov 
neprijatelj opet naoruža. 

— Dakle, stari zvrku — upita Sir Richarda — koliko mi 
sada nudiš za štit? 

Richard se nasmije. — Imao si sreće, Jamese — 
odgovori — ali meni se čini da bi te dobar mačevalac već 
odavna probo. 

— Malud bi to sigurno uradio da sam na zabavu ponio 
onu zdjelu za sjeckanje mesa — uvjeravaše ga Blake, ali 
je sumnjao da je Richard razumio o čemu govori. Richard 
ga ćesto nije razumio i zbog toga se više nije uzbuđivao. 

Sir Malud je opet bio naoružan i jahao je prema 
Blakeu. Zaustavi konja ispred Amerikanca i nisko se 


pokloni. — Iskazujem čast plemenitom i milosrdnom 
vitezu — reće ljubazno. 

Blake se pokloni. — Jeste li pripravni, Sire? — upita. 
Malud potvrdi. 

— Pripazite! — odreže Amerikanac. 


U trenutku, jedan je htio nasamariti drugog. Blake se 


pretvarao da napada, a Malud podigne štit na svoje lice 
da se zaštiti od udarca, no pošto ovaj nije pao, spusti ga 
malo niže, a to je Blake i očekivao: zamahnu svom 
snagom mačem na vrh kacige. 

Maludu klone ruka u stranu, omlohavi u sedlu, 
strmoglavi se s konja i ispruži na zemlji. Okretan čak i u 
svojoj teškoj opremi, Blake sjaše s konja i uputi se prema 
neprijatelju koji je ležao na leđima gotovo ispred 
Gobredove lože. Stavi nogu na Maludova prsa, a vrh 
maća pritisne na njegovo grlo. 

Masa se nagne naprijed kako bi vidjela coup-de-grace. 
Ali... Blake nije probo Maluda. Pogleda princa Gobreda i 
oslovi ga. 

— Evo hrabra viteza — reče — s kim sam se malo 
posvadio. Poklanjam mu život zato da vam i dalje služi, i 
zbog onih koji ga ljube — tu pogleda ravno u oči princezu 
Guinaldu. Tada se okrene i ode u svoj šator dok je 
Richard jahao iza njega, a vitezovi i gospođe, vojnici, 
slobodnjaci i robovi stajali su na klupama i odobravali 
MU iz svega grla. 

Edward bijaše izvan sebe od radosti, a također Michel. 
Prvi je kleknuo ogrlivši Blakeove noge, ljubio ga u ruku i 
plakao od sreće i uzbuđenja. 

— Znao sam! Znao sam! — poviče. — Zar ti ne rekoh 
da će moj sir vitez pobijediti Sir Maluda? 

Vojnici, trubač i konjušar sretno su se smijali 
razvlačeći usne od uha do uha. Prije nekoliko minuta 
stidjeli su se što su ih stavili u službu onome koji će 
izgubiti, a sada, puni ponosa, gledali su na Blakea kao na 
najvećeg junaka Nimmra. Jako će se hvalisati kad se 
okupe s bocama piva oko grubo istesanog stola u svojoj 
blagovaonici. 

Edward skine Blakeu oklop, a Michel _ pomogne 
Richardu da se izvuče iz svoga. Mladići su brbljali i nisu 
mogli suzdržati svoje veselje. Ono se podvostručilo jer je 
bilo neočekivano. 

Blake je odmah pošao u svoje prostorije, a Richard ga 
je pratio. Čim su obojica ostali sami, Richard stavi ruku 
na Blakeovo rame. 


— Ponio si se plemenito i kavalirski, moj prijatelju, ali 
nisam siguran daje to bilo i razumno. 

—A zašto? — upita Blake. — Valjda ne mislis da bih 
mogao probosti onu siromasnu budalu dok je tako 
bespomoćno ležao? 

Richard strese glavom. — Da je položaj bio obrnut, on 
bi to sigurno uradio — reće. 

— Ja to nisam mogao. Nemoralno je udariti onoga koji 
je pao — tako se barem smatra ondje odakle dolazim — 
objasni Blake. 

— Da je vaša svađa bila uistinu tako mala kao što je 
izgledala, ti bi mogao biti velikodušan, ali je Malud bio na 
tebe ljubomoran, a poslije današnjeg događaja bit će joši 
više. Mogao si se riješiti moćna i opasna neprijatelja da si 
mu zadao coup de-grace jer si imao na to pravo, ali sad 
imaš još većeg neprijatelja jer je ljubomori dodana još i 
mržnja pobijeđenoga. Osjeća se osramoćenim, a to ti neće 
nikada oprostiti. Dobro ga poznajem. 

Vitezovi i gospođe iz Gobredova dvorca jeli su zajedno 
u ogromnom predvorju za velikim stolom. Za tim se 
stolom moglo smjestiti trista ljudi, a služili su ih 
mnogobrojne sluge. Na poslužavnicima donosili su 
pečenog odojka, ovčetine, divljači i pune zdjele povrća, 
vina, piva i kolača. 

Smijali su se i glasno razgovarali. Jamesu Blakeu koji 
je sjedio na donjem kraju stola, daleko u začelju, činili su 
se neobičnima i ispunjavali ga udivljenjem. Bilo je to 
njegovo uobičajeno mjesto jer je on bio novajlija u 
plemenitom redu vitezova od Nimmra. 

Glavni predmet razgovora bio je susret Maluda i 
Blakea. Mnogi su Blakeu čestitali, a mnogi ga ispitivali o 
neobičnoj tehnici mačevanja koju je upotrijebio. Nisu 
mogli povjerovali da je moguće pobijediti bez štita koji je 
osnova obrane, premda su to na vlastite oči vidjeli. 

Princ _ Gobred, njegova obitelj i visoko plemstvo 
Nimmra sjedili su za stolom koji bijaše nešto izdignut 
iznad plohe velikog stola, i okomito na njem tako da su 
oba stola činila oblik velikog slova T. Kad bi zaželio 
razgovarati s nekim tko je sjedio na donjem kraju velikog 


stola, poslužio se jednostavnim načinom: podigao bi svoj 
glas, a kad bi to isto poželjelo njih više, u sobi bi nastala 
zaglusujuća vika. 

Kako je Blake sjedio na krajnjem dijelu velikog stola, 
ako je netko iz Gobredove blizine htio s njime razgovarati, 
morao je jako vikati. Kad je društvo primijetilo da princ 
želi govoriti, obično bi zasutjelo, osim ako već nije bilo 


pijano. 
Čim su svi sjeli, Gobred ustane i digne pehar. Svi se 
podigoše i umukoše. Živio naš kralj! — poviče Gobred. — 


Živio naš vazalni gospodar Richard, kralj Engleske! 

Svi u koru odgovore: »Živiol« Tako je ovo društvo 
nazdravljalo Richardu Lavljega Srca sedam stotina 
dvadeset i godina poslije njegove smrti. 

Zatim su nazdravljali Gobredu, njegovoj ženi princezi 
Brynildi i princezi Guinaldi, a svaki put bi s povišenog 
prinčeva stola zagrmio jedan glas: »U zdravlje!« To je Sir 
Richard ponosno pokazivao svoje novostečeno znanje. 

Princ Gobred ponovno ustane. — Živio! — poviče — 
naš vrijedni Sir vitez koji se svojim plemenitim i viteškim 
ponašanjem danas priključio našem staležu! Živio Sir 
James, vitez templar, a odsada i Vitez Nimmra! 

Ni ime Richarda I, kralja Engleske nije izazvalo toliku 
buru oduševljenja kakvo je zavladalo sada odmah nakon 
zdravice. Blakeove oči preletjele su predvorjem sve do 
mjesta gdje je stajala Guinalda. Vidio je da i ona pije 
zdravicu njemu u čast i da ga promatra, ali je daljina bila 
prevelika, a svjetlo katranskih baklji i uljanica na motki 
mutno, pa nije mogao odgonetnuti, donosi li mu njezin 
pogled poruku prijateljstva ili ne donosi. 

Kad se buka nešto stišala, a svi ostali posjedali, Blake 
se digne: 

— Prinče Gobrede — pozove ga s jednoga kraja sobe 
na drugi — vitezovi i gospođe Nimmra, nazdravljam Sir 
Maludu! 

Svi zanijemješe od čuda, ali ipak se dignu i ispiju 
zdravicu odsutnom Sir Maludu. 

— Ti si, viteže, neobičan čovjek, s tvojih se usana čuju 
neobične riječi i čudno se ponašaš — poviče Gobred. — 


Ne kažeš »živio«, već »u zdravlje«, a svoje prijatelje nazivaš 
starim zvrkom i »djetencem«, ali mi te ipak razumijemo i 
željeli bismo doznati više o tvojoj domovini i običajima 
plemenitih vitezova koji tamo žive. 

— Ispričaj nam, zar su oni svi tako velikodušni prema 
svojim neprijateljima kad se ovi nađu u škripcu? 

— Ako nisu, onda dobiju po prstima — objasni Blake. 

— Dobiju po prstima! — ponovi Gobred. — Čini mi se 
da je to neka vrsta kazne. 

— Kao što ste rekli, prinče! 

— Pa sigurno sam rekao, a što bih drugo! — odsijeće 
resko Gobred. 

— Mislio sam reći da ste vi, prinče, točno pogodili i to 
odmah od prve. Kad kažemo, »dobiti po prstima«, mislimo 
na kaznu koju vitezovi poštenja i vitezovi čestiti ljudi 
odmah razumiju. 

Vitezovi Poštenja! Vitezovi Čestiti ljudi!? Taj viteški red 
ne poznajem. Jesu li oni srčanis7 vitezovi? 

— Neki su od njih luckasti, a neki razumni. Na 
primjer, Sir _ Dempsey, vitez poštenja, pokazao se 
razumnim vitezom u svome porazu, a to je mnogo teže no 
biti razuman vitez u pobjedi. 

— Ima li tamo još kakvih viteških redova? — upita 
Gobred. 

— Imamo ih na izvoz! 

— Što? — zaviče Gobred. 

— Danas smo mi svi vitezovi — objasni Blake. 

— Svi ste vitezovi! Zar nema tamo robova i 
slobodnjaka? To je nevjerojatno! 

— Mislim da ima i podoficira u mornarici, ali smo svi 
mi ostali vitezovi. Vidite, mnogo se toga promijenilo od 
Richardovih vremena. Ljudi su zbacili stari poredak. 
Izvrgli su ruglu vitezove i zaželjeli da se riješe viteštva, ali 
čim su se toga oslobodili, odmah su poželjeli da i oni 
postanu vitezovi. Sada Imamo nove viteške redove: viteze 
templare, viteze mudrosti, viteze istraživače, viteze rada i 
još mnoge druge kojih se sada ne mogu sjetiti. 

Živio, živio! — Tako je ovo društvo nazdravljalo Richardu 
Lavljeg Srca sedam stotina dvadeset i osam godina poslije 
njegove smrti. 


— Taj mi se svijet čini finim i plemenitim — poviče 
Gobred, — ako ima toliko plemenitih sira vitezova, 
sigurno se često bore jedan protiv drugoga. Nisam li u 
pravu? 

— Jeste, neki se i boksaju — prizna Blake. 


zapušteni grob 


Stimbol nije mogao ništa razaznati u mračnom bejtu. 


Sprijeda je čuo kako neki čovjek teško diše kao da nešto 
ružno sanja. Tobožnji ubojica zaustavi se da se smiri. 
Tada počne puzati naprijed inč po inc. 

Uskoro, jednom od ispruženih ruku dotakne 
ispruženu ljudsku priliku koja je spavala. Oprezno 
pipajući, Stimbol utvrdi položaj svoje žrtve. U drugoj je 
ruci držao pripravan nož. Od straha da ne probudi 
čovjeka-majmuna jedva se usudio disati. U sebi se molio 
da bi Tarzan čvrsto spavao i da ga prvi njegov udarac 
pogodi točno u njegovo divlje srce. 

Bio je spreman! Utvrdio je mjesto kamo mora udariti! 
Podignu nož i zabode ga. Njegova je žrtva na mahove za- 
drhtala. Mahnito je probadao nožem mekano meso. 
Stimbol je osjećao toplu krv kako brizga na njegove ruke i 
zglobove. 

Napokon se iskrao iz bejta, zadovoljan što je izvršio 
svoj zadatak. Tresao se cijelim tijelom tako da se jedva 
držao na nogama, od užasa i odvratnosti što je počinio to 
gadno ubojstvo. 

Izbezumljena pogleda i divljeg izgleda Stimbol se uputi 
posrćući u šator Ibn Jadova bejta i tamo klone. Šeik izađe 
iz odjela za žene, pogleda dršćucću priliku koja se nazirala 
u svjetlu lampiona. 

— Što radiš ovdje, bijelče? — upita. 

— Učinio sam, Ibn Jade! — promuca Stimbol. 

— Što si učinio? — poviče šeik. 

— Ubio sam Tarzana, kralja-majmuna. 


— Jaoj, jaoj! — zakuka Ibn Jad. — Tollože, gdje si? 
Hirfa! Ateja! Dođite! Jeste li čule što bijelac kaže? 

Hirfa i Ateja nasrnuše u šator. 

— Jeste li ga čule? — ponovi Ibn Jad. — Ubio je 
dobrog prijatelja, velikog šeika džungle. Motlože! Fahde! 
Požurite! Sve je više podizao glas, a na kraju je vikao tako 
glasno da su Arapi nagrnuli sa svih strana prema 
njegovu bejtu. 

Stimbol se skamenio i zbog svog nedjela i zato što nije 
očekivao da će se Ibn Jad tako ponašati. Zgurio se usred 
šatora. 

— Uhvati ga! — poviče šeik prvom čovjeku koji je 
stigao, ubio je Tarzana, kralja-majmuna, našeg velikog 
prijatelja koji nam je obećao da će nas štititi i izvesti iz 
ove opasne zemlje. Odsada će svi biti naši neprijatelji. 
Tarzanovi će nas i prijatelji napasti i pobiti. Neka mi Alah 
posvjedoči da nisam krvi za to djelo. Neka njegov gnjev i 
gnjev Tarzanovih prijatelja padnu na ovoga krivca. 

Sada su se svi ljudi okupili ispred šeikova bejta. Oni 
koji bili iznenađeni zbog šeikove iznenadne privrženosti 
Tarzanu nisu to pokazivali. 

Odvedite ga! — zapovjedi Ibn Jad. — Sastat ćemo se i 
odlučiti što da uradimo. 

Odvuku prestrašenog Stimbola u Fahdov bejt, sputaju 
mu ruke i noge i ostave Fahda da ga čuva. Kad svi odoše, 
beduin se sagne Stimbolu i prošapće mu u uho: 

— Zar si zaista ubio šeika džungle? 

— Ibn Jad me primorao da to uradim, a sada se 
okrenuo protiv mene. — procvili Stimbol. 

— A sutra će te dati ubiti, kako bi mogao ispričati 
Tarzanovim prijateljima da je kaznio njegova ubojicu. 

— Spasi me, Fahde! — prosjačio je Stimbol — spasi 
me, a ja ću ti dati dvadeset milijuna franaka, kunem ti 
se! Čim budem na sigurnom mjestu u najbližoj evropskoj 
koloniji, nabavit ću za te novac. Razmisli o tome, Fahde, 
dvadeset milijuna franaka. 

— Razmišljam o tome, bijelče — odgovori beduin — i 
siguran sam da lažeš. Toliko novaca nema na svijetu! 

— Zaklinjem se da imam deset puta toliko. Ako sam ti 


lagao, možeš me ubiti. Spasi me! Spasi me! 

— Dvadeset milijuna franaka! — promrsi Fahd. — 
Možda i ne lažeš. Slušaj, bijelče. Ne znam hoću li te moći 
spasiti, ali ću pokušati. No uspijem li, a ti zaboravis na 
dvadeset milijuna franaka, ubit ću te. Naći ću te makar 
na kraju svijeta, razumijes? 

Ibn Jad pozove dva roba, koji nisu znali šta se 
dogodilo, zapovjedi im da odu do bivšeg Zevdova bejta, da 
odnesu Tarzanovo tijelo na kraj menzila i zakopaju ga. 

Oni odu s lampionima u bejt smrti, zamotaju mrtva 
čovjeka u stari burnous kojim već bijaše pokriven, iznesu 
ga kroz logor i iskopaju plitki grob. Tarzan, kralj- 
majmuna ležao je mrtav ispod divovskih stabala u zemlji 
koju je ljubio. 

Robovi grubo otkotrljaše mrtvaca u rupu koju su 
iskopali, navališe lopatama zemlju na nj i onda napuste 
njegov grob ne označivši ga. 

Rano izjutra Ibn Jad sazove plemenske starješine, a 
kad se svi sakupiše, zapaze da nema Tolloga. Posvuda su 
ga tražili ali uzalud. 

— Možda je otišao u lov — primijeti Fahd. 

Ibn Jad im objasni da će moći izbjeći bijes Tarzanovih 
prijatelja ako izraze svoje negodovanje zbog ubojstva 
čovjeka-majmuna. To će najbolje uspjeti ako kazne 
ubojicu. 

Nije ih bilo teško nagovoriti da ubiju kršćanina. Samo 
ga je jedan branio. Bijaše to Fahd. 

— Iz dva razloga ne bismo smjeli oduzeti život ovome 
bijelcu — reče. 

— Alaha ti, a zašto ne bi pravovjerni smio oduzeti život 
bijelcu — poviče neki starac. 

— Slušajte — savjetovaše ih Fahd — što sam smislio. 
Siguran sam da ćete se složiti sa mnom. 

— Govori, Fahde — reće Ibn Jad. 

Ovaj je bijelac moćan i bogat u svojoj zemlji. Kad bis- 
mo mu poštedjeli život, on bi nam dao veliku otkupninu. 
Mrtav ne vrijedi ništa. Možda Tarzanovi prijatelji i neće 
doznati za njegovu smrt prije no što napustimo ovu 
prokletu zemlju, pa zašto da onda ubijemo Stimbola. 


Billah, ako ga sada ubijemo, neće nam vjerovati da je on 
ubio Tarzana, i da smo ga kaznili smrću. 

— Budemo li ga čuvali živog sve dok ne sretnemo 
Tarzanove prijatelje, i ovi nas napadnu, možemo reći da 
smo ga držali zarobljena kako bi mu se Tarzanovi ljudi 
mogli osvetiti, a to će im bolje odgovarati. 

— Iz tvojih riječi izbija mudrost — prizna Ibn Jad — 
ali pretpostavimo da bi bijelac mogao slagati i ispričati 
kako smo mi ubili Tarzana? Zar neće povjerovati prije 
njemu nego nama? 

— To možemo lako spriječiti — izusti starac koji je već 
govorio. — Iščupat ćemo mu jezik, pa neće moći krivo 
svjedočiti protiv nas. 

— Billah, ne! — poviče Fahd. — Što bolje postupamo 
s njim, to će nas bolje platiti. 

— Možemo s tim pričekati do posljednjeg časa — reče 
Ibn Jad, — a kad budemo sigurni da gubimo, i njega, i 
našu nagradu tud mu možemo iščupati jezik. 

Tako sudbina Wilbura Stimbola bijaše prepuštena 
volji bogova, a Ibn Jad - privremeno oslobođen Tarzana — 
usredotoči svu svoju pažnju na to kako će ući u dolinu. 
Uz jaku pratnju ode sam da razgovara s poglavicom 
Galla-plemena. 

Kud se približio selu Batande, prošao je poljem na 
kome se okupilo na tisuće Galla-ratnika. Sada je bio 
svjestan onoga što je prije samo naslućivao, tj. da je u 
vrlo opasnom položaju i da ljubazna lica mora pristati na 
sve uvjete starog poglavice. 

Batando ga je dočekao prijazno, ali veličanstveno 
poput monarha. Uvjerio ga je da će ih sutradan odvesti 
do ulaza ako oslobodi sve zarobljene Galla-robove. 

—Tada ćemo ostati bez nosača i slugu, a to će oslabiti 
moju sposobnost za borbu. — potuži se Ibn Jad. 

Batando slegne crnim ramenima. 

—Dopusti da ostanu s nama dok se ne vratimo iz 
doline. — preklinjaše šeik. 

— Nijedan čovjek Galla-plemena ne smije vas pratiti u 
dolinu. — reće odlučno Batando. 

Sutradan rano ujutro sklopiše Ibn Jadov šator, a to bi 


znak za pokret. Opkoljeni Galla-ratnicima oni krenuše 
prema krsševitim planinama gdje je ležao ulaz u dolinu 
Ibn Jadovih snova. 

Fejjuan s ostalim robovima plemena Galla koje su 
Arapi doveli iz svoje zemlje el-Guada pošli su sa svojim 
ljudima, sretni što su oslobođeni. Stimbol se prestrašen i 
bez prijatelja vukao pod nadzorom dvaju mladih beduina. 
Neprestano se iznova i s užasom prisjećao ubijenog 
čovjeka kojeg su ostavili iza sebe u napuštenom grobu. 

Arapi su sa svojom pratnjom uporno napredovali 
vijugavim putem koji se penjao, putem koji bi se sad 
pričinjao kao neka zapuštena staza, a sad se opet gubio. 
Penjali su se sve više i više u krševitu planinu koja je sa 
sjevera oivičila Dolinu groba. Potkraj drugog dana 
udariše logor kraj planinskog potoka, a Batando priđe 
Ibn Jadu i pokaže mu ulaz u krševitu uvalu koja se 
granala od glavnog kanjona i ležala tačno nasuprot 
logoru. 

— Eno staze koja vodi u dolinu. — reče. — Ovdje ćemo 
vas ostaviti i vrati se u naša sela. Sutra odlazimo. 

Iduće jutro, tek što je svanulo, Ibn Jad otkrije da su 
svi Galle noću otišli, no on nije znao da su zato tako brzo 
nestali jer ih užasava sama pomisao na misteriozne 
stanovnike čudesne doline iz koje se nikada nijedan Galla 
nije vratio. 

Istog dana Ibn Jad učvrstio je logor gdje je namjeravao 
ostaviti žene i djecu sve dok se ratnici ne vrate sa 
pustolovina u dolini, odnosno dok ne otkriju da mogu sa 
sobom povesti i svoje žene. Ostaviše nekoliko staraca i 
dječaka za odbranu logora, a s borcima krenu prema 
krševitoj uvali koja je ležala nasuprot logoru. Za tren 
izgube se iz vida onih koji su ostali u logoru. 


veliki turnir 


Kraj Bohun s mnoštvom vitezova, vazala i slugu stigao 


je na konjima prije dva dana iz svog dvorca i uputio se 
preko doline u polje ispred grada Nimmra, jer je veliki 
turnir imao početi prve nedjelje posta. 

Sa tisuće kopalja lepršali su veseli stjegovi a s bogato 
ukrašenih konjskih pokrivača šarenile su se boje. 
Ponosno su jahali vitezovi Grada Groba. Na leđima im 
bijahu naslikani crveni križevi, znak da je njihovo 
hodočašće u Svetu zemlju završeno i da se vraćaju u 
Englesku. 

Njihove šljemove pokrivala je goveđa koža, za razliku 
od vitezova Nimmra, a razlikovali su se i po heraldičkim 
znakovima na štitovima i po bojama. Ali upravo zbog tih 
srednjovjekovnih znakova i zbog crvenih križeva bili su 
na izvjestan način nalik dobrim i vjernim Gobredovim 
vitezovima. 

Snažni tovarni konji, gotovo podjednako bogato 
ukrašeni kao i jahaći konji vitezova, nosili su velike 
šatore u kojima će se za vrijeme turnira smjestiti vitezovi, 
njihove stvari za ličnu upotrebu, rezervno oružje i hrana 
za tri dana. Po običaju, starom već sedam stoljeća, 
zabranjeno je vitezovima Nimmra i vitezovima Grada 
Groba da zajedno lome kruh. 

Veliki turnir bijaše samo primirje kada su neprijatelji 
uzajamno pokazivali svoje ratničke vještine pridržavajući 
se posebnih pravila. Turnir se pretvorio u svećane igre i 
prikazivanje ratničkih vještina kojima su mogle 
prisustvovati obje zaraćene stranke mirno i nekažnjivo. 
Nije se dopuštalo prijateljsko druženje pripadnika obiju 
strana. Bilo je to isključeno i zato što su ovaj događaj 


smatrali veoma ozbiljnim: na obje su strane pogibali 
vitezovi, a postojala je i velika nagrada za koju su se obje 
strane natjecale. 

Upravo ta nagrada, kao i mnoštvo drugih razloga, 
izazvali su jaz koji je između Frontersa i Backersa 
postojao već sedam i po stoljeća. Pobjednik bi dobivao pet 
mladih djevojaka i poveo ih sa sobom u svoj grad, a 
njihovi ih roditelji i rođaci nisu nikada više vidjeli. 

Tugu rastanka ublažila je spoznaja da će se s njima 
postupati časno i viteški, ali je ipak ostala gorčina i žaoka 
poraza. 

Nakon turnira pobrinuo se za djevojke sam Gobred ili 
Bohun, prema tome jesu li pobijedili Frontersi ili 
Backersi, a kad je određeno vrijeme isteklo, one su 
postale časne žene viteza pobjednika. 

Porijeklo običaja, sada starog punih sedam stoljeća, 
bijaše sigurno u mudroj želji nekog davnog Gobreda ili 
Bohuna da pomoću redovite infiltracije svježe krvi održi 
lozu obiju strana jakom i vitalnom, a možda i stoga da se 
stanovnici obaju gradova ne bi suviše odvojili u ponaša- 
nju, običajima i govoru. 

Mnoge su se sretne žene Nimmra rodile u Gradu 
Groba, a rijetko su same djevojke dugo čeznule za rodnim 
gradom. To što je bila izabrana, smatralo se posebnom 
čašću, a bilo je često i takvih koje su se dobrovoljno 
javile, pa se potreban broj nije morao upotpuniti žrtvama. 

Pet djevojaka, ovogodišnja nagrada za pobjednike, 
jahalo je na bijelim konjima za žene, a čuvali su ih 
počasni stražari u srebrnim oklopima. Djevojke, izabrane 
zbog svoje ljepote da tako proslave rodni grad, bijahu 
odjevene raskošno, a na njima blistalo je zlato, srebro i 
drago kamenje. 

Na ravnici ispred grada Nimmra već se nekoliko dana 
pripremalo za turnir. Borilište se cistilo i drljalo velikim 
drvenim valjkom, čistile su se temeljito i starinske 
kamene tribine odakle su gledaoci pratili turnir, podizao 
se okvir za nadstrešnicu koja će zasjenjivati mjesta 
izabrana za plemiće i zaticali se kolci duž vanjskog ruba 
borilišta za tisuću stjegova. Svi ti poslovi i još stotinu 


drugih zaposlili su mnoge obrtnike; unutar gradskih 
zidova i u dvorcu koji ih je nadvisivao, odzvanjala je lupa 
čekića majstora za oklope i kovača koji su dugo u noć 
kovali željezne cipele, oklope i vrške za koplja. 

Blakeu su obećali da će i on sudjelovati u velikom 
turniru, pa ga je isćekivao s onom istom žudnjom 
kakvom se u đačkim danima spremao za nogometnu 
utakmicu. Odredili su ga da se bori u dvije borbe 
maćevima; u jednoj će se pet vitezova Nimmra boriti s pet 
vitezova Grada Groba, a u drugoj on sam protiv jednog 
viteza. S kopljem se imao natjecati samo u jednoj borbi i 
to u velikom finalu kad će se stotinu Frontersa boriti 
protiv stotinu Backersa. Prije borbe s Maludom smatrali 
su ga beskrajno slabim u borbi s mačem i štitom, ali sada 
se princ Gobred nadao da će Blake u toj borbi steći 
mnoge bodove dok su ga u borbi s kopljem smatrali 
osrednjim. 

Kralj Bohun ulogorio se sa svojim ljudima u malom 
hrastovu gaju, oko jednu milju udaljenom od borilišta, jer 
im pravila velikog turnira nisu dopuštala da mu se 
približe prije ugovorena sata prvog dana natjecanja. 

U pripremama za veliki turnir Blake se poveo za 
običajem ostalih vitezova što se tiče oružja i ukrašavanja 
konja. Njegov oklop od pletene žice bijaše sasvim crn, 
šljem bijaše od leopardove kože, a na koplju mu se vijorio 
stijeg modre i srebrne boje. Pokrivač na konju bijaše 
također crn s modrim i srebrnim obrubom, a na prsima i 
na pokrivaču za konja crvenio se veliki križ. 

Kad se pojavio prvog dana turnira s Edwardom, koji 
mu je nosio koplje i štit, izgledao je sumorno među 
blistavo ukrašenim vitezovima i krasno odjevenim 
ženama. Svi su se sakupili u velikom dvorištu i čekali 
samo znak da zajašu svoje konje, koje su pridržavali 
konjušari u sjevernom dvorištu izvan gradskih zidina. 

Njegov crni oklop bio je uočljiv te je odmah privukao 
pažnju. Po tome kako su se vitezovi i gospođe Nimmra 
okupili oko njega i raspravljali o njegovoj odjeći, moglo se 
opaziti da je Blake postao popularan. Neki su smatrali da 
mu je odjeća pretamna i depresivna. 


Guinalda je također bila prisutna, ali je ostala sjediti 
na nekoj klupi. Razgovarala je s jednom od djevojaka koje 
su bile izabrane za nagradu ako vitezovi Nimmra budu 
poraženi. Blake se brzo oslobodi onih koji su ga 
okruživali i prijeđe preko dvorišta do mjesta gdje je sjedila 
Guinalda. Kad se približio, princeza podigne svoj pogled, 
klimne lako glavom kao odgovor na naklon i nastavi 
razgovarati s djevojkom. 

Pokazala je jasno svoj prezir. Blake nije bio u 
nedoumici, ali se s time nije htio pomiriti i otići bez 
razjašnjenja. Sigurno se princeza više ne ljuti na nj zato 
što joj je rekao da se više brine o njemu no što želi 
priznati. Morao je postojati nekakav drugi razlog. 

Nije se okrenuo i otišao, premda ga ona i dalje nije 
primjećivala, već je mirno stajao i strpljivo čekao da opet 
na nj svrati pažnju. 

Uskoro primijeti da je postala nervozna, a isto i 
djevojka s kojom je razgovarala. Njihov razgovor prekidao 
se šutnjom. Guinalda je razdražljivo lupkala nogom, a 
lagano rumenilo oblije joj obraze. Djevojka se uzvrpolji, 
poče potezati rub vela koji je bio prebačen preko ramena, 
poravnavati svoju bogatu tuniku i na kraju ustane, 
zamolivši princezu da joj dopusti otići, jer se želi oprostiti 
s majkom. 

Guinalda se s njom oprosti, a kako je ostala nasamu s 

Blakeom, više ga nije mogla ignorirati, a nije to ni 
željela, već se okosi bijesno na njega. 

— Bila sam u pravu! — izgovori oštro — ti si prostak 
koji sebi mnogo toga dopušta. Zašto stojiš ovdje i buljiš u 
mene kad sam ti jasno pokazala da ne želim da mi 
dosađujesš. Nosi se! 

— Zato... — Blake je oklijevao — zato sto vas ljubim. 

— Momće! — uzvikne Guinalda poskočivši na noge. — 
Kako se samo usuđujes! 

—Nema toga što se ne bih usudio za vas, moja 
princezo, — odgovori Blake — zato što vas ljubim. 

Guinalda ga za tren pogleda bez riječi, zatim se njena 
kratka gornja usna iskrivi u prezirnom osmijehu. 

—Lažeš! — reče. — Čula sam što si o meni pričao! — 


Ne čekajući odgovora, okrene mu leđa i ode. 

Blake se požuri za njom. — Što sam to rekao o vama? 
— upita. — Rekao sam samo ono što bih mogao ponoviti 
pred cijelim Nimmrom. Nisam se usudio reći da vas 
ljubim ni svome najboljem prijatelju Sir Richardu. Nitko 
to nije čuo osim vas. 

— Ja sam čula drugo — reče oholo Guinalda — ali mi 
nije stalo da o tome dalje raspravljam. 

— Ali... — započe Blake, no u tom trenutku zatrubi 
truba sa sjevernih vrata vanjskog dvorista. Bio je to znak 
da vitezovi uzjašu. Guinaldin paž dotrči i pozove je da se 
priključi ocu. Pojavi se Sir Richard i uhvati Blakea za 
ruku. 

— Dođi, Jamese! — poviče. — Već smo trebali uzjahati 
jer danas nastupamo u prvim redovima. — I tako su 
Blakea odvukli od princeze prije no što mu je mogla 
objasniti svoje neshvatljivo vladanje. 

Sjeverno vanjsko dvorište šarenilo se od boja. Sve je 
bilo u pokretu. Gurali su se vitezovi i gospođe, paževi, 
konjušari, vojnici i konji. Bilo je premalo mjesta za sve pa 
se rijeka ljudstva slijevala u istočno i južno dvorište i čak 
na cestu koja je vodila u dolinu. 

Oko pola sata vladao je kaos oko dvorca princa 
Nimmra, dok nisu konačno znojni meštri ceremonijala i 
glasnici vičući doveli povorku u red i svi se polako uputili 
niz planinsku vijugavu cestu prema borilištu. 

Ispred povorke jahali su meštri ceremonijala i glasnici, 
a iza njih gomila trubača, poslije ovih dolazio je princ 
Gobred, a slijedili su ga brojni vitezovi sa svojim 
stjegovima u boji koji su lepršali na vjetru. Ispred 
gospođa jahali su vitezovi a i iza njih. Na kraju marširali 
su vojnici u četama, neki naoružani lukom i strijelama, 
neki kratkim kopljima, a neki opet bojnim sjekirama 
ogromnih razmjera. 

Otprilike stotinu vitezova i vojnika ostali su da čuvaju 
dvorac i ulaz u Dolinu Groba, ali njih će zamijeniti na 
straži drugi i treći dan borbe kako bi mogli prisustvovati 
turniru. 

Kad su vitezovi Nimmra zavili prema borilištu, 


pokrenusše se i vitezovi Grada Groba iz svog logora među 
hrastovima, meštri ceremonijala obiju strana uskladili su 
dolazak tako da su jedni i drugi istovremeno ušli na 
poprište borbe. 

Gospođe Nimmra napuste povorku i smjeste se na 
tribini. Pet djevojaka Nimmra i pet iz Grada Groba 
otpratiše do poddija na kraju borilišta. Zatim se vitezovi 
svrstaju u zbijene redove, vitezovi Nimmra na južnu 
stranu, a vitezovi Grada Groba na svernu. 

Gobred i Bohun dojahašu u sredinu. Bohun 
odmjerenim i svečanim glasom izreće starinski poziv na 
borbu, kao sto je propisivao običaj i zakon velikog 
turnira, i preda Gobredu izazov, a Gobredovo prihvaćanje 
značilo je poziv na borbu i službeno otvaranje turnira. 

Gobred i Bohun okrenuše se nasuprot svojim 
vitezovima, i oni koji nisu sudjelovali u borbi tog dana, 
odjahaše iz borilišta, predadoše svoje bojne konje 
konjušarima i potražiše mjesto na tribini. Svi, koji su 
imali sudjelovati u borbi, projahaše još jedanput oko 
borilišta, da se pokažu gledaocima i protivnicima te da 
razgledaju nagrade koje su priređene pobjednicima. 

Uz djevojke bilo je mnogo manjih nagrada: ukrasi od 
dragulja, oklopna odijela, koplja, mačevi, štitovi, izvrsni 
konji i mnoge druge stvari što su ih vitezovi cijenili ili koje 
su se sviđale gospođama. 

Prvo su promarširali vitezovi Grada Groba s Bohunom 
na čelu i bilo je očigledno da su kraljeve oči, dok je jahao 
mimo, često počivale na ženama s tribine. Bohun bijaše 
mlad čovjek (upravo se popeo na prijestolje poslije 
nedavne očeve smrti) i arogantan tiranin, za koga su svi u 
Nimmru znali da je godinama bio na čelu stranke koja je 
željela rat s gradom Nimmrom kako bi ga pokorila i 
proširila vlast Bohuna cijelom dolinom. 

Na konju, koji se propinjao uz lepršanje stijega, 
Bohun je, praćen mnogim vitezovima, jahao duž tribina 
koje su bile rezervirane za stanovnike Nimmra, a kad se 
približio središnjoj loži u kojoj su sjedili princ Gobred s 
princezom Brvnildom i princezom Guinaldom, ugleda 
Gobredovu kćer. 


Bohun se, obuzdavši svoga konja, zapilji u Guinaldino 
lice. Gobred se zacrveni od bijesa i pridigne upola sa 
sjedala, ali u tom trenu Bohun se duboko pokloni preko 
grebena konja i nastavi put praćen svojim vitezovima. 

Tog su dana pobijedili vitezovi Grada Groba s dvjesta 
dvadeset i sedam bodova, dok su vitezovi Nimmra postigli 
samo sto i šest bodova. 

I drugog dana turnir je otvoren ulaskom učesnika koje 
je, po običaju, najavio glasnik. Na sveopće iznenađenje, 
Bohun je opet predvodio svoje vitezove i pokraj tribine se 
opet zaustavio i gledao u princezu. 

Tog dana vitezovi Nimmra bili su nesto bolji i od svojih 
su protivnika zaostali samo za sedam bodova pa je sada 
rezultat u oba dana bio dvjesta šezdeset i devet bodova 
prema trista devedeset i sedam u korist vitezova Grada 
Groba. 

Trećeg dana turnir je započeo hvalisanjem vitezova sa 
sjevera, jer su oni vodili sa stotinu dvadeset i osam 
bodova. Vitezove Nimmra poticala je na borbu odluka da 
bi morali postići dvjesta trideset i dva boda od preostalih 
trista trideset i četiri. 

I opet, protivno starom običaju, Bohun je vodio svoje 
učesnike na turnir, a u svečanom je mimohodu ponovno 
zauzdavao konja ispred Gobredove lože. Oči su mu 
počivale na prekrasnom Guinaldinu licu, a zatim se 
obratio njezinu ocu. 

— Prinče Gobrede od Nimmra — prozbori svojim oho- 
lim i arogantnim glasom — kao što i sam dobro znaš, 
moji vrijedni vitezovi bolji su od tvojih. Postigli su više 
bodova, pa je veliki turnir, tako reći, već nas. Zato bih ti 
nešto predložio. 

— Govori, Bohune! Pobjeda na velikom turniru još 
nije vaša, ali ako imaš neki prijedlog koji bi časni princ 
mogao prihvatiti, budi siguran da će biti prihvaćen. 

— Tvojih pet djevojaka vrijedi isto koliko i naše — reče 
Bohun — ali pokloni mi kćer da bude kraljica Grada 
Groba i ja ću ti pokloniti turnir. 

Gobred problijedi od bijesa, no kad je progovorio, glas 
mu je bio tih jer je svladao svoje osjećaje kao što i pristoji 


čovjeku prinčeva roda. 

— Sir Bohune — reče, odbijajući da neprijatelju dade 
naslov kralja — tvoje su rijeći uvredljive u ušima časnih 
ljudi jer navode da je Gobredova kći na prodaju i da se 
čast viteštva Nimmra može trampiti. Nosi se na svoju 
stranu polja jer ću inače poslati robove da te onamo 
protjeraju kolcima. 

— Dakle, to je tvoj odgovor, eh!? — poviče Bohun. — 
Tada znaj, uzet ću pet djevojaka prema pravu velikog 
turnira, a tvoju ću kćer oteti oružjem! — S tom prijetnjom 
podbode vranca i odjasše. 

Riječi Bohunove raširiše se brzo, poput divljeg 
plamena, kroz udove vitezova Nimmra, pa su se svi koji 
su se trebal boriti tog posljednjeg dana naprezali iz petnih 
žila da obrane čast Nimmra i zaštite princezu Guinaldu. 

Premoćno vodstvo vitezova Grada Groba za prvih dva 
dana potaklo ih je još više pa su dali sve od sebe da budu 
što bolji. Njihov vođa ih nije trebao poticati na borbu. 
Mladost i viteštvo Nimmra čulo je izazov pa se spremalo 
da odgovori na borilištu. 

Najvažniji događaj dana bijaše Blakeova borba s 
mačem i štitom protiv jednog viteza Grada Groba. Čim se 
polje ispraznilo, na glas trube ujaše Blake. Jahao je duž 
južne tribine, dok je protivnik jahao uz sjevernu. Blake se 
zaustavi ispred Gobredove lože, a protivnik ispred 
Bohunove. Prvi podigne držak svog mača do usana u čast 
princa, ah su mu oči počivale na Guinaldi. 

— Bori se danas poput pravog viteza za čast i slavu Ni- 
mmra — oslovi ga Gobred — neka sreća prati tebe i tvoj 
mać, omiljeli Sir Jamese! 

— Zavjetujem svoj mač i život i čast i slavu Nimmra! — 
trebalo je da bude Blakeov odgovor prema običaju velikog 
turnira. 

— Zavjetujem svoj mač i život i čast i slavu Nimmra i 
za obranu svoje princeze. — To reče, a na licu se 
Gobredovu ćitalo da je time bio zadovoljan, dok se na 
Guinaldinu licu smekšao oholi prezir. 

Polako se pridiže, strgne vrpcu sa svoje haljine i stupi 
naprijed: — Primi ovo kao znak pažnje od tvoje gospođe, 


viteže — reče — nosi to časno i pobijedi u borbi. 

Blake dojaše sasvim blizu ograde i nisko se sagne a 
Guinalda mu je pribola vrpcu na rame. Lice joj bijaše 
blizu njegova, osjetio joj je opojni miris kose i topli dah na 
obrazu. 

—Ljubim vas — prošapće tako tiho da to osim njenog 
nijedno drugo uho nije moglo čuti. 

—Ti si prostak — odgovori ona isto tako tiho. — 
Ohrabrujem te ovim znakom pažnje samo zbog pet 
djevojaka. 

Blake je pogleda ravno u oči. — Ljubim vas Guinalda 
— reće —i... vi ljubite mene. 

Prije no što je dospjela odgovoriti, on se okrene, trube 
zatrubiše, i on odgalopira laganim kasom na kraj polja 
gdje su stajali šatori vitezova od Nimmra. 

Našao se tu Edward, vrlo uzbuđen, zatim Sir Richard i 
Michel s meštrom borbe, glasnicima, trubačima i 
vojnicima; ovo ga je ratničko društvo ohrabrivalo i 
savjetovalo. 

Blake odbaci štit, sad ga više nitko nije zbog toga 
prekoravao. Umjesto toga svi su se ponosno i značajno 
smješkali. Zar ga nisu vidjeli kako je pobijedio Sir Maluda 
samo na konju s mačem. 

Opet zatrubiše trube. Blake se okrene i podbode 
konja. Odjaše do sredine polja. S druge mu je strane 
jahao u susret jedan vitez Grada Groba. 

Sir James! Sir James! — povikaše gledaoci na južnoj 
strani, a sjeverna im odgovori imenom svog borca. 

— Tko je taj crni vitez? — zapitkivahu ljudi na 
sjevernoj strani. 

— Nema štita! — poviče netko. — On je lud! — Sir 
Guy će ga raskoliti kod prvog susreta! — Sir Guy! Sir 
Guy! 


saraceni 


Drugog dana velikog turnira koji se održavao na ravnici 


ispod grada Nimmra u Dolini groba grupa crnomanjastih 
muškaraca, pokrivenih prljavim beduinskim plaštevima s 
dugim fitiljačama stiže na vrh brda sa sjeverne strane 
doline i ugleda Grad Groba i dvorac kralja Bohna. 

Uspeli su se stazom kojom su nekoć prolazili ljudi, ali 
se ona već dugo vremena nije upotrebljavala, ili su se 
njome služili rijetko pa se jedva nazirala u šikari i grmlju. 
S vrha staze je opet silazila u dolinu i tu je bila jasnija, a 
vodila je do neke tvrđave. Iza nje Ibn Jad ugleda 
grudobran sa zupčastim otvorima Bohunova dvorca. 

Ispred njega primjeti vanjsku utvrdu koja je branila 
pristup dvorcu i gradu — i utvrda i dvorac bijahu 
smješteni isto tako kao i oni na južnoj strani doline, gdje 
je princ Gobred branio pristup u grad Nimmr i dolinu od 
Saracena kojih su napad danomice očekivali. 

Krišom su se Ibn Jad i beduini došuljali niz brijeg do 
vanjske utvrde gde je bio na straži jedan stari vitez s 
nekoliko vojnika. Nisu pažljivo stražarili. Skrivajući se u 
planinsko žbunje, Arapi ugledaše dva neobično obučena 
crnca kako love ispred velike kapije. Bijahu naoružani 
lukom i strijicama, a lovili su kuniće. Već godine i godine 
nisu vidjeli nijednog stranca da silazi tom prastarom 
stazom, i već toliko godina lovili su između kapije i vrha 
brda, dalje nisu smjeli. Nisu to ni naročito željeli, jer, 
premda su bili potomci plemena Galla, koje živi iza vrha 
planine, smatrali su se Englezima te da ih tamo čeka 
čopor Saracena koji će ih uništiti ako se usude otići 
predaleko. 

Danas su lovili, kao što su to često činili kad bi 


slučajno bili na straži na vanjskom bedemu. Tiho su se 
kretali naprijed, oprezno čekali da se pojave kunići. Nisu 
vidjeli tamnopute ljude u sšipražju. 

Ibn Jad uoči da je velika kapija otvorena, a da se 
zatvara vratima koja su se okomito dizala i spuštala. 
Sada su bila podignuta. Stari vitez i vojnici iskoristili su 
trenutak kad je disciplina popustila. Kralja Bohuna nije 
bilo i nitko im nije to mogao prebaciti. 

Ibn Jad dade najbližima znak da ga slijede i polako se 
prišulja kapiji. 

A što su u međuvremenu radili stari vitez i ostali 
stražari? Prvi je doručkovao nešto okasno, u jednoj kuli 
utvrde, a posljednji, iskoristivši slabu disciplinu, ispružili 
su se ispod drveća u vanjskom dvorištu i drijemali. 

Ibn Jad uđe nekoliko jardi u kapiju i pričeka ostale da 
mu se priključe. Kad se svi sakupiše, on im nešto 
prošapće, a tada tiho svojim mekim sandalama otapka do 
vrata s fitiljačom, sprmnom u ruci. Slijedili su ga njegovi 
drugovi. Bijahu već svi u vanjskom dvorištu kad vojnici 
primjetiše da je tu neprijatelj iz Palestine. 

Vojnici skoče u odbranu vrata s lukom i bojnim 
sjekirama. Na njegove povike »Saraceni! Saraceni!« stari 
vitez i lovci potrčaše prema dvorištu. 

Dalje, u dvorcu kralja Bohuna vojnici i vazali što su se 
našli kod vrata, a koje je kralj Bohun ostavio kad je 
otišao na turnir, čuli su čudnu buku s vanjskog dvorišta. 
Do njih je doprla vika ljudi i čudan, oštar prasak poput 
grmljavine, ali se ipak od nje razlikovao. Takve glasove 
nikada nisu čuli, a nisu ih čuli ni njihovi preci. Skupili su 
se na vanjskim vratima dvorca i savjetovali se s 
vitezovima što bi bilo najbolje da urade. 

Kao hrabrim vitezovima, samo im se jedno rješenje 
činilo ispravnim. Ako je napadnut vanjski bedem, moraju 
pohitati u pomoć. Upravitelj dvorca pozove sve vitezove, 
osim četvorice, i sve vojnike koji su mu bili na 
raspolaganju, pa uzjašu konje i požure se prema 
vanjskom bedemu. 

Na po puta primijetio ih je Ibn Jad sa svojim ljudima. 
Svladavši bijedno naoružane vojnike na kapiji, oni su se 


približavali cestom u susret dvorcu. Kad je primijetio to 
pojačanje, Ibn Jad se hitro sakrije sa svojima u grmlje 
koje je okružilo cestu. I tako je upravitelj dvorca projahao 
kraj njih a da ih nije zapazio. Čim su prošli, Ibn Jad i 
njegovi izađu iz grmlja i proslijede niz vijugavu planinsku 
cestu prema dvorcu kralja Bohuna. 

Ljudi na vratima dvorca bijahu oprezni. Pomična vrata 
bijahu podignuta, kao sto ih je upravitelj dvorca poučio, 
kako bi u slučaju nužde oni koji su izjahali, mogli brzo 
naći sklonište u gradu i ujahati bez zapreke u dvorište, 
ako bi im neprijatelj bio za petama. Prema planu trebalo 
je odmah iza njih spustiti vrata i spriječiti ulazak 
Saracena u grad, jer da su neprijatelji bili Saraceni, u to 
nisu sumnjali. Zar im nisu preci čekali već sedam i po 
stoljeća na ovaj napad? Bili su radoznali jesu li taj čas, 
napokon, dočekali. 

Dok su o tome vijećali, Ibn Jad ih je promatrao 
sakriven iza busena trave udaljenom nekoliko jardi. 

Opaki beduin znao je svrhu tih vrata i smišljao kako 
da uđe prije no što mu se ona spuste pred nosom. 
Napokon se dosjeti i osmjehne. Dade rukom znak trojici 
da mu se približe i prošapće im što je smislio. 

Tamo bijahu četvorica pripravna da spuste vrata u 
pravi čas i svu su četvoricu jasno vidjeli. Oprezno, 
pažljivo i bešumno četvorica Arapa podignu svoje fitiljače 
i pažljivo naciljaju. 

— Pucaj! — prošapće Ibn Jad i četiri fitiljače prospu 
plamen, crn prah i kisu olova. 

Četiri vojnika padoše na kameni pod, a Ibn Jad i 
njegovi drugovi nasrnuše u dvorište kralja Bohuna. Pred 
njima iza vanjskog dvorišta bijahu druga vrata i široki 
jarak s vodom, ali je most bio spušten, vrata podignuta, a 
kapija bez straže. 

Upravitelj dvorca sa svojim pratiocima nesmetano je 
odjahao do dvorišta na vanjskom bedemu i tu nađe sve 
branioce ogrezle u krvi, pa ćak i malog štitonošu starog 
viteza koji je trebao sačuvati vrata a nije uspio. 

Jedan vojnik još uvijek je živio i na samrti otkrio 
strašnu istinu. Na kraju došli su Saraceni. 


— Gdje su? — upita upravitelj dvorca. 

— Zar ih nisi vidio, Sire? — upita čovjek koji je 
izdisao. Otišli su cestom nizbrdo prema dvorcu. 

— Nemoguće! — poviče upravitelj. — Tom smo se 
istom cestom mi popeli, a nismo vidjeli nijednoga. 

— Otišli su dolje prema dvorcu — posljednjom 
snagom šaptao je čovjek. 

Uravitelj namršti čelo. — Da li ih je bilo mnogo 

— Bilo ih je nekoliko — odgovori vojnik. — To je 
sultanova prethodnica. 

Tada im dopre do ušiju plotun koji je oborio četiri 
čuvara na vratima dvorca. 

— Grom i pakao! — poviče. 

— Sakrili su se u grmlju dok smo prolazili — poviče 


jedan vitez kraj upravitelja, — oni su tamo, mi ovdje, a 
između nas samo jedna cesta. 
— Tamo su kod kapije dvorca četvorica — reče 


upravitelj, a ja sam im naredio da ostave vrata otvorena, 
dok se mi ne vratimo. Ja sam sam predao Grob na milost 
i nemilost Saracenima. Ubij me. Sir Mosley. 

— Ne, čovječe! Trebat ćemo svako koplje, i mač, i luk 
za borbu. Nije sad vrijeme da ti uzmem život kad ga 
možeš dati u odbranu Grada Groba protiv nevjernika! 

— U pravu si, Mosley — poviče upravitelj. — Ostani 
ovdje sa šestoricom i čuvaj ova vrata. Vratit ću se s 
ostalima i boriti se kod dvorca! 

Kad se upravitelj vratio do kapije dvorca, našao je 
vrata spuštena, a tamnoputi, bradati Saracen buljio je u 
njega kroz željezne šipke na vratima. Upravitelj je odmah 
naredio lukonošama da obore Saracena, ali kad su ovi 
napeli lukove zaglušila ih je jaka eksplozija, plamen 
sukne iz neke neobične stvari koju je Saracen oslonio o 
rame i uperio. Jedan lukonoša zavrisne i sunovrati se na 
lice, dok su se ostali okrenuli i pobjegli. 

Oni su bili hrabri, ali suočeni s prirodnom opasnošću, 
pred natprirodnom, jezovitom i tajanstvenom opasnosti 
reagirali su kao i svi ljudi, a ima li što jezovitije od smrti 
koja suklja u plamenu i velikom bukom iz daljine ubija 
njihova druga. 


No Sir Bulland, upravitelj dvorca, bijaše vitez Grada 
Groba. Želio bi i on, možda, da pobjegne kao i obični 
vojnik niska roda, ali tu bijaše nešto što ga je odvratilo od 
bijega, nešto jače nego strah od smrti — čast. 

Sir Bulland nije pobjegao, već je ostao sjediti na svom 
velikom konju i izazvao Saracene da se bore na život i 
smrt. Doviknuo im je da pošalju u borbu svoga najboljeg 
sira viteza, pa će borba odlučiti čija će biti vrata. 

Ali su Arapi već zauzeli vrata, osim toga nisu ga ni 
razumjeli. Uz to su bili bez osjećaja časti što je i Sir 
Bulland znao, a što su i svi ostali znali, osim beduina, a 
da su i razumjeli, bili bi se nasmijali na taj glupi 
prijedlog. 

Znali su dobro dvije stvari: da je on bijelac i nenao- 
ružan. Njegovo veliko koplje i mač nisu smatrali oružjem 
jer ih s njima nije mogao doseći. Zato jedan pažljivo 
nacilja na Sir Bullanda i prosvira tane kroz njegovu 
žičanu košulju i kroz njegovo plemenito i viteško srce. 

Ibn Jad je pretresao dvorac kralja Bohuna i bio je 
siguran da je otkrio legendarni grad Nimmr o kome mu je 
pričao sahar. 

On okupi sve žene, djecu i nekoliko muškaraca koji su 
ostali u dvorcu i čuvali ga. U jednom trenutku odlučio je 
da ih ubije, jer su oni svi samo bijelci, ali je bio tako 
zadovoljan što je pronašao i što će oteti blago grada, da ih 
je ostavio, bar za sada, na životu. 

Na njegovu zapovijed pratioci pretraže dvorac tražeći 
blago. Nije bio razočaran jer je Bohunovo bogatstvo bilo 
veliko, i planinama Doline Groba bijaše zlata, a tu se 
moglo naći i dragog kamenja. Već sedam i po stoljeća 
robovi Groba ispirali su zlato iz riječnoga korita i tu 
prikupljali drago kamenje. Vrijednost tog blaga nije bila 
ista za ljude Grada Groba i za ljude vanjskog svijeta. Prvi 
su cijenili te stvari samo kao ukras, voljeli ih, skupljali, 
trampili, ali ih nisu zaključavali u riznice. A zašto i bi? U 
toj se zemlji nije kralo. Čuvali su svoje žene i svoje konje, 
ali ne svoje zlato i drago kamenje. 

I tako je Ibn sakupio veliku vreću, punu blaga, 
dovoljnu da namiri najvećeg gramzljivca. Pokupio je sve 


što god je našao u dvorcu kralja Bohuna, a to bijaše vise 
no što se nadao da će naći u tom legendarnom gradu. A 
tada se dogodi nešto neobično. Kad je imao više blaga 
nego sto mu je bilo potrebno, zaželi jos vise. Nije to ni bilo 
čudno, jer Ibn Jad bijaše ljudsko biće. 

U dvorcu kralja Bohuna proveo je noć sa svojom 
pratnjom i te noći skovao je novi plan. Ugledao je široku 
dolinu kako se proteže sve do udaljenih planina, a na 
podnožju tih brda pričini mu se da stoji neki drugi grad. 
»Možda je onaj grad bogatiji od ovog«, pomisli Ibn Jad. 
»Sutra ću poći da i to pogledam.«. 


crni vitez 


Dva bojna konja zatutnje niz poljanu. Svi na tribinama 


umukoše. Već su se gotovo susreli kad Sir Guy primijeti 
da njegov protivnik nema štita. Što ga se to tiče? Na 
borilište su ga poslali njegovi ljudi i stoga je to njihova 
odgovornost a on će se time okoristiti. Da su ga poslali i 
bez mača, Sir Guy bi ga ipak bio ubio, a da uz to ne 
uprlja svoju vitešku čast. Takav je bio zakon velikog 
turnira. 

Ipak, to je otkriće utjecalo na viteza Grada Groba i 
odvratilo mu pažnju. Nije mislio kako će osigurati 
prednost i prvi napasti, a na to je morao misliti. Vidio je 
kako se konj protivnika okrenuo prije no što su se sreli. 
Ustobočio se u stremenu kao i Sir Malud, i bio pripravan 
da zada strašan udarac. Tada Blake upravi konja ravno 
na Sir Guyova. Mač posljednjeg padne s glasnim 
zveketom i bezopasno klizne niz oštricu viteza Nimmra. 
Guy podigne štit da zaštiti vlastitu glavu i vrat te tako 
nije mogao gledati Sir Jamesa. Guyev konj posrne i 
umalo ne padne a čim se uspravio, oštrica Blakeova 
maća klizne iza štita viteza Grada Groba a vrh probije 
vratni lančani štit i probode mu grkljan. 

S urlikom koji završi u krvavom hropcu Guy padne 
nauznak na svoga konja i otkotrlja se na zemlju, dok je 
južna tribina ludovala od veselja. 

Po zakonu velikog turnira, vitez koji padne s konja 
smatra se kao da je ubijen, pa se coup-de-grace nikada 
ne primjenjuje, nijedan se vitez ne ubija bez potrebe. 
Pobjednik bi odjahao do šatora pobijeđenoga, zatim se 
okrenuo i prokasao duž cijelog polja do svog šatora gdje 
bi čekao dok mu glasnik protivne strane ne donese 


nagradu. 

Međutim, Blake je sjahao i uputio se s mačern u ruci 
palom Sir Guyu. Na južnoj tribini ostali su bez daha, a na 
sjevernoj podigla se vika srditog negodovanja. Meštar 
borbe je s glasnicima u ludom kasu pojurio iz šatora 
palog Backersa, a kad je to vidio Sir Richard, pomislio je 
da će napasti i ubiti Blakea pa je i on poveo sa svog dijela 
polja jednu grupu ljudi. 

Blake se približi palom vitezu koji je ležao na leđima i 
nemoćno se upinjao da ustane; gledaoci su očekivali da 
će mačem probosti Sir Guya, ali mjesto toga opazili su 
kako je bacio na zemlju oružje i kleknuo kraj ranjena 
čovjeka. 

Provukavši ruku ispod Sir Guvevih pleća, podigne ga i 
prisloni o svoje rame, skine mu šljem i vratni štit, pa dok 
su kraj njega meštar borbe, glasnici i ostali zaustavili 
konje, Blake je pokušavao da zaustavi brizganje krvi. 

— Brzo! — dovikne im. — Liječnika! Vratna mu žila 
nije ozlijeđena, ali se krvarenje mora zaustaviti. 

Nekoliko vitezova sjaše i sakupi se oko njih. Među 
njima bijaše i Sir Richard. Jedan glasnik sa Sir Guyeve 
strane klekne i uzme mladića iz Blakeovih ruku. 

— Dođi! — reče Richard. — Prepusti viteza brizi 
njegovih prijatelja. 

Blake se digne. Primijeti kako ga okolni vitezovi 
neobično gledaju, a kad se on povuče, jedan od njih 
progovori. Bijaše to neki stariji čovjek, jedan od meštara 
turnira na Bohunovoj strani. 

— Ti si plemenit i častan vitez — reće Blakeu — i 
smion, ali ćeš uništiti zakon velikog turnira i stoljetne 
običaje. 

Blake ga iskreno pogleda. — Ne bih dao ni prebijena 
boba za vaše zakone i običaje — reće. — Tamo, odakle 
dolazim, ne bismo pustili ni psa da iskrvari a da mu ne 
pokušamo pomoći, a kamoli da ne pomognemo hrabru i 
otmjenu mladiću kao što je ovaj. Zato što je pao od moje 
ruke, po običaju domovine, dužnost mi je da mu 
pomognem. 

— Da — reče Sir Richard — inače bi dobio po prstima. 


Ta prva pobjeda prethodila je nizu ostalih koje su 
izvojevali vitezovi od Nimmra, pa je pred posljednju borbu 
stanje bodova bilo četiri stotine pedeset i dva prema četiri 
stotine četrdeset i osam u korist vitezova Nimmra. 
Razlika od četiri boda nije bila značajna jer je finalna 
borba donosila pobjedniku stotinu bodova pa je sve 
ovisilo o sreći u toj posljednjoj borbi. 

Bijaše to najefektniji prizor cijelog turnira i tu su 
borbu svi gledaoci žudno očekivali. U njoj je sudjelovalo 
dvjesta vitezova i to stotinu vitezova Nimmra protiv 
stotine Grada Groba. Poredali su se na borilištu jedni 
nasuprot drugima, a kad su trube dale znak, navalili su 
kopljima i borili se dotle dok na jednoj strani svi jahači 
nisu bili zbačeni s konja ili se nisu povukli s polja. 
Slomljena koplja mogla su se zamijeniti slično kao u igri 
pola, gdje su igrači kad bi im se slomila motka za polo, 
mogli izjahati iz igre i uzeti drugu. Inače, malo je bilo 
pravila po kojima se ravnala ta završna borba velikog 
turnira i u tom se trenutku on više približavao pravoj 
borbi nego sva prethodna natjecanja. 

Blake je stekao svojih petnaest bodova za vitezove Ni- 
mmra u prvom natjecanju ovog dana, a zatim se sa 
četvoricom svojih drugova borio protiv petorice mačeva- 
laca sa sjevera i pomogao da se umnože pobjednički 
bodovi Frontersa. 

Odredili su da se bori u tom posljednjem sukobu zato 
što je meštar turnira cijenio njegovu vještinu jahanja i 
smatrao da će mu ona pomoći u toj borbi, jer je s kopljem 
prilično nevješto rukovao. 

Dvjesta vitezova u žičanim košuljama prodefiliralo je a 
zatim su se poredali jedan do drugoga na suprotnim 
stranama poljane: stotinu vitezova Grada Groba na jednoj 
strani, a na drugoj sto vitezova Nimmra. Njihovi bojni 
konji bili su snažni i žustri, pažljivo su odabrali one 
najhrabrije, a taj su isti izbor proveli i među jahačima. 

Svi vitezovi, s nekoliko izuzetaka, bijahu dvadeseto- 
godišnji mladići. Mladost je u sportovima srednjeg vijeka 
odnosila lovorike, kao i danas. Ovdje-ondje je posijan i 
pokoji čovjek srednjih godina, okorjeli veteran kojega su 


srce i ruka odoljeli zubu vremena, a njegova je prisutnost 
pozitivno djelovala na mlade vitezove jer bi ih on poticao 
na krajnje napore. Bili su to šampioni, a njihova su 
slavna djela opjevali pjevači u velikim predvorjima 
dvoraca Nimmra. 

Stajali su u zbijenim redovima s kopljima koja su ih 
nadvisivala i lepršavim stjegovima, a sunce je blistalo na 
ulaštenim oklopima i heraldičkim ukrasima i obasjavalo 
bogate pokrivače konja. Dok je ovako njih dvije stotine 
očekivalo konačni znak trube, djelovali su ponosno i 
plemenito. 

Bojni konji bili su nemirni, i jedva čekajući da krenu, 
razbijali su bojne redove. Ukratko, vladali su se onako 
kao što bi se danas vladao čistokrvni konj pred početak 
natjecanja. Na drugoj strani čekao je glasnik da se oba 
reda izravnaju kako bi mogao dati znak na koji će ovi 
teško oklopljeni ljudi nasrnuti jedni na druge. 

Blake se nalazio u sredini bojnog reda vitezova od Ni- 
mmra, pod njim je vranac nestrpljivo toptao kopitom, a 
pred njim cvijet viteštva Grada Groba. U desnici čvrsto je 
stiskao teško koplje okovano željezom i donjim krajem 
zataknuto u čizmu kraj stremena. U ljevici držao je velik 
štit koji ovaj put ispred oštrih kopalja čeličnih vrhova nije 
namjeravao odbaciti. 

Dok je gledao onih sto vitezova, poredanih s druge 
strane poljane koji će začas nasrnuti u zbijenim 
redovima, kopalja izbočenih daleko povrh konja, Blake je 
bio uvjeren da mu štit nije dovoljan i stoga posta 
nervozan. To ga podsjeti na slične trenutke, kad je na 
nogometnim utakmicama napeto očekivao zvižduk sučeve 
pištaljke, a ta su mu se sjećanja na davno minule dane 
pričinjala kao oličenje nekog beskrajno dalekog i 
drugačijeg života. 

Napokon eto i signala. Spazi kako glasnik podiže 
visoko mač. Poput svih i on pritegne uzde razigranog 
konja i spusti koplje. Mač se spusti. S četiriju strana 
poljane oglase se trube, iz dvije stotine grla začu se bojni 
zov, četiri stotine mamuza prenese očekivani znak 
čovjeka konju. 


Vitezovi zatutnjiše poljem. Dvadesetak glasnika jurnu 
postrance i iza njih ne bi li uhvatili one što krše jedno 
jedino pravilo kojeg se moralo pridržavati u ovoj borbi: 
svaki vitez morao je napasti protivnika s one strane s koje 
ovaj rukom pridržava uzde konja, jer uperiti koplje na 
onoga zdesna smatralo se neviteškim budući da bi tako 
jedan vitez mogao biti napadnut sa dva koplja, a onda se 
ne bi mogao obraniti. 

Blake ugleda iznad ruba stita zbijeni zid kopalja, 
potkovane bojne konje i gotovo nad sobom velike štitove. 
Njihova brzina, težina i pokretna snaga činila se 
neodoljivom i u duhu Blake s dubokim poštovanjem 
skine šešir vitezovima davnih vremena. 

Sad će se sukobiti ta dva reda. Gledaoci su sjedili u 
potpunoj tišini, kao očarani; jahači stisnutih vilica i 
čvrsto zatvorenih usta zanijemili su. 

Blake prebaci koplje preko hrpta konja i usmjeri ga 
ulijevo. U trenu uhvati pogled protivnika, a zatim se 
obojica zgrbe iza štitova i oba su se reda sukobila uz 
zaglušni trijesak. 

Blakeov štit tresne unatrag, u lice i tijelo takvom 
strašnom snagom da umalo nije izletio iz sedla. Osjetio je 
kako mu je koplje udarilo, puklo, a tada se napola 
omamljen, probio kroz željezni red. Konj mu je pobjesnio i 
divlje odjurio prema šatorima kralja Bohuna. 

Blake se s naporom pribere, zgrabi uzde i napokon 
uspije svladati konja. Tek pošto ga je okrenuo, primijeti 
rezultat prvog susreta. Pola tuceta bojnih konja pridizalo 
se na noge, dok je drugih dvadesetak galopiralo niz 
poljanu bez jahača. Dvadeset i pet vitezova ležalo je na 
polju, a dvaput toliko njihovih pomoćnika i slugu trčalo je 
da pomogne svojim gospodarima. 

Opet je nekoliko vitezova spustilo koplja i Blake 
primijeti jednog viteza Grada Groba kako juri prema 
njemu, ali Blake podigne iznad glave svoje slomljeno 
koplje kao znak da je trenutačno izvan borbe i brzo 
odgalopira do svog šatora gdje ga je čekao Edward s 
novim oružjem. 

— Plemenito si se borio, ljubljeni moj gospodaru povi- 


če Edward. 

— Jesam li oborio svog protivnika? — upita Blake. 

— Jesi, Sir — uvjeravao ga je Edward, a iz njega su 
zračili ponos i radost — a kad si slomio koplje o njegov 
štit, skinuo si ga s konja. 

Opet naoružan, Blake se vrati u središte polja gdje su 
se započinjale mnoge pojedinačne borbe. Opet je nekoliko 
vitezova palo s konja, a pobjednici su tražili nove pobjede 
u čemu su im oni na tribini pomagali promuklim 
povicima i savjetima, a kad se Blake vratio u polje, spazili 
su ga mnogi na sjevernim tribinama gdje su se nalazili 
navijači Grada Groba. 

— Crni vitez! — povikaše. — Evo _ga! Tu je! Sir 
Wildrede! Ovdje je crni vitez koji je zbacio Sir Guya. Na 
njega, Sir Wildrede! 

Sir Wildred, udaljen stotinu jardi spusti koplje. — 
Napadam te, crni viteže! — poviče. 

— Čekam vas! — Blake mu odgovori povikom i 
podbode golemog vranca. 

Sir Wildred bijaše krupan čovjek a jahao je žestokog 
pjegavog konja koji se odlikovao brzinom jelena i srcem 
lava. Obojica su se mogli mjeriti s najboljima u viteštvu 
grada Nimmra. 

Za Blakeov mir bilo je možda i bolje što mu se Wildred 
pričinio kao i svaki drugi vitez, i što nije znao da je on 
heroj Grada Groba o kome su se pjevale pjesme. 

U stvari, svaki se vitez Blakeu činio strašnim i još 
uvijek nije razumio kako je uspio već u prvom susretu 
skinuti s konja protivnika. 

— Moja ptica morala je izgubiti oba stremena — 
uvjeravao je samog sebe kad je Edward objavio pobjedu. 

Ali je ipak kao svaki dobar vitez uperio svoje koplje i 
jurnuo na poštovanja vrijednog Sir Wildreda. Vitez Grada 
Groba je napadao dijagonalno, preko polja, s južne 
tribine. Blake ugleda iza njega vitku djevojačku figuru 
koja je stajala u središnjoj loži. Nije joj mogao vidjeti oči, 
ali je znao da ga ona gleda. 

— Za moju princezu! — prošapće, kad izroni Wildred, 
ogroman pred njim. 


Koplja udarište o štitove. Oba se viteza sudariše 
silnom snagom. Blake, dignut sa sedla, teško pade na 
zemlju. Nije bio ni omamljen, a ni teže ranjen i dok je 
tako sjedio, počne se cerekati. Nedaleko sjedio je na 
zemlji Sir Wildred. 

— Prokletstvo! — poviče Wildred. — Ti mi se izrugujesš 
momčće! 

— Akoija izgledam tako smiješno kao vi — uvjeravao 
ga je Blake — morat ćete se i vi meni smijati. 

Sir Wildred nabere čelo. — Grom i pakao! — poviče — 
ako si ti vitez Nimmra, ja sam Saracen! Tko si ti? Tvoj mi 
način govora ne miriše na Dolinu. 


Blake ustane. — Jeste li jako ozlijeđeni? — upita i 
stupi naprijed. — Evo vam ruke, ustajte! 

— Ti si zaista neobičan vitez — reče Wildred. — Sad 
mi je sinulo da si pružio pomoć i Sir Guyju kad si ga 
pobijedio. 

— Pa što u tom ne valja? — upita Blake. — Nemam 


ništa protiv vas. Dobro smo se potukli i s time svršili. 
Zašto bismo sada sjedili i durili se jedan na drugoga? 

Sir Wildred zaniječe glavom. — Ništa ne razumijem. 

U to vrijeme prispješe njihovi pomoćnici i nekoliko 
slugu, ali ni jedan vitez nije bio tako ozlijeđen da ne bi 
mogao poći sam. Kad su krenuli svaki prema svom 
šatoru, Blake se okrene Wildredu i nasmiješi mu se. 

— Do viđenja, druže! — pozdravi ga veselo. — Nadam 
se da ćemo se opet jednoga dana susresti. 

Još uvijek klimajući glavom u nedoumici, Sir Wildred 
othrama u pratnji dvojice koji su mu priskočili u pomoć. 

U svom šatoru Blake je doznao da je ishod velikog 
turnira uvijek neizvjestan. Proslo je pola sata kad je i 
posljednji vitez Nimmra oboren s konja, dok su dva viteza 
Grada Groba ostala na polju kao pobjednici. No to nije 
bilo dovoljno jer su Frontersi imali prednost od četiri 
boda, već prije početka posljednje borbe i tren kasnije 
glasnik objavi da su vitezovi Nimmra pobijedili u velikom 
turniru s malom razlikom od dva boda. 

Usred opće vike s južne tribine vitezovi Nimmra, koji 
su sudjelovali u borbi i stekli bodove za Fronterse, 


skupljali su se da ujasu u borilište i zatraže veliku 
nagradu. Nisu bili svi na okupu jer su neki u sukobu, 
koji je prethodio pobjedi, ubijeni ili ranjeni, premda je 
danak u krvi bio na obje strane manji no što je Blake 
očekivao. Petorica bijahu mrtvi, a dvadesetorica teško 
ranjeni, pa nisu mogli jahati. Gubitak u ljudstvu bijaše 
ravnomjerno podijeljen na obje strane. 

Dok su vitezovi Nimmra jahali poljem da zatraže pet 
djevojaka iz Grada Groba, Bohun je okupio sve vitezove 
na svojoj strani borilišta. Činilo se kao da se priprema da 
se vrate u logor. Tog trenutka jedan vitez Grada Groba 
ušao je na tribinu s južne strane polja i pošao prema loži 
princa Gobreda. Na glavi mu je stajala kaciga od 
leopardove kože. 

Bohun je bio oprezan. Vitezovi Nimmra bijahu nakraj 
polja zauzeti ceremonijalom koji je propisivao zakon 
velikog turnira pri preuzimanju pet djevojaka. 

Na konjima sasvim uz Bohuna nalazila su se dva 
mlada viteza. Nisu skidali pogleda sa svog kralja, a jedan 
je držao za uzdu osedlana konja. 

Najednom Bohun podiže ruku, podbode konja i jurne 
preko polja. Vitezovi su ga pratili. Približe se onom kraju 
polja gde su se okupili vitezovi Nimmra, tako da se 
glavnina Bohunovih vitezova našla između granične 
strane polja i Gobredove lože. 

Mladi vitez uz bok Bohuna i onaj drugi s osedlanim 
konjem odjašu hitnim kasom ravno k nimmrovskoj tribini 
k loži princa Gobreda. Kad joj se približe, jedan vitez 
skoči s tribine u ložu, podiže Guinaldu na ruke i doda je 
brzo mladom vitezu koji je prihvati, skoči s ruba lože i 
baci se u sedlo konju kojeg je prvi vitez doveo sa sobom. 
Obojica se tada okrenu i odjure na konjima. Gobred i 
njegova pratnja bijahu tako zapanjeni da nisu ni rukom 
makli da ih zaustave. Bohun i svi vitezovi Grada Groba 
priključe se onoj dvojici i u ludom kasu odjure prema 
logoru među hrastovima. 

Nasta opći kaos. Trubač u Gobredovoj loži zatrubi na 
uzbunu. Princ pojuri s tribine k mjestu gdje je konjušar 
držao njegova konja. Ne znajući što se dogodilo, vitezovi 


Nimmra rašstrkali su se borilišstem u potrazi za 


neprijateljem. 
Tada se, u galopu, pojavi Gobred. — Bohun je oteo 
princezu Guinaldu — poviče. — Vitezovi Nimmra... — ali 


prije no sto je uspio nastaviti i izdati zapovijed svojim 
podanicima, jedan crni vitez na crnom bojnom konju 
udari mamuzama konja, zatjera ga kroz redove ljudi koji 
su ga okruživali u pravcu vitezova Grada Groba. 

Dva su se viteza sudarila takvom strašnom snagom da su 
im se koplja slomila uz zaglušni trijesak. 


lord tarzan 


Tollogove se usne razvuku u opaki osmijeh na pomisao 
kako je lako osujetio Atejine planove kad je nastojala da 
opomene bijelca. Zahvalio je Alahu što mu je omogućio da 
posreduje prije nego što ih je ona sve mogla upropastiti. 
Dok se tako Tollog, šeikov brat, smiješio u svoju bradu, 
pomoli se iza njega jedna ruka iz mraka, zgrabi ga za grlo 
i odvuče sa sobom. 

U bejtu mu jedan glas prošapta u uho. »Samo viči, 
Tollože, onda ću te morati ubiti.« Tada prsti oko njegova 
grla popuste, ali Tollog nije zvao u pomoć. Prepoznao je 
glas govornka i bio svjestan da ovaj ne prijeti uzalud. 

Ležao je bez glasa. Brzo su mu ruke i noge čvrsto 
sputane, u usta gurnute krpe, a beduinska marama za 
glavu prevučena preko lica. Zavladala je tišina. 

Čuo je kad se Stimbol uvukao u bejt i držao je da je to 
još uvijek onaj isti koji ga je svezao. Tako je umro Tollog, 
brat Ibn Jada. Umro je onom istom smrću koju je 
predvidio za Tarzana, kralja majmuna. 

Čovjek-majmun znao je da će Tollog tako umrijeti. Na 
ovim se usnama odražavao osmijeh dok je, njišući se s 
grane na granu hitao šumom prema jugu. 

Tarzan nije pošao u potragu za beduinima već za 
Blakeom. Uvjerivši se da je bijelac u logoru Ibn Jada 
Stimbol i da nitko ne zna gdje je Blake, požuri se do 
mjesta gdje je, prema pričanju Blakeovih momaka, 
nestao njihov gospodar. Nadao li će mu ući u trag, pa ako 
mu već i neće moći pomoći, barem će doznati kakav ga je 
udes zadesio. 

Tarzan se hitro kretao, a silno izoštrena osjetila vida i 
njuha pomogla su mu da otme džungli njenu tajnu. Uza 


sve to trebala su mu tri dana dok je pronašao mjesto gdje 
je munja Ara pogodila Blakeova puskonosu. 

Ovdje otkrije izblijedjeli trag koji je vodio na sjever. 
Tarzan zaklima glavom. Znao je da se između ovog mjesta 
i prvog sela plemena Galla proteže nenastanjena šuma. 
Da je Blake i preživio glad ili opasnost od divljih životinja, 
pao bi sigurno kao žrtva koplja Galla-ratnika. 

Tarzan je dva dana slijedio trag koji nijedno ljudsko 
oko ne bi moglo otkriti. Sutradan poslijepodne nađe se 
ispred velikog kamenog križa, podignutog točno usred 
neke prastare staze. Tarzan, sakriven u grmlju ugleda 
križ, jer on se poput grabežljive zvijeri suljao oprezno, 
sklanjajući se u svaki zaklon, pun sumnji prema svakom 
neobičnom predmetu, uvijek pripravan na bijeg ili na 
borbu, ako to okolnosti zatraže. 

To je bio ujedno razlog što nije naslijepo pao u ruke 
dvojice vojnika koji su čuvali vanjski put u grad Nimmr. 
Tarzanov izoštreni sluh začuo je njihove glasove mnogo 
prije nego što ih je vidio. 

Kao što se Šita ili Numa približavaju plijenu, tako se i 
Tarzan šuljao kroz grmlje sve dok se nije našao udaljen 
samo nekoliko jardi od vojnika. Na svoje veliko 
iznenađenje, čuo ih je kako razgovaraju nekim neobičnim 
engleskim jezikom, koji mu se činio stranim premda ga je 
razumio. Zadivila ga je njihova starinska odjeća i staro 
oružje. Uočio je da bi oni mogli biti povezani s Blakeovim 
nestankom i slutio je njegovu sudbinu. 

Tarzan je neko vrijeme vrebao na ovu dvojicu oštrim i 
sigurnim pogledom Nume i procjenjivao hoće li uspjeti 
ako ih iznenada napadne. Primijetio je da je svaki 
naoružan kratkim čvrstim kopljem i mačem. Na svoj 
način oni pak govore engleski, razmišljao je, pa će ga 
valjda moći obavijestiti što je s Blakeom. Hoće li ga 
dočekati prijateljski, ili će pokušati da ga napadnu i 
ubiju? 

Zaključi da neće nikada doznati kako bi se oni ponijeli 
ako bude ležao skriven u grmlju, stoga se zgrbi i skutri 
kao Numa kada se sprema na skok. 

Crnci su u dokolici brbljali. Nisu ni pomišljali na 


opasnost kadli se najednom bez opomene, Tarzan baci 
svom težinom na leđa najbližem i obori ga na zemlju. 
Prije nego sto se ovaj i snašao, čovjek-majmun odvuče 
svoju žrtvu u žbunje odakle je i iskočio dok njegov drug 
pobježe prema tunelu. Budite mirni — savjetovaše ga — 
neću vam učiniti ništa nažao. 

— Grom i pakao! — poviče crnac. — Kakvo si ti biće? 

— Takvo koje vam neće nauditi ako mu kažete istinu 
— odgovori Tarzan. 

— Što želiš znati? — upita crnac. 

— Prije nekoliko tjedana ovuda je prošao jedan bijelac, 
Gdje je on? 

— Govoriš o Sir Jamesu? — upita vojnik. 

»Sir James!« zamisli se Tarzan, a tada se prisjeti da je 
Blakeovo ime doista James. — Zvao se James — odgovori 
— James Blake. 

— Zbilja? To je taj — reče vojnik. 

— Vi ste ga vidjeli? Gdje je sada? 

— Bori se na ponos vitezova Nimmra u velikom 
turniru ispred grada. Ako si došao da se osvetiš našem 
dobrom Sir Jamu, naći ćeš mnogo vrlih vitezova i vojnika 
koji će prihvatiti izazov i boriti se mjesto njega. 

— Ja sam njegov prijatelj — reče Tarzan. 

— A zašto si me onda oborio ako si prijatelj Sir 
Jamesa? — upišta muškarac. 

— Nisam znao kako ste njega dočekali, niti kako ćete 
mene. 

— U Nimmru u je svaki prijatelj Sir Jamesa dobrodo- 
šao. 

Tarzan oduzme vojniku mač i dopusti mu da ustane. 
Njegovo je koplje odbacio još prije no što ga je odvukao u 
grmlje. 

— Idite ispred mene i vodite me svom gospodaru — za- 
povjedi čovjek-majmun. — Upamtite da mi u slučaju 
izdaje jamčite životom. 

— Ne prisiljavaj me da ostavim svoje stažarsko mjesto 
na cesti. Mogli bi se prikrasti Saraceni — zamoli 
muškarac. — Uskoro će se vratiti moj drug s ostalima, pa 
ću ih zamoliti da te odvedu kamo zaželis. 


jski iN 


Crnci nisu ni pomišljali na opasnost kadli se najednom 
Tarzan baci svom težinom na leđa najbližeg i obori ga 
na zemlju dok njegov drug pobježe prema tunelu. 


— U redu — pristane čovjek-majmun. 

Nisu trebali dugo čekati kad začuše bat užurbanih 
koraka, koje je pratila cudna zveka kao da se njišu mnogi 
lanci udarajući o metalne predmete. 

Čudeći se Tarzan ugleda uskoro bijelca, obučena u 
žičanu košulju, opasana mačem i štitom, kako u kasu 
silazi stazom, a prati ga u stopu tucet muškaraca, 
naoružanih kopljima. 

— Recite im da stanu! — zapovjedi Tarzan i zabode 
vršak vojnikova mača u njegove slabine. — Recite im da 
bih želio s njima razgovarati prije nego sto se primaknu 
suviše blizu. 

— Molim vas, zaustavite se! — poviče mladić. — Ovo je 
prijatelj Sir Jamesa, ali će me probosti mojim mačem ako 
se preblizu primaknete. Razgovaraj s njima, visoko 
cijenjeni viteže! Želio bih poživjeti barem dotle dok se ne 
sazna rezultat velikog turnira. 

Vitez se zaustavi nekoliko koraka ispred Tarzana i 
odmjeri ga od glave do pete. — Jesi li ti zaista Sir 
Jamesov prijatelj? — upita. 

Tarzan potvrdi glavom. — Već ga dane i dane tražim. 

— Sigurno te je zadesila neka nezgoda kad si izgubio 
svoje odijelo? 

Čovjek-majmun se osmjehne: — U džungli sam uvijek 
bez odijela — reče. 

—Dalisii ti, viteže, iz iste zemlje kao i Sir James? 

— Ja sam Englez — odgovori Tarzan, kralj majmuna. 

— Englez! Triput dobro došao u Nimmr! Ja sam Sir 
Bertram, dobar prijatelj Sir Jamesa. 

— A ja se zovem Tarzan — reče čovjek-majmun. 

— Kakva je tvoja plemićka titula? 

— Tarzana je zbunila čudna odjeća i ponašanje ovoga 
na izgled prijateljskog ispitivača, ali je osjetio da ga taj 
čovjek, bio on tko mu drago, pita ozbiljno i da će ostaviti 
bolji dojam ako dozna da je on čovjek visoka staleža pa 
mu zato odgovori iskreno i mirno. 

— Vikont — reče. 

— Per kraljevstva? — uzvikne Sir Bertram. — Princ će 
Gobred biti presretan kad te upozna, lorde Tarzane. Pođi 


samnom i ja ću te opskrbiti odjećom koja ti dolikuje. 

Bertram odvede Tarzana s vanjskog bedema u 
prostorije za vitezove iz komande stražara, ovdje ga 
zadrži, a slugu posla u dvorac po odjeću i konja. Dok su 
čekali, Bertram ispriča Tarzanu sve sto se dogodilo 
Blakeu od njegova dolaska Nimmr, a i mnogo koječega iz 
neobične povijesti te nepoznate britanske kolonije. 

Kad se vitezov pomoćnik vratio s odjećom, otkriše da 
čovjeku-majmunu odlično pristaje jer Bertram bijaše 
krupan čovjek. Za tren se Tarzan, kralj majmuna, obuće 
u odjeću viteza od Niiimira i odjaše sa Sir Bertramom niz 
brijeg u grad. Na vratima grada vitez ga najavi kao 
Tarzana, lorda vikonta. U gradu ga Bertram predstavi 
drugom vitezu i zamoli da ga oslobodi dužnosti dežurnog 
na kapiji kako bi Tarzana mogao odvesti u borilište, 
predstaviti Gobredu i prisustvovati završnim prizorima 
turnira, ako već ne bude završen prije njihova dolaska. 

I tako Tarzan, kralj majmuna, obučen u žičanu 
košulju, naoružan kopljem i mačem odjaše u Dolinu 
Groba baš u trenutku kad je Bohun izvršio podlu otmicu 
ugrabivši princezu Gunaldu. 

Već mnogo ranije no što su prispjeli na borilište, 
Bertram zapazi da nešto nije u redu. Mogao je dobro 
vidjeti kako se dva oblaka prašine hitro valjaju na sjever 
od borilišta, kao da jedna grupa vitezova goni drugu. 
Podbode konja, a Tarzan pojuri za njim i obojica stignu 
kasom na borilište gdje su zatekli veliku zbrku. 

Žene su se popele na konje spremne da odjašu u 
Nimmr pod zaštitom nekoliko vitezova koje im je Gobred 
poslao kao stražu. Vojnici su se svrstavali u čete. Svi su 
bili uzbuđeni. Svakog časa jurnulo bi mnoštvo na najviši 
dio tribine i piljilo na sjever u oblake prašine, koji im nisu 
ništa otkrivali. 

Sir Bertram zaustavi jednog momka. — Što se 
dogodilo? — upita. 

— Bohun je oteo princezu Guinaldu i odnio je na 
konju. — izusti momak zaprepašćujuću vijest. 

— Grom i pakao! — poviče Bertram okrećući konja. — 
Hoćes li sa mnom u službu naše princeze, lorde Tarzane? 


Umjesto odgovora Tarzan bocne mamuzom konja, te 
pojuriše ravnicom jedan do drugoga, dok se daleko ispred 
njih Blake sve više i više primicao vitezovima Grada 
Groba koji su bježali. Oblak prašine bijaše tako gust da je 
posve prekrio vitezove, a uskoro je prekrio i Blakea, pa 
nisu ni zapazili da ih je dostigao. 

Amerikanac nije nosio ni koplja, ni stita, ali mu je 
mać zveketao za pojasom, a o desni bok zatakao je 
revolver kalibra 45 mm. U Nimmru je, kad god bi bio 
naoružan, nosio uza se to oružje iz drugog svijeta i 
drugog stoljeća. Kad bi ga pitali za revolver, odgovarao im 
je da je to talisman, a bio je uvjeren da će mu jednog 
dana biti od veće koristi, no što mogu i sanjati ti naivni 
vitezovi i gospođe. 

Znao je da ga neće nikada upotrijebiti, osim kao 
posljednje sredstvo u krajnjoj nevolji ili u neravnopravnoj 
borbi, no bijaše sretan što ga danas nosi sa sobom jer je 
on mogao odlučiti o slobodi ili ropstvu žene koju je ljubio. 

Polako se primicao posljednjim redovima vitezova 
Grada Groba. Njihovi bojni konji, timareni i trenirani tako 
da mogu podnijeti i krajnje napore u nošenju velikog 
tereta čovjeka i oklopa, bijahu na okupu, usprkos dugom 
i napornom galopu, još od bijega s borilišta Nimmra. 

Ispod potkovanih konjskih kopita dizali su se oblaci 
prašine. Blake je oprezno pogađao put i nazirao nejasne 
prilike jahača. Njegov crni snažni vranac nije pokazivao 
znakova umora. Blake je držao pripravan mač u rukama. 
Nije to više bio crni jahač nego siv. Njegov sljem, oklop, 
bogati konjski pokrivač pa i sam konj bijahu sivi od 
prašine. 

Blake raspozna viteza kojemu se polako približavao. 
Ovaj je bio također siv. Blakeu sine poput munje kakvu 
će korist izvući od ove kamurflaže: moći će jahati s njima, 
a oni neće posuminjati, da im ne pripada. 

Odmah uvuče mač u korice, jurne naprijed, ali se 
malo skupi u se, prije no što projaha pokraj vitezova. 
Potjeravši brže vranca, Blake je projahao redovima 
Bohunovih vitezova. Tu negdje morao je jedan vitez da 
nosi teret koji je tražio. 


Što je izbijao bliže čelu, postajala je sve veća opasnost 
i da ga otkriju, jer je sad prašina bivala sve rjeđa. Njegov 
oklop, lice, loopardsku kožu sljema pokrivalo je sivilo 
prašine u tolikoj mjeri da ga jedan vitez, iako je zurio u 
njega na prolalazu nije uspio prepoznati. 

Tada ga jedan vitez oslovi: — Jesi li to ti, Percivale? 

— Ne. — odgovori Blake i jače podbode konja. 

Sada, u magli ispred sebe, primijeti nekoliko vitezova 
koji su jahali u grupi i učini mu se da u sredini lepršaju 
ženske haljine. On se nagnu naprijed, primakne im se i 
napokon ugleda ženu, na konju jednog jahača, okruženu 
vitezovima. 

Izvuče mač. Ujaše ravno među dva viteza koji su jahali 
neposredno iza onoga koji je nosio Guinaldu. Udari 
mačem i lijevo i dva se viteza skotrljaju sa sedla. 

Vranac, podboden ostrugom, poskoči pred mladog 
viteza koji je nosio princezu. Blake je to sve uradio tako 
brzo da vitezovi, udaljeni jedva za dužinu ruke, nisu imali 
vremena da to spriječe. 

Blake obujmi djevojku ljevicom i istog trena zarine 
mač u tijelo mladog viteza. Tada srnu naprijed, zgrabi 
Guinaldu iz ruku mrtvog viteza koji se stropošta sa sedla. 

Blake je sada ostao bez mača jer ga je ostavio 
zabodenog u tijelu čovjeka koji se usudio uvrijediti 
ljubljenu djevojku. 

Začuše se povici puni bijesa i vitezovi podbodu konje 
u potjeru za vrancem koji je galopirao pošto mu je Blake 
popustio uzde. Jedna se ljudeskara pomoli iza Blakea, 
druga mu se približi s boka. Prvi je već, uspravivši se u 
stremenu, zamahnuo mačem, a drugi ga je nastojao 
doseći vrhom mača. 

Čudne im se kletve otkinu s usana, a lice im se 
izobliči od bijesa dok su se upinjali da liše života čovjeka, 
koji je osujetio njihove planove. Nisu ni najmanje 
sumnjali u uspjeh jer je on bio sam nasuprot tisući. 

Tada se dogodilo nešto što se još nikada nije dogodilo 
ni njima, ni njihovim pradjedovima. Iz futrole na boku 
Blake izvuče revolver kalibra 45 mm. Njegova modra cijev 
zabljesnu, začu se jak prasak i vitez kraj njegova boka 


strmoglavi se s konja. Blake se okrene u sedlu i nastrijeli 
drugog između očiju. 

Prestrašeni konji ostalih vitezova, koji su se približili i 
koji su ga mogli ugroziti, a i Blakeov vranac se propnu. 
Amerikanac vrati oružje u korice, zgrabi uzde u desnicu, 
nasloni se na lijevu stranu i prisili konja da okrene 
nalijevo i pođe smjerom kojim je želio. 

Blake je namjeravao presjeći prve redove vitezova 
Grada Groba i krenuti južno prema Nimmru. 

Bio je uvjeren da je Gobred s pratiocima blizu, pa će 
za nekoliko minuta moći predati Guinaldu u sigurne ruke 
tisuću i više vitezova, od kojih bi svaki za nju rado 
žrtvovao život. 

Ali su vitezovi Grada Groba raskrilili redove i više nego 
što je Blake očekivao, pa kad je vidio kako mu se s lijeve 
strane brzo primiću, bijaše prisiljen da krene na sjever. 

Oni su se primicali sve bliže i bliže, i još je jedanput 
Amerikanac morao spustiti uzde da izvuče revolver. 
Jedan pucanj bijaše dovoljan da se konji vitezova koji su 
mu prijetili propnu i raštrkaju u ludom strahu. I vranac 
na kom je jahao Blake propne se užasnut i umalo ne 
zbaci sa sebe njega i djevojku. 

Kad je čovjek napokon uspio umiriti konja, oblak 
prašine, što je označavao položaj vitezova Grada Groba, 
bijaše daleko iza njih, a nedaleko slijeva nalazila se 
golema šuma koje je tamnu prostranstvo, barem za sada, 
pružalo sklonište. 

Ujahavši hitro u šumu, Sir James se zaustavi i nježno 
ipusti Guinaldu na zemlju. Tada sjaše i sveže vranca o 
drvo. Nakon svega što je taj dan doživio, počevši od 
ulaska na borilište, Blake i njegov vranac bili su silno 
iscrpljeni. 

On skinu s konja plašt, teško sedlo i veliki đem*! iz 
njegove gubice da ga opet jednim dijelom plašta zaogrne i 
zaštiti dok se malo ne ohladi. Dok se brinuo o konju, nije 
ni pogledao princezu. 


41 Metalan, ravan dio uzde koji se stavlja konju u usta. 


Tada se okrene princezi. Ona se naslonila na drvo i 
promatrala ga. 

— Hrabar si, viteže — reće umilno, ali tada oholo doda 
— no ipak si prostak. 

Blake se slabo nasmiješi. Bio je jako umoran i nije se 
htio svađati. 

— Žao mi je što vas moram nešto zamoliti — izusti, ne 
svrativši pažnju na ono što je bila rekla — Galahad se 
mora kretati dotle dok se ne ohladi, a ja sam preumoran 
da to uradim. 

Princeza Guinalda pogleda ga razrogačenih očiju: — 
Ti... ti... zamuckivala je — ti mislis da ja vodim životinju? 
Ja, princeza? 

— Ja to ne mogu uraditi, Guinalda — odgovori Blake. 
— Rekao sam vam da sam potpuno smalaksao. Već od 
zore sam na nogama u toj košulji od željeznih lanaca. 
Čini mi se da ćete to ipak vi morati načiniti. 

— Ja da ću to morati načiniti! Ti se, robe, usuđuješ 
zapovijedati? 

— Jezik za zube, djevojko! — savjetova joj kratko 
Blake. 

— Odgovoran sam za vas, a vaš spas može ovisiti o 
ovom konju. Učinite kao što sam vam, rekao! Polako ga 
vodite naprijed i nazad. 

Od bijesa se  princezine_ oči napune suzama. 
Pripremala se da mu srdito odgovori, ali je u Blakeovim 
očima bilo nešto što ju je ušutkalo. Gledala ga je dugo, a 
tada se okrenula i pošla vrancu. Odriješila je konopac 
kojim je bio privezan za drvo i polako ga vodila sad 
ovamo, sad onamo dok je Blake sjedio naslonjen o veliko 
drvo i motrio ravnicu ne primjećuje li se trag kakve 
potjere. 

Ali potjere nije bilo jer su vitezovi Nimmara sustigli 
vitezove Grada Groba i obje su se snage sukobile u borbi 
koja ih je vukla sve više na sjever doline prema Gradu 
Groba. 

Guinalda se šetala oko pola sata s vrancem. Hodala je 
šutke, a i Blake je sjedio bez riječi i piljio u dolinu. 
Najednom se podigne i obrati djevojci. 


— Sad je dosta — reće i približi joj se. — Hvala. Sad ću 
ga malo protrljati. Prije sam bio preumoran da to učinim. 

Bez riječi ona okrene konja k njemu i on otare 
životinju od njuške do repa suhim lišćem. Kad je s tim 
svršio, prebaci opet pokrivač preko njega, vrati se i sjedne 
kraj djevojke. 

Oči su mu odlutale k njezinom profilu, njenom 
ravnom nosu, kratkoj gornjoj usni i oholoj bradi. — 
Lijepa je — razmišljao je Blake — ali samoživa, osorna i 
okrutna. — Ali, kad je obratila k njemu oči, one su 
premda su samo preletjele preko njega kao da ga i nema, 
stjerale u laž sve ono što je govorilo protiv nje. 

Zamijetio je da ona zvjera uznemireno oko sebe. 
Gledala je čas duboku šumu, čas grane drveta koje su ih 
nadvisivale. Najednom se trgne, okrenu naglo i zapilji u 
šumu. 

— Što je? — upita Blake. 

— Čini mi se da se u šumi nešto miče — reče. 

— Već je sumrak — odgovori. — Kad padne mrak, 
odjahat ćemo bez opasnosti u Nimmr. Neki od Bohunovih 
vitezova još vas uvijek mogu tražiti. 

— Što? — uskne. — Zar ćemo ovdje ostati do mraka? 
Zar ne znaš gdje smo? 

—A što smeta ovom mjestu? — upita muškarac. 

Primačće mu se, a oči joj se razrogače od straha. — To 
je šuma leoparda! — prošapće. 

— Zaista? — upita nemarno. 

— Ovdje žive veliki leopardi Nimmra — nastavi — a 
kad se spusti noć, ljudi ovdje mogu boraviti samo u 
logoru opasanom jakom vatrom i stražom. Često ni to nije 
dovoljno jer se već događalo da životinja skoči na jednog 
od stražara, odvuče ga u šumu i proždere u blizini, tako 
da oni u logoru čuju samo njegove jezovite urlike. 

Ah, zaboravna sam neobično oružje koje grmi i kojim 


si pobio Bohunove vitezove — oči joj sinuše kad se toga 
prisjeti. — S njim ćeš sigurno moći poubijati sve leoparde 
u šumi. 


Blake je oklijevao da joj otkrije istinu. Zašto da je 
prevari i da je još više uznemiri. — Možda je bolje da 


pođemo — reće — pred nama leži dug put, a skoro će 
pasti mrak. 

Govoreći, uputi se Galahadu. Gotovo mu se približio, 
kad ovaj odjednom naćđuli uši, raširi nozdrve i zagleda se 
u šumu koja se sve više smračivala. Galahad je zadrhtao 
kao list, a tada, zarzavsši glasno, svom snagom povucće 
konop za koji je bio privezan, otkine ga i otkasa ravnicom. 

Blake trgne revolver i zapilji se u šumu. Ništa nije 
vidio. Njegovo zakržljalo čulo mirisa nije moglo osjetiti 
ono što su lako osjetile nozdrve Galahada. 

Promatrale su ga oči, koje nije mogao vidjeti, a to nisu 
bile oči leoparda Šite. 


Blake izvuče mač i ujaše ravno između dva viteza koji su 
jahali neposredno iza onoga koji je nosio Guinaldu. Udari 
mačem desno i lijevo i dva se viteza skotrljaju sa sedla. 


»ljubim te« 


Teran je jahao usporedo sa Sir Bartramom tragom vite- 


zova od Nimmra. Najprije je Blake odnio na svom konju 
Guinaldu iz borbe, a zatim je Gobredova vojska napala 
vitezove Grada Groba. Kad su se njih dvojica približili, 
Tarzan primijeti dvije vojske kako se bore na život i smrt. 
Spazi kako jedan od vitezova Nimmra pade u borbi s 
kopljem, a pobjednik nasrne na Tarzana. 

»Napadam te, vitežel« poviče jedan od vitezova Grada 
Groba, spusti koplje i podbode bojnog konja. 

Za Tarzana ta je borba bila nova. Bijaše to nova 
pustolovina koja ga je uzbuđivala. O borbi s kopljem znao 
je isto toliko, koliko o ping-pongu, ali se od djetinjstva 
služio kopljem pa se zato nasmiješi kad ugleda viteza 
kako ga napada. 

Tarzan je čekao. Vitez Grada Groba se zbuni kad 
primijeti da ga protivnik očekuje nepokretan, nije čak ni 
podigao svoje koplje u obranu. 

Lord Bertram zaustavi konja da promatra borbu i vidi 
kako će se boriti engleski Ser pa se i on zbuni. Je li taj 
čovjek lud ili prestrašen? 

Kad mu se protivnik približi, Tarzan se prope u 
stremenu, zamahne ruku s kopljem, pa kad je vršak 
neprijateljskoga koplja bio udaljen samo pet koraka, 
čovjek-majmun baci teško oružje kao što je često bacao 
koplje kad je lovio ili crnačko ratno koplje. 

To nije bio vikont Greystoke koji se suprotstavio vitezu 
Grada Groba, ni kralj majmuna, već poglavica Wazira, a 
nijedna ruka na svijetu ne zna baciti koplje poput 
njegove. 


On zamahne rukom, a koplje poleti ravno, poput 
strijele, udari o štit viteza Grada Groba upravo iznad 
heraldičkog znaka, teško se drvo rasprsne, a koplje se 
zabode u srce Tarzanova neprijatelja. U isti se tren 
čovjek-majmun pomaće u stranu a konj palog neprijatelja 
protutnji mimo. 

Sir Bertram strese glavom u čudu, podbode konja i 
pripremi se da dočeka neprijatelja koji je njega napadao. 
Nije bio siguran je li djelo Tarzana sasvim etičko ili nije, 
ali je morao priznati da bijaše veličanstveno. 

Ratna sreća odnijela je Tarzana na zapad. Koplje mu 
se prelomilo. Borio se mačem. Na sreću, njegova velika 
snaga i čudesna elastičnost pomogle su mu da se izvuće 
živ iz borbe. Buka se sada vodila na sjeveroistoku. 

I bez koplja Tarzan se borio hrabro. Jedan vitez Grada 
Groba ubio je viteza Nimmra, i sad su na bojnom polju 
ostali sami, on i Tarzan. Vitez Grada Groba nije gubio 
vrijeme. Dobaci svoj izazov čovjeku-majmunu. 

Nikad do tada Tarzan nije vidio takve vatrene i 
ponosne ljude ni toliko borbenosti. Bijahu uzvišeni i u 
borbi i u smrti. Tarzanove se grudi ispune divljenjem dok 
je gledao tu silnu hrabrost koja je prelazila u najluđi 
fanatizam. Kakvih li ljudi? Kakvih ratnika! 

Sad ga je napadao posljednji vitez. Njihovi mačevi 
zazveketaše na uzdignutim štitovima. Potjeraju konja u 
krug, zaokrenu i opet udare. Projašu jedan kraj drugoga i 
opet se sukobe u tijesnom okršaju. Podignu se u 
stremenima da bi zadali strašan udarac, svaki je 
pokušavao da rasiječe lubanju drugome. 

Oštrica viteza Grada Groba klizne niz Tarzanov štit i 
rasijeće lubanju konja ispod čovjeka-majmuna, ali je 
Tarzanov mač bolje pogodio. 

Kad se Tarzanov konj srušio, on skoči, a neprijatelj 
pade mrtav pred njegove noge. Konj ubijena viteza otkasa 
brzo prema Gradu Groba. 

Tarzan se obazre uokolo. Bio je sam na polju. Daleko 
na sjeveru i istoku vidio je prašinu koja se je podigla u 
bitki. Grad Nimmr ležao je nasuprot ravnici, na jugu. Čim 
bitka završi, Blake će valjda tamo odjahati, zaključio je 


Tarzan, a želio je svakako naći Blakea. Sunce je zalazilo 
iza zapadnih brežuljaka kad je Tarzan krenuo prema 
Nimmru. 

Žičana mu košulja bijaše dotežala, bila mu je vruća i 
neudobna, pa je Tarzan uskoro skine. Imao je uza se noz 
i uže. To je uvijek nosio. Mač i stit odbaci s uzdahom 
olakšanja i nastavi put. 

Ibn Jad uputio se iz Grada Groba preko doline u grad 
koji je zapazio na suprotnoj strani. Uznemirili su ga veliki 
oblaci prašine koju su podigli vitezovi Grada Groba 
bježeći pred Nimmrijancima. 

Ugledavši šumu zdesna, pomisli da je razboritije 
skloniti se u nju dok se ne razjasni sto je uzrok velikog 
oblaka prašine koji se naglo približavao. 

U šumi bijaše svježe i tu Ibn Jad počinu sa svojim 
pratiocima. 

— Ostanimo ovdje do večeri — predloži Abd el-Aziz — 
a tada se možemo pod plaštom noći prikrasti gradu. 

Ibn Jad odobri plan. Ulogore se u šumi i stanu čekati. 
Promatrali su kako je oblak prašine prošao i približio se 
Gradu Groba. 

— Billah, dobro je što smo pobjegli iz onog sela prije 
no što se vratila ona vojska. 

Vidješe zatim kako jedan jahač uđe u šumu ili ode na 
jug, nisu točno razabrali, ali nije ih ni zanimao jedan 
jedini jahač, ni bilo kakav jahač, pa nisu to ni podrobnije 
ispitivali. Jahač je ponio na konju još jednog čovjeka ili 
nekakav veliki omot. Iz daljine nisu to mogli razabrati. 

— Možda ćemo još veće blago naći u gradu na jugu — 
reče Abd el-Aziz. 

—A možda i predivnu ženu o kojoj nam je pričao 
sahar. — doda Ibn Jad. — Ona nije bila u gradu koji smo 
ostavili ovog jutra. 

— Neke su djevojke bile lijepe — reče Fahd. 

— Ova koju ja tražim, ljepša je od hurije — reče Ibn 
Jad. 

Poslije mraka opet krenuše i oprezno se primakoše 
rubu šume. Iši su otprilike jednu milju kad oni na ćelu 
začuše glasove. Ibn Jad pošalje jednog u izvide. 


Muskarac se uskoro vrati. Njegove su se oči caklile od 
uzbuđenja. — Ibn Jade! — prošapće — ne moraš dalje 
tražiti! Hurija je ovdje ispred nas. 

Prema uputama izviđača Ibn Jad i njegova družina 
uđu dublje u šumu i približe se Blakeu i Guinaldi sa 
zapada. Kad se Galalahad otrgnuo, a Blake izvukao 
revolver, Ibn Jad je znao da više ne mogu ostati sakriveni. 
Pozove Fahda. 

— Mnogi bijelci govore jezikom koji si naučio među 
vojnicima na sjeveru — reče. — Razgovaraj s njim na tom 
jeziku, reci mu da smo mu prijatelji i da smo se izgubili. 

— Kad _ Fahd ugleda princezu Guinaldu, zažmiri i 
poče drhtati kao u groznici. Fahd nije nikad u životu vidio 
tako lijepe žene. Nikad nije ni slutio da hurija i može biti 
tako dražesna. 

— Ne pucaj na nas — pozove Blakea iz zaklona u 
grmlju. Mi smo prijatelji. Izgubili smo se. 

— Tko ste vi? — upita Blake, iznenađen što čuje 
francuski u Dolini Groba. 

— Mi smo siromašni ljudi iz pustinje — odgovori 
Fahd. Izgubili smo se. Pomozi nam naći put, a Alah će te 
zbog toga blagosloviti. 

— Izađite iz grmlja da vas vidim — reče Blake. — Ako 
ste prijatelji, ne morate me se bojati. Nisam raspoložen za 
borbu iako sam danas imao sijaset neprilika. 

Fahd i Ibn Jad izađu iz grmlja, a kako ih je Guinalda 
vidjela, zavrisne i uhvati Blakea za ruku. — Saraceni! — 
izusti dršćući. 

— Ništa zato što su Saraceni — reče Blake — ne treba 
da se plašite, neće vam nauditi. 

— Oni neće nauditi križaru? — upita zapanjeno. 

— Ti momci nisu nikada ni čuli za križare. 

—Ne sviđa mi se kako me gledaju — prošapće 
Guinalda. 

—To se ni meni ne sviđa. Možda ipak ne misle zlo. 
Smiješeći se, Arapi se okupe oko njih i preko Fahda, Ibn 
Jad ponovi da su prijatelji i da su ushićeni što su našli 
nekog tko će im pokazati put iz doline. Ibn Jad je 
postavljao mnoga pitanja o gradu Nimmru, a za to su se 


vrijeme pratioci sve više približavali Blakeu. 

Najednom smiješak išćezne s njihovih lica i na šeikov 
znak četvorica snažnih beduina skoče na Amerikanca, 
obore ga na zemlju, istrgnu mu revolver, a druga dvojica 
istog trena šćčepaše princezu Guinaldu. 

Tren kasnije Arapi su čvrsto svezali Blakea i počeli 
raspravljati što da s njim urade. Nekolicina je predlagala 
da mu presijeku grkljan, ali se Ibn Jad nije s time složio 
jer su, obrazložio je, još uvijek u dolini koja je puna 
Amerikančevih prijatelja pa ako ratna sreća odluči i koji 
od beduina padne u neprijateljske ruke, bolje će proći 
ako sačuvaju život ovog čovjeka. 

Blake je prijetio, obećavao, molio da oslobode 
Guinaldu, ali se Fahd na to samo smijao i na kraju 
pijunu na njega. Jednog trena činilo se sigurnim da će 
ubiti Blakea, jedan je beduin stajao nad njim s oštrim 
khusom u ruci i samo čekao Ibn Jadov znak. 

Tada se Guinalda otrgne od onih koji su je držali i 
baci se na Blakea da mu zaštiti tijelo od oštrice. 

— Ne smijete ga ubiti! — vikala je. — Ubijte mene ako 
već morate proliti krv, ali mu poštedite život. 

— Oni vas ne razumiju, Guinalda — reče Blake. — 
Možda me i neće ubiti, ali to je ionako svejedno. Vi im 
morate umaći. 

— Oh, oni te ne smiju ubiti, ne smiju! Možeš li mi 
oprostili sve okrutne riječi koje sam ti dobacila. Povrijedio 
si moj ponos jer si o meni loše govorio pred Maludom, i 
zato sam te htjela poniziti. Hoćeš li mi ikada oprostiti? 

— Oprostiti? Pa ja bih ti oprostio sve na svijetu! A što 
je to Malud ispričao? 

— Oh, ne misli sad na to. To mi je sad svejedno. Rekla 
sam ti da sam ti oprostila. Ponovi mi one riječi koje si 
izrekao dok sam ti pričvršćivala onu vrpcu na oklop i 
tada ću ti sve oprostiti. 

— Što je Malud ispričao? — uporno je pitao Blake. 

— Da si se hvalio kako ćeš me dobiti, a onda odbaciti 
moju ljubav — prošapće. 

— Pseto! Znaj, Guinalda, da laže. 

— Ponovi one riječi i onda ću biti sigurna da je lagao 


uporno je zahtijevala. 

— Ljubim te! Ljubim te, Guinalda! — poviče Blake. 

Arapi položiše svoje teške ruke na djevojku i podigoše 
je na noge. Ibn Jad se još uvijek prepirao s ostalima što 
da urade s Blakeom. 

— Alaha mu! — poviče napokon šeik — ostavit ćemo 
bijelca ovdje gdje leži, pa ako tu i umre, nitko neće moći 
utvrditi da su ga beduini ubili. A ti Abd el-Azize povedi sa 
sobom ljude u onaj drugi grad. Hajde sa mnom, otpratit 
ću te komad puta pa ćemo porazgovarati podalje od ovog 
bijelca koji možda bolje razumije naš jezik, nego što mi i 
slutimo. 

Pođu na jug. Guinalda se pokušala osloboditi 
otmičara ali su je oni silom odvukli. Dok nisu iščezli, 
Blake je gledao kako se ona bori i vidio je kako okreće 
svoje umiljato lice prema njemu. Kad su se izgubili među 
drvećem, doviknula mu je kroz noć koja se spuštala nad 
šumom dvije riječi, riječi koja su mu značile više no sve 
blago svijeta. 


— Ljubim te! 
Kad su se udaljili od Blakea, Arapi se zaustave. — Sad 
te ostavljam, Abd el-Azize — reče Ibn Jad. — Idi i 


pogledaj je li grad bogat, a ako ima prejaku stražu, ne 
pokušavaj da ga opljačkaš, već se vrati u logor iza 
sjevernog vrha brda. U slučaju da smo mi već krenuli, 
naš će trag biti jasan pa ćeš nas moći slijediti. Požurit ću 
iz doline s bogatim plijenom koji posjedujemo, a između 
svega najvrednija je žena. Billah, na sjeveru će se barem 
dvadesetorica šeika otimati za nju. Idi, Abd el-Azize, i 
sreća neka te prati! 

Ibn Jad krene ravno na sjever. Bijaše uvjeren da su se 
mnogobrojni konjanici u daljini zavijeni oblakom prašine, 
vratili u opljačkani grad i to ga je odvratilo da krene istom 
cestom kojom je i došao. Odluči da se popne preko 
visokih planina na zapadu od Grada Groba i tako 
izbjegne dvorac i njihove branioce. 

Blake je čuo kako odjek beduinskih koraka nestaje u 
daljini. Pokušavao je prekinuti uze koje su mu sputavale 
ruke, ali su bile čvrste. Tada se umiri. Kako tih i 


osamljen bijaše taj veliki, crni gustak, takozvana 
leopardova šuma. Blake je osluškivao. Očekivao je da će 
začuti šum mekih šapa, šum golemog, krznenog tijela 
koje se približava kroz grmlje. Minute su se vukle polako. 
Prošao je sat. 

Izašao je mjesec, velik, nabubren, crveni mjesec, koji 
je polako izranjao iza dalekih planina. Taj mjesec 
obasjavao je Guinaldu i njega. Prošapće mu poruku, 
poruku svojoj princezi. Prvi puta je Blake bio zaljubljen. 
Gotovo je zaboravio da je sputan i da se svakog časa 
može pojaviti leopard. Mislio je samo na one dvije riječi 
koje mu je Guinalda doviknula na rastanku. 

Što je to? Blake se zapilji u tamnu šumu, punu sjena. 
Nešto se micalo. Da, bio je to šum mekanih šapa koje su 
se kradom približavale, šum krznenog tijela koje se 
provlačilo grmljem. Dolazio je prašumski leopard. 

Slušaj! Možda je još jedan na obližnjem drvetu? Bijaše 
duboko uvjeren da vidi neku tamnu sjenu gotovo nad 
sobom. 

Mjesečina, koja je sjala s istočnog horizonta, probila 
se kroz drveće i obasjala onaj dio tla na kome je ležao 
Blake i još nekih dvanaest jardi oko njega. 

Odjednom se u tom osvijetljenom prostoru pojavi 
veliki leopard. 

Blake spazi blistave oči i pričini mu se da gore poput 
plamena. Nije mogao otrgnuti pogled s velike zvijeri. 
Prožme ga užas. 

Mesožder se zgrbi i počne se suljati. Prikradao se 
korak po korak kao da je unaprijed smislio kako će 
čovjeka okrutno mučiti strahom. Blake spazi kako udara 
o bokove vijugavim repom. Zvijer iskesi velike očnjake, 
ispruži se i napne mišiće spremna na skok! Bespomoćan, 
užasnut, Blake nije mogao otkinuti pogled s te strašne, 
iskešene gubice. 

Zatim spazi kako je skočio s lakoćom i okretnosti 
domaće mačke, ali u isti tren nešto sune zrakom poput 
munje. Leopard bijaše zaustavljen u skoku, odbačen u 
stranu, a tada pred Blakeovim zaprepaštenim pogledom 
nešto podiže leoparda na drvo koje se uzdizalo baš iznad 


njega. 

Kao i prije, opet spazi sjenu između drveća i sad 
razabere da je to čovjek i da užetom vuče leoparda na 
drvo. Uže mu je bio bacio oko vrata baš u trenutku kad 
se leopard uspravio i skočio. 

Vrišteći, Šita je u zraku grebao svinutim pandžama. 
Tada se pojavi jedna moćna ruka, ščepa veliku mačku za 
šiju, a druga joj zabode oštricu noža u divlje srce. 

Kada se Šita smirio i prestao boriti, ruka pusti plijen, 
a mrtvo tijelo zvijeri tresne o zemlju kraj Blakea. Tada se 
poja prekrasna prilika bijelca, gotovo naga, koja se spusti 
lako na crnu i rahlu zemlju, prekritu lišćem. 

Blake usklikne ushićeno: — Tarzan, kralj majmuna! 

— Jeste li to vi, Blake? — upita čovjek-majmun i 
doda: Napokon! Našao sam vas u posljednji čas! 

— Doista u posljednji! — usklikne Blake. 

Tarzan prereže Blakeove spone. 

— Zar ste me tražili? — upita Blake. 

— Već odonda kad sam doznao da ste se odijelili od 
svojega safarija. 

— To je od vas zaista lijepo! 

—A tko vas je ovdje svezao? 

— Grupa Arapa. 

Nešto poput režanja ote se s Tarzanovih usana. — Što, 
zar je ovdje pokvareni Ibn Jad? — upita u nedoumici. 

— Oteli su djevojku koja bijaše sa mnom — izvijesti ga 
Blake. — Uvjeren sam da ćete mi i bez molbe pomoći da 
je oslobodim. 

— Kojim su putem otisli? — upita Tarzan. 

— Onim! — Blake pokaže na jug. 

— Kada? 

— Prije jedan sat. 

—Bit će bolje ako skinete taj oklop — savjetovao je 
Tarzan. — Hodanje u oklopu prava je kazna. I ja sam ga 
iskušao. 

Tarzan je pomogao Blakeu da skine oklop, a tada se 
obojica upute ravnicom po tragu Arapa. 

Na mjestu gdje su se Arapi razdvojili, a Ibn Jad 
krenuo prema sjeveru, bili su nedoumici koji trag da 


slijede jer su na tom mjestu otisci Guinaldinih stopa, koje 
je čovjek-majmun lako raspoznavao, sasvim nestali. 

Bijahu iznenađeni i u nedoumici što se s njima 
dogodilo. Oni nisu mogli znati da je ona, pošto je uvidjela 
da Ibn Jad kreće u smjeru suprotnom od grada Nimmra, 
odbila da dalje hoda. Dok su se kretali prema Nimmru, 
islo je dobro, ali ćim su skrenuli u suprotnom smjeru, 
nije htjela da ma čime pomogne otmičarima. 

S istoka pirkao je povjetarac i smetao Tarzanu da se 
pomogne njuhom. Tako ni veliki čovjek-majmun nije 
mogao zaključiti u kojem su smjeru odveli Guinaldu. 

— Najvjerojatnije je — reče Tarzan — da je vaša 
princeza odvedena s onom grupom koja je krenula 
sjeverno jer znam da Ibn Jadov logor mora biti negdje u 
tom smjeru. Nije ušao u dolinu s juga. To znam stoga što 
sam ja došao tim putem, a Sir Bertram me je uvjerio da 
postoje samo dva ulaza, onaj kojim sam ja ušao i drugi 
koji prolazi povrh Grada Groba. Ibn Jad želi da što prije 
odvede djevojku iz doline u svoj logor te će je odvesti na 
sjever da je proda. Arapi, koji su otišli na jug prema 
Nimmru, možda su poslani da zatraže otkupninu, pa, 
vjerojatno, ona nije s tom posljednjom grupom. No to su 
samo nagađanja. Moramo to ispitati, pa predlažem da vi 
slijedite trag na sjever. Siguran sam da će vas on odvesti 
do djevojke, a ja ću poći tragom prema jugu. 

Ja mogu brže od vas putovati, pa ako sam u pravu da 
je djevojka sa sjevernom grupom, vratit ću se i uskoro 
vas dostići. Ako pak vi sustignete družinu i otkrijete da 
djevojka nije s njima, možete se vratiti i priključiti mi se. 
Ako je ona s njima bolje će biti da se ne kockate i ne 
pokušate je osloboditi sam, dok vam ne stigne pomoć. 
Niste naoružani, a ti bi vam beduini lako prerezali grlo. 

A sad zbogom i sretno! — Tarzan, kralj majmuna, 
potrči tragom grupe koja je otisla prema Nimmru, a Blake 
na sjever u susret tužnom putu kroz tamnu dubinu 
leopardove šume. 


za svaki dragulj - kap krvi 


Svu noć družina Ibn Jada išla je prema sjeveru. Premda 


ih je Guinaldin otpor kočio, oni su ipak brzo napredovali, 
jer ih je na to nagonila silna želja da pobjegnu što prije s 
opljačkanim plijenom iz doline, prije nego što ih otkriju, i 
velika vojska ratnika pođe u potjeru. Bijahu uvjereni da 
se sada ti borci nalaze u dvorcu i u gradu koji su, na svu 
sreću, našli bez posade. 

Pohlepa je razbudila snage i izdržljivost kudikamo 
veću od one koju su inače posjedovali, pa ih je zora 
zatekla na podnožju nazubljenih planina koje je Ibn Jad 
radije odlučio prijeći, nego da napadne dvorac koji im se 
ispriječio na putu. 

Družina je bila veoma iscrpljena kad je upravo stigla 
iznad vanjskog gradskog bedema koji je štitio cestu što 
vodi Gradu Groba. Straža ih je otkrila tek kad se i 
posljednji čovjek već uvelike spuštao stazom koja vodi niz 
planinsko sedlo iza kojeg se nalazio Ibn Jadov logor. 

Branitelji bedema pođoše na juriš protiv beduina i 
tako su mu se približili da je vitez, koji je njima 
zapovijedao, ugledao i prepoznao Guinaldu. Plotun iz 
fitiljača pustinjskih ljudi lako je nadvladao starinski 
naoružane Bohunove vojnike. Kada je hrabri vitez spustio 
koplje i pošao u juriš, jedno tane oborilo je konja i on je 
ostao zgnječen pod njim. 

Bilo je već poslijepodne kad je Ibn Jad sa svojom izne- 
moglom družinom posrćući ušao u logor. Premda su 
padali s nogu od umora, šeik im je dopustio da se odmore 
svega jedan sat, a onda dade znak za polazak. U šeiku, 
efendiji el-Guadu, bujao je strah da bi mu ženu i blago 
mogli oteti prije nego sto stigne do pješčanih pustinja 


svoje siromašne domovine. 

Teški je teret s blagom bio podijeljen u nekoliko 
svežanja, a ovi opet među vjerne prijatelje, dok je Fahd 
čuvao zarobljenu djevojku. Guinalda je s užasom i 
prezirom sklanjala svoj pogled pred zlim Fahdovim očima. 

Stimbol, koji se potajno rugao priči o blagu, ludim 
bajkama o prekrasnoj ženi, kojoj su se Arapi nadali, i o 
bajoslovnom sakrivenom gradu, bijaše zanijemio od čuda 
kad je ugledao plijen koji su beduini opljačkali. U 
početku bio je uvjeren da mu se to samo pričinja u 
groznici. 

Stimbol je tako oslabio da je posrtao stazom trudeći se 
da bude što bliže Fahdu jer je znao da će mu od svih tih 
bezobzirnih propalica on jedini pomoći. Fahdu je živi 
Stimbol značio veliko bogatstvo, a Stimbol je to znao. Još 
nešto biješe na umu beduinu koji se bijelom djevojkom 
toliko zanio da je taj zanos graničio s ludilom. 

S obećanim Stimbolovim bogatstvom, Fahd se nadao 
daće moći zadržati tu dražesnu huriju za sebe, koju bi 
inače kao siromašni beduin uz visoku cijenu morao 
prodati. Fahdovom glavom rojile su se misli kako da u isti 
tren postane vlasnikom i Guinalde i Stimbola, ali mu se u 
tom maštanju uvijek ispriječila hladna i pohlepna šeikova 
prilika. 

Stigavši na podnožje planina, Ibn Jad krene prema 
istoku da bi tako izbjegao Batandovu zemlju. S istoka 
planinskog spleta opet će krenuti na jug i dodirnuti sa 
sjevera zemlju koju zovu Tarzanovom. Premda bijaše 
siguran da je gospodar džungle mrtav, ipak se bojao 
osvete njegovih ljudi. 

Već ja bilo kasno kad se Ibn Jad ulogori. Ubrzali su s 
pripremama za večeru. Vatra s ognjišta i svjetla lampiona 
u šeikovu bejtu bijahu oslabljena, ali ipak ne toliko da 
Ateja ne bi primijetila kako Fahd stavlja nešto u zdjelu s 
jelom koju jepripremila Ibn Jadu, zdjelu što se nalazila 
na zemlji između šeika i onoga koji je imao postati 
njegovim ubojicom. 

Kad šeik posegne za posudom, Ateja izađe iz ženskog 
dijela šatora i izbije mu je iz ruke. Prije nego što je mogla 


objasniti svoje vladanje i optužili Fahda za pokušaj 
otrovanja, krivac, svjestan da je njegov podmukli plan 
otkriven, skoči na noge, zgrabi fitiljaću, srnu u ženski dio 
šatora, gdje su Hirfa i Ateja budno nadzirale Guinaldu. 

Tu sčepa djevojku za ruke, odvuče je kroz zavjese na 
stražnjem dijelu šatora i potrči svom bejtu. U Ibn Jadovu 
mukaadu zavlada metež. Šeik je ispitivao Ateju i sve 
dosada nitko nije primijetio da je Fahd već pobjegao 
otraga, kroz bejt, jer ga nitko nije spazio u ženskom krilu 
šatora. 

— Bacio je sim+ u tvoju hranu! — reče Ateja. — Spazi- 
la sam ga, a kad je vidio da je primijećen, pobjegao je. 

— Billah — kliknu Ibn Jad. — Šakalov me je sin htio 
otrovati! Uhvatite ga i dovedite preda me! 

— Pobjegao je kroz bejt! — poviče Hirfa — a sa sobom 
odveo i mladu bjelkinju. 

Beduini poskakaše na noge i potrčaše za Fahdom, ali 
ih on kod svog bejta zaustavi pucnjavom te su morali 
uzmaći. U šatoru zgrabi Stimbola koji je ležao na prljavoj 
hasuri i osovi ga na noge. 

— Požuri se! — prosikće u Amerikančevo uho. — Ibn 
Jad je naredio da te ubiju! Brzo me slijedi. Spasit ću te! 

Opet se Fahd izvuče stražnjom stranom bejta i dok su 
se njegovi bijesni drugovi oprezno primicali prednjoj 
strani, on se, vukući Guinaldu uz pratnju Stimbola, 
išuljao iz mračnog logora i krenuo na zapad. 

Pao je već sumrak kad se Blake, slijedeći jasne 
tragove Ibn Jada napokon popeo preko posljednje 
strmine i stao povrh tragova koji su sada vodili duž 
prolaza iz Doline Groba. 

Stotinu jardi udesno nazirale su se sive kule vanjskog 
bedema, a ulijevo su vodili tragovi kamo ga je vuklo srce. 
Svud naokolo posakrivani u grmlju nalazili su se 
Bohunovi vojnici. On to nije slutio. Već sate i sate motrila 
je straža kako se polako uspinje prema izlazu. 


42 Otrov. 


Blake iscrpljen od dugog uspona, već sate bez hrane i 
odmora, nenaoružan nije se mogao oduprijeti, a ni 
pobjeći dvanaestorici naoružanih vojnika koji su se 
pomolili iz obližnjeg grmija i opkolili ga čeličnim obručem. 
I tako je Sir James od Nimmra bio zarobljen i odvučen 
pred kralja Bohuna. Dok su ga ispitivali, Bohun je otkrio 
da je to onaj crni vitez koji mu je omeo planove u otmici 
Guinalde, pa se jedva mogao obuzdati. 

Nakon što je Bohun uvjerio Blakea da će ga dati 
smaknuti ćim se dosjeti kakvom bi smrću mogao kazniti 
taj veliki prijestup, kralj naredi da ga bace u okove. 
Straža odvede Amerikanca u neku crnu rupu ispod 
dvorca gdje mu je u svjetlu baklji kovač iskovao gvozdeni 
obruč oko gležnja i prikovao ga uz vlažni kameni Zid. 

U svjetlu baklje Blake je ugledao dvije isušene gole 
prilike u lancima, a u mračnom kutu spazi jedan kostur 
kome je oko kosti rđao dugi lanac i velik gvozdeni obruč. 
Tada se straža i kovač bez riječi udalje ponesavši sa 
sobom baklje i ostave Blakea u tami i očajanju. 


Na ravnici, ispod grada Nimmra Tarzan stiže 
beduinsku družinu koju je vodio Abd el-Aziz, a kad se 
uvjerio da djevojka nije s njime, pohita, a da im se nije ni 
otkrio, sjeverno u namjeri da krene tragom druge grupe. 

Bila mu je potrebna hrana i odmor pa se za vrijeme 
danje žege zaustavio u leopardovoj šumi, prišuljao vepru i 
brzo ga ubio. Kad je napunio želudac, čovjek-majmun 
izabere visoko drvo kojeg se krošnja račvala, a gdje je 
postojalo najmanje vjerojatnosti da bi teški nimrovski 
leopardi mogli uznemiriti njegov drijem. Tu je spavao sve 
dok sunce nije zašlo iza zapadnih planina. Rano ujutro 
stiže u napušteni logor gdje su se bili ulogorili Ibn Jadovi 
ljudi za vrijeme svog upada u Dolinu Groba. 

Već prije toga izgubio je Blakeov trag, ali mu je trag 
djevojke bio jasan, pa kako mu je sada njezin spas bio 
najvažniji, uporno je slijedio tragove Ibn Jada. Neko je 
vrijeme ostao zbunjen jer se trag malenih Guinaldinih 
srednjovjekovnih sandala izgubio usred otisnutih stopala 


ljudi koji su napustili beduinov logor. 

Razmišljao je o rješenju te zagonetke i naposljetku se 
dosjetio. Guinaldine su se lagane sandale raspale za 
vrijeme pješačenja, a bile su i pretijesne da se u njima 
udobno pješaci, pa je obukla jedan par Atejinih sandala i 
tako se više nije mogao razlikovati trag obiju djevojaka 
koje bijahu podjednake težine i držanja pa su im i otisci 
stopala bili isti. 

Tarzan se stoga zadovoljio da slijedi trag cijele 
družine, pa je tako prošao kraj mjesta gdje su se prvu 
noć ulogorili i gdje je Fahd šeiku ukrao Guinaldu. Tarzan 
nije zapazio da su tri člana družine krenula zapadno dok 
je glavnina Arapa udarila istočno. 

Dok je tako Tarzan pratio Ibn Jadov trag, stotinu 
snažnih Wazira krenulo je s izvora kod glatkih okruglih 
stijena po starom tragu beduina. S njima je pošao i Zeyd. 
Kad su ovi prolazili selom u kome je boravio i čekao, 
toliko ih je preklinjao da ga povedu sa sobom da je najzad 
komandant pristao. 

Kad je Tarzan sustigao beduine, ovi su već okrenuli 
južno i zaobišli istočni dio planina kraj Grada Groba. 
Spazio je vreće koje su nosili brižljivo i s mnogo pažnje te 
oštroumno zaključi da je pokvareni stari kradljivac ipak 
našao blago koje je tražio, ali nije nigdje primijetio 
princezu, a i Stimbola nije bilo. 

Tarzan je sav kipio od bijesa. Bio je ljutit što su se 
kradljivi beduini usudili upasti u njegovu zemlju, a ljutio 
se i sam na sebe jer se osjećao, na izvjestan način, 
prevarenim. 

Pronašao je način kako da kazni neprijatelje a da im 
se, istovremeno, okrutno i grozno naruga. Kad je netko 
počinio zlo, zadovoljio bi se time da mu nanese što veće 
patnje, ali sa neprijateljima bio je bez milosti. 

Bio je siguran da ga beduini smatraju mrtvim. Nije 
mu odgovaralo da im, za sada, otkrije da su u zabludi, ali 
je želio da već počnu osjećati težinu njegova negodovanja 
i prve plodove svoje podlosti. 

Kretao se tiho kroz drveće usporedo s beduinima. 
Često bi ih jasno ugledao, ali ni jedan od njih nije vidio 


Tarzana, ni sanjao da im par očiju motri svaki pokret. 

Pet muskaraca nosilo je blago iako je težina tereta bila 
tolika da bi ga i jedan snažan muškarac mogao sam 
kraće vrijeme ponijeti. Tarzan bi najčešće promatrao baš 
te ljude i Ibn Jada. 

Staza bijaše široka i šeik je pješačio pored jednog koji 
je nosio blago. U džungli je vladala tišina. Čak su i 
svadljivi beduini usšutjeli. Bili su umorni, dan vruć, a oni 
nenaviknuti na teret koji su morali sami nositi otkako im 
je Batando oteo robove. 

Najednom, bez opomene, strelica, koju je najavio 
samo zvižduk zrakom, zabode se u vrat beduina koji je 
išao kraj Ibn Jada. 

Vrisnuvsši, čovjek posrne i pade ničice, a beduini, koje 
alarmiraše šeik, potegoše fitiljače, spremni da dočekaju 
napad, no premda su zvjerali na sve strane, ne primijete 
nikakva znaka neprijatelja. Čekali su, osluškivali, ali 
začuše samo zujanje kukaca i povremeno promuklo 
kreštanje neke ptice. Kad su opet krenuli, ostavivši na 
stazi svoga mrtvog druga, začuju iz daljine mukli glas: 

— Za svaki dragulj, kap krvi! — Taj je glas tužno 
naricao. Njegov je vlasnik dobro znao koliko su ljudi iz 
pustinje praznovjerni i kako ih najbolje može prestrašiti. 

Kad nastaviše put, svi su u koloni bili prestravljeni. 
Sve do zalaska sunca nitko nije ni spomenuo da se 
ulogore, toliko su žudjeli da ostave za sobom tu mračnu 
šumu i strašnog efrita+s koji je u njoj boravio, ali nisu 
mogli izaći iz šume i na kraju su se morali ulogoriti. 

Logorska vatra i hrana smirile su im prenapete živce, 
te su se opet toliko ojunačili da se načas u logoru začuo 
pjev i smijeh. 

Stari šeik sjedio je u svom mukaadu, okružen sa pet 
vreća blaga. Jednu vreću je otvorio i pod plamenom 
svjetiljke uživao u sadržaju. Oko šeika okupili su se 
njegovi miljenici i srkali kavu. 

Najednom nešto tesko tresne o zemlju ispred bejta i 
dokotrlja se u mukaad. Bila je to odsječena muška glava. 
U njih su buljile mrtve oči druga, čije su mrtvo tijelo 
ostavili na stazi u rano poslijepodne. 

Sjedili su užasnuti, skamenjeni, očiju razrogačenih 
pred tim groznim predmetom. Iz mračne šume dopre im 
do ušiju opet mukli glas: — Za svaki dragulj, kap krvi! 

Ibn Jad drhtao je kao u groznici. Pred njegovim 
šatorom skupljali su se ljudi i prestrašeno privijali jedan 
uz drugoga. Svaki je jednom rukom stiskao fitiljaču, a 
drugom hijab“«. Inače, nosili su po nekoliko ovih amuleta, 
a u molitvi te su noći molili da ih Alah obrani od džina5, 
jer to je samo džin mogao počiniti. 

Hirfa je virila napola već u mukaadu i buljila u mrtvo 
lice mrtvaca, dok se Ateja šćućurila na hasuri u ženskom 
krilu šatora. Nije primijetila kako se podigao stražnji 
zastor i kako se jedna prilika uvukla unutra. U haremu 
bijaše tamno, samo je iz mukaada dopiralo blijedo svjetlo. 

Ateja osjeti kako joj netko rukom začepi usta, a 
istovremeno je drugom ščepa za rame. Neki joj glas 
prošapće u uho: — Ne viči! Neću ti učiniti ništa nažao. 
Zeydov sam prijatelj. Ako mi ispričaš istinu, ništa ti se 
neće dogoditi. Gdje je žena koju je Ibn Jad doveo iz 
doline? 

Prilika, koja ju je držala, prisloni joj uho na usne, 
odmaknuvši ruku. Ateja je drhtala poput lista. Još nikad 
nije vidjela džina. Nije mogla vidjeti to stvorenje koje se 
sagnulo do nje no vjerovala je da je to jedan od strašnih 
stanovnika noći. 

— Odgovori! — prošapće joj prikaza u uho. — Ako 
želiš spasiti Zeyda, govori istinu! 

— Fahd je prošle noći odveo ženu iz logora — izusti 
drhćući. — Ne znam ni kuda ni kamo su otišli. 

Prilika napusti prestrašenu djevojku. Kad je nešto 
kasnije došla Hirfa, nasla ju je onesviještenu. 


44 Amulet. 

majmunova zaručnica 


Biake se u tamnici šćućurio na kamenom podu u potpu- 
noj tami. Kad su tamničari otišli, pokušao je razgovarati 
sa zatvorenicima, ali mu je samo jedan odgovorio 
neartikuliranim glasovima. Amerikanac bijaše uvjeren da 
je bijednik poludio od užasa i od svega što je pretrpio u 
ovoj odvratnoj rupi. 

Mladić, naviknut na slobodu, svjetlo i kretanje, već je 
osjetio svu grozotu položaja i pitao se kad će se i on 
početi javljati takvim neartikuliranim glasovima privezan 
o lanac koji izjeda rđa, kad će se i on pretvoriti u hrpu 
trulih kosti na pljesnivom podu. 

U potpunoj tami i potpunoj tišini ne osjeća se 
protjecanje vremena jer ne postoje sredstva pomoću kojih 
se mjeri vrijeme. Blake nije znao kako je dugo ležao u 
ustajalom zraku vlažne tamnice. Zaspao je, zatim se 
probudio. Da li je samo zadrijemao, ili spavao dvadeset i 
četiri sata, to nije znao. Izgubio je pojam o vremenu. 
Sekunde, dan, pa ni godina ovdje nisu značili ništa. 
Samo je jedna stvar sada Blakeu bila važna: sloboda, ili 
smrt. Znao je da će se uskoro suočiti s ovom posljednjom. 
Jedan je glas narušio tišinu dubokog ukopanog i 
nadsvodenog podruma. Približavali su se koraci. Blake ih 
je osluškivao. U daljini otkrije titravo svjetlo koje se 
približavalo, raslo i najzad ugleda plamen baklje koja 
rasvijetli tamnicu. Isprva mu je svjetlo zaslijepilo oči pa 
nije vidio tko je došao iako se taj zaustavio pred njim. 

Blake podiže _ oči koje _ se jedva  priviknu na 
neočekivano blještavilo i ugleda dva viteza. 

— To je on — reče jedan. 

— Zar nas ne prepoznaješ, crni viteže? — upita drugi. 


Blake ih pažljivo razgleda. Slabo se nasmiješi kad zapazi 
da mlađi vitez ima debeli zavoj na vratu. 

— Eh, sad ću dobiti milo za drago — prozbori. 

— Milo za drago?! Što misliš time reći? — upita stariji 
muškarac. 

— Sigurno niste došli da mi prikačite medalju, Sir 
Wildrede — reče Blake iskrivivši usne u smijehu. 

— Govoriš u zagonetkama — reče Wildred. — Došli 
mo da te oslobodimo kako naš mladi kralj ne bi 
osramotio vitezove Grada Groba ako bi ostvario svoju 
opaku zamisao. Sir Guy i ja čuli smo da te namjerava 
spaliti na lomaći i odlučili smo da dotle dok teče krv 
našim žilama, nećemo dopustiti da jednoga odličnog 
viteza osramoti tiranin. 

Dok je to govorio, Wildred se prigne i velikom turpijom 
isturpija kariku na lancu koja je pridržavala obruč. 

— Zar ćete me osloboditi? — upita Blake. — Ali ako 
vas otkriju, zar vas vaš kralj neće kazniti? 

— Neće nas otkriti — reče Wildred — premda bih i to 
stavio na kocku za tako plemenita viteza kao što si ti. Ove 
će noći Sir Guy stražariti na vanjskom bedemu, a neće 
biti teško ni da te donle prokrijumčarimo. Ondje će te 
pustiti da prođeš. Možeš zatim poći nizbrdo i uputiti se u 
Nimmr. Kroz dgradska te vrata ne možemo provesti jer su 
noćas tamo na straži dvojica zadrtih Bohunovih pristaša, 
ali možda ćemo ujutro Sir Guy ili ja moći izjahati u 
dolinu i dovesti ti konja. Ako budemo ikako mogli, mi 
ćemo to uraditi. 

— Hoćeš li nam nešto objasniti ćemu se jako čudimo 
— upita Sir Guy. 

— Ne znam što želite da vam objasnim — odgovori 
Blake. 

—Spretno si oteo princezu Guinaldu ispred samog 
Bohunovog nosa — nastavi Guy — a kasnije smo je vidjeli 
u pandžama Saracena. Kako se to moglo dogoditi? 

— Zar ste je vidjeli? Gdje? — upita Blake. 

—Saraceni su je odvukli putem koji vodi ispod 
vanjskih bedema u nepoznato. 

Blake im je ispričao sve što se dogodilo otkako je 


spasio Guinaldu od Bohuna, a dok je on ispričao priču, 
ovi su isturpijali kariku na lancu i Blake ustane 
slobodan. 

Wildred ga krišom odvede tajnim hodnicima do svog 
obitavališta, tamo ga nahrani, dade mu novo odijelo i 
oklop jer su sada već znali da će odjahati u strani svijet, 
pa mu nisu dopustili da ode bez oklopa, oružja i konja. 

Bila je ponoć kad je Wildred prokrijumčario Blakea 
kroz gradska vrata i odjahao s njime prema vanjskom 
bedemu. Ovdje ih dočeka Sir Guy i za nekoliko trenutaka 
Blake se oprosti od svojih velikodusšnih neprijatelja, 
uzjaše snažnog bojnog konja, na vrhu koplja mu zavijori 
obojena zastavica i izjaše na mjesečinom obasjanu cestu 
koja je vodila k vrhu planine prema Nimmru. 


Toyat, majmunski kralj, pobere sočnog kukca s trule 
kore oborenog debla. Bijaše okružen velikim divljim 
majmunima svoga plemena. Tog su poslijepodneva 
majmuni ljenčarili u sjeni golemih stabala kraj malenog 
proplanka u džungli. Bili su sretni i zadovoljni s cijelim 
svijetom. 

U susret su im dolazila trojica, ali vjetar je puhao od 
majmuna prema ljudima pa ni Toyat ni njegovi drugovi 
nisu nanjušili Tarmanganije. Prošle je noći padala kiša, 
pa je mekana i vlažna crnica, kojom je staza bila 
pokrivena, prigušila odjek koraka troje ljudi. Sve troje 
kretalo se oprezno jer već dva dana nisu jeli, a sad su 
lovili divljač za hranu. 

Bijahu to sijed i grozničav starac koji je posrtao 
stazom oslanjajući se o batinu, beduin zlih očiju koji je 
nosio dugu mušketu, i djevojka u poderanim i prljavim 
raskošnim haljinama. Prljavština joj je izbrazdala 
omršavjelo lice, ali usprkos svemu bila je vrlo lijepa. 
Hodala je s naporom, ali premda bi koji put posrnula od 
umora, nije nikad izgubila svoje kraljevsko držanje, ni 
pognula glave. 

Beduin ju je vodio. On prvi spazi mladog majmuna 
kako se igra na rubu proplanka daleko od velikih 


mužjaka Toyatova plemena. Evo hrane! Beduin podiže 
starinsko oružje, nacilja, pritisne obarač i prasak se 
pomiješa s cviljenjem ranjenog balua. 

Veliki mužjaci smjesta skoče. Hoće li pobjeći 
puni mržnje i straha od stapa koji praska, ili će osvetiti 
ozlijeđenog balua? Tko bi to mogao znati? Jer oni se u 
istim prilikama različito vladaju. Danas su odabrali 
osvetu. 

Predvođeni Toyatom, režeći užasno, mužjaci nahrupe 
da izvide što se zbilo. Čopor ugleda troje ljudi koji su 
pohitali naprijed da vide hoće li napokon imati što za jelo, 
ili će i dalje lutati sumom oslabljeni od gladi. 

Fahd i Stimbol se okrenu i ustuknu stazom. Beduin u 
svovoj kukavičkoj žurbi obori Guinaldu. Mužjak, koji je 
predvodio čopor, čim ugleda djevojku, skoči spreman da 
zabode očnnjake u djevojčin vrat, ali ga Toyat ščepa i 
odvuče u kraj. Toyat ju je prepoznao. Jednom je vidio 
neku Tarmangani i odlučio da jednu uzme za ženu. 

Drugi majmun, ogromni mužjak spazivši da Toyat želi 
plijen, razbjesni se zbog kraljeve tiranske geste, odluči da 
ospori Toyatovo pravo na plijen koji je on prvi ščepao. 
Iskesivši očnjake, počeo se prijeteći primicati Toyatu koji 
je djevojku odvukao na proplanak. 

Toyat zareži. — Kupi se, to je Toyatova ženka. 

Ona je Go-yadova — odvrati drugi približavajući se. 

Toyat se okrene. — Ubit ću te! — zaurla. 

Go-yad se približi, a Toyat iznenada zgrabi Guinaldu 
dlakavim rukama i pobježe u džunglu. Go-yad ga je 
progonio urlajući i vrišteći. 

Princeza Guinalda, očiju razrogačenih od užasa, borila 
se svom snagom da se oslobodi strašne dlakave zvijeri 
koja ju je nosila. Nikad nije ni čula, ni vidjela takve velike 
majmune te ih je smatrala nekim poluljudima koji 
nastanjuju svijet izvan bedema Nimmra, svijet o kojem su 
joj uvijek pričali da se sastoji od saracenske vojske koja 
ih opkoljuje i čudesne zemlje, zvane Engleskom koja se 
nalazi beskrajno daleko. Nije pokušala ni zamisliti što bi 
se sve moglo nalaziti u ovoj zemlji, ali su tu očigledno 
obitavala užasna bića uključujući i zmajeve. 

Opčinjena užasnim prizorom, kao u hipnozi Guinalda 
je promatrala te praiskonske mužjake koji su se 
spremali na borbu zbog nje. 


Toyat nije daleko trčao, uvidio je, naime, da neće moći 
daleko pobjeći jer nosi ženku, a nipošto nije namjeravao 
da je prepusti drugome. Najednom se zaustavi i okrene 
zaurlavši na Go-yada. Go-yad se ne zaustavi. Približavao 
se nakostriješeno, pjenio se i urlao. Bio je prava slika 
divlje zvijeri, pun snage i bijesa. 

Toyat spusti djevojku i sam se počne približavati svom 
pobunjenom podaniku. Guinalda, oslabljena od napornog 
hoda na koji nije navikla i od oskudice hrane, srvana 
užasom svoga groznog položaja, padne teško dišući na 
zemlju. 

Toyat i Go-yad, zaokupljeni bitkom koja se spremala, 
nisu oko sebe ništa drugo primjećivali. Da je Guinalda 
bila u stanju iskoristiti tu njihovu zaokupljenost, mogla 
je i pobjeći, ali bila je tako iscrpljena i ošamućena da je 
propustila tu mogućnost. 

Opčinjena užasnim prizorom, kao u  hipnozi, 
promatrala je te praiskonske mužjake koji su se spremali 
na borbu zbog nje. 

Ali Guinalda nije bila jedini svjedok tih priprema. Ne- 
tko, skriven u niskom grmlju, ležao je i promatrao 
netremice isti prizor. Zaokupljeni strastima, ni Toyat, ni 
Go-yad nisu primijetili kako se grmlje s vremena na 
vrijeme zanjihalo, jer se iza njega nalazio promatrač koji 
je disao ili promijenio položaj svog tijela i tako pomicao 
lišće u grmlju. 

Činilo se da promatrač nije sportski zainteresiran za 
predstojeći dvoboj jer, u trenu kad su se oba majmuna 
spremala da se uhvate ukoštac, izroni iz grmlja. Bijaše to 
veliki lav crne grive čije se žuto krzno sjalo poput zlata na 
sunčevu sjaju. 

Prvi ga spazi Toyat, bijesnim se urlikom okrenu i 
pobjegne, prepustivši protivnika i svoj plijen sudbini. 

Go-yad pomisli da je neprijatelj napustio borbu od 
straha, pa snažno zaplješće po prsima i zaurla 
pobjednički krik majmuna mužjaka, zatim se počne 
šepiriti poput šampiona pobjednika i najzad se okrene 
svome plijenu. 

Između njega i djevojke stajao je lav i mirno ga gledao 


u oči. Go-yad se zaustavi. Tko ne bi? Lav je bio udaljen 
na dužinu skoka, ali se nije spremao na skok. Go-yad 
uzmakne režeći, a kako se lav nije pokrenuo, veliki se 
majmun najednom okrene i sune u sumu. Bježeći, 
okretao se i pogledavao na veliku mačku sve dok ga lišće 
nije sakrilo od njezina pogleda. 

Tada se lav okrene djevojci. Sirota mala princeza! Bez 
nade, pomirena sa sudbinom, ležala je na zemlji i buljila 
u taj novi stroj za uništenje. Kralj životinja ju je prvo 
promatrao, a zatim se uputio k njoj. Guinalda sklopi ruke 
u molitvi. Nije molila za život, jer se već odavno pomirila 
sa sudbinom, već za brzu i bezbolnu smrt. Tamnožuta 
zvijer joj se primicala. Ona osjeti njezin vrući dah na 
svom obrazu, a do njenih nosnica dopre smrdljivi vonj 
isparavanja. Lav ju je njusšio. Zašto je već ne razdere. 
Iznureni Guinaldini živci više nisu to mogli podnijeti i ona 
se onesvijesti. Bijaše to milostivi prestanak njenih patnji. 


Guinalda osjeti vrući dah zvijeri na svom obrazu. Iznureni 
živci više nisu to mogli podnijeti i ona se onesvijesti. 


jad - bal - ja 


Ostaci Ibn Jadove družbe krenuše slomljenih živaca na 


zapad. Ubrzanim maršem nastojali su uteći iz strašne 
šume u kojoj je obitavao džin. Abd el-Aziz i oni koji su ga 
pratili jos od leopardove šume u Nimmr, nisu im se 
priključili s blagom o kome su beduini sanjarili, otkrili su 
ih Gobredovi vitezovi. Usprkos starim fitiljačama koje su 
desetkovale redove njihoe vojske, pancirni vitezovi 
Nimmra spustiše koplje protiv Saracena i opet se poslije 
sedam stoljeća šutnje začuje pobjednički križarski bojni 
zov i označi početak novog rata za osvajanje Svete zemlje, 
rata koji nema kraja. 

Oklopljeni vitez jahao je kroz šumu sa sjevera u 
zemlju plemena Galla. Na koplju mu je vijorio modro- 
srebrni stijeg. Oprema bojnog konja bijaše bogato 
iskićena zlatom i srebrom iz riznice Wildreda, viteza 
Grada Groba. Zaprepašteni ratnici plemena Galla 
pobjegoše čim su izdaleka ugledali toga osamljenog 
anakronističkog jahača. 

Odlutavši na zapad, Tarzan, kralj majmuna, pronađe 
trag Fahda, Stimbola i Guinalde koji je vodio na jug. 

Stotinu divova, crnih poput ebanovine, veterani 
stotine bitaka, glasoviti Waziri, marširali su na sjever a s 
njima se uputio i Zeyd, Atejin ljubavnik. Jednog dana 
naiđu na svježi trag koji je dijagonalno presijecao liniju 
puta i vodio jugozapadno. Bili su to tragovi beduinskih 
sandala dvojice muškaraca i jedne žene, a kad su to 
Waziri pokazali Zeydu, on se zakleo da oni ženski 
pripadaju Ateji jer tko bi bolje od njega poznavao oblik i 
veličinu male noge i tip sandale koje je ona sama šila. On 
zamoli Wazire da za trenutak skrenu s puta i pomognu 


mu naći njegovu dragu. Dok je zapovjednik Wazira 
razmisljao o Zeydovoj molbi, svi naćuliše uši jer im se ne- 
tko približavao žureći se džunglom. 

Oni ugledaše čovjeka koji im se posrćući primicao. Bio 
je to Fahd. Zeyd ga odmah prepozna i sad se uvjerio da 
su otisci ženskih nogu pripadali Ateji. 

Zeyd se prijeteći primače Fahdu. — Gdje je Ateja? — 
upita. 

— Otkud da znam. Nisam je vidio već čitave dane — 
odvrali iskreno Fahd. 

— Lažes! — poviče Zeyd i pokaže na zemlju. — Evo 
tragova njenih nogu kraj tvojih! 

U Fahdovim očima se pojavi lukav izraz. Dosjetio se 
kako će zadati bol čovjeku kojega je mrzio. Sleže 
ramenima. 

— Wellah, kad već slutiš, neka znaš — reče. 

— Gdje je ona? — upita Zeyd. 

— Ona je mrtva. Želio sam te toga poštedjeti — 
prozbori Fahd. 

— Mrtva? — Bol s kojim je Zeyd izgovorio tu riječ 
smekšala bi i kameno srce, ali ne Fahdovo. 

— Ukrao sam je iz bejta njezina oca — nastavi Fahd u 
želji da suparniku zada što više muke. — Bila je dane i 
noći moja, a tada ju je ukrao neki veliki majmun. Sada je 
već sigurno mrtva. 

Ali je Fahd u izmišljanju svojih nedjela pretjerao. S 
bijesnim urlikom Zeyd skoči, izvuče svoju khusu, i prije 
no što su se Waziri mogli uplesti, a Fahd doći k sebi, on 
zabode tri puta oštri nož u srce palog beduina. 

Oborene glave i zamagljenih očiju, Zeyd je napredovao 
s Wazirima prema sjeveru, a milju iza njih vukao se, 
istim tragom, iscrpljeni starac, posrćući i izgarajući u 
groznici. Dvaput se pokušao pridići, ali uzalud. Ponovno 
bi pao na stazu. Izgledao je poput prljavog i iscijepanog 
svežnja starih kostiju. Sad je bulaznio u groznici, a sad 
opet ležao poput mrtvaca. 

Sa sjevera približavao se Tarzan, kralj majmuna. 
Slijedio je trag Guinalde i obojice pratilaca. Poznavao je 
dobro sve zavoje puta pa je pošao prečacima njišući se s 


grane na granu i tako mimoišsao Wazire tamo gdje se 
njihov trag sastao s Fahdom, gdje je Zeyd ubio 
suparnika. Najednom nanjuši u daljini Manganije. 

Uputi se brzo prema velikim majmunima jer se bojao 
da se djevojci ne dogodi zlo, ako bi kojom nesrećom pala 
u ruke antropoida. Baš je stigao na proplanak gdje su oni 
ljenčarili, a kamo su se upravo vratili Toyat i Go-yad 
pomirivši se pošto je plijen oteo treći, jači. 

Kad su se pozdravili i majmuni prepoznali Tarzana, 
upita ih da li su vidjeli ženku Tarmangani koja je upravo 
prošla džunglom. 

M'walat pokaže prstom na Toyata i Tarzan se obrati 
kralju. 

— Jesi li vidio ženku? — upita Tarzan, pun straha jer 
mu se nije svidjelo vladanje majmuna. 

Toyat uperi palac na jug. — Numa — odvrati i nastavi 
tražiti hranu, ali je Tarzan razumio što je mislio majmun 
izrekavši tu jednu jedinu riječ, baš kao da mu je 
objašnjavao u stotinu riječi. 

— Gdje? — nastavi Tarzan. 

Toyat pokaže ravno, u smjeru gdje je Guinaldu ostavio 
lavu. Čovjek-majmun krene tužno u smjeru koji je 
označio Toyat jer je znao što će naći. Moći će samo 
potjerati Numu s njezina plijena i pristojno pokopati 
djevojku. 


Polako se Guinalda osvijesti. Ležala je mirno i nije 
otvarala oči. Zar je umrla? Nije osjećala boli. 

Osjetila je samo oštri, intenzivni zadah, a netko se 
kraj nje micao tako blizu da je oćutjela toplinu nečijeg 
tijela. 

Bojažljivo otvori oči. Preplaši je užasni položaj u kome 
se nalazila. Ugledala je lava kako leži sasvim kraj nje. 
Leđa su mu bila tik uz njezino tijelo, podigao je svoju 
plemenitu glavu, a griva mu je doticala njeno lice. Pažljivo 
je gledao prema sjeveru. 

Guinalda je ležala vrlo mirno. Najednom, prije no što 
začuje, osjeti tiho režanje iz dubokih lavljih grudi. 


Netko je dolazio, nasluti Guinalda, ali to nije mogao 
biti spas, a tko bi je i mogao spasiti iz pandža te grozne 
zvijeri? 

Začu se sušanj među granama drveća i na udaljenosti 
nekih stotinu stopa, spusti se divovska pojava nekog 
poluboga na zemlju. 

— Jad-bal-ja! — usklikne i nastavi: — Dođi ovamo! 
Veliki zlatni lav zacvili, uputi se k čovjeku i zaustavi se 
pred njim. Guinalda spazi kako zvijer upravi svoj pogled 
u lice poluboga, a ovaj pomiluje njenu smeđe-žučćkastu 
glavu. U međuvremenu oči čovjeka ili boga, bio on tko 
mu drago, potraže Guinaldu. Odahne kad spazi da je 
djevojka neozlijeđena. 

Čovjek-majmun ostavi lava, pristupi princezi i klekne 
do nje. 

— Vi ste princeza Guinalda? — upita. 

Djevojka potvrdi glavom te se začudi otkud je poznaje. 
Još je uvijek bila previše prestrašena da bi mogla govoriti. 

— Jeste li ozlijeđeni? — zapita je. 

Ona odmahnu glavom. 

— Ne bojte se — smirivao ju je nježnim glasom. — Vaš 
sam prijatelj. Sad ste sigurni. 

U njegovu ponašanju i glasu bijaše nešto što ju je 
ispunilo takvim osjećajem sigurnosti kakav nikad nije 
osjetila u prisutnosti svih oklopljenih vitezova svog oca. 

— Više se ne bojim — odgovori jednostavno. 

— Gdje su vaši pratioci? — upita. Ona mu ispriča sve 
što se dogodilo. 

— Dobro je što ste ih se riješili — reče čovjek-majmun 
—inećemo ni pokušati da ih nađemo. Džungla će se već 
za njih pobrinuti. 

— Tko si ti? — upita djevojka. 

— Ja sam Tarzan. 

— A kako znaš moje ime? — zapitkivala je dalje. 

— Prijatelj sam onoga koga vi znate pod imenom Sir 
James — objasnio je. — Mi smo vas tražili. 

— Zar si ti njegov prijatelj? — poviče. — Oh, dragi 
Sire, tad si također moj prijatelj. 

Čovjek-majmun se nasmiješi. — Uvijek! — odgovori. 


—A zašto te lav nije ubio, Sir Tarzane? — upita. 
Smatrala ga je običnim vitezom. U njezinoj zemlji bilo je 
takvih samo uz članove prinčeve kuće i pseudokralja 
Grada Groba. Za vrijeme trećeg križarskog rata vojska 
koja je doživjela brodolom na afričkoj obali sastojala se od 
vitezova i jednog nezakonitog sina Henrika II, a taj je bio 
prvi princ Gobred. Kad se ovaj rastao kod Cipra s 
Richardom, više nikada nije sreo nijednog engleskog 
kralja, pa stoga Gobred nije sebi uzurpirao pravo da 
poklanja plemićke naslove svojim podanicima, koje pravo 
ima jedino kralj. 

— Zašto me lav nije ubio? — ponovi Tarzan. — Zato 
što je to Jad-bal-ja, lav kojeg sam odgojio. Poznavao me je 
cijelog života kao svoga gospodara i prijatelja. Nikad me 
ne bi povrijedio. Zato što se cijeli život družio sa 
čovjekom, on vam nije učinio ništa nažao, premda sam se 
uplašio kad sam ga ugledao uz vas, jer je lav ipak samo 
lav. 

— Živiš li ti u blizini? — upita djevojka. 

— Ne, vrlo daleko — reče Tarzan — ali se moraju 
nalaziti neki od mojih ljudi u blizini, inače Jad-bal-ja ne 
bi bio ovdje. Poslao sam po svoje ratnike i bez sumnje ih 
je on dopratio. 

Doznavši da je djevojka gladna, Tarzan naredi zlatnom 
lavu da ostane kraj nje i da je čuva, a on je pošao da 
potraži hranu. 

— Ne bojte ga se — rekao joj je. — Upamtite da ne 
biste mogli naći boljeg čuvara koji bi tako spremno 
razoružao sve vaše neprijatelje. 

— Vjerujem ti — odgovori Guinalda. 

Tarzan se vrati s hranom, pa kako dan još nije bio pri 
kraju, pođe put Nimmra sa spašenom djevojkom. Putem 
ju je nosio jer je bila preslaba da hoda. Kraj njih koračao 
je veliki zlatni lav crne grive. 

Za tog puta Tarzan je mnogo doznao o Nimmru. 
Otkrio je također, da djevojka uzvraća Blakeu ljubav jer 
je najradije razgovarala o Sir Jamesu, ispitivala o njegovoj 
dalekoj domovini i prošlom životu o kom, na nesreću, 
Tarzan nije mogao ništa ispričati. 


Drugog je dana sve troje prispjelo do velikog križa i tu 
Tarzan, pozdravivši stražu, preda princezu. 

Ona je nagovarala čovjeka-majmuna da je otprati u 
dvorac, da mu njezin otac i majka dolično zahvale, ali joj 
on odvrati da odmah mora poći u potragu za Blakeom, 
našto ga ona prestane nagovarati. 

—A kad ga nađeš, reci mu da su mu vrata Nimmra 
uvijek otvorena, i da ga princeza Guinalda čeka. 

Tarzan se s Jad-bal-jaom spustio niz brijeg, a princeza 
Guinalda, prije nego što se uputila tunelom koji je vodio 
u očev dvorac, pratila ga je očima sve dok nije skrenuo 
putem i izgubio joj se s vida. 

— Neka te prati sreća, dragi viteže — promrmlja. — Ne 
ka bdi nad tobom i vrati te s mojim ljubljenim! 


gdje se sastaju staze 


Biake je jahao šumom u potrazi za beduinima. Lutao je 


mnogim stazama, slijedio tragove i zatim ih napuštao. 

Jednog dana, bilo je već kasno poslijepodne, dođe do 
jedne prostrane čistine gdje se nekad nalazilo neko 
domorodačko selo. Džungla je još nije prorasla. Kad je 
stupio na čistinu, ugleda podalje na suprotnoj strani 
leoparda koji se pripremao za skok, a pred leopardom 
ležalo je tijelo nekog ljudskog bića. Isprva pomisli Blake 
da je jadno stvorenje mrtvo, ali odmah zatim spazi kako 
se pokušava pridići i otpuzati. 

Velika mačka zamumulja i poče mu se primicati. 
Blake viknu i udari mamuzom konja, ali se Šita na to nije 
obazirao. Vjerojatno je mislio samo na plijen. Kad joj se 
Blake približi, mačka ga dočeka srditim režanjem. 

Amerikanac nije znao hoće li se konj usuditi doći u 
blizinu zvijeri, ali se uzalud bojao. Nije poznavao sve 
običaje u Dolini Groba. Jedan od najmilijih viteških 
sportova u oba grada bio je lov vitezova na te velike 
mačke na konju i samo kopljem kad bi se ove usudile 
izaći iz svojih skloništa u šumi leoparda. 

Bojni konj kojeg je Blake jahao, susreo je mnogo 
takvih divljih mačaka, i još većih, pa je zato bez 
uzbuđenja ponio Blakea prema Šiti, dok je stvorenje koje 
je imalo postati plijenom ove zvijeri gledalo sve to 
razrogačenih očiju. 

Kad se Blake približio zvijeri na dužinu skoka, Šita se 
brzo digne da dočeka konja i čovjeka. On skoči i nabode 
se na metalni vrh velikog koplja. Skok bijaše tako snažan 
da je i drveni držak koplja prošao kroz Šitino tijelo. Blake 
teškom mukom izvuče koplje iz uginulog Šite, a onda 


odjasše do prilike koja je ležala bespomoćno na zemlji. 


— Moj bože! — poviče dok su mu oči zastale na licu 
čovjeka. — Stimbol! 

— Blake! 

Mladi muskarac sjasše. 

— Umirem, Blake — prošapće Stimbol. — Prije nego 


što umrem, molim vas, oprostite mi. Vladao sam se kao 
krajnje neodgojen čovjek. Dobio sam što sam zaslužio. 

— Ne mislite sad na to, Stimbole — reče Blake. — Još 
niste mrtvi. Prvo ću vas odnijeti tamo gdje ćete dobiti 
hrane i vode. 

Prigne se i smjesti oslabljena čovjeka kraj sebe u 
sedlo. — Nekoliko milja odavde prošao sam neko malo 
domorodačko selo. Kad su me ugledali, razbježali su se, 
ali ćemo tamo pokušati naći hrane. 

—A što vi ovdje radite? — upita ga Stimbol. — 
Zaboga, gdje ste pronašli tu opremu? 

—Sve ću vam to ispričati kad dođemo u selo — 
odgovori Blake. — To je duga priča. Tražim djevojku koju 
su beduini ukrali prije nekoliko dana. 

— Zaista! — uzvikne Stimbol. 

— Zar vi nešto znate o njoj? — zapitkivao ga je Blake. 

— Bio sam sa čovjekom koji ju je ukrao — prozbori 
Stimbol — a taj ju je opet ukrao od beduina. 

— Gdje je ona? 

— Ona je mrtva, Blake! 

— Mrtva? 

— Uhvatio ju je čopor velikih antropoida. Zacijelo su 
odmah ubili to siromašno dijete. 

Blake je dugo šutio, oborivši glavu kao da ga tišti 
teška oprema i vodio konja stazom. 

— Jesu li joj beduini učinili što nažao? — zapita 
odmah zatim. 

— Ne — odgovori Stimbol. — Šeik ju je ukrao, ili zbog 
otkupnine, ili zato da je proda na sjeveru, a Fahd ju je 
oteo za sebe. Poveo je i mene sa sobom, zato što sam mu 
obećao mnogo novaca ako me spasi, a ja sam spriječio da 
djevojci učini ikakvo zlo jer sam mu se zaprijetio da od 
mene neće dobiti ni centa ako njoj padne vlas s glave. 


Sažalio sam se nad jadnim djetetom i odlučio da ću je 
spasiti ako budem ikako mogao. 

Kad su se Blake i Stimbol približili selu, crnci su se 
razbježali i prepustili mjesto bijelcima. Blakeu nije dugo 
trebalo da nađe hrane. 

Pobrinuo se prvo za Stimbola, a tada nahranio konja i 
opet se vratio starom čovjeku. Pričao mu je svoje 
doživljaje kad najednom primijeti da im se približavaju 
ljudi. Čuo je glasove i tapkanje bosih nogu. Stanovnici 
sela su se vjerojatno vraćali. 

Blake se poče spremati kako da ih prijateljski primi, 
ali se zaprepasti kad spazi tko dolazi. Nisu to bili 
prestrašeni stanovnici sela koje je primijetio prije kratkog 
vremena kako su šmugnuli u šumu. 

Približavala im se četa snažnih ratnika na čijim se 
glavama vijorilo bijelo perje. Preko svojih leđa prebacivali 
su velike ovalne štitove, a duga ratna koplja držali su u 
ruci. 

— Dakle, mislim da smo nastradali. Stanovnici sela su 
pozvali svoju veliku braću. 

Ratnici su ušli u selo i ugledavši Blakea, zastali u 
čudu. Jedan mu se približi i na Blakeovo čudo oslovi ga 
dobrim engleskim jezikom. 

—Mi smo Tarzanovi Waziri — reče. — Tražimo svog 
poglavicu i gospodara. Jeste li ga, bwana, vidjeli? 

Waziri! Blake bijaše presretan. Upravo je razbijao 
glavu što da učini sa Stimbolom. Sam ne bi nikad mogao 
tog čovjeka donijeti u civilizaciju, ali je sada znao da su 
se njegove brige svršile. 

Da Blake i Zeyd nisu bili tužni, i ta bi družina, koja se 
skupila te noći u selu, bila vesela. Svi su se počastili 
kruhom od kasave i pivom i bili bezbrižni jer se Waziri za 
svog poglavicu nisu brinuli. 

— Tarzan ne može umrijeti — reče zapovjednik Blakeu 
kad ga je ovaj zapitao boji li se on za svoga gospodara. 
Jednostavne riječi i čvrsto uvjerenje tog čovjeka umirilo je 
i Blakea. 

Umorni beduini efendije _ Beny Salema el-Guada 
polako su napredovali stazom i s mukom vukli noge za 


sobom. Smalaksali ljudi posrtali su i pod malom težinom 
tereta. Čak bi i žene mogle ponijeti više. Ibn Jad gutao je 
blago pohlepnim očima. Ne zna se otkud je dolutala 
strelica i probola srce jednog nosača blaga u blizini Ibn 
Jada. Mukli glas odjekivao je džunglom: — Za svaki 
dragulj, kap krvi. 

Prestrašeni su se beduini žurili. Kojeg će zadesiti ista 
sudbina? Željeli su odbaciti blago, ali pohlepni im Ibn 
Jad to nije dopustio. Iza sebe primijete velikog lava. 
Užasnuli su se to više što im se ovaj nije ni približio, a 
niti otišao, već ih je uporno pratio. Lav bijaše sam. 

Prošao je sat. Lav ih je slijedio na maloj udaljenosti od 
začelja kolone. Još nikada dosada iz družine Ibn Jada 
nisu svi toliko željeli da budu na čelu kolone. Svi bi željeli 
voditi. 

Drugi nosač blaga vrisnu i padne. Strelica mu je visila 
iz grudi. — Za svaki dragulj, kap krvi! 

Muškarci pobacaše blago. — Ne želimo više nositi taj 
prokleti teret! — povikaše, a glas opet prozbori: 

— Pokupi blago, Ibn Jade! Pokupi blago! Ti si ubio da 
ga otmeš. Kradljivče i ubojico, podigni ga i nosi sam! 

Beduini skupe sve blago i načine jedan zavežljaj te ga 
podignu na Ibn Jadova leđa. Stari je šeik posrtao pod tom 
težinom. 

— Ne mogu to nositi! — poviče glasno. — Ja sam star 
i slab. 

— Možeš ti to dobro ponijeti, a ako nećeš, onda ćeš 
umrijeti! — tutnjio je mukli glas, a lav je stajao otraga na 
stazi i nije skidao pogleda. 

Ibn Jad je posrtao pod teškim teretom. Nije mogao ići 
tako brzo kao ostali, zaostajao je, a jedini mu je pratilac 
bio lav. Ali nije dugo ostao sam. Ateja je uvidjela što ga 
čeka 1 vratila mu se s mušketom u ruci. 

— Ne boj se — progovori. — Nisam tvoj sin za kojim si 
čeznuo, ali ću te ipak obraniti kao muškarac! 

Pao je sumrak kad su se prvi beduini primakli nekom 
selu. Ušli su u selo i začas bili opkoljeni stotinom ratnika, 
i to onima kojih su se najviše bojali, Tarzanovim 
Wazirima. 


Zapovjednik ih odmah razoruža. 

— Gdje je Ibn Jad? — upita Zeyd. 

— Dolazi! — odvrati jedan. 

Pogledase na stazu i ugledase odmah dvije prilike 
kako im se primiću. Jedna bijaše muškarac, pogrbljen 
pod teškim teretom, a druga mlada djevojka. Nisu 
zapazili velikog lava koga je zakrilila sjenovita šuma. 

Zeydu zastade dah, a srce mu prestane kucati. 

—Ateja! — poviće, potrči joj u susret i steže je u 
naručje. 

Ibn Jad posrćući ude u selo. Ugleda ozbiljna lica 
strašnih Wazira, pade na zemlju, a teret mu pritisne 
glavu i leđa i gotovo ga zgnječi pod sobom. 

Hirfa vrisne i pokaže na stazu. Svi pogledaše u tom 
smjeru. Veliki zlatni lav pojavi se u selu u krugu logorske 
vatre, a kraj njega je koračao Tarzan, gospodar džungle. 

Kad je Tarzan ušao u selo, Blake mu odmah pristupi i 
uhvati ga za ruku. 

— Došli smo prekasno! — reče tužno Amerikanac. 

— Što time mislite reći? — upita čovjek-majmun. 

— Princeza Guinalda je mrtva! 

— Glupost! — poviče Tarzan. — Jutros sam je ostavio 
na ulazu u grad Nimmr. 

Nebrojeno je puta Tarzan morao uvjeravati Blakea da 
ne zbija s njime okrutnu šalu. Nebrojeno je puta Tarzan 
morao ponoviti Guinaldinu poruku: »Ako ga nađeš, reci 
mu da su mu vrata Nimmra uvijek otvorena i da ga 
princeza Guinalda čeka!« 

Kasno uvečer Stimbol je po Blakeu zamolio Tarzana 
da dođe u kolibu gdje je ležao. 

— Sretan sam! — poviče gorljivo starac. — Smatrao 
sam da sam vas ubio. To mi nije dalo mira, a sada kad 
znam da ono niste bili vi, vjerujem da ću se oporaviti. 


— Za vas ćemo se dobro pobrinuti, Stimbole — reće 
čovjek-majmun — i čim se oporavite, odnijet će vas na 
obalu — a tada ga brzo napusti. Bijaše spreman da 


ispuni svoju dužnost prema čovjeku koji ga nije poslušao 
i koji ga je štaviše, pokušao ubiti, ali se nije mogao 
pretvarati da mu je drag. 


Ujutro su se svi spremali da napuste selo. Dvanaest 
Wazira otprati Ibn Jada i njegove beduine do najbližeg 
Galla-sela, a tu su ih namjeravali predati u ruke Galla- 
ratnika koji će ih, bez sumnje, prodati u Etiopiju kao 
robove. Zeyda i Ateju ostaviše jer su zamolili Tarzana da 
ih primi u službu. 

Stimbola su četvorica snažnih Wazira ponijela u 
nosiljci na jug u Tarzanovu zemlju. Druga četvorica 
ponijela su blago Grada Groba. 

Blake, opet u žičanom oklopu, uzjaše velikog bojnog 
konja dok su svi ostali bili spremni da krenu iz sela na 
jug. Kraj Blakea stajaše Tarzan sa zlatnim lavom. Blake 
se sagnu sa konja i pruži ruku čćovjeku-majmunu. 

— Zbogom, sire! — reče. 

—Zbogom? — upita Tarzan. — Zar nećete poći s 
nama? 

Blake zaniječe glavom. 

— Ne — reče — vraćam se u srednji vijek i ženi koju 
ljubim! 

Tarzan i Jad-bal-ja ostali su stajati na stazi i gledali 
su za Sir Jamesom koji je jahao u grad Nimmr, a modro- 
srebrni stijeg ponosno mu se vijorio na vrhu velikoga 
koplja. 

ao gospodar džungle Tarzan raz- 
rješava razne suprotnosti između onih 
koji su ili kao lovci ili kao avanturisti 
upali u njegovo područje. On kažnjava 
zle a spašava dobre. Tako je u posljednji 
čas spasio lovca Blakea od leoparda, pa 
obojica pođu, ali svaki na svoju stranu, 
u potjeru za Arapima. Tarzan pronađe 
šeika, ali ne i Guinaldu koju je oteo 
Motlog i odveo u džunglu. Kasnije Tar- 
zan pronađe Guinaldu koju je čuvao lav 
i odnese je u legendarni grad Nimmr. 


